
Cuvânt introductiv 

Această culegere a Sfântului Nicodim Aghioritul, alcătuită „cu multă 
trudă şi osteneală" în anul 1796, este socotită drept una dintre cele mai înalte 
doxologii care au fost închinate vreodată Maicii Domnului, rod şi sinteză a 
evlaviei Sfântului Munte de-a lungul mai multor veacuri de vieţuire creştină. 
„Cartea celor 1000 de nume, sau cartea celor 1000 de laude ale Maicii 
Domnului", cum este supranumită în Sfântul Munte, este pentru vieţuitorii 
monahi care-i urmează rânduiala mai mult decât o simplă carte de cult, care 
se înscrie în rânduiala tipiconală, este o carte de suflet, reunind cele mai 
frumoase canoane ale Maicii Domnului, scrise de imnografi şi retori 
bizantini, cu artă şi cu trăire duhovnicească. Talentul de antologist şi gustul 
artistic al Sfântului Nicodim Aghioritul, manifestat şi cu prilejul altor an- 
tologii, Apanthisma, Culegerea de Cuvântări la Adormirea Maicii Domnului 
etc, pentru a nu mai aminti de Filocalia, au atins în Theotokarion covârşirea 
tuturor harurilor. 

Canoanele Maicii Domnului, Cununa Pururea Fecioarei sau Noul 
Theotokarion, reprezintă o carte de cult care se citeşte la sfârşitul 
Pavecerniţei Mici peste tot anul, structurată pe cele opt glasuri. în ţara 
noastră circulă astfel de canoane alcătuite însă de un alt mare imnograf 
ortodox, Sfântul loan Damaschinul. Acestea, fiind mai populare, au pătruns 
în cult foarte de timpuriu, devenind canonice. 

Theotokarion-ul Sfântului Nicodim este însă altfel conceput, autorul 
adoptând o metodă antologică, ce compilează cele mai frumoase canoane 
bizantine către Maica Domnului, alcătuite de imnografi ai Sfântului Munte, 
şi chiar anteriori consacrării Sfântului Munte, cum ar fi: Sfântul loan 
Damaschinul, Sfântul Andrei Criteanul, Sfântul Teodor Studitul, losif 
Imnograful, Patriarhul Fotie, monahia Tecla, Sfântul loan al Evhaitelor, 
Mitropolitul Mitrofan al Smirnei, Gheorghe al Nicomidiei, Patriarhul 
Atanasie, Arsenic Monahul, Teoctist Studitul, Teofan al Niceii Graptul, llie 
Criteanul Ecdicul, Patriarhul Ignatie, Marcu al Efesului (Evghenicul), 
Calinic al Heracleei, şi alţii, nume mai mult sau mai puţin cunoscute, altele 
pe nedrept uitate, pe care Sfântul Nicodim le-a restituit, prin această 
antologie pomenirii posterităţii. 

Cartea era destinată atât pravilei personale, de chilie, în condiţiile 
semi-eremitice de la Sfântul Munte, cât şi celei comune, în Biserică. Astfel, 
înţelegem îndemnul unui părinte duhovnic din Sfântul Munte către ucenicii 
săi de a nu se lipsi la chilie de lectura Theotokarion-vXui Sfântului Nicodim 
Aghioritul: „...Şi să introduci în fiecare zi Theotokarion-ul. Vei fi bineplăcut 
atât Stăpânei, cât şi Sfântului Nicodim Aghioritul, care le-a adunat. Ia 
aminte la gândul acesta, care mi-a venit în timpul citirii Theotokarion-ului. 
De-ar trece cerul şi pământul. Acatistul şi Theotokarion-ul să nu fie lăsate în 
nici o zi a anului. Dar cui se adresează aceste imne? Vistieriei tuturor 
darurilor lui Dumnezeu"'. Fiecare cântare pentru rânduiala unei seri a 
săptămânii este alcătuită potrivit unei structuri binecunoscute a unui Canon 
din nouă cântări, după cântarea a 9-a urmând obişnuit, stihirile numite în 
greceşte prosomia, pentru care nu am găsit un termen corespunzător în 
limba română şi prin urmare, am păstrat termenul ca atare din greceşte. 
Structura lor condensată şi mai ales extrema simplitate le-au asigurat 
notorietatea în Sfântul Munte, uneori lauda curgând, ca dintr-un izvor 
nesecat de evlavie, în simple enumerări ale celor mai importante atribute, 
numiri şi metafore, chipuri veterotestamentare ale Maicii Domnului, dar 
care sunt atât de înalte, încât nu poţi să nu exclami alături de Sfântul loan 
Teologul „har peste har" şi revărsare de har este pomenirea numelor Maicii 
Domnului cu care din veac a fost numită. Aceste numiri şi metafore sunt o 
doxologie prin ele însele, şi totodată o teologie şi dogmatică marială, 
începând cu chipurile Maicii Domnului din Vechiul Testament şi încheind 
cu plinirea făgăduinţelor în Noul Testament. 

Multe dintre aceste rugăciuni au circulat în Sfântul Munte şi mai 
înainte de a fi fost antologate de Sfântul Nicodim Aghioritul. Fragmente din 
aceste rugăciuni am regăsit în Omiliile închinate Maicii Domnului ale 
Sfântului Grigorie Palama; astfel paragraful al 3-lea din Omilia la Naşterea 
Maicii Domnului este alcătuit în întregime sub inspiraţia unei rugăciuni din 
ceea ce mai târziu avea să devină Theotokarion, unde fiecare numire a 
Maicii Domnului este tâlcuită şi amplificată prin prisma teologiei palamite. 
Dar fundamentul întregii tâlcuiri o reprezintă aceste numiri - laude ale 
Maicii Domnului, subliniindu-se încă o dată legătura dintre teologie, 
dogmatică şi imnografie. 



' Monahul Teoclit Dionisiatul, Maica Domnului în teologia şi imnografla Sfinţilor Părinţi, 
Editura Bizantină, Bucureşti, 2002. 

^ Aceste Canoane, ca şi cele alcătuite de SiSntul loan Damaschin, se citesc în fiecare seară, la 
Pavecemiţa mică, după Crez. 

Nu se poate înţelege deplin evlavia Sfântului Munte faţă de Maica 
Domnului decât citind această minunată antologie aghiorită. 
Theotokarion-\x\ este măsura celei mai adânci evlavii, prinosul cel mai sfânt 
pe care Sfântul Munte 1-a cules de-a lungul sutelor de ani de sluijire şi 
închinare către cea plină de har, cartea cea însufleţită, mlădiţa lui lesei, 
toiagul lui Aaron, rouă de dimineaţă care străluceşte ca mana, lâna cea de 
Dumnezeu rourată. Theotokarion-ui reprezintă chintesenţa rugăciunilor 
Sfântului Munte, Grădina Maicii lui Dumnezeu, cununa cea neveştejită a 
laudelor împărătesei cerului şi a pământului. Teoclit Dionisiatul în cartea 
lui, Maica Domnului în imnografia ortodoxă, priveşte Theotokarion-vX în 
contextul zilei de astăzi, când vede că majoritatea blasfemiilor şi a ereziilor 
o au drept ţintă pe Maica Domnului. El vedea în Theotokarion răspunsul la 
toate aceste erezii. 

în traducerea acestui Theotokarion am folosit două ediţii greceşti, una 
veche şi alta modernă. Ediţia veche pe care am folosit-o este cea din anul 
1849, purtând titlul: Sxecpavoq xriq AemapBevou f|Toi ©soioKopiov, vsov, 
TtoxKxXov Kai (Bpaioxaiov 5KTO)r|%ov Tispisxov s^fjKovia 5i3co Kdvovag Tipog 
iriv UTiepay'iav 0sox6kov )a,sXoupyri08VTa(; vnb si) Koai 5i3co 'ispcbv Kai 
©eoTieoicov |a.8>-co6cL)v 8k tcov tou Ayiou Opout; yzxţ)oyţ)d(^mj BîpA^rov, [^sxd 
a;rou6f|q Kai no vcov (TUva^Oev Kaî ixex " emixeA^iag 6iop6to6£v 8^8666ri 
Jiapd NvKo5fi|j,ou Movdxou tou Na^iou,, [Cununa Pururea Fecioarei, adică 
Theotokarion-ul cel nou^, felurit şi preafrumos, octoih, cuprinzând 62 de 
canoane către Născătoarea de Dumnezeu, alcătuite de 22 de sfmţi şi de 
Dumnezeu insuflaţi melozi, adunate cu multă trudă şi osteneală din cărţile 
manuscrise ale Sfântului Munte şi cu îngrijire îndreptate, a fost editat de 
Nicodim Monahul din Naxios], tipărit în Constantinopol la tipografia 
Patriarhiei în anul 1849. Ediţia modernă a Theotokarion-ului prezintă mai 
puţină acurateţe decât cea din 1 849, având multe greşeli şi din acest motiv 
am folosit mai mult textul ediţiei din 1849. 

Laura Enache 



^ Titlul, Noul Theotokarion, se justifică prin faptul că ediţia îngrijită de SiSntul Nicodim are la 
bază vechea colecţie de canoane imnografice bizantine închinate Maicii Domnului, întocmită de 
Agapie Landos în 1643, pe care Sfântul Nicodim o îmbogăţeşte considerabil, cf Eha Citterio, 
Nicodim Aghioritul, personalitatea, opera, învăţătura ascetică şi mistică, Deisis, Sibiu, 2001, p. 259. 
Ediţiile Noului Theotokarion sunt în ordine, Veneţia, 1796, Constantinopol, 1849, pe care ne-am 
sprijinit şi noi în realizarea prezentei traduceri. Veneţia, 1864, 1883; Atena, 1906, urmate de ediţii 
modeme Voios, 1949, 1959, 1966, 1974, 1984 şi ultima, cea editată în Agion Oros, 2002. 

Prefaţa Sfântului Nicodim la ediţia a doua a 

5 5 

Theotokarion-ului 

Feţei tale se vor închina bogaţii poporului'^, spune în mod profetic, 
referindu-se la Fecioara şi Născătoarea de Dumnezeu, David Proorocul, 
strămoşul ei şi prin ea, strămoşul lui Dumnezeu, care este cel mai insuflat de 
Dumnezeu dintre toţi cântăreţii din veac. Bogaţii poporului pot fi socotiţi în 
chipul cel mai propriu şi mai potrivit sfinţii şi cuvioşii melozi adunaţi în 
acest Theoîokarion, fiindcă ei sunt cei aleşi din popor, şi cu adevărat bogaţi, 
plini nu numai de harurile înţelepciunii şi ale cunoştinţei, ci mai vârtos de ale 
sfinţeniei şi ale celorlalte felurite daruri dumnezeieşti ale Duhului Sfânt. 
Aşadar, ei sunt cei ce se închină şi laudă faţa Pururea Fecioarei Măria prin 
cântările lor aplaudate de Dumnezeu şi care picură miere. 

Mă refer la Andrei Criteanul, căpetenia tuturor melozilor, lebăda 
Bisericii cu grai răsunător; loan Damaschinul, privighetoarea cea mai 
melodioasă şi cu dulce glas a lui Hristos; Teofan al Niceii şi Graptul, mierla 
cea cu dulce grai şi bine viersuitoare; losif imnografiil, rânduneaua mult 
glăsuitoare, cu limpede glas a credincioşilor; loan al Evhaitelor, sirena cu 
glasul ca mierea şi fermecător a Duhului Sfânt; Mitrofan al Smirnei; cocoşul 
bine glăsuitor al Bisericii; Teodor Studitul, greierele cântător al 
ortodocşilor; Fotie al Constantinopolului, pasărea triluitoare şi căutătoare a 
Bisericii; Gheorghe al Nicomidiei, alăuta cea răsunătoare şi frumos 
căutătoare; Teoctist Studitul, psaltirea cea cu zece coarde; Pavel de Amorio, 



''Ps. 44,14. 

lira cea limpede a Duhului Sfânt; Nicolae Cataschepinul, harpa cea 
duhovnicească şi armonioasă; Atanasie al Constantinopolului, organul cel 
insuflat de adierile Mângâietorului; Ignatie al Constantinopolului, timpanul 
cel sfânt şi cuvântător; Marcu al Efesului, trâmbiţa cu mare glas, Teodor 
Lascaris, naiul cel cu dulce glas; Manuil Retorul, chimvalul cel răsunător; 
Clement, alăuta cu glas de miere a Duhului; Ilie Ecdicul, harpa cea 
desfătătoare a harului; Calinic al Heracleei, fluierul cel păstoresc şi dulce 
grăitor; celălalt Nicolae, cinteza cea primăvăratică limpede glăsuitoare, şi 
Tecla, preadulce răsunare. 

Şi aşa cum în vechea Lege împăratul profet David, urmat de fiii lui 
Asaf şi ai lui Idithum şi de restul cântăreţilor şi psahniştilor, a cântat psalmii 
înaintea Chivotului celui închipuit, iar poporul, urmându-i şi luând de la ei 
exemplu a cântat şi el împreună cu aceştia, la fel şi în Noua Lege, a 
Evangheliei harului, bogaţii poporului, sfinţii adică, aceşti scriitori de 
cântări şi melozi, unii au cântat cântare dorică, alţii lidică, alţii frigiană, şi 
alţii mixolidică, unii au cântat pe glasurile plagale ale acestora, astfel într-o 
singură muzică pe opt glasuri au alcătuit aceste canoane de cântări, un singur 
melos preaarmonios, înaintea Chivotului celui adevărat şi însufleţit al lui 
Dumnezeu, adică înaintea împărătesei cerurilor, Născătoarea de Dumnezeu, 
slujind şi lăudând chipul ei de Maică dumnezeiască prin cântările şi laudele 
cele mai cuvenite ei, cerând nebiruita ei ocrotire prin cuvintele cele mai 
mângâietoare şi foarte străpunse. 

După modelul celor din corul corifeilor şi întâistătătorilor şi 
cântăreţilor acestora, şi poporul Domnului cu numele lui Hristos numit, 
împrumutând aceleaşi cântări, cântă şi el împreună şi slăveşte pe Maica lui 
Dumnezeu, chemând în ajutor ocrotirea ei în toată vremea şi înconjurarea. 
Pentru aceasta şi Proorocul David, profeţind despre sfinţii aceştia 
conducători de cor prin cuvântul de mai sus pe care l-am amintit, adaugă 
imediat că şi celelalte popoare care poartă numele lui Hristos vor lua 
exemplu de la aceştia de a mărturisi şi a slăvi în veacul veacului pe Pururea 
Fecioara Măria zicând: „Pentru aceasta popoarele te vor lăuda în veac şi în 
veacul veacului^". Şi acest cuvânt în mod sigur se referă la Născătoarea de 
Dumnezeu cum îl tâlcuieşte marele Grigorie al Tesalonicului [Palama] în 
primul cuvânt la Intrarea în Biserică a Maicii Domnului. Aceste canoane de 
cântări împrăştiate în multe diferite Theotokarii manuscrise ale Stînţilor 
Sfântului Munte şi adunate într-o singură carte cu multă trudă şi osteneală. 



'Ps. 44,21. 

un frate evlavios şi iubitor de Hristos le-a dat la lumină pe toate spre slava 
pururea Fecioarei şi spre folosul comun al tuturor ortodocşilor şi iubitorilor 
evlavioşi ai Născătoarei de Dumnezeu. 

Şi aşa cum cineva împletind dintr-o pajişte înflorită o cunună 
minunată şi felurită din florile desfătate şi înmiresmate de acolo, ar aduce-o 
împăratului pământesc ca pe un dar de mulţumire, la fel şi aici, din toate 
canoanele de cântări ale Născătoarei de Dumnezeu, care se află în Sfântul 
Munte, Raiul Pururea Fecioarei, am adunat cununa de faţă multicoloră şi 
înmiresmată din multe flori alese şi am adus-o cu mult dor şi evlavie acestei 
împărătesc a cerurilor. Născătoarei de Dumnezeu, ca pe un dar pentru ea, 
mai dorit decât preţioasa coroană de aur a lui Molhom, pe care a purtat-o 
împăratul David pe cap, şi mai râvnit decât cununa Apocalipsei cea de 
douăsprezece stele şi, ca să spun pe scurt, mai preţios decât toate cununile 
împărăteşti de pe pământ bătute cu pietre scumpe. 

Primiţi aşadar, fraţilor, acest nou şi preaînfrumuseţat Theotokarion. 
Primiţi-1 cu toţii, preoţi, monahi şi laici având bune nădejdi că toţi vom 
rămâne mulţumiţi, citindu-1 pe el cu mai multă evlavie a sufletului şi mai 
multă râvnă şi pocăinţă şi străpungere şi bucurie a inimii decât vechiul 
Theotokarion. Cu mai multă evlavie fiindcă fiecărui canon îi corespunde 
alcătuitorul lui care 1-a cântat, cu mai multă râvnă, străpungere şi bucurie a 
inimii din pricina felurimii şi a diversităţii, a faptului că atâţia melozi diferiţi 
în fiecare zi diversifică privirea şi alungă plictiseala şi desăvârşesc sufletul, 
potrivit Marelui Vasile, împrospătându-1 mereu şi făcându-1 înfloritor. Când 
e un singur autor, adeseori şi sufletul se plictiseşte şi se împrăştie, dar când 
se schimbă autorul şi psalmodia se diversifică, atunci se împrospătează şi 
dorinţa şi se înnoieşte şi atenţia. 

Fie cunoscut iubirii voastre, fraţilor, că pe măsură ce veţi lăuda pe 
Maica Domnului prin canoanele acestea de cântări şi cu cât veţi aduce 
feluritele voastre cereri prin aceste canoane cu mai multă pocăinţă şi 
zdrobire şi smerenie a inimii către iubitoarea Doamnă, cu atât mai mult veţi 
primi ajutor de la ea şi haruri, în veacul acesta, fiind izbăviţi de toată 
înconjurarea potrivnică a vrăjmaşilor celor văzuţi şi nevăzuţi, iar în veacul 
viitor, vom fi izbăviţi de osândă şi învredniciţi de împărăţia cerurilor, 
potrivit teologului Grigorie al Tesalonicului [Palama], căci acesta punând 
înainte acest cuvânt de mai sus al lui David „Pentru aceasta popoarele te vor 
lăuda în veac şi în veacul veacului^". Şi tâlcuindu-1 pe el, zice: „Vezi cum 



*Ps. 44,21. 

toată zidirea laudă pe această Maică Pururea Fecioară si aceasta nu în ani 
număraţi, ci în veac si în veacul veacului? Este de aici de înţeles că aceea nu 

7 ' 

va înceta în tot veacul să facă bine la toată făptura..." . 

Aşadar, bucurându-ne de atâtea bunătăţi prin citirea Theo- 
tokarion-ulm, rugaţi-vă şi pentru cel ce primul 1-a adus la lumină şi pentru 
cel care îl tipăreşte acum deja a doua oară şi încă pentru toţi fraţii care 
împreună s-au străduit şi au ajutat. Pentru ca toţi asemenea prin mijlocirea 
Pururea Fecioarei să fie învredniciţi de mult râvnita mântuire, cu harul şi cu 
iubirea de oameni ale Celui născut din ea, ale lui Hristos, Dumnezeul nostru. 
Căruia fie slava şi puterea, împreună cu Tatăl şi cu Duhul Sfânt în veci. 
Amin. 



^ Sfântul Nicodim citează aici Cuvântul 1 la Intrarea în Biserică a Maicii Domnului, fiind de 
fapt vorba de Cuvântul al 2-lea la Intrarea în Biserică a Maicii Domnului (Omilia 53, cap. 36) [cf. 
Omilii, Editura Anastasia, Bucureşti, 2007, voi. 3]. 

Glasul 1 

Sâmbătă seara 
Canonul Preasfîntei Născătoare de Dumnezeu. 
Facere a Sfântului Teodor Studitul 

A cărui metodă este aceasta: La troparul întâi al fiecărei cântări, se 
roagă păcătosul către Maica Domnului. La cel de-al doilea tropar, Maica 
Domnului către Hristos, iar în cel de-al treilea, Hristos răspunde Maicii 
Domnului, iar în ultimul Maica Domnului iarăşi răspunde păcătosului. 

Al cărei acrostih este**: 

«Stăpână, pleacă-te la rugăciunea lui Teodor» 

Cântarea 1, Glasul 1 

Lmosul: 

«Cântare de biruinţă să cântăm toţi lui Dumnezeu, Cel ce a făcut 
minuni fără de seamă, cu braţ înalt, şi a mântuit pe Israel că S-a preaslăvit». 

Stih: Preasfântă Născătoare de Dumnezeu, miluieşte-ne pe noi (se 
zice după fiecare tropar) 

Păcătosul către Maica Domnului: 

Vas care ai cuprins firea cea necuprinsă, pe Hristos roagă-L să mă 
izbăvească pe mine de focul cel întunecat. Curată Fecioară, şi să mă arate 
părtaş împărăţiei Sale. 

Stih: Preasfântă Născătoare de Dumnezeu, miluieşte-ne pe noi (se 
zice după fiecare tropar) 



Majoritatea canoanelor în originalul grec sunt scrise în acrostih. 

Maica Domnului către Hristos: 
Primeşte rugăciunea mea, Fiule şi Cuvântule, şi izbăveşte de osândă 
pe robul tău care strigă către mine din adâncul sufletului şi-1 învredniceşte pe 
el de împărăţia Ta. 

Slavă Tatălui şi Fiului şi Sfântului Duh 
Hristos către Maica Domnului: 
Tu, Maică, mă cunoşti pe Mine, izvorul milei, căci pe toţi păcătoşii 
care-Mi greşesc Mie, Stăpânului, în toată clipa, îi miluiesc, dar acesta mai 
mult decâţ toţi mă amărăşte cu fapte de ruşine. 

Şi acum şi pururea şi în vecii vecilor. Amin 
Maica Domnului către păcătos: 
Prin multe căderi şi fapte străine şi de ruşine ai amărât pe Fiul meu, 
încât acum mila Lui către tine s-a pornit spre mânie şi urgie. 

Cântarea a 3-a 

Irmosul: 

«Fiului, Celui născut fără stricăciune din Tatăl mai înainte de veci, şi 
mai pe urmă din Fecioară întrupat, fără sămânţă, lui Hristos-Dumnezeu să-I 
strigăm: Cel ce ai înălţat fruntea noastră. Sfânt eşti Doamne». 

întreaga mea viaţă cu adevărat în fapte rele am cheltuit-o, de aceea 
acum către tine strig: Roagă-L pe Fiul tău. Curată, ca precum pe fiul cel 
risipitor, să mă cheme iarăşi şi să mă mântuiască pe mine, cel ce zac în 
nelegiuiri. 

Iartă, Stăpâne a toate. Care în chip de negrăit Te-ai născut din 
pântecele meu şi miluieşte pe robul Tău, precum odinioară pe fiul cel 
risipitor, şi arată-1 pe el fiu al Tău, Preabunule, şi de-a dreapta Ta şezător în 
ziua Judecăţii. 

Slavă... 

O, maică, strig şi eu către tine, ascultă-mă şi tu cu luare-aminte: Cel ce 
a petrecut ca un risipitor, întorcându-se în fierbinţeala pocăinţei, a strigat 
„am păcătuit", dar acesta, deşi strigă către tine pocăindu-se, în cele străine se 
rătăceşte. 

Şi acum... 

Cele ce mi-ai grăit le-am spus Fiului meu, strigând către El ca pe tine 
să te învrednicească de împărăţie, dar El mi-a răspuns împotrivă: că nu s-a 
apropiat de Mine cu credinţă fierbinte şi pentru aceasta îl lepăd de la faţa 
Mea pe acesta. 

Cântarea a 4-a 

Irmosul: 

«Cu Duhul mai înainte văzând întruparea Cuvântului, Proorocule 
Avacum, ai propovăduit strigând: Când se vor apropia anii, Te vei cunoaşte, 
când va veni vremea. Te vei arăta. Slavă puterii Tale, Doamne». 

Cugetând, o. Fecioară, la puterea ta, cu frică strig ţie celei uneia bune: 
Deşi nu am pocăinţă fierbinte, cu rugăciunile tale către Stăpânul, dă-mi mie 
desăvârşită îndreptare. 

Ascultă, Dumnezeule, prin fire Iubitor de oameni, pe Maica Ta, 
Stăpâne, strigând către Tine, cu stăruinţă, ca pe robul tău să îl izbăveşti de 
osândă şi chiar de nu a dobândit desăvârşită credinţă, pe aceasta, ca un 
Dumnezeu dăruieşte-i-o. 

Slavă... 

O, Maică, acestuia de nenumărate ori i-am dăruit prilejuri de mântuire; 
dar el nu a lăsat păcatele cu care a ajuns până la moarte şi pentru aceasta nici 
nu poate fi mântuit, până ce nu se va arunca în foc. 

Şi acum... 

Acum am cunoscut pricina pierzaniei tale, precum spune 
dumnezeiescul meu Fiu, căci tu cu totul zaci în păcat şi desăvârşit te-ai dat 
nepăsării. Cine acum te va ridica pe tine care zaci de boală? 

Cântarea a 5-a 

Irmosul: 

«Dumnezeu fiind al păcii. Tată al îndurărilor, pe îngerul sfatului Tău 
celui mare, dăruindu-ne pace, L-ai trimis nouă; deci, fiind povăţuiţi la 
lumina cunoştinţei de Dumnezeu, dis-de-dimineaţa venind. Te slăvim pe 
Tine, lubitorule de oameni». 

Fecioară, acum însetez a petrece pururea, în cărările pocăinţei, care să 
mă poarte către viaţa cea fără de sfârşit. însă, acum degrabă, înfricoşătoarele 
cete ale vrăjmaşilor demoni mă trag în jos să mă arunce în adâncul păcatului 
şi în înfricoşatul noroi al pierzaniei. 

Omorând moartea. Mântuitorule, mai întâi pe Adam din legături l-ai 
slobozit, pentru aceea şi acum pe robul tău. Fiule, te rog, smulge-1 dintre 
cetele demonilor celor batjocoritori, căci aceia nu îl lasă pe acesta vreodată 
cu desăvârşire a se pocăi. 

Slavă... 

Prealăudată Maică, strig ţie şi Eu: Cu postul şi rugăciunea ar ieşi afară 
din acela mulţimea atotviclenilor demoni, însă acesta, necurăţindu-şi trupul 
prin înfrânare, rugăciune şi curăţie, vai, s-a făcut peşteră demonilor. 



19 



Noul Theotokarion - Canoanele aghiorite ale Maicii Domnului 



Şi acum... 

Cuvintele de mai înainte ale Fiului meu le-ai auzit prea bine şi 
cunoaşte cele de trebuinţă pentru mântuire; căci nici ucenicii Lui, când nu au 
putut să alunge demonul, le-a strigat acestora zicând: Cu post şi rugăciune 
iese neamul acesta de demoni! 

Cântarea a 6-a 
Irmosul: 

«Proorocului lona urmând, strig: Scapă viaţa mea din stricăciune, 
Bunule, şi mântuieşte-mă. Mântuitorul lumii, pe mine, cel ce strig: Slavă 
Ţie». 

Sunt plin de cuvinte, dar de fapte bune cu totu-s deşert, căci nu iubesc 
nici post, nici rugăciune a plini. Mireasa lui Dumnezeu, de aceea acum la 
tine caut scăpare. 

Vezi, mult milostive Fiule, pe Maica Ta, Te rog: Cel ce aleargă la 
mine, este lipsit de toată fapta bună şi strigă mie: Nu am altă nădejde afară 
de tine. Stăpână. 

Slavă... 

Cu fierbinţeală rugându-te, încetează. Maică, a grăi, căci acesta se 
întinează, gândind că sunt milostiv, neluând seama la mânia mea. 

Şi acum... 

Am rugat pe Fiul şi Dumnezeul Meu pentru tine, ca să agoniseşti 
miluire. Dar El îmi strigă mie să încetez a mai mijloci pentru mântuirea ta. 

Sedealna, glasul 1 
Mormântul tău. Mântuitorule... 
Rai cuvântător pe pământ te-a răsădit pe tine Hristos, Săditorul Raiului 
celui dintâi, iar în mijlocul tău a crescut pomul vieţii, pe Care şi roagă-L să 
mă învrednicească şi pe mine de desfătarea Raiului şi să mă adape cu apele 
odihnei celei desfătate. 

Cântarea a 7-a 

Irmosul: 

«Tinerii, în dreapta credinţă fiind crescuţi, păgâneasca poruncă 
nebăgând-o în seamă, de groaza focului nu s-au spăimântat; ci în mijlocul 
văpăii stând, au cântat: Dumnezeul părinţilor, bine eşti cuvântat». 

Toată nădejdea mea spre tine o pun. Stăpână, nu mă lepăda în adâncul 
pierzaniei pe mine cel slăbit, ci întoarce-te, strigând iarăşi către Fiul Tău: Nu 
pierde făptura mâinilor Tale. 

Nemăsurat având noianul milei. Stăpâne, primeşte-mă iarăşi. Te rog 
pe Tine, Care singur eşti uşor de împăcat şi miluieşte făptura mâinilor Tale, 
Cel ce ai miluit oarecând pe Canaaneeanca. 

Slavă... 

Miluiesc şi mântuiesc pe oricine vine la Mine cu mult dor, căci Eu nu 
voiesc vreodată a pierde făptura Mea, căci anume pentru a o mântui M-am 
născut întreg din tine, dar acesta departe este de zidirea Mea. 

Şi acum... 

înţelepciune a Celui Preaînalt fiind mai înainte. Fiul Meu S-a făcut om 
desăvârşit din mine, ca să îi mântuiască pe cei ce cu credinţă fierbinte păzesc 
dumnezeiescul botez, dar tu te-ai arătat nepărtaş acestora. 

Cântarea a 8-a 

Irmosul: 

«Pe Cel de care se înfricoşează şi îngerii... ». 

îndrăznind, la tine vin iarăşi. Fecioară, văzând pe Fiul Tău mântuind 
pe desfrânata şi pe tâlharul, căci nici aceştia nici o faptă bună din Lege nu au 
plinit în viaţa lor, dar au dobândit iertare. 

Din înălţime caută şi vezi şi auzi pe Maica Ta care se roagă Ţie şi 
izbăveşte de foc pe robul tău acesta ca pe desfrânata mai înainte şi precum ai 
mântuit pe tâlharul pe cruce. 

Binecuvântăm pe Tatăl, pe Fiul şi pe Sfântul Duh, Domnul 

Tâlharul spânzurat oarecând pe cruce cu credinţă a strigat: 
„Pomeneşte-mă şi pe mine", iar desfrânata a vărsat izvor de lacrimi, dar 
acesta nu este asemenea cu ei. 

Şi acum... 

Pe desfrânata care plângea, Hristos a mântuit-o, precum şi pe tâlharul 
care a crezut, pe cruce, dacă, aşadar, voieşti să dobândeşti mântuire, aleargă 
către Domnul cu lacrimi şi credinţă. 

Să lăudăm, bine să cuvântăm şi să ne închinăm Domnului cântăndu-I 
şi preaînălţându-L pe Dânsul întru toţi vecii 

Irmosul 

«Pe Cel de Care se înfricoşează şi îngerii şi toate oştirile, ca de 
Făcătorul şi Domnul, preoţi preaslăviţi-L, tineri lăudaţi-L, popoare 
binecuvântaţi-L şi-L preaînălţaţi întru toţi vecii». 

Cântarea a 9-a 

hTnosul: 

«Pe norul cel purtător de lumină întru care Stăpânul tuturor. Cel fără 
de început, S-a pogorât din cer, ca ploaia peste lână, şi S-a întrupat, pentru 
noi facându-Se om, să o mărim toţi ca pe o Maică curată a Dumnezeului 
nostru». 

Fiind aflat mai păcătos decât toţi oamenii Ia un Ioc, Fecioară, şi pentru 
aceasta mă ruşinez a mă apropia de Fiul tău, dar tu roagă-L, fa-L milostiv să 
mă primească în credinţă fierbinte şi pe mine care mă apropii de EI cu dor. 

Izbăveşte de osândă. Cuvinte, pe robul cel ce se apropie de Tine şi Te 
rog pe Tine nu pomeni fărădelegile Iui, căci chiar dacă a greşit Ţie, 
Mântuitorule, către mine caută scăpare şi mă rog: Cel ce plineşti cererile 
tuturor, pentru mine, primeşte-I şi pe acesta. 

Slavă... 

Maică, cel ce acum aleargă Ia tine, nu este vrednic de milă, nu este, 
căci nimeni dintre oameni precum acesta nu M-a întărâtat spre mânie, dar 
pentru preacuvioasele tale rugăciuni nu îl voi face pe el părtaş osândei Ia 
Judecată, daca îmi va aduce roade de pocăinţă. 

Şi acum... 

în iadul cel mai de jos fiind, ai fi)st urcat Ia înălţime prin rugăciuni 
către dumnezeiescul meu Fiu, dar ia aminte, ca nu cumva să mai cazi în 
învinuirile cele cumplite de Ia început, ci umblă în căile pocăinţei, ca nu 
cumva iarăşi să fii aruncat în gheenă. 

Prosomii. Glasul 1 

Ceea ce eşti bucuria cetelor cereşti 
Liman păcătoşilor, bucurie lumii, izbăvirea celor înviforaţi. 
Născătoare de Dumnezeu, Fecioară, strig ţie: Primeşte şi rugăciunea mea şi 
cererea. Nepătată, pe care du- Ie degrab Fiului Tău, ca să mă mântuiască şi pe 
mine, risipitorul. 

Pricina a toată bucuria fiind. Preaiubitul meu Fiu, iertare de păcate 
dăruieşte robului Tău, ca să cunoască toţi că eu, ca o Maică, am mare 
îndrăznire către Tine, de a mă ruga Ţie, Hristoase al meu, mai presus de toţi 
sfinţii Tăi. 

Sălaşul bucuriei. Maică, plecându-mă Ia rugăciunea ta, iertare de 
păcate îi dau orbului acestuia şi dezlegare; dar spune-i să înceteze a mai 
păcătui şi a Mă mai întărâta spre mânie, căci prin fire sunt Iubitor de oameni. 

Iată, ai primit iertare pentru căderile tale, prin rugăciunile şi mijlocirile 
mele, dar ia aminte restul vieţii să-I petreci în chip plăcut Domnului, ca să ai 
parte în Rai cu cei aleşi de slava bucuriei şi desfătării care nu are sfârşit. 

Duminică seară 
Canonul Preasfintei Născătoarei de Dumnezeu. 
Facere a Sfântului Andrei Criteanul 

Al cărei acrostih este: 
«Primeşte, Fecioară, părga plânsurilor mele. Da» 

Cântarea 1, Glasul 1 

Irmosul: 

«Dreapta ta cea purtătoare de biruinţă, cu dumnezeiască cuviinţă întru 
tărie s-a preaslăvit; că aceasta, Nemuritorule, ca o atotputernică, pe 
potrivnici i-a zdrobit, făcând israelitenilor cale nouă, prin adânc». 

Preasfântă Născătoare de Dumnezeu, miluieşte-ne pe noi 

Vino, suflete, ca pârga plânsurilor să o aducem astăzi Născătoarei de 
Dumnezeu, căci ea a izbăvit neamul omenesc din blestemul lui Adam şi ne-a 
dăruit nouă binecuvântarea şi bucuria. 

Cu curgerile Iordanului, lacrimile mele nu pot cu nici un chip să spele 
întinăciunea păcatelor mele, ci tu. Fecioară, cu mila ta, curăţeşte-mă. 

Slavă... 

Pe Hristos, Soarele dreptăţii cel neapus, născându-L, Fecioară, 
rogu-mă: Luminează-mi ochii cei întunecaţi de negura patimilor şi de 
îngroşarea păcatelor. 

Şi acum... 

Poruncile Stăpânului călcându-le, tot chipul răutăţii am 
săvârşit, iar acum întorcându-mă, nu trece cu vederea pe robul 
tău cel nefolositor. Stăpână Mărie, ci milostivindu-te, 
mântuieşte-mă. 

Cântarea a 3-a 

Irmosul: 

«Cel Ce singur ştii neputinţa firii omeneşti şi din milostivire ai 
îmbrăcat chipul ei, încinge-mă cu putere de sus, ca să strig Ţie: Sfântă este 
Biserica cea însufleţită a slavei Tale celei negrăite, lubitorule de oameni». 

Ca Eva oarecând aflându-mă, şarpele m-a înşelat şi prin gustarea din 
plăcere m-a aruncat afară din Raiul dumnezeieştii cunoştinţe; ceea ce ai 
născut pe Hristos, al doilea Adam, întoarce-mă iarăşi la viaţă, Stăpână. 

Vătămându-mă în chip nenorocit cu nebunia lui Cain, Fecioară, 
precum acela pe frate, mi-am ucis mintea, pizmuind rău urcuşul ei, 
folosindu-mă de sabia iubirii de plăcere, ci tu, ca o iubitoare de oameni, 
mântuieşte-mă. 

Slavă... 

Se tânguia oarecând Adam cel izgonit din Eden, căruia un heruvim de 
foc îi tăia calea. Iar eu care am căzut din cunoştinţa cea dumnezeiască, 
tânguindu-mă, mă rog ţie împreună cu sfinţii: Mijloceşte, Maica lui 
Dumnezeu, să fiu izbăvit de patimi. 

Şi acum... 

Cugetarea morţii o, nenorocitule suflete, să te călăuzească pururi pe 
tine în faptele vieţii; tânguieşte-te şi plângi, având pe Fecioara cea 
preacurată şi fără de prihană mijlocitoare către Hristos, Cel Ce S-a născut 
dintr-însa. 

Cântarea a 4-a 

Irmosul: 

«Ca pe un munte umbrit cu darul cel dumnezeiesc, privindu-te 
Avacum, cu ochii cei mai înainte văzători, a proorocit pe Sfântul lui Israel, 
Care avea să Se nască din tine, spre mântuirea şi înnoirea noastră». 

O, minunile tale. Stăpână, ceea ce nu ştii de nuntă! căci eşti 
mijlocitoarea muritorilor păcătoşi către Cel Ce S-a născut din tine, pentru 
aceea roagă-te ca şi pe mine, cel ce am păcătuit mai presus de toţi muritorii, 
să mă împace cu El. 

Omoară, Fecioară, cugetul trupului meu şi năvălirile patimilor şi 
sfatuirile demonilor fa-le deşarte şi călăuzeşte-mă, ca să umblu pe căile 
Vieţii, ceea ce ai odrăslit tuturor Viaţa. 

Slavă... 

Curăţeşte întinăciunile inimii mele, prin lacrimi, prin rugăciunile 
cuvioşilor îngeri. Curată, şi ridică sufletul meu din întuneric şi mintea 
cheam-o din căi lăturalnice şi călăuzeşte-o pe calea nepătimirii. 

Şi acum... 

Mintea mi-am spurcat prin cugete de ruşine şi sufletul cu plăceri, 
întrecându-i pe cei din vremea lui Noe prin străine fapte de ruşine, pentru 
care şi strig acum. Născătoare de Dumnezeu, miluieşte-mă şi mă izbăveşte 
de potopul cel înţelegător. 

Cântarea a 5-a 

Irmosul: 

«Cel Ce ai luminat cu strălucirea venirii Tale, Hristoase, şi ai umplut 
de bucurie cu Crucea Ta marginile lumii, luminează cu lumina 
dumnezeieştii Tale cunoştinţe inimile celor ce Te laudă cu dreaptă credinţă». 

Scoate-mă pe mine din văpaia cea cumplită a gheenei, ceea ce ai 
născut focul dumnezeirii cel neapropiat, pe Cel Ce S-a făcut ca noi în 
ipostasul dumnezeu-omenesc. Născătoare de Dumnezeu, Preacurată. 

De viitoarea osândă nu mă spăimântez, eu, ticălosul, nici de 
întunericul cel preaadânc, nici de viermele cel neadormit şi nici de 
scrâşnirea dinţilor, nici de focul cel nestins, pentru aceasta îţi cer ţie. 
Fecioară, de acestea toate, mântuieşte-mă. 

Slavă... 

Vindecă durerile sufletului meu. Preacurată, ceea ce ai născut pe Cel 
Ce vindecă toate bolile noastre cu Patimile Lui cele mântuitoare şi 
preacurate, ca să te mărim pe tine cu credinţă. 

Şi acum... 

Nu am ucis precum Lameh pe tânăr, nici pe bărbat. Maica lui 
Dumnezeu, ci, prin căderi, mi-am omorât mintea şi cugetul; aşadar, dreapta 
mânie a lui Dumnezeu să nu mă predea pe mine Judecăţii, ci aici să mă 
curăţească. 

Cântarea a 6-a 

Irmosul: 

«Inconjuratu-ne-a pe noi adâncul cel mai de jos şi nu este izbăvitor; 
socotiţi am fost ca nişte oi de junghiere. Mântuieşte pe poporul Tău, 
Dumnezeul nostru, că Tu eşti celor neputincioşi tărie şi îndreptare». 

Trupul mi l-am întinat cu faptele cele viclene, mintea cu poftele, 
simţurile cu atingerile plăcerilor, dăruieşte-mi mie izbăvire de acestea 
pentru curgerile lacrimilor mele, ceea ce eşti de Dumnezeu dăruită. 

Timpul vieţii mele cu somnul l-am cheltuit, şi în lenevire şi desfătare 
şi în cugete întortocheate, şi acum măcar, la vremea bătrâneţii, 
înţelepţeşte-mă. Maica lui Dumnezeu, şi la pocăinţă mă călăuzeşte. 

Slavă... 

Cugetând la nebunia celor dinainte de Lege, nebuneşte am lucrat fapte 
de ruşine, una peste alta clădindu-le, ca pe nişte ziduri. Dar tu. Curată, 
înţelepţeşte-mă prin Duhul Sfânt. 

Şi acum... 

Capcane mi-au întins în ascuns, Prealăudată, cei mândri cu adevărat, şi 
cu frânghiile păcatelor mele, laţuri întind picioarelor mele, pe care tu, ca o 
bună, desfa-Ie ca pe nişte fire de păianjen. 

Sedealna, Glasul 1 

Soborul îngeresc 

Nădejdea creştinilor nemincinoasă şi tare, dătătoarea milei şi izvorul 
milostivirii, cheie care descui bunătatea lui Dumnezeu, deschide-ne nouă 
tuturor uşile milostivirii şi intrarea în raiul desfătării tuturor ne-o dăruieşte. 
Stăpână. 

Cântarea a 7-a 

hmosul: 

«Cuptor duhovnicesc te gândim noi, credincioşii. Născătoare de 
Dumnezeu, că, precum Cel Preaînalt a mântuit pe cei trei tineri, aşa şi pe 
mine, păcătosul, în pântecele tău m-a înnoit Dumnezeul părinţilor. Cel 
lăudat şi preaslăvit». 

Rupe, curată, legăturile inimii mele, uitarea şi înfricoşata ne- 
cunoştinţă şi împietrirea sufletului şi nebunia, cu care, legându-se, mintea 
mea nu poate să alerge la lărgimea contemplaţiei şi la înălţimea 
dumnezeieştii cunoştinţe. 

Vai patimilor şi pornirilor mele! Vai nemăsuratelor mele răutăţi! Care 
faptă de ruşine nu am săvârşit ca unul fără de minte? Ce păcat nu am făcut 
din patima plăcerii? Dar tu. Curată, măcar la bătrâneţe, pocăinţă 
dăruieşte-mi. 

Slavă... 

Trândăvia în care zac. Stăpână, şi somnul cel îngreunat al lenevirii 
mele, rogu-mă. Nepătată, cu privegherile tale către Dumnezeu, 
depărtează-le cu rugăciunile tale şi miluieşte-mă pe mine cel ce cânt: Lăudat 
şi preaslăvit este Dumnezeul părinţilor noştri. 

Şi acum... 

Vai, mie, suflete! Cum laşi la o parte ruşinea mai mult decât Ham cel 
fără de ruşine? Căci nu ai acoperit ruşinea celui de aproape al tău prin fire şi 
prin har, ci, în chip neomenos, l-ai dispreţuit. Acum, aşadar, cu căldură spre 
milostivire te întoarce. Fecioară. 

Cântarea a 8-a 

Irmosul: 

«In cuptor tinerii lui Israel, ca într-o topitoare... ». 

Mort fiind, ticăloase suflete, din cumplită nepăsare ridică-te ca 
dintr-un somn şi agoniseşte-ţi mijlocitoare pe cea singură fără de bărbat, pe 
Născătoarea de Dumnezeu, ca să te învieze prin chipurile pocăinţei şi să îţi 
arate căile nepătimirii. 

Adoarme dar poftele cele împătimite şi şterge până în sfârşit 
închipuirile patimilor celor pierzătoare de suflet. Curată, ca să te slăvesc 
pururi şi să te binecuvântez pe tine, ceea ce eşti singură pricină a mântuirii 
tuturor. 

Binecuvântăm pe Tatăl, pe Fiul şi pe Sfântul Duh Domnul 
Tot chipul a toată plăcerea am săvârşit nebuneşte şi toate simţirile 
mele le-am întinat în chip cu totul de ruşine, dar către tine scap, cea 
neîntinată. Stăpână, apărătoarea tuturor păcătoşilor, izbăveşte-mă pe mine 
de focul şi întunericul cel de veci. 

Şi acum... 

Prin curăţia lacrimilor mele. Curată, spală rănile sufletului meu, ceea 
ce ai născut pe Hristos, Cel Ce a vindecat pe cei zece leproşi şi pe femeia cea 
cu curgere de sânge, pentru ca şi eu să aud doritul glas: „credinţa ta te-a 
mântuit, mergi în pace." 

Să lăudăm... Irmosul 
«In cuptor tinerii lui Israel, ca într-o topitoare, cu podoaba dreptei 
credinţe mai curat decât aurul au strălucit, grăind: binecuvântaţi toate 
lucrurile Domnului pe Domnul şi-L preaînălţaţi întru toţi vecii.» 

Cântarea a 9-a 

LthosuI: 

«închipuirea naşterii tale celei curate a arătat-o rugul cel ce ardea cu 
foc, dar nu se mistuia. Şi acum te rugăm să stingi văpaia ispitelor cea 
năpustită asupra noastră, ca neîncetat să te mărim pe tine. Născătoare de 
Dumnezeu». 

Iată, deja de sfârşitul vieţii mele vremelnice m-am apropiat, vai, mie, 
şi îngreunat de păcate, mă duc să fiu pedepsit pentru nesfârşite veacuri. 
Fecioară, ceea ce ai născut pe Judecătorul tuturor, pe Acesta, fă-1 mie 
milostiv. Stăpână. 

Legile lui Dumnezeu le-am călcat şi legii păcatului am supus sufletul 
meu şi legii minţii nu m-am plecat, eu, nenorocitul; ceea ce ai covârşit legile 
firii prin preacurată naşterea ta, supune legile trupului meu. 

Slavă... 

Ridică greaua povară a păcatelor mele. Născătoare de Dumnezeu, 
Preanevinovată, şi învredniceşte-mă. Curată, să port jugul cel uşor al Fiului 
şi Dumnezeului tău şi să străbat calea vieţii care duce la odihna cea de sus. 

Şi acum... 

Ca să arăţi adâncul cel nesfârşit al îndurărilor tale şi al bunătăţii şi 
milei Fiului tău, Prealăudată, dăruieşte-mi iertare şi mie celui care mai 
presus de toţi am păcătuit şi sălaş în grădina raiului îmi dăruieşte. 

Prosomii. Glasul 1. 
Prealăudaţilor mucenici. 

Bucură-te, palat însufleţit, preacurat şi purtător de lumină, Prea- 
lăudată; bucură-te, cea fără de bărbat; bucură-te, dumnezeiesc acoperământ; 
bucură-te, zid nebiruit; bucură-te, ceea ce în chip de negrăit ai născut pe 
Dumnezeu; bucură-te, îndreptarea lui Adam şi izbăvirea Evei; bucură-te, 
puterea tuturor credincioşilor. 

Bucură-te, tron de foc al lui Dumnezeu, trandafirul cel neveştejit; 
bucură-te, ceea ce singură ai odrăslit crinul cel cu bună-mireasmă; 
bucură-te. Preasfântă, prin care suntem izbăviţi de blestemul de la început; 
bucură-te. Stăpână preaminunată, bucuria lumii; bucură-te, lauda tuturor 
ortodocşilor. 

Bucură-te, pajişte înflorită şi înmiresmată, fără de prihană; bucură-te, 
viţă înflorită; bucură-te. Fecioară, măslin pururea roditor; bucură-te, 
mireasma mirului celui bun; bucură-te, livada lui Dumnezeu; bucură-te, 
munte umbrit şi împădurit; bucură-te, pururi Fecioară, rai binecuvântat de 
haruri. 

Umple de veselie inima mea. Curată, ca o mult milostivă şi 
slobozeşte-mă de lacrimi ca una care ai născut bucuria, ceea ce singură eşti 
Maica lui Dumnezeu. Şi rogu-mă, scoate pe robul tău din toate necazurile, 
ca să te slăvesc pe tine şi să te preamăresc cu dragoste, pe tine, ceea ce eşti 
mai presus de toate făpturile. 

Luni seara 

Canonul Preasfîntei Născătoare de Dumnezeu. 
Facere a Sfântului losif Imnograful 

Cântarea 1, Glasul 1 

Irmosul: 

«Hristos se naşte, slăviţi-L! Hristos din ceruri, întâmpinaţi-L! Hristos 
pe pământ, înălţaţi-vă! Cântaţi Domnului tot pământul şi cu bucurie, 
popoare, lăudaţi-L, că S-a preaslăvit». 

Preasfântă Născătoare de Dumnezeu, miluieşte-ne pe noi 
Creştinilor scăpare, celor căzuţi îndreptare tu eşti. Preacurată, 
jertfelnic de împăcare pentru cei căzuţi; izbăveşte-mă pe mine de 
înfricoşătoarea judecată şi de focul cel nestins, dăruindu-mi viaţa cea 
veşnică. 

In deznădăjduire pururea zac, cugetând la mulţimea căderilor mele şi 
la hotărârea dreptului Judecător; Stăpână de Dumnezeu Născătoare, fii mie 
dumnezeiască mijlocitoare, împăcându-L pe El pentru mare mila Ta! 

Slavă... 

Fecioară singură vrednică de laudă. Fecioară care ai întrupat pe 
Dumnezeu, care ai dăruit tuturor viaţa veşnică, luminează-mă cu lumina 
pocăinţei, risipind întunericul căderilor mele. 

Şi acum... 

Iată, către tine acum scap, acoperământul şi dumnezeiescul meu 
sprijin; deschide-mi mie izvoarele harului tău, nu te mânia pe mine, nu mă 
trece cu vederea, nici nu mă lepăda pe mine, cel pierdut. 

Cântarea a 3-a 

Irmosul: 

«Fiului, Celui născut fără stricăciune din Tatăl mai înainte de veci, şi 
mai pe urmă din Fecioară întrupat, fără sămânţă, lui Hristos-Dumnezeu să-I 
strigăm: Cel ce ai înălţat fruntea noastră. Sfânt eşti Doamne». 

Toţi prorocii pe tine. Maica lui Dumnezeu, mai dinainte te-au 
propovăduit prin taine străine, a căror plinire limpede văzând-o, credem şi 
cerem să dobândim prin tine dumnezeiasca bucurie. 

Mai cuprinzătoare decât cerurile fiind văzută, ai cuprins pe 
Dumnezeul tuturor şi în braţele tale ai ţinut pe Cel ce ţine toate, Preacurată; 
pentru aceea mă rog ţie, pe mine, cel ţinut de înfricoşătoare patimi, degrab 
mă slobozeşte. 

Slavă... 

Tu, Fecioară, celor aflaţi în nevoi şi în necazuri Ie eşti apărătoare tare, 
celor în fiartuna vieţii le eşti bună cârmuitoare; de aceea, rugându-mă, strig 
ţie: Dăruieşte robului tău ajutorul tău. Fecioară preacurată. 

Şi acum... 

Stăpâna lumii, mântuirea credincioşilor şi apărarea, primind lacrimile 
mele şi suspinurile cele din adâncul inimii trimise către tine. Preacurată, 
izbăveşte-mă pe mine de multe căderi şi de necazuri. 

Cântarea a 4-a 

Irmosul: 

«Toiag din rădăcina lui lesei, şi floare dintr-însul, Hristoase, din 
Fecioara ai odrăslit. Cel lăudat din muntele cel cu umbra deasă. Venit-ai 
întrupându-Te din cea neispitită de bărbat, Cel fără de trup şi Dumnezeu. 
Slavă puterii Tale, Doamne!». 

Pe tine singură, după Dumnezeu, noi, credincioşii, te avem 
neînfiuntată nădejde şi apărare, prin mijlocirile tale, izbăveşte-ne pe noi de 
vrăjmaşii noştri cei văzuţi şi nevăzuţi, de toată vătămarea şi de ispitele cele 
de multe feluri, ca pe tine fără de încetare să te slăvim. 

De închipuirile cele materialnice. Curată, curăţindu-mi mintea, 
arată-mă plin de dumnezeiasca iubire, pururea cele dumnezeieşti să cuget, 
cele dumnezeieşti să grăiesc şi cu osârdie cele dumnezeieşti să faptuiesc, ca 
să scap de înfricoşata, veşnica osândă. 

Slavă... 

Altă apărătoare şi ajutătoare şi zid nebiruit n-am dobândit pe pământ 
afară numai pe tine singură. Curată, fără de prihană Născătoare de 
Dumnezeu: căci tu eşti nădejdea, mântuirea, acoperământul şi ajutorul meu 
şi iertarea păcatelor. 

Şi acum... 

Surpă îndrăznirea cea rea a vrăjmaşului şi uneltirile lui cele aduse 
împotriva mea; îmbracă-mă cu puterea ta, Preanevinovată, păzindu-mă 
pururea nerănit, teafăr şi nevătămat pe mine, cel ce te cinstesc pe tine cu 
adevărat. 

Cântarea a 5-a 

Irmosul: 

«Dumnezeu fiind al păcii, Tată al îndurărilor, pe îngerul sfatului Tău 
celui mare, dăruindu-ne pace, L-ai trimis nouă; deci, fiind povăţuiţi la 
lumina cunoştinţei de Dumnezeu, dis-de-dimineaţa venind. Te slăvim pe 
Tine, lubitorule de oameni». 

îndreptarea tuturor celor căzuţi tu eşti, grabnică cercetare celor 
bolnavi, pentru aceea pe mine, cel căzut cumplit în păcate şi bolnav cu 
sufietul, vindecă-mă şi mă mântuieşte îndreptându-mă. Fecioară, cu 
atotputernică mâna ta. Stăpână. 

Drept arme mântuitoare, te rog pe tine. Fecioară, din înălţimi grabnic 
îmi dăruieşte: dumnezeiasca ta apărare, acoperământul şi puterea ta, cu care, 
biruind lucrătura începătorului răutăţii, să fiu învrednicit de dumnezeiasca 
mântuire, de Dumnezeu fericită Fecioară. 

Slavă... 

Palat dumnezeiesc al Cuvântului, Preacurată, pe mine, care sunt atelier 
al duhurilor răutăţii prin fapte de ruşine şi care împlinesc în chip fără de 
minte voia lor, prin pocăinţă arată-mă sălaş al lui Dumnezeu. 

Şi acum... 

în ceasul cel de pe urmă al ieşirii mele şi al despărţirii sufietului de 
trup arată-te mie ajutor şi sprijin, alungând de la mine pe vrăjmaşii mei cei 
nevăzuţi care mă atacă şi du-mă la Dumnezeu. 

Cântarea a 6-a 

Irmosul: 

«Din pântece pe lona, ca pe un prunc, 1-a lepădat fiara mării, precum 
1-a primit, iar Cuvântul, în Fecioară sălăşluindu-Se şi trup luând, a ieşit, 
lăsând-o nestricată. Că Cel ce n-a primit stricăciune, pe ceea ce L-a născut o 
a păzit nevătămată». 

Uşă dumnezeiască, rază şi izvor al luminii veşnice te-ai făcut căci 
plinătatea Dumnezeirii întreagă s-a sălăşluit în chip de negrăit în pântecele 
tău, Preanevinovată, a căreia energie firească şi strălucire o dai în dar celor 
ce au nevoie. 

Odată cu tine. Fecioară, moartea s-a oprit, căci ai născut pe Hristos- 
Viaţa Care dăruieşte celor ce cred curat în El nemuritoarea şi dumnezeiasca 
mântuire; pe Acesta roagă-L, Preasfântă, să izbăvească de păcate pe robii 
tăi. 

Slavă... 

Te-ai făcut vas al mirului celui înţelegător care a înmiresmat tot 
pământul cu buna mireasmă a dumnezeirii, Preasfântă Mireasă a Iui 
Dumnezeu; pentru aceea, cu buna mireasmă a rugăciunii tale alungă din 
sufletul meu toată urâciunea căderilor mele. 

Şi acum... 

Focul plăcerilor mă arde cu tărie şi întristează pururea smeritul meu 
suflet şi mă trage la lucrarea celor nefireşti şi nelegiuite, ci tu, care ai născut 
dumnezeiescul foc, stinge focul acesta care mă veştejeşte, ceea ce eşti 
mântuirea mea. Mireasă a lui Dumnezeu. 

Sedealna. Glasul 1 

Mormântul tău Mântuitorule 
Sfeşnic aurit al soarelui slavei, candelă cu albă strălucire a luminii 
celei neapuse, nor prealuminat, strălucire a Tatălui, luminează ochii cei 
orbiţi ai inimii mele, cu mărgăritarele cele fără de prihană şi cu 
dumnezeieştile străluciri. 



Cântarea a 7-a 

Irmosul: 

«Tinerii, în dreapta credinţă fiind crescuţi, păgâneasca poruncă 
nebăgând-o în seamă, de groaza focului nu s-au spăimântat; ci în mijlocul 
văpăii stând, au cântat: Dumnezeul părinţilor, bine eşti cuvântat». 

Cleştele pe care 1-a văzut oarecând Isaia Proorocul tu eşti. Fecioară, 
care ai purtat în pântecele tău dumnezeiescul cărbune, pe Hristos, Care arde 
toată materia păcatului şi luminează sufletele credincioşilor. 

Ca ploaia pe lână, pogorându-Se în pântecele tău, S-a întrupat, râul 
păcii, izvorul bunătăţii, picătura cea numărată a ploii: Dumnezeul Părinţilor 
noştri, bine eşti cuvântat. 

Slavă... 

Mireasă a lui Dumnezeu, Mărie, nădejdea şi bucuria celor ce te laudă 
pe tine, rupe lanţurile păcatelor mele cu rugăciunile tale şi leagă-mă cu 
legătura iubirii de oameni a lui Hristos, ca şi eu să înfloresc roadele virtuţii. 

Şi acum... 

Ridică-mă, Fecioară, din adâncul faptelor mele de ruşine; potoleşte. 
Preacurata, valul patimilor mele; dezleagă împietrirea inimii mele şi 
dăruieşte-mi izvor de lacrimi. 

Cântarea a 8-a 

Irmosul: 
«Cuptorul cel cu foc răcorit... ». 

Prihană în frumuseţea ta nu este, Fecioară. Căci tu singură fiind văzută 
din veac prin strălucirile fecioriei tale celei cu totul fără prihană, ai luminat 
lumea cu lumina fecioriei; pentru aceasta lăudându-te strigăm: Să 
binecuvinteze toată zidirea pe Domnul şi să-L preaînalţe întru toţi vecii. 

Vas al dumnezeirii care ţii mana, te-am cunoscut pe tine. Fecioară, 
chivot şi masă, şi sfeşnic, tron al lui Dumnezeu, palat şi pod care duci la 
dumnezeiasca viaţă pe cei care cântă: Să binecuvinteze toată zidirea pe 
Domnul şi să-L preaînalţe întru toţi vecii. 

Binecuvântăm pe Tatăl... 

Ancoră preasigură dobândindu-te pe tine, nădejdile mântuirii noastre 
întru tine le punem. Născătoare de Dumnezeu; fii dar nouă, rugătorilor tăi, 
liman şi zid nebiruit; îndreaptă-ne ca să strigăm fără încetare: Să 
binecuvinteze toată zidirea pe Domnul şi să-L preaînalţe întru toţi vecii. 

Şi acum... 

Ascultă suspinul inimii mele, auzi glasul plângerii mele. Preasfântă 
Stăpână; nu trece cu vederea zdrobirea sufietului meu, ci dăruieşte-mi 
desăvârşită dezlegare păcatelor mele şi învredniceşte-mă şi pe mine de 
bucuria viitoare, ca să te slăvesc pe tine întru toţi vecii. 

Să lăudăm... Irmosul: 

«Cuptorul cel cu foc răcorit a arătat de demult închipuirea minunii 
celei mai presus de fire, pentru că focul n-a ars pe tineri, arătând 
dumnezeiasca naştere a lui Hristos, cea fără de sămânţă, din Fecioară. Pentru 
aceea, lăudând, să cântăm: Să binecuvinteze toată zidirea pe Domnul şi să-1 
preaînalţe întru toţi vecii». 

Cântarea a 9-a 

Lmosul: 

«închipuirea naşterii tale celei curate a arătat-o rugul cel ce ardea cu 
foc, dar nu se mistuia. Şi acum te rugăm să stingi văpaia ispitelor cea 
năpustită asupra noastră, ca neîncetat să te mărim pe tine, Născătoare de 
Dumnezeu». 

Ca să te cinstesc pe tine. Fecioară, cu bucurie prin cântări de 
mulţumire, şi să te preamăresc pe tine prin toată viaţa mea, scoate-mă din 
gura leului, care cumplit răcneşte, luptându-se să mă înghită pe mine. 

Fiind mai înainte văzută templu sfânt şi palat curat al lui Hristos, Care 
cu adevărat mai înainte de veci împărăţeşte şi stăpâneşte toată făptura; 
pentru aceasta inima mea de patimile cele necurate o curăţeşte. 

Slavă... 

Opreşte cugetele trupului şi potoleşte tulburarea patimilor celui care la 
acoperământul tău scapă, Născătoare de Dumnezeu, şi care te are pe tine 
temei al nădejdii, dumnezeiască ajutătoare şi apărătoare. 

Şi acum... 

Ridică sufletul meu. Stăpână, către tine, căci cu toată credinţa întru 
tine m-am încrezut; să nu Fie ruşinat. Stăpână, în veac robul tău; nici să râdă 
de mine vrăjmaşii mei cei înţelegători, nici să mă apuce pe mine în ceasul 
plecării mele. 

Prosomii. Glasul 1 

Ceea ce eşti bucuria cetelor cereşti 

Bucură-te, templu preasfânt al Preasfântului Dumnezeu; bucură-te, a 
împăraţilor nebiruită îndrăzneală, apărătoarea tuturor pământenilor; 
bucură-te, adânc nemăsurat; bucură-te, înălţime neînţeleasă; bucură-te, 
bucuria şi mângâierea celor întristaţi. 

Bucură-te, Mireasă a Tatălui celui mai înainte fără de început, 
Preanevinovată; bucură-te. Fecioară şi Maică a Fiului celui împreună fără de 
început cu Tatăl; bucură-te, vasul curăţiei. Bucură-te, ceea ce lui Adam ai 
deschis raiul; bucură-te, norul cel prealuminat, care pe cei credincioşi îi 
ocroteşti şi îi acoperi. 

Bucură-te, templu dumnezeiesc al luminii celei neapropiate; 
bucură-te, ţarina cea cu bună roadă, care ai odrăslit spicul cel nearat; 
bucură-te, întărirea celor nenorociţi; bucură-te, îndreptare. Născătoare de 
Dumnezeu; bucură-te, pod care îi duci pe toţi la viaţă cu rugăciunile tale. 

Felurimi de patimi înviforează smeritul meu suflet şi îl trag în adâncul 
deznădejdii; ci tu, venind mai înainte, mântuieşte-mă ca o bună căci la tine 
am scăpat; apărătoarea mea cea tare şi puternică, nu trece cu vederea cererea 
mea. 

Marti seara 

Canonul Preasfîntei Născătoarei de Dumnezeu. 
Facere a Sfântului loan al Buhăitelor, cel numit Mavropos 



Cântarea 1. Glasul 1 

Irmosul: 

«Cântare de biruinţă să cântăm toţi lui Dumnezeu, Cel ce a făcut 
minuni fără de seamă, cu braţ înalt, şi a mântuit pe Israel că S-a preaslăvit». 
Preasfântă Născătoare de Dumnezeu, miluieşte-ne pe noi 
Umple gura mea. Curată, de dumnezeiască laudă, ca să cânt slava ta, 
Prealăudată, şi să laud mare cuviinţa celui ce te preamăreşte pe tine cu cinste 
toată ziua. 

Dăruieşte-mi plânsul cel plin de bucurie şi pricinuitor de dum- 
nezeiască mângâiere, ceea ce eşti bucuria şi mângâierea ortodocşilor. 
Stăpână de Dumnezeu Născătoare, ceea ce ai izvorât bucurie şi mântuire 
lumii. 

Slavă... 

Ca un cer nou însufleţit, pe soarele dreptăţii ai răsărit. Fecioară, şi ai 
odrăslit, ca un rai de taină şi rai cuvântător, pomul cel de viaţă roditor, din 
Care, mâncând, nu gustăm moarte. 

Şi acum... 

Mai înaltă decât toate făpturile te-ai făcut. Curată, întrupând pe 
Dumnezeu; pentru aceea, te rog, din spurcăciunea patimilor ridică-mă şi mă 
du la dumnezeiasca înălţime a nepătimirii. 

Cântarea a 3-a 

Irmosul: 

«Cel ce singur ştii slăbiciunea firii omeneşti şi din milostivire ai 
îmbrăcat chipul ei, încinge-mă cu putere de sus, ca să strig Ţie: Sfântă este 
Biserica cea însufleţită a slavei Tale celei fără prihană, lubitorule de 
oameni». 

Ceea ce singură ai îndumnezeit firea muritorilor, Preanevinovată, prin 
naşterea ta cea mai presus de fire, cere pentru noi iertare păcatelor şi bucuria 
cea veşnică. Preasfântă Fecioară, Prealăudată. 

Ţarină care fără de sămânţă ai crescut spicul vieţii şi nearat L-ai 
odrăslit, întăreşte sufletul meu cel topit de foamea după dumnezeiasca 
hrană, cu pâinea dumnezeieştilor făptuiri, îngrăşând-o cu untdelemnul 
virtuţilor. 

Slavă... 

Din tine ne-a odrăslit floarea cea neveştejită Care bine a înmiresmat 
tot neamul omenesc cu dumnezeiescul mir al flrii Sale, Cel împreună fără de 
început cu Tatăl şi Care S-a născut din tine sub ani. Mărie, preanevinovată. 

Şi acum... 

Chipul frumuseţii tale celei cuvioase este închinat de îngeri, mântuitor 
muritorilor şi duhurilor răutăţii înfricoşat, pentru aceasta, cu credinţă 
cinstindu-te şi închinându-ne, Născătoare de Dumnezeu, ne luminăm 
sufletele. 

Cântarea a 4-a 

Irmosul: 

«Ca pe un munte umbrit cu darul cel dumnezeiesc privindu-te 
Avacum, cu ochii cei mai înainte văzători, a proorocit pe Sfântul lui Israel, 
Care avea să se nască din tine, spre mântuirea şi înnoirea noastră». 

Munte netăiat mai de demult te-a văzut pe tine Daniil; munte umbrit, 
Avacum; munte închegat David; iar altul, munte sfânt şi luminat; munte 
gras, Prealăudată, întru care Dumnezeu a binevoit a Se sălăşlui. 

Dumnezeiesc palat al Cuvântului te ştim pe tine, întru care 
sălăşluindu-Se cu trupul, ne-a înnoit pe noi, cei stricaţi cu patimile, pentru 
aceasta, curată Maică a lui Dumnezeu, pe tine te cinstim, şi pe Cel născut din 
tine îl slăvim. 

Slavă... 

Dumnezeiască oglindă nepătată te gândim pe tine, ceea ce ai primit 
strălucirea dumnezeiescului mărgăritar şi pe aceasta ai fulgerat-o cu trupul 
tău peste toată lumea, Prealăudată, pentru mântuirea celor ce te laudă pe 
tine. 

Şi acum... 

Templu preacurat al lui Dumnezeu, te cunoaştem pe tine al Celui ce a 
făcut cerurile şi al întregii zidiri; pentru aceasta, ţie îţi strigăm: Fă-ne şi pe 
noi temple ale dumnezeiescului Duh, pe noi, cei îmbogăţiţi prin rugăciunea 
ta cea fierbinte. 



Sfântul Nicodim Aghioritul 

Cântarea a 5-a 

Irmosul: 

«Cel ce ai luminat cu strălucirea venirii Tale, Hristoase, şi, cu Crucea 
Ta ai umplut de bucurie marginile lumii, luminează cu lumina dumnezeieştii 
Tale cunoştinţe inimile celor ce Te laudă cu dreaptă credinţă». 

Vindecă durerile sufletului meu. Preacurată, ceea ce ai născut pe Cel 
ce vindecă bolile noastre cu Patimile Lui cele mântuitoare şi preacinstite, ca 
să te mărim pe tine cu credinţă. 

Curăţeşte nenorocitul meu suflet, cel spurcat de patimi, cu isopul 
dumnezeieştii tale rugăciuni. Născătoare de Dumnezeu, fară de prihană, 
dăruind acestuia strălucită haina mântuirii. 

Slavă... 

Pe tine te-am dobândit ajutor gata spre mântuire; pentru aceasta, cad la 
picioarele tale şi strig ţie cu lacrimi. Născătoare de Dumnezeu: Izbăveşte-mă 
de săgetările celui de alt neam şi de viitoarea osândă. 

Şi acum... 

Tu eşti tăria mea; tu eşti lauda şi veselia mea, paza şi apărătoarea mea, 
scăpare şi ocrotitoare nebiruită. Preasfântă Născătoare de Dumnezeu; pentru 
aceea mântuieşte-mă pe mine, robul tău. 

Cântarea a 6-a 

hTnosul: 

«Inconjuratu-ne-au pe noi adâncul cel mai de jos şi nu este izbăvitor; 
socotiţi am fost ca nişte oi de junghiere. Mântuieşte pe poporul Tău, 
Dumnezeul nostru, că Tu eşti celor neputincioşi tărie şi îndreptare». 

Fecioară care cu rugăciunile tale împrăştii cu vânturătoarea Duhului 
mulţimea păcatelor mele, curăţeşte pleava inimii mele şi depărtează de ea tot 
cugetul care odrăsleşte neghină. 

Văzând, Preanevinovată, răutatea în care zace sufletul meu cel ţinut în 
Egiptul patimilor şi care face cărămizi din lutul trupului, vino degrabă şi mă 
izbăveşte din robia cea de necinste. 

Slavă... 

Mi se sfâşie inima şi sunt răscolit săvârşindu-se vremea vieţii mele şi 
văzându-mă pe mine sporind mereu în cele mai rele lucruri şi adăugând rană 
la rană şi pată la pată. 

Şi acum... 

Acum s-a apropiat sufletul de sfârşit; lasă, dar, suflete, toate faptele 
cele grozave ale întunericului şi nopţii şi încinge-te cu armele luminii, ca să 
umbli ca ziua, faptuind cele bune. 

Sedealna, Glasul 1. 

Soborul îngeresc. 

Zi de taină te-ai arătat, Fecioară, pe Hristos soarele strălucind tuturor 
celor ce stau în întunericul necunoştinţei. Mireasă a Iui Dumnezeu. Pentru 
aceea, toţi cei luminaţi prin tine te fericim după datorie, ca pricina înnoirii 
muritorilor. 

Cântarea a 7-a 

Irmosul: 

«Cuptor duhovnicesc te gândim noi, credincioşii. Născătoare de 
Dumnezeu, căci precum Cel Preaînalt a mântuit pe cei trei tineri, aşa şi pe 
mine, omul întreg, în pântecele tău m-a înnoit. Dumnezeul părinţilor. Cel 
lăudat şi preaslăvit». 

Bucură-te, preaminunată. Curată, cămară luminoasă de nuntă a 
Stăpânului. Bucură-te, zidul credincioşilor; bucură-te, scară care duci la 
dumnezeiasca odihnă pe cei ce cântă naşterii tale: Dumnezeul Părinţilor 
noştri, lăudat eşti şi preaslăvit. 

Pe Cel pe Care cerurile nu-L cuprind L-ai încăput tu, ca ceea ce eşti 
mai cuprinzătoare decât cerurile. Născătoare de Dumnezeu, cer cuvântător şi 
însufleţit al Celui care a zidit cerurile cu voia, podoaba Singurului 
Dumnezeu al cerului şi al pământului. 

Slavă... 

Ca să-1 facă pe om dumnezeu, din tine S-a întrupat Dumnezeu pe Care 
şi roagă-L stăruitor, fără prihană şi cu totul nevinovată Fecioară, să-i 
mântuiască pe robii tăi de batjocoririle pierzătorului şi din văpaia cumplită a 
gheenei şi din toată întristarea. 

Şi acum... 

Trândăvia mea. Stăpână, şi somnul cel greu, rogu-mă, alungă-le cu 
privegherile şi rugăciunile tale către Dumnezeu, fără prihană, şi 
miluieşte-mă pe mine cel ce cânt: Lăudat şi preaslăvit este Dumnezeul 
părinţilor noştri. 

Cântarea a 8-a 

LthosuI: 

«In cuptor tinerii lui Israil, ca într-o topitoare... ». 

Ceea ce din rădăcina lui lesei ai odrăslit, de Dumnezeu Născătoare, ai 
născut pe Hristos, floarea cea neveştejită; pentru aceasta, te rog pe tine: 
Smulge toate rădăcinile şi spinii patimilor mele şi sădeşte în mine. Fecioară, 
frica de Dumnezeu. 



Sfântul Nicodim Aghioritul 

Ca pe O minunată, ca pe o preafrumoasă, ca pe o nevinovată, ca pe o 
aleasă mireasă şi copilă curată, ca pe o Fecioară fără pată şi sfântă, pe tine te 
cântăm şi cu dor ne închinăm ţie, cea binecuvântată întru toţi vecii. 

Binecuvântăm pe Tatăl... 
Pe tine zid şi scăpare, scară care urci Ia înălţime firea cea omenească. 
Fecioară Mărie, cunoscându-te, strigăm: Binecuvântaţi toate lucrurile 
Domnului pe Domnul şi-L preaînălţaţi întru toţi vecii. 

Şi acum... 

Pământ sfânt şi ales în care nimeni dintre cei pământeşti nu a călcat, 
acoperiţi fiind de vălul necredinţei şi de cugete de îndoială, arată mintea mea 
mai presus de grijile cele pământeşti şi învredniceşte-mă pe mine de 
pământul celor blânzi. 

Să lăudăm... Irmosul. 
«In cuptor, tinerii Iui Israil, ca într-o topitoare, mai curat decât aurul au 
strălucit cu podoaba bunei credinţe, grăind: „Binecuvântaţi toate lucrurile 
Domnului pe Domnul şi-L preaînălţaţi întru toţi vecii». 

Cântarea a 9-a 

Irmosul: 

«închipuirea naşterii tale celei curate a arătat-o rugul cel ce ardea cu 
foc, dar nu se mistuia. Şi acum te rugăm să stingi văpaia ispitelor, cea 
năpustită asupra noastră, ca neîncetat să te mărim pe tine. Născătoare de 
Dumnezeu». 

Munte preasfânt al lui Dumnezeu, pe care 1-a lucrat mai dinainte 
dreapta Domnului, căutându-mă pe mine, cel rătăcit în munţii pierzaniei şi 
tras în prăpăstii şi în adâncuri, călăuzeşte-mă la muntele virtuţii. 

Iată, cămara de nuntă este gătită şi patul de nuntă este împodobit şi vor 
intra cu bucurie cei ce au păzit curăţia lor nestricată. Numai eu. Născătoare 
de Dumnezeu, mă voi duce în întuneric. 

Slavă... 

Legile lui Dumnezeu le-am călcat şi m-am supus pe mine însumi legii 
păcatului, iar legii cugetului nu m-am plecat eu, nenorocitul. Ceea ce ai 
covârşit legile firii prin sfânta ta naştere, supune legile trupului meu. 

Şi acum... 

Ca să arăţi adâncul nesfârşit al îndurărilor tale şi milostivirea bunătăţii 
Fiului Tău, Prealăudată, dăruieşte-mi şi mie iertare şi sălăşluirea în rai, celui 
ce mai mult decât toţi am păcătuit. 

Prosomii. Glasul 1. 

Prealăudaţilor mucenici. 
Bucură-te, cetate însufleţită a lui Dumnezeu; bucură-te, Maică 
Fecioară; bucură-te, Mireasă dumnezeiască, Stăpână; bucură-te, rai care ai 
odrăslit în mijloc pomul vieţii, pe Hristos Dătătorul de viaţă şi Domnul, pe 
Care şi roagă-L, cu rugăciunile tale de maică, să izbăvească din primejdii pe 
robii tăi. 

Bucură-te, Mireasă nenuntită, munte umbrit al lui Dumnezeu, pe care 
1-a văzut Avacum. Bucură-te, frumuseţea cea multdorită. Născătoare de 
Dumnezeu; bucură-te, dumnezeiască masă care porţi pâinea cea cerească, pe 
Hristos Domnul, pe Care şi roagă-L să izbăvească pe robii tăi din toată 
răutatea. 

Bucură-te, palat al lui Dumnezeu Cuvântul, Preanevinovată, întru 
care, sălăşluindu-Se, pe toate cele stricăcioase le-a înnoit. 

Bucură-te, ceea ce ai odrăslit fără de sămânţă spicul vieţii. Născătoare 
de Dumnezeu, Prealăudată, pe Care acum roagă-L să hrănească sufletul meu 
cu pâinea faptelor virtuţii. 

Năvălirile multor chinuri mă înviforează. Mireasa lui Dumnezeu, 
felurite întristări şi biciuiri, noian de primejdii acum acoperă pe robul tău, 
fără prihană Fecioară, către cine voi scăpa, eu, nenorocitul? Către tine, cea 
milostivă. Aşadar, cu mila ta. Stăpână, îndură-te şi mă mântuieşte cu 
rugăciunile tale. 



Sfântul Nicodim Aghioritul 

Miercuri seara 
Canonul Preasfintei Născătoare de Dumnezeu. 
Facere a Preasfinţitului Fotie, Patriarhul Constantinopolului 

Al căreia acrostih este: 

«Cea dintâi rugăciune a lui Fotie către Preacurata Fecioară» 

Cântarea 1, glasul 1 

Irmosul: 

«Dreapta Ta cea purtătoare de biruinţă, cu dumnezeiască cuviinţă întru 
tărie s-a preslăvit. Că aceasta, Nemuritorule, ca o atotputernică, pe potrivnici 
a zdrobit, făcând israelitenilor cale nouă prin adânc». 

Preasfântă Născătoare de Dumnezeu, miluieşte-ne pe noi 

Uşă a luminii celei înţelegătoare, deschide-mi mie uşile pocăinţei şi 
luminează mintea mea, alungând întunericul cel nepătruns al păcatului şi al 
patimilor, Preanevinovată. 

Izbăveşte sufletul meu, Preabună, de stăpânirea diavolului celui 
amăgitor, care mă aruncă, prin momelile plăcerilor şi prin înşelarea cea rea, 
în prăpastia pierzării. 

Slavă... 

Arătatu-te-ai oamenilor dăruitoare a bunătăţilor celor mai presus de 
minte. Stăpână fără prihană; aşa şi mie, fii dăruitoare a mântuirii veşnice şi a 
bucuriei. 

Şi acum... 

Pe Cel Care cu voia Lui a făcut toate cu puterea dumnezeirii, pe 
Cuvântul cel veşnic, pe Acesta, Curată, L-ai cuprins în pântecele tău, pe Cel 
întrupat pentru binefacerea pământenilor. 

Cântarea a 3-a 

Irmosul: 

«Cel Ce singur ştii neputinţa firii omeneşti şi din milostivire ai 
îmbrăcat chipul ei, încinge-mă cu putere de sus, ca să strig Ţie: Sfântă este 
Biserica cea însufleţită a slavei Tale celei negrăite, lubitorule de oameni». 

Acoperământul şi izbăvirea noastră, zidul şi întărirea celor ce te laudă 
pe tine, Prealăudată, izbăveşte-mă pe mine din tot felul de întristări şi 
necazuri ale vieţii, ca să te slăvesc pe tine. 

Stăpâna lumii cea bună, pe Cel singur milostiv, pe Cel ce singur are 
noian de milă, pe Cel întrupat din preacuratele tale sângiuri roagă-L să mă 
miluiască pe mine cel ţinut de răutăţi fără de număr. 

Slavă... 

Având multă compătimire şi inimă milostivă şi bunătate mai presus de 
cuget, arată-mi şi mie unele ca acestea, fără prihană, şi dăruieşte-mi mie, 
celui ce alerg la tine, iertare pentru căderile mele cele fără de număr. 

Şi acum... 

Pântecele tău a fost văzut cu adevărat mai cuprinzător decât cerurile. 
Mărie pururea Fecioară, cuprinzând pe împăratul şi Făcătorul a toate, pe Cel 
ce este necuprins de toată zidirea prin puterea dumnezeirii Sale. 

Cântarea a 4-a 
Lmosul: 

«Ca pe un munte umbrit cu darul cel dumnezeiesc, privindu-te 
Avacum, cu ochii cei mai înainte văzători, a proorocit pe Sfântul Iui Israel, 
Care avea să Se nască din tine, spre mântuirea şi înnoirea noastră». 

Mântuieşte-mă pe mine. Fecioară nenuntită, mântuieşte-mă. Nu mă 
trece cu vederea, Preabună, pe mine, cel muncit de chinuri, de plăceri, de 
patimi, de cugete necurate şi pline de răutate şi de tulburările diavolilor. 

Cu rugăciune vin la acoperământul tău, fără prihană, şi strig cu 
fierbinţeală din adâncul chinuitului meu sufiet: miluieşte-mă, izbăveşte-mă 
de focul veşnicei osânde, prin rugăciunile tale cele fără de prihană către 
Dumnezeu. 

Slavă... 

Slobozirea trupului meu şi iertarea sufletului, cu puterea tare a 
ajutorului tău, cuvioasă Stăpână, fă-mă vrednic de acestea, dăruindu-mi 
vindecare, spre lucrarea dumnezeieştii voiri. 

Şi acum... 

Marea, preacinstita şi dumnezeiasca taină a voii celei ascunse a lui 
Dumnezeu întru tine cu adevărat. Curată, s-a arătat: că însuşi Cel prin fire 
necuprins de toată făptura în pântecele tău a fost cuprins. 



Sfântul Nicodim Aghioritul 

Cântarea a 5-a 

Irmosul: 

«Cel Ce ai luminat cu strălucirea venirii Tale, Hristoase, şi ai umplut 
de bucurie cu Crucea Ta marginile lumii, luminează cu lumina 
dumnezeieştii Tale cunoştinţe inimile celor ce Te laudă cu dreaptă credinţă». 

Sfeşnic de aur care ţii dumnezeiasca făclie, risipind întunericul 
patimilor mele, aprinde focul dragostei dumnezeieşti în inima mea, de 
Dumnezeu Născătoare. 

Dezleagă, Născătoare de Dumnezeu, Fecioară, meşteşugirile cele 
încurcate şi uneltirile diavolului celui amăgitor, pe care le născoceşte 
împotriva robului tău cu viclenie, încercând să mă apuce. 

Slavă... 

Lipsit fiind de orice ajutor omenesc, ceea ce eşti fără de prihană, alerg 
cu evlavie la grabnica ta apărare. Tu mă învredniceşte de bunăvoinţa şi 
ocrotirea ta. 

Şi acum... 

Umbrele şi chipurile cele din lege oarecând au vestit că vei fi 
Născătoare de Dumnezeu, Curată şi Preanevinovată, iar noi acum având 
phnirile acestora cu fapta, neîncetat te lăudăm pe tine. 

Cântarea a 6-a 

LthosuI: 

«Inconjuratu-ne-a pe noi adâncul cel mai de jos şi nu este izbăvitor; 
socotiţi am fost ca nişte oi de junghiere. Mântuieşte pe poporul Tău, 
Dumnezeul nostru, că Tu eşti celor neputincioşi tărie şi îndreptare». 

Palat preasfânt al lui Dumnezeu, cu rugăciunile tale, curăţeşte sufietul 
meu, trupul şi mintea de faptele necurate şi de cugetele de ruşine şi fă-mă şi 
pe mine templu al Celui născut din tine. 

La liniştea cea înţelegătoare ancorează-mă, potolind furtuna şi 
tulburarea patimilor mele, Cuvioasă, şi întreitul val al plăcerilor 
domoleşte-1, ceea ce ai născut dumnezeiasca linişte. 

Slavă... 

Prin râurile tainice ale rugăciunilor tale, inima mea cea topită de arşiţa 
păcatelor umple-o şi arat-o roditoare prin cuvintele şi faptele cele iubitoare 
de Dumnezeu şi bineplăcute Lui. 

Şi acum... 

Ca una ce eşti curată şi cu totul fără de pată, pe Cuvântul cel nepătat 
L-ai primit în pântecele tău. Cuvioasă, şi pe Acesta L-ai născut spre 
izbăvirea pământenilor de blestemul strămoşilor. 

Sedealna. Glasul 1 

Mormântul tău, Mântuitorule 
Fără de sămânţă pe Hristos singură tu L-ai născut, minune mai presus 
de minte: cum eşti Fecioară şi Maică? De aceea, închinându-ne, pe tine te 
slăvim drept Născătoare de Dumnezeu, căci tu ai născut pe împăratul slavei 
pe Care roagă-L să dăruiască pace lumii şi să mântuiască sufletele noastre. 

Cântarea a 7-a 

Irmosul: 

«Cuptor duhovnicesc te gândim noi, credincioşii. Născătoare de 
Dumnezeu, că, precum Cel Preaînalt a mântuit pe cei trei tineri, aşa şi pe 
mine, păcătosul, în pântecele tău m-a înnoit Dumnezeul părinţilor. Cel 
lăudat şi preaslăvit». 

Cu credinţă multă şi cu dor vin la acoperământul tău cel dumnezeiesc. 
Cuvioasă, tu fii mie scăpare; tu, altar de împăcare; tu izbăveşte-mă din 
primejdii şi din necazuri şi din ispite. Născătoare de Dumnezeu, din boli şi 
din răutate. 

Răsărit al soarelui celui înţelegător. Stăpână, ca o milostivă, tu, cu 
strălucirea cea prealuminoasă a dumnezeieştii tale rugăciuni, luminează 
răsăritul pocăinţei mele, alungând negura întunecată a patimilor şi căderilor mele. 

Slavă... 

Pe noi, care te lăudăm pe tine, izbăveşte-ne din tirania vrăjmaşului 
care caută nebuneşte să ne piardă şi fă deşartă răutatea lui, Preanevinovată, 
şi cu puterea ta toceşte toată uneltirea lui. 

Şi acum... 

Tron al lui Dumnezeu şi pat de nuntă însufleţit. Născătoare de 
Dumnezeu, noi, credincioşii, care te cunoaştem pe tine cu adevărat strigăm 
ţie cu credinţă: Mântuieşte pe rugătorii tăi de toată reaua întâmplare, ca 
pururea să te binecuvântăm. Curată, şi să ne închinăm ţie. 

Cântarea a 8-a 

Lmosul: 
«în cuptor tinerii lui Israel... ». 

Pe piatra cea tare a iubirii lui Dumnezeu întăreşte sufletul meu şi de 
năvălirile patimilor păzeşte-mă neclintit. Născătoare de Dumnezeu, ca din 
inimă tare să te cânt şi să te slăvesc pe tine cu credinţă în veci. 

încordează. Stăpâna mea. Curată, puterea inimii mele, încingân- 
du-mă cu puterea ta împotriva patimilor, păzindu-mă nevătămat de 
stăpânirea acestora şi de amara lor tiranie, ca să te slăvesc pe tine cu veselie. 



Sfântul Nicodim Aghioritul 

Binecuvântăm pe Tatăl... 
O, Fecioară, Stăpână, Curată, sufletul meu s-a lipit de tine. De aceea 
tinde dreapta ta cea fără de prihană şi apără-mă în toate, acoperindu-mă, 
păzindu-mă şi de bucuria cea veşnică învrednicindu-mă. 

Şi acum... 

Cort purtător de lumină al lui Dumnezeu, te-ai arătat. Născătoare de 
Dumnezeu, palat însufleţit şi preacurat. Cuvioasă, tron de foc al firii 
dumnezeieşti celei neatinse. De aceea pe tine te cântăm şi te slăvim noi, 
credincioşii în veci. 

Să lăudăm... Irmosul: 
«In cuptor tinerii lui Israel ca într-o topitoare, mai curat decât aurul au 
strălucit cu podoaba bunei credinţe grăind: Binecuvântaţi toate lucrurile pe 
Domnul, lăudaţi-L şi-L preaînălţaţi întru toţi vecii». 



Cântarea a 9-a 

Irmosul: 

«închipuirea naşterii tale celei curate a arătat-o rugul cel ce ardea cu 
foc, dar nu se mistuia. Şi acum te rugăm să stingi văpaia ispitelor cea 
năpustită asupra noastră, ca neîncetat să te mărim pe tine. Născătoare de 
Dumnezeu». 

Strălucire a curăţiei ai fost văzută care covârşeşti toată firea. 
Preacurată, primeşte-mă pe mine cel spurcat mai presus decât toţi oamenii, 
cu întinăciunile plăcerilor şi curăţeşte cu rugăciunile tale sufletul şi trupul. 

Umblând în căile dumnezeieşti, întoarce sufletul meu la pocăinţă din 
calea care duce la moarte şi cu adevărat la veşnica pierzanie. Mărie, 
Născătoare de Dumnezeu, altar al împăcării pentru cei păcătoşi. 

Slavă... 

Pentru ce mă părăseşti, lumina ochilor mei şi bucuria inimii mele? Şi 
pentru ce ispitele mă înconjoară? Ci milostiveşte-te, Fecioară, şi mă 
mântuieşte, mângâierea celor întristaţi şi necăjiţi. 

Şl acum... 



' înainte de Şi acum..., în textul original mai era un tropar, ceea ce este atipic pentru structura 
cântărilor canoanelor, si îl considerăm o greşeală. De altfel, acelaşi tropar se repetă la Cântarea a 9-a a 
serii de marţi: „Munte preasfânt al lui Dumnezeu, pe care 1-a lucrat mai dinainte dreapta Domnului, 
căutându-mă pe mine, cel rătăcit în munţii pierzaniei şi tras în prăpăstii şi în adâncuri, călăuzeşte-mă 
la muntele virtuţii". 

Laudă cu evlavie aducem naşterii tale celei fără de sămânţă, Stăpână 
preacurată, şi pe tine neîncetat te slăvim, rugându-te să izbăveşti de osândă 
pe cei ce te cinstesc pe tine cu dor şi se închină ţie cu dreaptă credinţă. 

Prosomii, Glas 1 

Ceea ce eşti bucuria cetelor cereşti 
Bucură-te, munte gras şi de Dumnezeu umblat; bucură-te minunea cea 
vestită a îngerilor, tăria mucenicilor; bucură-te. Cuvioasă, strălucirea 
preoţilor; comoară neprădată a săracilor; bucură-te, vestirea celor ce te 
cinstesc pe tine. 

Bucură-te, putere împărătească şi zid neclintit; bucură-te, slava 
credincioşilor. Născătoare de Dumnezeu, Fecioară, îndreptarea celor căzuţi; 
bucură-te. Curată, căderea diavolului şi a toată deznădejdea, că pe Hristos, 
nădejdea tuturor ai născut. 

Bucură-te, pleiadă, steaua strălucită a Polului, care uneşti ca pe nişte 
stele pe toţi fiii tăi, pe creştinii ortodocşi şi ca o maică iubitoare îi acoperi 
ocrotindu-i, învrednicindu-i de sălăşluirea în ceruri. 

Cine va putea spune, Fecioară, minunile tale? Căci pe Cel pe Care nu 
rabdă să îl vadă ceata îngerilor L-ai purtat ca un scaun de heruvimi. Pe 
Acesta roagă-L, Preacurată, în ziua aceea înfricoşată ce va să vie, pe toţi să 
ne izbăvească de osândă. 




Sfântul Nicodim Aghioritul 

Joi seara 

Canon de pocăinţă către Preasfânta Născătoare de 
Dumnezeu. Facere a Sfântului Andrei Criteanul 



Cântarea 1, Glasul 1 

Irmosul: 

«Cântare de biruinţă să cântăm toţi Iui Dumnezeu, Cel ce a făcut 
minuni fără de seamă, cu braţ înalt şi a mântuit pe Israel, că S-a preaslăvit». 

Preasfântă Născătoare de Dumnezeu, miluieşte-ne pe noi 

Cântare de mângâiere să aducem noi, credincioşii. Născătoarei de 
Dumnezeu, cerând iertare pentru greşelile noastre, scăpare de vrăjmaşul şi 
mântuirea sufletelor noastre. 

Ceea ce ai născut adâncul milei îndură-te, miluieşte neputinţa mea, de 
Dumnezeu dăruită, şi călăuzeşte-mă la lumina pocăinţei. 

Slavă... 

înălţându-mă eu, ticălosul, din nebunie, răpit fiind de cuget, am căzut 
în prăpastia păcatelor, dar, tu. Curată, prin pocăinţă, iarăşi mă îndreptează. 

Şi acum... 

îngreunat de mii de învinuiri ale păcatelor, către tine cad. Fecioară fără 
de prihană, primeşte-mă pe mine cel ce mă pocăiesc fierbinte şi milostiv fă 
mie pe Judecătorul, Stăpână. 

Cântarea a 3-a 

Irmosul: 

«Să se întărească inima mea, întru voia ta, Hristoase Dumnezeule, 
Care peste ape ai întărit cerul şi ai întemeiat pământul. Atotputernice». 

Cel ce a greşit mai presus decât toţi oamenii singur eu sunt, pentru 
aceea ţie îţi strig, preanevinovată Stăpână, ajută celui ce se roagă ţie să 
primească iertare. 

Pe mine cel îngreunat de patimi şi scuflindat de întreitele valuri, cel cu 
minte vicleană se târăşte să mă apuce, dar tu, ca o bună, izbăveşte-mă şi 
du-mă la lumina pocăinţei. 

Slavă... 

Eu sunt, Fecioară preacurată, pomul cel rău şi neroditor; dăruieşte-mi 
mie rodul cel bun, dumnezeiesc şi umple-mă cu harul şi dulceaţa lui Hristos. 

Şi acum... 

Arată-mi mie calea cea mântuitoare prin care să moştenesc eu, 
nevrednicul robul tău, împărăţia cerească, ceea ce eşti bună, şi să aud întreita 
cântare a trisaghionului bucurându-mă. 

Cântarea a 4-a 

Irmosul: 

«Auzit-am, Doamne, glasul Tău şi m-am temut, înţeles-am lucrurile 
Tale, grăia proorocul şi am preaslăvit puterea Ta». 

Ca nişte uriaşi înţelegători, trei patimi mă încolţesc: trândăvia, uitarea, 
necunoştinţa. Dar tu. Mireasă dumnezeiască, ajutorul meu, pe acestea le 
doboară. 

Cu un cuget trufaş şi o minte înălţată am sfârşit viaţa mea, dar tu 
smerenie dăruieşte-mi. Născătoare de Dumnezeu, şi mă mântuieşte. 

Slavă... 

întinându-mă, mi-am spurcat cu desfrânări sufletul meu, făcându-mă 
sălaş demonilor, eu, ticălosul; Preacurată Mărie, curăţeşte-mă. 

Şi acum... 

Preasfântă Mireasă a lui Dumnezeu, mângâierea celor întristaţi, 
scăparea muritorilor, întărirea credincioşilor, rogu-mă, mântuieşte-mă pe 
mine, robul tău. 

Cântarea a 5-a 

Irmosul: 

«Pacea Ta dă-ne-o nouă. Fiule al lui Dumnezeu, că afară de Tine pe alt 
Dumnezeu nu ştim şi numele Tău numim, că eşti Dumnezeu al celor vii şi al 
celor morţi». 

Călăuzeşte-mă, Fecioară, prin nevoinţă, să umblu cu uşurinţă pe calea 
cea aspră a virtuţii, ca să potolesc patimile şi să văd limanul cel liniştit al 
nepătimirii. 

Pe tine singură te-am agonisit scăpare. Curată, toţi cei care am mâniat 
rău pe Dumnezeu şi ne-am îngreunat de păcate, ca să fim miluiţi de El cu 
rugăciunile tale. 

Slavă... 

Cu posturi şi rugăciuni oarecând Ninive L-a făcut milostiv ei prin 
pocăinţă pe Cel singur Iubitor de oameni. Dar eu. Maica lui Dumnezeu, 
către tine scap acum. 



Sfântul Nicodim Aghioritul 

Şi acum... 

Stricându-mi dumnezeiescul veşmânt al botezului, altul ca mine 
spurcat nu este. Pentru aceea strig ţie, nu mă trece cu vederea, ci mântuieşte. 
Fecioară, pe robul tău cel fără folos. 

Cântarea a 6-a 

Irmosul: 

«Pe Proorocul lona l-ai mântuit din chit, lubitorule de oameni; şi pe 
mine scoate-mă din adâncul păcatelor, rogu-mă ţie». 

Pricinile patimilor nu le-am tăiat cu totul şi caut neîncetat nepătimirea 
în rugăciuni. Prealăudată, împietrirea mea o dezleagă şi mă mântuieşte. 

Pe sodomiteni i-am covârşit cu adevărat cu fapte de ruşine şi mă tem 
ca nu cumva focul să mă cheltuiască acolo. Mireasă dumnezeiască, de 
cercarea focului acestuia izbăveşte-mă şi mă mântuieşte. 

Slavă... 

Suspin, mă cutremur şi strig: Nu mă trece cu vederea. Curată, pe mine, 
cel ce am căzut cu totul în patimi cumplite, ci mă miluieşte şi la pocăinţă mă 
povăţuieşte. 

Şi acum... 

Viu fiind, păzeşte -mă pe mine pururea, izbăvindu-mă de ispite, 
plecând de pe pământ, spre viaţa cea veşnică mă călăuzeşte. Maică Fecioară, 
cu mila ta. 

Sedealna, Glasul 1 

Soborul îngeresc 

Dăruieşte-mi, Curată, râuri de pocăinţă, şuvoi de lacrimi îmbelşugat şi 
bogat, ceea ce ai izvorât noianul milelor şi al bunătăţii, astupă izvorul şi 
curgerea răutăţilor mele, care picură roşeala patimilor. 

Cântarea a 7-a 

Irmosul: 

«Cuptorul se răcorea. Mântuitorule, iar tinerii dănţuind cântau: 
Dumnezeul părinţilor noştri, bine eşti cuvântat». 

Nor te cunosc pe tine, Mireasa lui Dumnezeu, ceea ce L-ai născut pe 
soarele slavei, care luminează toate păcatele mele întunecate. 

Uscând rădăcinile gândurilor şi ale faptelor mele rele. Mireasă 
dumnezeiască, fă-mă şi pe mine pururi să rodesc roadele virtuţii. 

Slavă... 

Gol sunt de veşmântul virtuţilor şi voi fi aruncat afară din cămara de 
nuntă, ceea ce ai născut pe Hristos, îmbracă-mă cu haina nestricăciunii. 

Şi acum... 

Nu încetează să mă biciuiască necontenit conştiinţa, Fecioară, ci 
slobozeşte-mă cu ajutorul tău cel grabnic. 

Cântarea a 8-a 
Irmosul: 

«Pe Cel de Care se înfricoşează îngerii...». 

Cum stai fără grijă, ticălosule suflete? Cum ai dat uitării faptele cele de 
ruşine? Descoperă-le pe acestea Maicii lui Dumnezeu, ca să mijlocească 
pentru tine la Cel ce S-a născut dintr-însa. 

Asemenea m-am făcut lui Ismael cel din vechime, fugind de mine 
însumi ca de un alt Isaac, pentru aceea voi fi izgonit din casa lui Avraam, 
moştenirea cea de sus. 

Binecuvântăm pe Tatăl... 
Instrăinându-mă de patria cea de sus, am ajuns la străini şi la tâlhari, 
mâncând străina hrană a porcilor, dar tu. Născătoare de Dumnezeu, ca pe 
Fiul cel risipitor, mântuieşte-mă. 

Şi acum... 

Peceţile curăţiei le-am rupt fără ruşine, ceea ce ai născut pe Săditorul 
curăţiei, pe Hristos, fă să trăiesc în curăţie restul vieţii mele. Maica Iui 
Dumnezeu. 

Să lăudăm... Irmosul: 
«Pe Dumnezeu, Cel de Care se cutremură îngerii şi toate oştirile ca de 
Făcătorul şi Domnul, preoţi lăudaţi-L, tineri slăviţi-L, popoare 
binecuvântaţi-L şi-L preaînălţaţi întru toţi vecii». 

Cântarea a 9-a 
Irmosul: 

«Pe norul cel purtător de lumină întru care Stăpânul tuturor. Cel fără 
de început, S-a pogorât din cer ca ploaia peste lână, şi S-a întrupat pentru 
noi, făcându-Se om, să o mărim toţi ca pe o curată Maică a Dumnezeului 
nostru». 

Avraam a fost învrednicit a vedea pe Dumnezeu, după cum era drept, 
fiindcă se nevoia cu iubirea de străini. Iar eu, care am zgârcenie şi ură faţă de 
străini, pe bună dreptate voi fi aruncat în gheenă. Dar tu. Născătoare de 
Dumnezeu, scoate-mă din osânda de dincolo. 

Cu râuri de lacrimi, păcătoasa, ştergând cu suspine preacuratele lui 
Hristos picioare, îndată a afiat dezlegare din căderile sale. Curată, dar eu, 
căzând la picioarele tale, suspin din adâncul inimii mele şi cer să fiu izbăvit 
de patimi. 



Sfântul Nicodim Aghioritul 

Slavă... 

Mintea şi sufletul şi trupul şi restul simţurilor mele ţie ţi Ie încredinţez, 
Curată. Păzeşte-Ie nevătămate de săgeţile celui viclean şi dă-mi pocăinţă să 
îmi plâng patimile, mie, celui ce trândăvesc şi trăiesc fără de grijă. 

Şi acum... 

Căzând din nepăsare în uitare, din uitare în nefrică şi din nefrică în 
adâncul păcatului, către tine. Maica lui Dumnezeu, strig: Tinde mâna ta şi 
mă mântuieşte cum a mântuit Fiul tău pe Petru din marea cea amară. 

Prosomii 

Prealăudaţilor mucenici 

Bucură-te, car dumnezeiesc al lui Dumnezeu; bucură-te. Stăpâna 
tuturor; bucură-te, Doamna făpturii; bucură-te, viţă care ai născut strugurele 
care picură vinul care îi veseleşte pe cei ce te laudă pe tine cu credinţă, te 
măresc şi te cinstesc, Prealăudată, ca Maică a lui Hristos, Dumnezeul nostru. 

Bucură-te, cort dumnezeiesc al lui Hristos; bucură-te, Prea- 
binecuvântată; bucură-te, preaminunată Stăpână; bucură-te juncă nenuntită, 
care ai născut viţelul cel fără prihană, pe Hristos, Dătătorul de viaţă şi 
Domnul, pe Care, acum, roagă-L cu rugăciunile tale de maică să izbăvească 
din primejdii pe robii tăi. 

Bucură-te, carte însufleţită a lui Dumnezeu, care ai purtat scris întru 
tine pe Cuvântul cel preasfânt; bucură-te, rug nemistuit; bucură-te. Copilă, 
nor cu totul luminos, ceea ce ai răsărit oamenilor pe Hristos, cu adevărat 
soarele cel înţelegător; bucură-te, cea fără prihană, ajutor gata celor 
nenorociţi. 

Vindecă, Prealăudată, sufletul meu cel bolnav de cele mai rele patimi, 
ceea ce ai născut pe Hristos vindecătorul şi Mântuitorul tuturor, pe Cel ce 
tămăduieşte orice boală, pe Cel ce biruieşte orice răutate a diavolului şi pe 
Cel ce ne-a slobozit pe noi din moarte. 

Vineri seara 
Canonul Preasiîntei Născătoare de Dumnezeu 
Facere a Sfântului loan Damaschin 



Cântarea 1, Glasul 1 

Irmosul: 

«Hristos se naşte, slăviţi-L! Hristos din ceruri, întâmpinaţi-L! Hristos 
pe pământ, înălţaţi-vă! Cântaţi Domnului tot pământul şi cu bucurie, 
popoare, lăudaţi-L, că S-a preaslăvit». 

Preasfântă Născătoare de Dumnezeu, miluieşte-ne pe noi 

Pricina bucuriei, umple de har mintea mea şi luminează cu lumina ta 
sufletul meu şi cugetul. Curată, ca să strig ţie împreună cu Arhanghelul 
cântare de mulţumire, de Dumnezeu dăruită. 

Vas dumnezeiesc, cu totul de aur, care înlăuntru ţii mana, în chip 
luminat noi credincioşii te lăudăm, strigând: Bucură-te, curată Maică; 
bucură-te, nădejdea marginilor lumii şi mântuirea celor ce te laudă pe tine. 

Slavă... 

Bucură-te, nor prealuminos, care îi umbreşti pururea pe credincioşi; 
bucură-te, sfeşnic cu şapte făclii, cum te-a văzut mai înainte oarecând 
Zaharia Proorocul, ceea ce porţi în suflet. Preacurată, energiile Duhului 
Sfânt. 

Şi acum... 

Fii mie. Fecioară, putere, întărire şi laudă robului tău, celui acum căzut 
în felurite necazuri şi ispite; potoleşte valul, nădejdea mea, bucuria şi veselia mea. 

Cântarea a 3-a 

hinosul: 

«Fiului, Celui născut fără stricăciune din Tatăl mai înainte de veci, şi 
mai pe urmă din Fecioară întrupat, fără sămânţă, lui Hristos-Dumnezeu să-I 
strigăm: Cel ce ai înălţat fruntea noastră. Sfânt eşti Doamne». 

Bucură-te, ceea ce eşti mai înaltă decât toate puterile cele ne- 
materialnice; bucură-te. Fecioară nenuntită, ceea ce ai născut fără de 
sămânţă pe Hristos Dumnezeu, Căruia îi cântăm: Cel ce ai înălţat fruntea 
noastră, sfânt eşti, Doamne. 



Sfântul Nicodim Aghioritul 



52 



Bucură-te, cunună de preţ a împăraţilor celor dreptmăritori; bucură-te, 
dumnezeiască putere a mucenicilor şi tron în chip de foc al lui Hristos 
Dumnezeu, Căruia îi cântăm: Cel ce ai înălţat fruntea noastră, sfânt eşti. 
Doamne. 

Slavă... 

Mulţimea căderilor şi a primejdiilor mă scuflindă pe mine, 
nenorocitul. Ci tu la limanul bucuriei şi la ţărmul cel veselitor al harului tău 
cel atotputernic ancorează-mă, ca pururi să te laud pe tine, Prealăudată. 

Şi acum... 

O, minunile tale cele mai presus de cuget şi negrăite. Mireasa lui 
Dumnezeu! Cum şi Fecioară ai rămas, şi ai putut naşte pe Cuvântul cel 
împreună fără de început cu Tatăl şi cu Duhul Sfânt! Căruia îi cântăm 
neîncetat noi, credincioşii: Sfânt eşti. Doamne! 

Cântarea a 4-a 

Irmosul: 

«Toiag din rădăcina lui lesei, şi floare dintr-însul, Hristoase, din 
Fecioara ai odrăslit. Cel lăudat din muntele cel cu umbra deasă. Venit-ai 
întrupându-Te din cea neispitită de bărbat, Cel fără de trup şi Dumnezeu. 
Slavă puterii Tale, Doamne!». 

Bucură-te, veşmântul preoţilor evlavioşi, de Dumnezeu dăruită, şi 
podoaba cuvioşilor; bucură-te, bucuria drepţilor şi lauda mucenicilor. 
Bucură-te, toiagul bătrânilor şi puterea celor ce strigă: Slavă puterii Tale, 
Doamne! 

Bucură-te, porumbiţă cuvântătoare, ceea ce ai adus încetarea 
necredinţei şi care ai atras tainic la credinţa în Dumnezeu pe cei ţinuţi de 
întunericul necunoştinţei. Fecioară, şi care acum strigă cu credinţă: Slavă 
puterii Tale, Doamne. 

Slavă... 

Cu toiagul dumnezeiescului tău ajutor deschizând inima mea cea 
secătuită. Născătoare de Dumnezeu, fa-o să reverse izvoare şi râuri de 
lacrimi, prin care, spălând-o de întinăciunea păcatului, strălucitoare arat-o 
Fiului tău. 

Şi acum... 

Vino-ţi în fire, nenorocitule suflete, şi strigă din adâncul chinurilor 
tale Unuia Dumnezeului nostru: Am păcătuit Ţie, Mântuitorule! Ci 
îndură-Te şi mă mântuieşte, ca un bun, cu rugăciunile celeia ce fără de 
bărbat Te-a născut pe Tine, şi numără-mă cu cei aleşi. 

Cântarea a 5-a 

Irmosul: 

«Dumnezeu fiind al păcii, Tată al îndurărilor, pe îngerul sfatului Tău 
celui mare, dăruindu-ne pace, L-ai trimis nouă; deci, fiind povăţuiţi la 
lumina cunoştinţei de Dumnezeu, dis-de-dimineaţă venind. Te slăvim pe 
Tine, lubitorule de oameni». 

Iată, noi, credincioşii îţi strigăm ţie: Bucură-te! Bucură-te, tron în 
chipul focului al Celui Preaînalt şi uşa mântuirii noastre, a pământenilor; 
bucură-te desfătarea lumii. Fecioară, şi întăritură dumnezeiască şi cetate de 
scăpare. 

Scara pe care a văzut-o odinioară lacob, care duce pe muritori de pe 
pământ la slava cea cerească, tu eşti cu adevărat. Stăpână Mărie, de aceea 
noi cei mântuiţi cu naşterea ta strigăm ţie cu mulţumire: Bucură-te. 

Slavă... 

Acoperământul lumii şi bucuria tuturor, ceea ce vii grabnic în ajutor şi 
mântuieşti, miluieşte-ne şi acum. Mireasa lui Dumnezeu, Curată, pe noi, cei 
ce te chemăm pe tine pururea în necaz, căci alt ajutor afară de tine, după 
Dumnezeu, nu avem. 

Şi acum... 

Ca ceea ce eşti templu luminos al Stăpânului tuturor şi cort, pe mine, 
cel ce m-am făcut templu şi peşteră de tâlhari, curăţeşte-mă tot şi 
luminează-mă. Fecioară, şi du-mă în cămara de nuntă cea dumnezeiască, 
Preanevinovată. 

Cântarea a 6-a 

LthosuI: 

«Din pântece pe lona, ca pe un prunc, 1-a lepădat fiara mării, precum 
1-a primit, iar Cuvântul, în Fecioară sălăşluindu-Se şi trup luând, a ieşit, 
lăsând-o nestricată. Că Cel ce n-a primit stricăciune, pe ceea ce L-a născut o 
a păzit nevătămată». 

Bucură-te, izvor limpede şi nedeşertat, din care, izvorând apa cea mai 
curată, mai limpede şi pururea vecuitoare, adapă pe poporul cel însetat şi 
rourează pe cei ţinuţi oarecând de văpaia păcatelor şi îi duce la 
dumnezeiasca răcorire. 

Bucură-te, râu nesecat al lui Dumnezeu, cu adevărat plin de multe ape, 
prin care se adapă toată făptura care te laudă pe tine şi se bucură toate inimile 
cele ţinute de văpaie şi însetate de apele cele de viaţă dătătoare. 

Slavă... 

Palat al Stăpânului, lumină plină de strălucire fii mie, celui căzut în 
chinuri şi celui ce zace în prăpastia deznădejdii şi caută sprijinul tău cel 
dumnezeiesc; căci afară de tine alt ajutor nu am dobândit eu, robul tău. 
Stăpână. 

Şi acum... 

Cer nou te-ai arătat mai strălucit, căci ai răsărit mai presus de cuget şi 
de cuvânt, pe soarele cel mare şi neapus. Preacurată, risipind noaptea 
necredinţei. Pentru aceea toată făptura se veseleşte împreună cu tine şi 
neîncetat îţi strigă ţie: Bucură-te. 

Sedealna, Glasul 1 

Mormântul Tău, Mântuitorule 
Fecioară cu adevărat mai înainte de naştere. Fecioară cu adevărat în 
vremea naşterii. Fecioară şi după naştere ai rămas şi pururi Fecioară te 
mărturisim şi nădăjduim întru tine, Fecioară, ca să fim mântuiţi, lauda 
fecioarelor. 



Cântarea a 7-a 

Irmosul: 

«Tinerii, în dreapta credinţă fiind crescuţi, păgânească poruncă 
nebăgând-o în seamă, de groaza focului nu s-au spăimântat; ci în mijlocul 
văpăii stând, au cântat: Dumnezeul părinţilor, bine eşti cuvântat». 

Bucură-te, Născătoare de Dumnezeu, îndreptare sigură a celor 
nenorociţi; bucură-te, turn de strajă tare şi întărire a împăraţilor, ocrotire 
sigură pentru cei ce strigă: Dumnezeul părinţilor noştri, bine eşti cuvântat. 

Bucură-te, de Dumnezeu Născătoare, ceea ce ai strălucit cu razele 
luminii tale lumea cea căzută în păcatele cele întunecate şi luminezi pe cei ce 
cu credinţă cântă: Dumnezeul părinţilor noştri, bine eşti cuvântat. 

Slavă... 

Ca rouă pe lână pogorându-Se, din pântecele tău S-a întrupat râul 
păcii, izvorul bunătăţii. Cel ce numără picăturile de ploaie. Dumnezeul 
părinţilor noştri, bine eşti cuvântat. 

Şi acum... 

Ceea ce singură ai născut pe Mântuitorul, Cel întrupat mai presus de 
minte, pe mine, cel stăpânit de ispite înfricoşate şi primejduit, slobozeşte-mă 
şi mă mântuieşte pe mine cel ce cânt: Dumnezeul părinţilor noştri, bine eşti 
cuvântat. 

Cântarea a 8-a 

Irmosul: 

«Cuptorul cel cu foc răcorit a arătat de demult închipuirea minunii 
celei mai presus de fire, pentru că focul n-a ars pe tineri, arătând 
dumnezeiasca naştere a lui Hristos, cea fără de sămânţă, din Fecioară. Pentru 
aceea, lăudând, să cântăm: Să binecuvinteze toată zidirea pe Domnul şi să-L 
preaînalţe întru toţi vecii». 

Bucură-te, ceea ce singură eşti mai presus de oştirile cele de sus, 
Preanevinovată Fecioară; bucură-te, preaminunată; bucură-te, 
acoperământul pământenilor; bucură-te, pod care duci la viaţa cea 
nemuritoare pe muritorii care cântă: Să binecuvinteze toată zidirea pe 
Domnul şi să-L preaînalţe întru toţi vecii. 

Bucură-te, dumnezeiesc sălaş al luminii celei neapropiate. Maică 
Fecioară; bucură-te, pământ roditor; bucură-te, ceea ce ai odrăslit spicul cel 
cu adevărat dumnezeiesc. Care pe toate le hrăneşte, şi Căruia toţi îi strigăm 
cântând: Să binecuvinteze toată zidirea pe Domnul şi să-L preaînalţe întru 
toţi vecii. 

Binecuvântăm pe Tatăl... 
Iată sfârşitul minunii celei mai presus de fire: Fecioara naşte în 
feciorie, pe Cel ce S-a făcut om, pe Făcătorul tuturor, pe Cel împreună 
veşnic cu Tatăl şi cu Duhul, Căruia toţi îi strigăm, bucurându-ne: Să 
binecuvinteze toată făptura pe Domnul şi să-L preaînalţe întru toţi vecii. 

Şi acum... 

Voind să mântuieşti ca un binefăcător firea muritorilor. Cel ce pe toate 
le-ai zidit cu cuvântul ai luat chipul meu, unindu-Te cu mine întreg, 
întrupându-Te din Fecioară, Cel mai presus de fire. Căruia toţi, săltând, îi 
strigăm: Să binecuvinteze toată zidirea pe Domnul şi să-L preaînalţe întru toţi vecii. 

Să lăudăm ...Irmosul: 

«Cuptorul cel cu foc răcorit a arătat de demult închipuirea minunii 
celei mai presus de fire, pentru că focul n-a ars pe tineri, arătând 
dumnezeiasca naştere a lui Hristos, cea fără de sămânţă, din Fecioară. Pentru 
aceea, lăudând, să cântăm: Să binecuvinteze toată zidirea pe Domnul şi să-L 
preaînalţe întru toţi vecii». 

Cântarea a 9-a 

Irmosul: 

«închipuirea naşterii tale celei curate a arătat-o rugul cel ce ardea cu 
foc, dar nu se mistuia. Şi acum te rugăm să stingi văpaia ispitelor cea 
năpustită asupra noastră, ca neîncetat să te mărim pe tine. Născătoare de 
Dumnezeu». 

Bucură-te, Maica Stăpânului tuturor; bucură-te, pricina bucuriei lumii, 
Preacurată; bucură-te, juncă ce ai purtat viţelul cel cuvântător, pe lisus 
Mântuitorul şi Domnul; bucură-te, vas al luminii; bucură-te, altar al 
împăcării pentru cei căzuţi. 

Bucură-te, podoaba tuturor; bucură-te cleşte care ai purtat cărbunele 
cel dumnezeiesc; bucură-te, porfîră împărătească cu aur strălucită; 
bucură-te, păzitoarea legilor lui Dumnezeu; bucură-te, împlinirea vădită a 
profeţiilor proorocilor. 

Slavă... 

Bucură-te, cer înstelat, împodobit cu strălucirile virtuţilor; bucură-te, 
împărăteasă care stai de-a dreapta Stăpânului tău, având haină cu cuviinţă 
împodobită, după cum a strigat ţie David. 

Şi acum... 

Bucură-te, rai cuvântător, care ai odrăslit în mijloc pe Hristos, pomul 
vieţii; bucură-te, cea care ai nimicit amăreala pomului celui dintâi şi pe cei 
care odinioară au murit prin gustarea din el, i-ai îndulcit şi părtaşi 
dumnezeieştii vieţi i-ai arătat. 

Prosomii. Glasul 1 

Ceea ce eşti bucuria 

Bucură-te, norul luminii şi stâlp de foc, care ai condus la vrednică 
odihnă pe Israelul cel înţelegător. Fecioară; bucură-te, Cuvioasă, îndreptarea 
lui Adam şi slobozirea lacrimilor Evei, bucură-te, ajutorul lumii. 

Bucură-te, cleştele care ai purtat cărbunele cel dumnezeiesc; bu- 
cură-te, zid neclintit al Bisericii; bucură-te, tăria credincioşilor; bucură-te, 
împăcare a muritorilor cu Dumnezeu. Bucură-te, pod care duci la viaţă pe 
cei ce te laudă pe tine. Mireasa lui Dumnezeu. 

Bucură-te, Maica Stăpânului tuturor; bucură-te, împărăteasa 
împăraţilor lumii. Născătoare de Dumnezeu, Mărie. Bucură-te, grabnică 
vindecare şi izbăvire a celor neputincioşi; bucură-te, desfătarea raiului celui 
din Eden, ceea ce fără de asemănare îl covârşeşti. 

Cu mărgăritarele cele fără de pată ale Duhului Sfânt străluceşte 
întunecatul meu suflet şi de întunericul cel mai din afară izbăveşte-mă. 
Curată, şi învredniceşte-mă să mă sălăşluiesc pururea în bucurie cu 
strălucirile sfinţilor. Născătoare de Dumnezeu. 

Glasul al 2-lea 



Sâmbătă seara 
Canonul Preasfintei Născătoare de Dumnezeu. 
Facere a lui Mitrofan, Mitropolitul Smirnei 

Ale căruia sunt şi cele ale Treimii din Octoih, purtând acest acrostih, 
«Mitrofan te cântă pe tine, Stăpână, Născătoare de Dumnezeu». 

Cântarea 1, Glasul 2 

Irmosul: 

«întru adânc a înecat de demult toată oastea lui Faraon puterea cea 
prea întrarmată; iar Cuvântul, întrupându-Se, a nimicit păcatul cel prea rău. 
Domnul cel Preaînalt, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 
Luând chip din tine, după chipul nostru, soarele cel neapus pe tine cer 
cuvântător mai strălucit limpede te-a arătat. Pentru aceea, izbăveşte-mă pe 
mine din întunericul patimilor, ca să te laud pe tine cu dor, singură Maică 
Fecioară. 

Izvorul milei care ai născut pe Hristos, Preacurată, şi care ai deschis 
muritorilor raiul, deschide-mi şi mie uşile milostivirii tale. Născătoare de 
Dumnezeu, şi dăruieşte-mi iertare de greşeli. Stăpâna lumii. 

Slavă... 

Te rog pe tine. Stăpână, cleştele care ai purtat cărbunele cel înţelegător 
şi care ai curăţat firea muritorilor, depărtează întinăciunea căderilor mele şi 
izbăveşte-mă, cu rugăciunile tale, din noroiul patimilor. 

Şi acum... 

Rupe lanţul căderilor mele, ceea ce eşti tuturor scăpare, rugându-L pe 
Fiul tău şi Dumnezeu, şi doboară păcatul care mă tiraniseşte, ca, mântuit 
fiind, pururea să te cinstesc pe tine, Prealăudată. 

Cântarea a 3-a 

Irmosul: 

«Pe piatra credinţei întărindu-mă, lărgit-ai gura mea asupra 
vrăjmaşilor mei; că s-a veselit duhul meu cântând: Nu este sfânt ca 
Dumnezeul nostru şi nu este drept afară de Tine, Doamne». 

Negura patimilor mele şi întunericul alungă-le cu strălucirile 
rugăciunilor tale şi luminează-mă, Preacurată, ceea ce ai născut pe Cel ce 
mai înainte de luceafăr a răsărit, pe Hristos, soare din soare neapus. Stăpână. 

Sabie arzând păcatele şi patimile sufletului meu fn mie. Fecioară, şi 
arată-mă ca un alt rai neispitit şi păzit de tine, odrăslind floarea Duhului. 

Slavă... 

Ridicat-ai, fără prihană, cu naşterea ta, cortul cel căzut şi zdrobit al lui 
David, strămoşul tău. Născătoare de Dumnezeu, pentru aceea, ridică-mă şi 
pe mine, robul tău, cel zdrobit de patimi şi căderi. 

Şi acum... 

Sufletul meu cel bolnav. Născătoare de Dumnezeu, izbăveşte-1 de 
batjocurile demonilor şi de trândăvie, şi lacrimi de pocăinţă dă inimii mele şi 
sădeşte în ea frica Stăpânului, Preacurată. 

Cântarea a 4-a 

hmosul: 

«Te laud că glas am auzit. Doamne, şi m-am spăimântat că ai venit 
până la mine, căutându-mă pe mine, cel rătăcit. Pentru aceea preaslăvesc 
pogorârea Ta cea multă către mine, mult Milostive». 

Frământătură fără de prihană şi sfântă a fîrii muritoare, din care a luat 
trup şi pe care a înnoit-o Ziditorul, spală-mă şi pe mine de întinăciunea 
patimilor mele şi curăţeşte-mă de tina căderilor. 

Rupe lanţul patimilor mele şi taie laţul păcatelor. Stăpână, cu sabia 
rugăciunilor tale, ceea ce ai născut pe Hristos, Cel ce a dăruit izbăvire celor 
din legăturile iadului. 

Slavă... 

Cu legăturile rugăciunilor tale. Stăpână, cu oblojeli şi untdelemn, 
vindecă acum rănile sufletului meu şi plăgile păcatului. Curată, ca una ce ai 
născut ajutorul dumnezeiesc al firii. 

Şi acum 

De toate bunătăţile sunt gol şi zac şi acum în răutate întrecând pe toţi 
cei căzuţi odinioară. Pentru aceea, cu cele dintâi împodobeşte-mă şi de 
celelalte mă izbăveşte. Mireasa lui Dumnezeu. 

Cântarea a 5-a 

Irmosul: 

«Luminarea celor ce zăceau întru întuneric şi mântuirea celor 
deznădăjduiţi Tu eşti, Hristoase, Mântuitorul meu; şi la Tine mânec, 
împăratul păcii, luminează-mă cu strălucirea Ta, că nu ştim alt Dumnezeu, 
afară de Tine». 

Din blestemul cel de demult, lumea ai izbăvit. Stăpâna lumii, născând 
binecuvântarea, pe Hristos; pentru aceea, izbăveşte-mă de cugetele cele 
necurate şi de toată întristarea, căci tu singură eşti bucuria credincioşilor. 

Furtuna cumplită, bântuiala duhurilor răutăţii tulbură mintea mea; dar 
tu, vino degrab şi potoleşte furtuna, ceea ce ai născut pe Hristos cel 
Atotputernic, singur Cârmuitor a toată făptura. 

Slavă... 

Luminează-mă cu lumina pocăinţei pe mine, cel sălăşluit în 
întunericul pierzaniei. Născătoare de Dumnezeu; dă- mi mie, celui ce zac, 
mână de ajutor şi ridică-mă cu rugăciunile tale, ca să fac faptele drepte ale 
lui Dumnezeu. 

Şi acum... 

Taberele demonilor împresoară cetatea sufletului meu şi încearcă să 
mă piardă; cetate slăvită de Stăpânul tuturor, împrejmuieşte-mă cu 
întăriturile rugăciunilor tale. Stăpână, şi mă mântuieşte. 

Cântarea a 6-a 

Lmosul: 

«Intru adâncul greşelilor fiind învăluit, chem adâncul cel neistovit al 
milostivirii Tale; scoate-mă din stricăciune. Dumnezeule». 

Ceea ce ai născut viaţa cea veşnică, cu rugăciunile tale, omoară 
moartea ridicată de la trup în sufletul meu, ceea ce eşti fără de prihană. 

Pe mine, cel ce umblu pe căi strâmbe, la calea cea dreaptă mă 
povăţuieşte, ceea ce ai născut calea vieţii, pe Hristos şi Dumnezeul nostru. 

Slavă... 

Dracul cel urător de oameni, unelteşte ispitindu-mă. Stăpână; ci tu, ca 
una care ai născut pe Cel ce a zdrobit capetele diavolilor şi pe acesta 
nimiceşte-1. 

Şi acum... 

Plutind pe marea vieţii, am căzut în valurile nesfârşitelor necazuri; 
Preasfântă, ceea ce ai născut pe Cârmuitorul tuturor, ajută mie. 

Sedealna, Glasul al 2-lea 

Cele de sus căutând... 
Către tine, Curată, strigăm cu credinţă să fim izbăviţi din multe 
primejdii şi din păcate căci altă mângâiere grabnică nu avem, fără prihană 
Fecioară, ceea ce eşti compătimitoare, iubitoare de bine şi milostivă, 
dăruieşte tuturor mântuire sufletelor. 

Cântarea a 7-a 

Irmosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

Ştiindu-te pe tine, uşă a răsăritului celui înţelegător, care a arătat că va 
intra în cer cel ce se roagă ţie, la tine mă rog. Fecioară. Pentru aceea 
primeşte-mă. Stăpână, şi mă călăuzeşte la tine şi luminează-mi calea. 

Izvor de lumină izvorât din raiul cel cuvântător, adapă toată faţa 
pământului cu şuvoaiele desfătării, harul cel nematerialnic al Duhului Sfânt 
de la tine este. Preacurată Stăpână, de care învredniceşte-mă şi pe mine să 
mă împărtăşesc cu îmbelşugare. 

Slavă... 

Lână, oarecând, a arătat Ghedeon pântecele tău care a primit rouă cea 
cerească, răcorind pe toţi cei stăpâniţi de setea păcatului, Prealăudată, 
binecuvântată, ceea ce ai născut pe Dumnezeu cu trup. 

Şi acum... 

Pironit fiind pe stâlp de voie, Hristos, Fiul tău, a biruit începătoriile 
întunericului şi a nimicit puterea stricătoare a morţii. Pentru aceea. Stăpână, 
cugetul cel pătimaş al trupului meu omoară-1. 

Cântarea a 8-a 

LthosuI: 

«Idolul cel de aur dispreţuindu-1... ». 

Cu apele cele de viaţă dătătoare udă. Născătoare de Dumnezeu, inima 
mea cea topită de văpaia păcatului, ţinându-mă pururi în pocăinţă pe mine, 
cel ce cânt cu credinţă: Să laude toată zidirea pe Domnul şi să-L preaînalţe 
întru toţi vecii. 

Mieluşeaua cea fără prihană, nenuntită, nespurcată, neînsoţită şi 
Mireasă nestricată a lui Dumnezeu, care ai născut fără dureri viţelul cel 
îngrăşat, frumoasă juncă, uşurează, ridică de pe sufletul meu lanţul cel greu 
şi jugul păcatului. 

Binecuvântăm pe Tatăl... 
Te-ai arătat Sfântă a Sfintelor, cort plăsmuit de Dumnezeu, care este 
chipul vechiului cort al mărturiei, având înlăuntru pe Marele Arhiereu, 
Fecioară, arată inima mea cort sfânt al Celui Preaînalt şi al împăratului 
tuturor. 

Şi acum... 

S-a tăiat din mitra ta. Stăpână, Cel Preacinstit, ca piatra din munte, cu 
totul nepătată, şi a sfărâmat stâlpul a toată înşelarea ca un Atotţiitor, singur 
atotputernic, prin Care şterge chipul patimilor sufletului meu, zdrobind 
morile duşmanilor celor înţelegători. 

Să lăudăm... Irmosul: 

«Idolul cel de aur dispreţuindu-1, de trei ori fericiţii tineri, privind 
chipul cel viu şi neschimbat al Iui Dumnezeu, în mijlocul văpăii au cântat: 
Să laude toată zidirea pe Domnul şi să-L preaînalţe întru toţi vecii». 

Cântarea a 9-a 

Irmosul: 

«Ceea ce pe luminătorul Dumnezeu, Cel ce a răsărit mai înainte de 
soare, Care la noi trupeşte a venit, din pântecele cel fecioresc în chip de 
negrăit L-ai întrupat. Binecuvântată, Preacurată Născătoare de Dumnezeu; 
pe tine te mărim». 

Cel ce a întemeiat firile cele netrupeşti, ca un Dumnezeu, Sfântă 
Fecioară, din tine S-a întrupat. Pentru aceea izbăveşte pe rugătorul tău de 
răzvrătirile patimilor celor trupeşti şi de cugetul trupului cu rugăciunile tale. 

Ai răsărit pe soarele dreptăţii. Fecioară, pe Hristos, şi cer prealuminos 
te-ai arătat. Pentru aceea risipeşte noaptea patimilor mele cu strălucirile tale 
şi luminează sufletul meu şi inima o străluceşte. 

In ceata drepţilor tăi, în glas de bucurie, învredniceşte-mă să 
sălăşluiesc eu, nevrednicul, trecându-mi cu vederea mulţimea răutăţilor 
mele, ceea ce ai alăptat pe cel ce ridică păcatul lumii. 

Slavă... 

Judecă, Născătoare de Dumnezeu, Mărie, şi pedepseşte pe cel 
potrivnic şi izbăveşte-mă de judecata lui. Căci tu ai născut pe Judecătorul cel 
bun şi drept, pe Cel ce a osândit moartea cu jugul dumnezeirii. 

Şi acum... 

Dezlegat-ai întristarea Evei, pe Adam cel nou născându-L, pe Cel care 
firea lui Adam din nou a plăsmuit-o. Pentru aceea dezleagă şi zapisul 
greşelilor mele şi din ispită, din necazuri şi din patimi mă slobozeşte. 

Prosomii. Glasul al 2-lea 

Când de pe lemn 

Bucură-te, Maica Dumnezeului celui Preaînalt, Maică Fecioară şi 
acoperământul celor ce aleargă la tine. Bucură-te, Stăpâna tuturor 
arhanghelilor. Curată. Bucură-te, Stăpâna cerurilor şi ceea ce singură 
domneşti peste cei de pe pământ, ca o împărăteasă cu adevărat. Bucură-te, 
fruntea împăraţilor; bucură-te, slava tuturor credincioşilor, scăparea 
creştinilor. 

Bucură-te, dumnezeiască arătare a tainei celei înfricoşate şi fără 
prihană. Fecioară; bucură-te, vas cu totul de aur; bucură-te, rai; bucură-te, 
fiică a lui Adam şi Maică nenuntită a Ziditorului meu. Binecuvântată, 
Cuvioasă. Bucură-te, lauda celor ce aleargă la tine şi zid nesurpat. 
Bucură-te, mângâierea celor întristaţi. 

Bucură-te, piatră de preţ a lui Dumnezeu, care eşti mai presus de toate 
pietrele preţioase; bucură-te, mărgăritarul cel strălucit şi însufleţit al 
împăratului Hristos; bucură-te, comoară de aur şi de pietre scumpe. 
Născătoare de Dumnezeu, Curată; bucură-te, vas de mult preţ al Duhului 
Sfânt, Fecioară, scumpătate a scumpătăţilor. 

Vino, o, nenorocitule suflet! Cazi la Maica lui Dumnezeu, plângând cu 
lacrimi fierbinţi, strigând şi cerând dezlegare pentru greşelile tale şi pentru 
nenorocirile tale. Preanevinovată Fecioară, vino şi mă izbăveşte de toată 
osânda, de toată ameninţarea stricătoare de suflet, de toată boala şi de 
întreitul val al vrăjmaşilor care în deşert se luptă cu mine. 

Duminică seara 
Canonul Preasfintei Născătoare de Dumnezeu. 
Facere a Sfântului loan al Evhaitelor 



Cântarea 1, Glasul al 2-lea 

Irmosul: 

«Intru adânc a înecat de demult toată oastea lui Faraon puterea cea 
prea întrarmată; iar Cuvântul, întrupându-Se, a nimicit păcatul cel prea rău, 
Domnul cel Preaînalt, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Pe mine, cel ce mai presus de firea cea cuvântătoare am păcătuit, ceea 
ce ai covârşit cu sfinţenia şi cuvioşia şi curăţia minţii oştile îngereşti, 
mântuieşte-mă. Fecioară, ca pe tine să te laud, pe cea Prealăudată. 

Valul plăcerilor cel înspumat de suflările vânturilor răutăţii mă 
înviforează. Fecioară nenuntită; dar tu, îndreptând cârma pocăinţei mele, 
ancorează-mă la limanurile cele liniştite ale nepătimirii. 

Slavă... 

Mintea mea cea leproasă şi sufletul, curăţeşte-le. Stăpână, cum şi Fiul 
tău a curăţit pe lepros, spunându-mi mie: Voiesc, curăţeşte-te, căci toate 
ascultă de cuvântul tău, ceea ce ai născut pe Cuvântul cel deofiinţă cu Tatăl. 

Şi acum... 

Tăietor de lemne fii mie. Stăpână, curăţind inima mea cea sălbăticită şi 
uscată, smulgând rădăcinile, tăind şi arzând cu dumnezeiescul foc mărăcinii 
aducători de moarte ai păcatelor mele. 

Cântarea a 3-a 

Irmosul: 

«Pe piatra credinţei întărindu-mă, lărgit-ai gura mea asupra 
vrăjmaşilor mei; că s-a veselit duhul meu cântând: Nu este sfânt ca 
Dumnezeul nostru, şi nu este drept afară de Tine, Doamne». 

Uşa cea vie a mântuirii oamenilor, deschide-mi mie uşile dreptăţii şi 
uşa pocăinţei, ca, intrând prin acestea, mărturisire şi destăinuire să aduc 
Domnului meu. 

însemnează-mă pe fruntea sufletului meu cu pecetea şi cu semnul 
acoperământului tău, ca să flig de la faţa arcului celui pierzător, ca nu 
cumva. Născătoare de Dumnezeu, să mă săgeteze ca pe o oaie fără păstor. 

Slavă... 

Chipul Fiului Tău cel acoperit cu lut, drahma împărătească cea 
pierdută căutându-le şi aflându-le, şterge şi curăţeşte ţărâna patimilor şi 
praful ce se află pe ele. 

Şi acum... 

Pe mine cel rănit de sabia păcatului, răneşte-mă la rândul tău. 
Născătoare de Dumnezeu, înflgând sabia, ţinteşte coasta cea străpunsă a 
Fiului tău şi, la sfârşit, taie rana şi curăţeşte-o. 

Cântarea a 4-a 

Irmosul: 

«Nu sol, nici înger, ci Tu însuţi. Doamne, venit-ai întrupându-Te din 
Fecioară şi m-ai mântuit pe mine, omul întreg. Pentru aceasta, strig ţie: 
Slavă puterii Tale, Doamne!». 

In întristări pe tine te avem. Fecioară, mângâiere; în supărări, răcorire; 
în ispite, mângâiere, întărire şi împreună cu noi luptătoare, grabnică izbăvire 
şi sprijin. 

Ceea ce ai născut pe Cel ce voieşte mila şi pe Cel ce nu voieşte 
moartea păcătosului, pe Cel ce Se îmblânzeşte prin pocăinţă, povăţuieşte-mă 
către căile pocăinţei. 

Slavă... 

Vindecând zdrobirea maicii noastre Eva, ai venit la noi din 
Născătoarea de Dumnezeu, Stăpâne, lubitorule de oameni, pentru aceasta, şi 
pe mine, cel zdrobit, vindecă-mă cu cuvântul. 

Şi acum... 

Pe mine, cel ce suspin zi şi noapte, tânguindu-mă cu plângeri şi 
spălând cu lacrimi aşternutul meu, miluieşte-mă. Stăpână, şi mângâiere 
dăruieşte-mi cu ajutorul tău cel nevăzut. 

Cântarea a 5-a 

Irmosul: 

«Luminarea celor ce zăceau întru întuneric şi mântuirea celor 
deznădăjduiţi Tu eşti, Hristoase, Mântuitorul meu; şi la Tine mânec, 
împăratul păcii, luminează-mă cu strălucirea Ta, că nu ştim alt Dumnezeu, 
afară de Tine». 

Râul harurilor lui Dumnezeu, umple ochii mei de lacrimi, Născătoare 
de Dumnezeu, adapă pământul cel fără de apă şi brazdele cele uscate ale 
sufletului meu, ca să se înmulţească roadele. 

In mâinile tale. Fecioară, este partea sufletului meu; izbăveşte-mă 
acum din mâinile vrăjmaşilor mei, străluceşte faţa ta peste robul tău. 
Preasfântă Fecioară, mântuieşte-mă. Stăpână, cu dumnezeiasca ta milă. 

Slavă... 

Uşă a răsăritului celui strălucitor din înălţime te-ai arătat, tron 
preaînălţat al împăratului, scară care duce la cer pe care S-a pogorât Hristos, 
cu totul fără prihană Fecioară, şi a vorbit cu muritorii cei lepădaţi. 

Şi acum... 

Tronul înalt şi minunat al împăratului, pat dumnezeiesc primitor de 
Dumnezeu, sălaş preasfânt, împăcare tare. Născătoare de Dumnezeu, fii 
lăudată. 



Cântarea a 6-a 

hTnosul: 

«Intru adâncul greşelilor fîind învăluit, chem adâncul cel neistovit al 
milostivirii Tale; scoate-mă din stricăciune. Dumnezeule». 

In psalmi lăudându-te, strigăm ţie: Bucură-te, munte gras al lui Hristos 
Dumnezeu, Mireasa lui Dumnezeu întru care a binevoit a Se sălăşlui pentru 
mântuirea noastră. 

Bucură-te, uşă a lui Dumnezeu neumblată, bucură-te, ceea ce ai stins 
cuptorul înşelăciunii, bucură-te, prin care sabia învăpăiată a heruvimilor 
mi-a dat liberă intrare în rai. 

Slavă... 

Nor purtător de dumnezeiască ploaie, sufletul meu cel uscat de văpaia 
păcatului, rourează-1 şi adapă-1 cu şuvoiul desfătării celei veşnice. 

Şi acum... 

Cugete necurate mă întinează, pofte ruşinoase şi dobitoceşti pângăresc 
smerită inima mea; Preasfântă Fecioară, ajută- mi! 

Sedealna, glasul al 2-lea 
Cele de sus căutând 
Cu dumnezeiasca lumină, departe alungă întunericul inimii mele, ceea 
ce eşti bună, dându-mi izvoare de apă, ca să-mi spăl răutăţile mele prin care 
am amărât pe Domnul cel preabun, căci întru tine singură este mângâierea 
mea. 

Cântarea a 7-a 

Irmosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

Suflete care ştii că viaţa este ca un târg, bine încă de aici neguţătoreşte 
ca să câştigi cele mai mari, împărăţia cerurilor şi slava cea negrăită, căci, 
dacă va trece viaţa aceasta, alt prilej nu vei mai avea. 

Ceea ce ai născut calea vieţii, pe Hristos, povăţuieşte-mă pe calea cea 
dreaptă care duce la corturile raiului şi la odihna de acolo, îndreptând calea 
mea şi paşii mei. Ceea ce eşti bună. 

Slavă... 

Veninul păcatului cheltuieşte puterea mea, dar tu, prin milostiva ta 
plecare şi cu mâna harului tău, vino şi scoate-1 pe acesta, ca ceea ce singură 
ai născut pe pământ pe Cel ce ridică păcatele lumii. 

Şi acum... 

Ceea ce ai născut pe Fiul lui Dumnezeu Care S-a făcut Fiul omului 
pentru adâncul milelor, fiu al luminii şi al zilei mă fă pe mine care sunt fiu al 
întunericului şi al nopţii, Preanevinovată, şi arată-mă fiu vrednic al Tatălui 
ceresc. 

Cântarea a 8-a 

Lmosul: 

«Pe Cel ce în cuptorul cel cu foc... ». 

Focul caldeilor şi văpaia cea fără sfârşit a patimilor, Nabucodonosor 
cel înţelegător şi înfricoşat le-a aprins, precum şi cuptorul cel clocotitor, pe 
care stinge-1. Fecioară, cu rouă rugăciunilor tale. 

Minte pătimaşă având şi de cugete străine împărtăşindu-mă, la tine 
scap, palat curat, înmiresmat al lui Dumnezeu, Stăpână, curăţeşte-mă de 
toată duhoarea patimilor. 

Binecuvântăm pe Tatăl... 
Ştiindu-te pe tine carte sfântă a lui Hristos, pecetluită de Duhul Sfânt, 
Fecioară, te rog, în cartea celor vii scrie-mă şi de viaţa cea nestricăcioasă 
învredniceşte-mă. 

Şi acum... 

Ocrotitoarea credincioşilor, nădejdea şi bucuria celor întristaţi, în 
bucurie întoarce tânguirea mea. Curată, şi dă-mi mie ca nu acum în veacul 
acesta să te văd pe tine, ci în cel viitor. 



67 



Noul Theotokarion - Canoanele aghiorite ale Maicii Domnului 



Să lăudăm... Irmosul: 
«Pe Cel ce în cuptorul cel cu foc la tinerii evrei s-a pogorât şi văpaia în 
rouă a prefacut-o, pe Dumnezeu, lăudaţi toate lucrurile ca pe Domnul şi-L 
preaînălţaţi întru toţi vecii». 

Cântarea a 9-a 

Irmosul: 

«Pe Dumnezeu-Cuvântul cel din Dumnezeu, Care cu negrăită 
înţelepciune a venit să înnoiască pe Adam cel căzut rău întru stricăciune prin 
mâncare, din Sfânta Fecioară negrăit întrupându-Se pentru noi, credincioşii, 
cu un gând în cântări să-L slăvim». 

Mai sfântă decât îngerii, mai înaltă decât Heruvimii, mai presus de 
serafimii cei de foc şi mai cinstită decât orice ceată îngerească înţelegătoare 
ai fost văzută şi prin slavă şi cinste fără de asemănare mai slăvită. Mărie, 
Fecioară Stăpână. 

Mireasă a lui Dumnezeu, Preasfântă, comoară a mântuirii, limanul 
celor pe mare nenorociţi, acoperământul sufletelor şi apărare, mântuire fii 
mie, bogăţie şi liman liniştit, sufletul meu cel îngheţat acoperindu-1 şi 
încălzindu-1. 

Slavă... 

Ţarină nearată care ai născut pe Lucrătorul, brazda cea nesemănată 
care ai odrăslit spicul vieţii, cu bogăţia celor bune şi cu îmbelşugarea tuturor 
bunătăţilor hrăneşte-mă pe mine, cel topit de foame. Stăpână. 

Şi acum... 

Ţie celeia ce ai născut pe Făcătorul tuturor şi pe Mântuitorul, eu, 
săracul, sărmanul şi lipsitul ce voi aduce vrednic? Căci nimic altceva nu am 
decât credinţă flerbinte şi dragoste adevărată întru care mântuieşte-mă şi pe 
mine. Stăpână. 

Prosomii. Glasul al 2-lea 

Când de pe lemn 

Bucură-te, templu preasfânt; bucură-te scaun al împăratului; 
bucură-te, tron de foc al Stăpânului tuturor; bucură-te, bucuria îngerilor; 
bucură-te, ridicarea lui Adam celui căzut; bucură-te, ceea ce ai dezlegat 
osânda Evei; bucură-te, lauda ortodocşilor, ocrotitoarea păcătoşilor şi 
ajutorul celor nedreptăţiţi. 

Bucură-te, cleşte de taină, pe care mai dinainte 1-a văzut Isaia, purtând 
cărbunele care curăţă de întinăciune toată zidirea. Bucură-te, rug aprins şi 
nemistuit; bucură-te, stâlp de foc prin care suntem duşi la odihna cea 
dumnezeiască; bucură-te, uşa milei şi iertarea păcătoşilor. 

Bucură-te, bolta înstelată a cerului, care porţi nerătăcite stelele şi 
planetele toate; bucură-te, cerc strălucit al celor doisprezece zodii prin care a 
trecut soarele Hristos, Care a împlinit întregul curs al iconomiei întrupării 
pentru mântuirea oamenilor. 

Bucură-te, ceea ce fără de strâmtorare ai purtat în pântece pe 
Dumnezeu cel necuprins, Care S-a făcut om din bunătate. Preasfântă 
Mireasă a lui Dumnezeu, pentru aceea, rogu-mă, din patimile ce mă 
strâmtorează, slobozeşte-mă, pentru ca, umblând drept pe calea cea strâmtă, 
să ajung la lărgimea fericirii de acolo. 

Luni seara 

Canonul Preasflntei Născătoare de Dumnezeu. 
Facere a Sfântului Andrei Criteanul 

Cântarea 1, Glasul al 2-lea 

Irmosul: 

«Veniţi popoare, să-I cântăm cântare lui Hristos Dumnezeu, Cel ce a 
despărţit marea şi 1-a trecut pe poporul pe care 1-a slobozit din robia 
egiptenilor, că S-a proslăvit». 

Preasfântă Născătoare de Dumnezeu, miluieşte-ne pe noi 

Este vremea plângerii, o, nenorocitule suflete! Iată, s-a deschis arena 
vieţii prezente pe care alergăm, şi noi dormim, vai, nouă! Deci să ne trezim 
acum şi să ne tânguim. 

Râu curgător, umbră şi fiim şi vis este viaţa aceasta. Şi desfătarea de 
acum este ca floarea ierbii care se veştejeşte, deci la Născătoarea de 
Dumnezeu să cădem, suflete. 

Slavă... 

Ceea ce singură ai născut viaţa. Mireasa lui Dumnezeu, pe mine, cel ce 
zac mort de săgeata păcatului, înviază-mă cu leacul milei tale. 

Şi acum... 

Mintea şi sufletul şi simţirile mi le-am întinat, săvârşind cele rele, de 
Dumnezeu dăruită, ci cad la noianul milei tale: Nu mă lepăda pe mine. 

Cântarea a 3-a 

Irmosul: 

«întăreşte -ne pe noi întru Tine, Doamne, Cel ce prin lemn ai omorât 
păcatul, şi fi'ica de Tine sădeşte-o în inimile noastre, ale celor ce Te lăudăm 
pe Tine». 

Pe mine, călător alergând ca într-o altă arenă a vieţii, tâlharii 
prinzându-mă, mi-au rănit sufletul. Dar tu. Maica lui Dumnezeu, 
cheamă-mă din nou. 

Robindu-mi voinţa sufletului, am fost rănit de patimi, nerâvnind lui 
losif, ci slobozeşte-mă. Maica lui Dumnezeu, din tirania lor. 

Slavă... 

întru tine având îndrăznire, Stăpână, aş putea covârşi marele şi 
nezdrobitul zid de aramă al plăcerilor şi m-aş izbăvi de ispititorul diavol. 

Şi acum... 

Picăturile lacrimilor mele s-au uscat, Fecioară, îngreunat fiind de 
somn, dar dăruieşte-mi trezvie şi izvor de lacrimi şi priveghere de toată 
noaptea. 

Cântarea a 4-a 

Irmosul: 

«Te laud, că glas am auzit. Doamne, şi m-am spăimântat că ai venit 
până la mine, căutându-mă pe mine, cel rătăcit. Pentru aceea, preaslăvesc 
pogorârea Ta cea multă către mine, mult Milostive». 

Pricina a tot păcatul este iubirea de sine, iubirea de argint, după 
acestea am tânjit din suflet. Preacurată, şi toată fapta cea ruşinoasă de voie 
am săvârşit, dar acum la vremea bătrâneţii mântuieşte-mă pe mine, 
nenorocitul. 

De veşmântul sfântului botez m-a dezbrăcat Veliar şi m-a îmbrăcat cu 
haina aspră şi jalnică a păcatului de care, te rog. Fecioară, mă dezbracă. 

Slavă.. 

Mărie, Născătoare de Dumnezeu, Stăpână, bucuria mea şi mântuirea 
mea, a celui ce zace pururi în patul nepăsării, cu dumnezeiasca ta lumină 
risipeşte întunecarea smeritului meu suflet. 

Şi acum... 

Din robia Egiptului Moise a scos pe israeliteni, dar pe mine cine mă va 
scoate. Preacurată, din amara robie a patimilor, dacă nu vei mijloci tu la 
Stăpânul meu şi Fiul tău, ceea ce eşti milostivă. 

Cântarea a 5-a 

LthosuI: 

«Dătătorule de lumină şi făcătorul veacurilor. Doamne, întru lumina 
poruncilor Tale îndreptează-ne pe noi; că afară de Tine pe alt Dumnezeu nu 
ştim». 

Prin post oarecând Moise a auzit dumnezeiesc glas şi a văzut 
preînchipuirea ta, dar eu, risipitorul, cum voi vedea lumina cunoştinţei? 

In pustia Sinaiului Dumnezeu a plouat mana Iui Israel, dar tu, suflete, 
dacă vrei să dobândeşti mana cea înţelegătoare, vino la Maica lui Dumnezeu 
şi ea te va hrăni. 

Slavă... 

De cuvinte trufaşe mă folosesc, precum Datan şi Aviron împotriva lui 
Dumnezeu şi împotriva lui Moise, şi cad sub pământ, dar tu. Maica lui 
Dumnezeu, te rog, ridică-mă. 

Şi acum... 

îmblânzeşte valurile cele de ruşine ale ticălosului meu suflet. Stăpână, 
şi opreşte chinurile trupului meu ceea ce singură ai născut pe Dumnezeu 
întrupat fără chinuri de naştere. 

Cântarea a 6-a 

LthosuI: 

«Adâncul păcatelor cel mai de jos m-a înconjurat, ci precum pe 
Proorocul lona, ridică. Doamne, din stricăciune viaţa mea». 

Revarsă mila îndurării tale peste smerenia noastră şi fii milostivă 
robilor tăi. Fecioară. 

Valurile binefacerilor tale veşnice curg şi adapă sufietele uscate de 
patimi. Pentru aceasta, adapă-mă şi pe mine. Fecioară. 

Slavă... 

Nimic cuvios nu am făcut în viaţa mea, eu, ticălosul, ci numai mulţime 
de păcate, ci tinde mâna ta. Stăpână, şi izbăveşte-mă de gheenă. 

Şi acum... 

Mireasa lui Dumnezeu, Preasfântă, acoperământul meu şi slava mea, 
stai alături la vremea ieşirii sufletului meu, mântuindu-mă şi ducându-mă la 
viaţa cea veşnică. 

Sedealna, Glasul al 2-lea 

Cele de sus căutând 
Dă-mi mie pocăinţă adevărată, Preanevinovată, şi dăruieşte-mi 
desăvârşită iertare pentru greşelile cele din pruncie şi învredniceşte-mă să 
mă împărtăşesc cu râvnă de dumnezeiasca vieţuire. Curată. 

Cântarea a 7-a 

Lmosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

Născătoare de Dumnezeu, tot cuvântul dumnezeiesc şi cărţile sfinţilor 
învaţă calea cea strâmtă şi îngustă a virtuţii, pe care întăreşte-mă cu puterea 
ta să o urmez cu râvnă pe mine care mă abat când la dreapta, când la stânga. 

Mireasa lui Dumnezeu, dumnezeiescul har al Mângâietorului vine în 
inimă, cu liniştea minţii, cu seninătatea cugetelor, pe care roagă-L pe Fiul 
tău şi Domnul să-1 trimită zdrobirii inimii şi smereniei sufletului. 

Slavă... 

Risipeşte norul a multor ispite arzătoare şi amare care mă împresoară 
şi mă necăjesc şi nestăpânit mă biciuiesc, singură apărătoare a lumii, şi 
înţelepţeşte-mă pe mine cel ce cânt: Bine eşti cuvântat Dumnezeul părinţilor 
noştri. 

Şi acum... 

Fiarelor sălbatice ale patimilor am fost predat ca unor stăpâni, precum 
cei ce murmurau în pustie, şi în chip nevăzut mă străpung precum pe aceia 
şerpii. Dar tu. Fecioară, te rog, cu rugăciunea ta. Mireasa lui Dumnezeu, 
dă-mi mie vindecare. 



Cântarea a 8-a 

hmosul: 

«Pe Cel ce în cuptorul cel cu foc... ». 

Prin cugete amăgitoare vrăjmaşul, uneltind în chip nevăzut, mă 
amăgeşte, trăgându-mă în prăpastia plăcerilor, dar tu. Născătoare de 
Dumnezeu, păzeşte-mă, singura apărare a celor năpăstuiţi. 

De voie mă supun vrăjmaşului care se năpusteşte asupra mea prin 
năvălirile cugetelor necurate, dar tu, bună, fa uneltirea lui fără putere şi 
zadarnic arată-1 pe cel furios, mântuindu-mă pe mine, cel ce mă rog ţie. 

Binecuvântăm pe Tatăl... 

înaintea ta vărs rugăciunea mea, în plâns şi suspin, iar întristarea 
sufletului meu o vestesc ţie. Curată, căci iată, mă cheltuiesc în adâncul 
întristărilor, fără să te văd pe tine, lumina mea. 

Şi acum... 

Nevoieşte-te, suflete, cu postul, cu privegherea, cu plânsul şi 
psalmodia şi cu petrecerea cea nematerialnică în rugăciuni de toată noaptea 
şi astfel Dumnezeu te va milui, cu rugăciunile cele bineprimite ale 
Născătoarei de Dumnezeu. 

Să lăudăm... Irmosul 
«Pe Cel ce în cuptorul cel cu foc la tinerii evrei S-a pogorât şi văpaia în 
rouă a prefăcut, pe Dumnezeu, lăudaţi toate lucrurile ca pe Domnul şi-L 
preaînălţaţi întru toţi vecii». 

Cântarea a 9-a 

Irmosul: 

«Pe Dumnezeu-Cuvântul cel din Dumnezeu, Care cu negrăită 
înţelepciune a venit să înnoiască pe Adam cel căzut rău întru stricăciune prin 
mâncare, din Sfânta Fecioară negrăit întrupându-Se pentru noi, credincioşii, 
cu un gând în cântări să-L slăvim». 

Ca ceea ce eşti milostivă. Fecioară, pe Cuvântul cel Atotmilostiv L-ai 
născut cu trupul. Pe Acesta pururea roagă-L să izbăvească din primejdii şi 
necazuri şi din alte ispite pe cei ce te slăvesc pe tine cu credinţă, curată 
Născătoare de Dumnezeu. 

Toiagul lui Aaron, şi vasul care ţine mana, sfeşnicul şi chivotul de aur, 
te-au preînchipuit pe tine. Mireasă dumnezeiască, a căror împlinire acum 
văzând-o limpede, cu credinţă. Născătoare de Dumnezeu, te slăvim. 

Slavă... 

Izvor care izvorăşti credincioşilor apa mântuirii. Nepătată, te numim 
pe tine. Curată, căci noi, cei topiţi în văpaia nesfârşitelor căderi, am aflat 
multă răcorire: sângele Fiului tău, prin care pe noi din nou ne-a plăsmuit. 

Şi acum... 

Ca o mlădiţă din bătrâna fire a lui Adam ai crescut. Maica lui 
Dumnezeu, Mărie, căci singură ai răsărit floarea, pe Domnul, fără lucrător 
pământesc, pentru aceea pe tine toţi în cântări te mărim. 

Prosomii. Glasul al 2-lea 
Când de pe lemn pe Tine 

Bucură-te, ceea ce eşti mai cuprinzătoare decât cerurile; bucură-te, 
ceea ce eşti mai înaltă decât puterile cele de sus. Fecioară; bucură-te, 
Stăpâna a toată lumea. Curată; bucură-te, templu sfânt al lui Dumnezeu celui 
Preaînalt; bucură-te, pod dumnezeiesc care pe muritori îi treci la viaţa cea 
neîmbătrânitoare; bucură-te, mântuirea lumii; bucură-te, lauda tuturor 
credincioşilor. 

Bucură-te, bucuria a toată lumea; bucură-te, dulce rândunea, care ai 
răsărit tuturor celor aflaţi în iarna răutăţilor primăvara cea desfătată; 
bucură-te, făclie nestinsă, lumina dumnezeieştii cunoştinţe care ai flilgerat în 
întunericul înşelării; bucură-te, puterea împăraţilor; bucură-te, apărătoare 
tare a celor ce cu inimă curată te fericesc pe tine. 

Bucură-te, Fecioară, mare şi strălucită Ursă cu şapte stele a cerului 
celui gândit, care ai strălucit în şapte harisme, cu neclintita ta rugăciune, ca o 
altă stea polară, călăuzind în noapte pe cei ce plutesc pe marea vieţii la 
limanul cel dumnezeiesc al împărăţiei cerurilor, şi care îi luminezi cu dulcea 
ta lumină. 

Primeşte rugăciunea, primeşte plânsul meu, Fecioară. Primeşte-mi 
cererea, primeşte-mi lacrimile şi suspinul inimii; potoleşte-mi plânsul, 
şterge-mi lacrimile, pe toate Ie întoarce din întristare în bucurie. Dă celui ce 
te caută pe tine din tot sufletul dumnezeiesc ajutor şi acoperământ. Mireasa 
lui Dumnezeu. 

Marti seara 

Canonul Preasfintei Născătoarei de Dumnezeu. 
Facere a Monahiei Tecla 



Cântarea 1, Glasul al 2-lea 

Irmosul: 

«Celui ce marea cea neumblată şi cu valuri, cu dumnezeiasca Sa 
poruncă a uscat-o şi a trece pedestru prin ea pe poporul israelit 1-a povăţuit, 
Domnului să-I cântăm căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Cununa neveştejită a laudelor tale acum o ţese Biserica în Duhul, 
Preacurată, şi-ţi aduce cu evlavie împreună cu Arhanghelul Gavriil, 
vestitorul nunţii, cântând „bucură-te" şi slăvindu-te după cuviinţă. 

Lucrând via cea purtătoare de viaţă. Maica lui Dumnezeu, 
Prealăudată, pe Hristos Domnul, pământ sfânt al Tatălui ai fost văzută mai 
presus de cuget, de Dumnezeu dăruită, şi ai adăpat lumea. Curată, cu băutura 
vieţii celei dumnezeieşti. 

Slavă... 

Tu ai născut. Nepătată, pe Hristos Cârmuitorul şi Domnul, 
Mântuitorul, ca pe un liman liniştit, izbăvind de amarnica flirtună toată 
lumea învăluită cumplit de valurile păcatelor şi primejduită. 

Şi acum... 

Cetate de scăpare şi de mântuire pe tine toţi credincioşii cu- 
noscându-te, Mărie, Maica lui Dumnezeu, ţie ne rugăm cu căldură, primeşte 
rugăciunile credincioşilor tăi rugători şi dezleagă-i pe toţi de osânda 
păcatelor. 

Cântarea a 3-a 

Lmosul: 

«întăreşte -ne pe noi întru Tine, Doamne, Cel ce prin lemn ai omorât 
păcatul, şi frica de Tine sădeşte-o în inimile noastre, ale celor ce Te lăudăm 
pe Tine». 

început blestemului lui Dumnezeu s-a făcut oamenilor înşelarea Evei. 
Dar Sfânta Născătoare de Dumnezeu iarăşi L-a atras pe Dumnezeu la noi. 

Părintele ceresc naşte întru tine comoara vieţii, Prealăudată, şi bucură 
lumea cu binecuvântarea, bucurie venind de la El tuturor. 

Slavă... 

Din Ana, bucuria neamului, ai înflorit şi ai născut. Fecioară, pe 
împăratul şi se bucură împreună de naşterea ta femeile dezlegate de 
blestemul cel de mai înainte. 

Şi acum... 

Rugul cel din Sinai a preînchipuit. Fecioară, străină naşterea ta, căci tu 
primind focul dumnezeirii, pântecele tău nu s-a ars. 

Cântarea a 4-a 

Irmosul: 

«Auzit-am, Doamne, vestea iconomiei Tale şi Te-am preaslăvit, 
numai pe Tine, lubitorule de oameni». 

lacob scară pe tine, cu dumnezeiască cuviinţă, mai dinainte te-a văzut. 
Fecioară, pe care Dumnezeu a întărit-o pe înălţimi. 

Pogorârea îngerilor cea către noi mai dinainte a arătat venirea 
Cuvântului la noi prin tine, Prealăudată. 

Slavă... 

Pântecele tău cel fără de prihană fericit este. Fecioară, căci prin el toţi 
am aflat viaţă. 

Şi acum... 

în taină te lăudăm pe tine. Maica Iui Dumnezeu, cu glasurile 
Ortodoxiei pe care păzeşte-o în Biserică prin rugăciunile tale. 

Cântarea a 5-a 

Irmosul: 

«Dătătorule de lumină şi Făcătorule al veacurilor. Doamne, întru 
lumina poruncilor Tale îndreptează-ne pe noi, că afară de Tine alt 
Dumnezeu nu ştim». 

Pe tine mai cinstită decât chivotul legii te lăudăm, căci pe Ziditorul şi 
Dumnezeul tuturor ca o tablă a legii L-ai purtat, Prealăudată, Născătoare de 
Dumnezeu, Mane. 

Pe tine, tron al lui Dumnezeu Cuvântul te propovăduim. Născătoare de 
Dumnezeu, pe care Dumnezeu şezând, ca un muritor este văzut de mine, 
arătându-te pe tine mai înaltă decât Heruvimii. 

Slavă... 

Ai dezlegat tot neamul din amara robie. Fecioară, şi prin libertatea lui 
Hristos neamul femeiesc l-ai cinstit prin dumnezeiască naşterea ta. 

Şi acum... 

Fecioara a născut Fiu şi femeile în chip vădit bună îndrăznire 
împotriva vrăjmaşului au dobândit, iar tinerele îi urmează ei, nevoindu-se în 
feciorie. 

Cântarea a 6-a 

Irmosul: 

«Intru adâncul greşelilor fiind învăluit, chem adâncul cel neistovit al 
milostivirii Tale; scoate-mă din stricăciune. Dumnezeule». 

Bucuria lumii, pururea Fecioară; bucură-te, strigăm ţie împreună cu 
îngerul cu credinţă, învredniceşte-ne de bucuria ta şi risipeşte întristarea 
noastră. 

Cer mai înalt decât cerurile ai fost văzută. Mireasa lui Dumnezeu, prin 
dumnezeiască slava ta, căci întru tine Dumnezeu întreg stând, este văzut de 
mine. 

Slavă... 

Cunoscându-te pe tine limpede. Maică pururea Fecioară, locaş al 
neîncetatei bucurii, bucură-te, îţi strigăm. Căci ţie singură se cuvine 
închinare. Preacurată. 

Şi acum... 

Astăzi firea femeiască se bucură, astăzi întristarea încetează, astăzi a 
înfiorit bucuria că Măria a născut bucuria, pe Mântuitorul şi Domnul. 

Sedealna, Glasul al 2-lea 
Ceea ce eşti izvorul milei 
Trândăvia cea cumplită a sufietului meu şi împietrirea inimii mele. 
Maica lui Dumnezeu, binevoind, tămăduieşte-o cu rugăciunile tale, de 
partea celor mântuiţi mă învredniceşte, izbăvindu-mă de tot felul de osânde, 
singura nădejde şi mângâiere. 

Cântarea a 7-a 

hTnosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

Lâna lui Ghedeon oarecând a preînchipuit dumnezeiasca pogorâre 
întru tine a Cuvântului lui Dumnezeu; ai primit zămislirea ca rouă. Fecioară, 
pentru aceea toţi strigăm ţie: Binecuvântat este rodul pântecelui tău. Curată. 

Noi şi înfricoşătoare şi vrednice de crezare şi adevărate sunt toate 
tainele tale, Mărie, Maica Dumnezeului nostru, că întru tine noi toţi am fost 
împăcaţi cu Dumnezeu şi Stăpânul şi toţi împreună îţi cântăm: Binecuvântat 
este rodul pântecelui tău. Curată. 

Slavă... 

Mai înainte Ghedeon profeţind lămurit dumnezeiasca ta naştere, aduce 
un urcior plin cu rouă stoarsă din lână. Căci dumnezeirea întreagă întru tine 
s-a sălăşluit. Nepătată: Binecuvântat este rodul pântecelui tău. Curată. 

Şi acum... 

Născându-L pe Dumnezeu, pe Mântuitorul tuturor, te-ai făcut. 
Fecioară, îndreptare celor căzuţi, înnoire păcătoşilor, nădejde celor 
deznădăjduiţi şi ajutor celor ce cântă: Binecuvântat este rodul pântecelui tău. 
Curată. 

Cântarea a 8-a 

Irmosul: 

«Pe Dumnezeu, Cel ce în cuptorul cel cu foc... ». 

Rai nou te-ai arătat. Preasfântă Născătoare de Dumnezeu, odrăslind 
fără sămânţă nu pomul morţii, ci pomul vieţii, pe Domnul, de a Cărui viaţă 
nemuritoare ne desfătăm toţi. 

Nimeni care a dobândit nădejdile credinţei în tine a ortodocşilor nu s-a 
pierdut, Mărie, Maica lui Dumnezeu, numai cei ce din pizmă se leapădă de 
cinstirea chipului frumuseţii tale. 

Binecuvântăm pe Tatăl... 

Toată Biserica se minunează de naştefea ta. Născătoare de Dumnezeu, 
că toţi păcătoşii şi săracii se mântuiesc, toţi cei care scapă la tine cu dorire, 
căci a venit Hristos ca prin tine pe oameni să îi mântuiască. 

Să lăudăm... Irmosul 

«Pe Dumnezeu, pe Cel ce în cuptorul cel cu foc la tinerii evrei S-a 
pogorât şi văpaia în rouă a prefăcut, lăudaţi toate lucrurile ca pe Domnul şi-L 
preaînălţaţi întru toţi vecii». 

Cântarea a 9-a 

Irmosul: 

«Ceea ce pe luminătorul Dumnezeu cel ce a răsărit mai înainte de 
soare. Care la noi trupeşte a venit, din pântecele cel fecioresc în chip de 
negrăit L-ai întrupat. Binecuvântată, Preacurată Născătoare de Dumnezeu; 
pe tine te mărim». 

Pleacă urechea ta, Fecioară, ca să cânt, Prealăudată, prin cuvinte de 
laudă naşterea ta şi ca pe darul văduvei primind laudele buzelor mele, cere 
iertarea păcatelor mele. 

Străluceşte dumnezeiasca ta frumuseţe, fulgeră strălucirea curăţiei tale 
şi scânteiază naşterea ta. Căci Dumnezeu şi Făcătorul soarelui şi al întregii 
făpturi din tine S-a născut, pentru aceea toţi te mărim. 

Slavă... 

Ca pe o floare a curăţiei şi ca pe toiagul fecioriei şi ca Maică a lui 
Dumnezeu în cântări te cinstim pe tine. Născătoare de Dumnezeu, şi te 
rugăm în glas de laudă în feciorie ne întăreşte şi în curăţie ne păzeşte. 

Şi acum... 

Trupul şi sufletul tău. Fecioară, păzindu-1 neîntinat, împăratul Hristos 
a iubit frumuseţea ta şi Maică a întrupării Lui te-a arătat. Mărie preaslăvită, 
iconomisind mântuirea mea. 

Prosomii, Glasul al 2-lea 

Casa Ef râtului... 

Bucură-te, tronul lui Dumnezeu, Stăpână Mărie, slava creştinilor, 
lauda fecioarelor. Mireasă care ai picurat soarele. 

Bucură-te, ceea ce ai izvorât bucurie lumii. Preasfântă Fecioară, 
strălucire neobişnuită a muritorilor şi a îngerilor. 

Bucură-te, Curată, vas al mirului ceresc, floarea nestricăciunii; 
bucură-te, trandafir şi crin care bine îi înmiresmezi pe toţi. 

Stăpâne lisuse, pace lumii dăruieşte cu rugăciunile Maicii Tale, ale 
Stăpânei Fecioarei şi ale tuturor sfinţilor tăi. 

Miercuri seara 
Canonul Preasfintei Născătoarei de Dumnezeu. 
Facere a lui Gheorghe al Nicomidiei 

Cântarea 1, Glasul al 2-lea 

Irmosul: 

«Veniţi popoare, să-I cântăm cântare lui Hristos Dumnezeu, Cel ce a 
despărţit marea şi 1-a trecut pe poporul pe care 1-a slobozit din robia 
egiptenilor, că S-a proslăvit». 

Preasfântă Născătoare de Dumnezeu, miluieşte-ne pe noi 

Slavă naşterii tale, Preanevinovată! Celor din Adam izbăvire li s-a 
binevestit şi morţilor celor din veac cale nemuririi li s-a înnoit. 

Tu eşti jertfelnic de aur. Stăpână, pe care zapisul strămoşului a fost ars 
în focul dumnezeiesc, vorbind cu cărbunele cel sălăşluit în tine. 

Slavă... 

Bucură-te, vasul de aur care ai primit mana; bucură-te, izvor 
nedeşertat al apei celei vii. Născătoare de Dumnezeu, Fecioară, care înviezi 
şi răcoreşti pe cei ce te laudă pe tine. 

Şi acum... 

Toţi ne-am îmbogăţit întru cunoştinţa lui Dumnezeu, cei ce te 
cunoaştem pe tine Stăpână şi Maică a lui Dumnezeu şi Doamnă a tuturor, 
pecetluind cuvintele cu faptele. 

Cântarea a 3-a 

Irmosul: 

«Pe piatra credinţei întărindu-mă, lărgit-ai gura mea asupra 
vrăjmaşilor mei; că s-a veselit duhul meu cântând: Nu este sfânt ca 
Dumnezeul nostru, şi nu este drept afară de Tine, Doamne». 

Pe ceea ce singură fecioară a rămas după naştere, pe Măria cea mai 
sfântă decât sfinţii, pe cea cu adevărat nenuntită, pe Născătoarea de 
Dumnezeu, veniţi să o lăudăm noi, credincioşii strigând: Bucură-te, Stăpâna 
lumii, de Dumnezeu dăruită. 

Rugul cel de demult nemistuit te-a preînchipuit pe tine, rug însufleţit şi 
viu. Căci zămislind focul dumnezeirii ai rămas nearsă, Născătoare de 
Dumnezeu, pentru aceea şi pe mine smulge-mă din focul cel nestins. 

Slavă... 

David, strămoşul tău şi al lui Hristos, te numeşte pe tine fiică şi 
împărăteasă, iar noi te numim Fecioară şi de Dumnezeu Născătoare, străină 
auzire a lumii. Curată, şi mare laudă a celor ce te cinstesc pe tine. 

Şi acum... 

Aflându-te pe tine mai curată decât îngerii, S-a sălăşluit în pântecele 
tău Cel sfânt. Cel ce locuieşte în lumina cea neapropiată. Născătoare de 
Dumnezeu, şi a fost văzut om întrupat din tine, cunoscut în două firi. 

Cântarea a 4-a 

Irmosul: 

«Auzit-am, Doamne, vestea iconomiei Tale şi Te-am preaslăvit, 
numai pe Tine, lubitorule de oameni». 

Lăudând, ceea ce eşti fără prihană, pe Cel întrupat din pântecele tău, 
pe tine te slăvim ca pe Maica lui Dumnezeu. 

Izbăviţi de adâncurile cele întunecate ale iadului, Preacurată, prin 
dumnezeiasca ta naştere, pe tine te fericim. 

Slavă... 

Izbăveşte de toată răutatea vrăjmaşului. Fecioară, pe cei ce te cunosc 
pe tine cu adevărat Maică a lui Dumnezeu, Preacurată. 

Şi acum... 

Avându-te pe tine liman şi mântuire sigură. Născătoare de Dumnezeu, 
toţi la tine alergăm. 

Cântarea a 5-a 

Irmosul: 

«Luminarea celor ce zăceau întru întuneric şi mântuirea celor 
deznădăjduiţi Tu eşti, Hristoase, Mântuitorul meu şi la Tine mânec, 
împăratul păcii; luminează-mă cu strălucirea Ta, că nu ştim alt Dumnezeu, 
afară de Tine». 

Datoria strămoaşei Eva, tu. Fecioară, ai plătit-o, născând pe Cel ce S-a 
încins cu trup din tine, pe Mântuitorul lumii, pentru aceasta toţi te fericim pe 
tine, cea cu dar dăruită. Mărie preanevinovată. 

Pe Cel întrupat din tine. Maică Fecioară, pururea roagă-L pentru noi, 
cei ce te lăudăm pe tine, să ne izbăvească de patimi, de primejdii, de răutăţile 
cele stricătoare de suflet şi de necazuri şi de văpaia cea veşnică şi de osândă. 

Slavă... 

Cu strălucirea ta, Maica lui Dumnezeu, să se lumineze mintea mea cea 
întunecată de păcat. Pleacă-te, Fecioară, şi cu sfinţenia ta şterge întunericul 
căderilor, căci altă pază afară de tine nu ştiu. 

Şi acum... 

Cu toiagul dumnezeiescului tău sprijin, despicând împietrirea mea, 
învredniceşte-mă să vărs izvoare de lacrimi şi, străbătând noianul înroşit al 
patimilor mele, ca pe o altă Mare Roşie, povăţuieşte-mă la limanul 
nepătimirii. 

Cântarea a 6-a 

Irmosul: 

«Intru adâncul greşelilor fiind învăluit, chem adâncul cel neistovit al 
milostivirii Tale; scoate-mă din stricăciune. Dumnezeule». 

S-a întrupat Cuvântul în pântecele tău şi din milostivire este cunoscut 
om, ca să-1 facă pe om dumnezeu. Fecioară preanevinovată. 

Pentru mine, dintru ale mele, S-a făcut prunc Cel Atotdesăvârşit, ca 
prin tine. Preasfântă Mireasă a lui Dumnezeu, să mă înnoiască pe mine, cel 
învechit în patimi. 

Slavă... 

Inima mea cea acoperită de valurile păcatelor mele celor nespuse, prin 
atotputernica ta mijlocire. Preasfântă Fecioară, o izbăveşte. 

Şi acum... 

Naşterea ta pământenii o preacinstesc şi o laudă cetele îngerilor şi pe 
tine. Născătoare de Dumnezeu şi Pururea Fecioară te slăvesc. 

Sedealna 
Cele de sus căutând 
Cu dor în sufiet alerg acum la acoperământul tău, cerând. Curată, 
dezlegare de păcatele mele, nu mă lepăda, fără prihană, ci cu milă 
primeşte-mă pe mine cel ce strig: Ceea ce ai născut pe Dumnezeu întrupat, 
vindecă sufietul meu cel bolnav. 



Cântarea a 7-a 

hTnosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

Sălaş preacurat şi fără de pată al lui Dumnezeu, Fecioară, fă-mă 
templu al Duhului Sfânt, pe mine, cel ce m-am făcut peşteră de tâlhari 
necuraţi, ca să strig ţie cu dor: Binecuvântat este rodul pântecelui tău. 
Curată. 

Aflându-mi inima întinată, vrăjmaşul m-a omorât, dar tu îmbracă-mă 
cu dumnezeiasca putere şi învredniceşte-mă să îl biruiesc pe el, pururea 
Fecioară, ca să strig ţie cu credinţă: Binecuvântată eşti ceea ce ai născut pe 
Dumnezeu cu trup. 

Slavă... 

Cel ce oarecând pe cei trei tineri din cuptorul aprins, Hristoase al meu. 
Cuvinte, i-ai izbăvit. Tu însuţi şi pe mine, cu rugăciunile Maicii tale 
nenuntite, din văpaia aprinsă a răutăţilor mele celor nemăsurate 
izbăveşte-mă şi mă mântuieşte. 

Şi acum... 

Iată, pe tine. Curată, întreaga fire a pământenilor te slăveşte, 
minunându-se de taina naşterii tale, fără prihană Fecioară, şi strigă într-un 
glas Celui ce din tine a răsărit: Bine eşti cuvântat Dumnezeul părinţilor 
noştri. 

Cântarea a 8-a 

hmosul: 

«Pe Cel ce în cuptorul cel cu foc... ». 

Pe chivotul cel preasfânt, pe cortul cel preacinstit, pe dumnezeiescul 
vas, pe sfeşnicul, pe tablele legii, pe templul cel purtător de lumină, pe tronul 
lui Dumnezeu cel preaslăvit, pe Fecioara curată într-un glas să o lăudăm. 

Iată, din tine Se va naşte Fiu, strigă Isaia. Fiul celui Preaînalt, Fiu al 
tău Se arată, făcând fii ai Tatălui Celui mai presus de ceruri pe cei ce te laudă 
pe tine. 

Binecuvântăm pe Tatăl... 

Nu înceta a ruga stăruitor pe Fiul tău şi Dumnezeu pentru cei ce se 
închină ţie şi laudă cu credinţă harul tău. Mireasa lui Dumnezeu, singură 
Preasfântă, preabinecuvântată. 

Cu totul mi-am întunecat mintea, cu totul demonilor neruşinaţi m-am 
supus, dar la acoperământul tău cel puternic scap. Fecioară, şi strig ţie: 
Mântuieşte-mă cu mijlocirea ta, ceea ce eşti cu dar dăruită. 

Să lăudăm... Irmosul: 

«Pe Cel ce în cuptorul cel cu foc la tinerii evrei S-a pogorât şi văpaia în 
rouă a prefacut-o, pe Dumnezeu, lăudaţi toate lucrurile ca pe Domnul şi-L 
preaînălţaţi întru toţi vecii.» 



Sfântul Nicodim Aghioritul 



84 



Cântarea a 9-a 

Irmosul: 

«Nu se pricepe nici o limbă a te lăuda după vrednicie, ci se întunecă şi 
mintea cea mai presus de lume să cânte ţie, Născătoare de Dumnezeu. însă, 
fiind bună, primeşte credinţa că ştii râvna noastră cea dumnezeiască; că tu 
creştinilor eşti ocrotitoare, pe tine te mărim». 

Pe tine te binecuvintează sus cetele celor netrupeşti şi te laudă, 
Prealăudată, aici jos, toate mulţimile oamenilor, pământul şi cerul şi marea 
în cor, cu cântare armonioasă, cântare mai presus de lume, strigând ţie cu 
bucurie: Bucură-te, Născătoare de Dumnezeu. 

Bucură-te, rug însufleţit şi munte preasfânt; bucură-te, vas cu totul de 
aur şi masă dumnezeiască. Stăpână Mărie; bucură-te, nor de taină şi stâlp de 
foc; bucură-te, punte a lumii şi scară a cerului; bucură-te, scăpare şi 
ocrotitoare a celor ce te cântă pe tine. 

Slavă... 

Toată mintea şi tot auzul se minunează de taina cea mai presus de fire 
a naşterii tale, cum Maică şi Fecioară te-ai făcut şi după naştere iarăşi 
fecioară ai rămas. Curată, nenuntită! Pentru aceea, Născătoare de 
Dumnezeu, toţi te slăvim. 

Şi acum... 

Această cântare dumnezeiască. Fecioară, primeşte-o, dând har celor ce 
cred în tine şi cere pace bisericilor, împăraţilor credincioşi pururea 
dăruieşte-le biruinţe şi trofee, ca toată limba creştinilor să te mărească pe 
tine. 



Prosomii, Glasul al 2-lea 

Când de pe lemn 

Bucură-te, îţi strigă ţie toată făptura; bucură-te. Preasfântă Fecioară; 
bucură-te, toiagul lui David; bucură-te, viţa care ai odrăslit strugurele cel 
copt; bucură-te, uşă cerească şi rug nemistuit; bucură-te, lumină a toată 
lumea; bucură-te, bucuria îngerilor; bucură-te, slava Apostolilor, bucură-te, 
bărbăţia mucenicilor şi dumnezeiasca desfătare a nevoitorilor. 

Bucură-te, munte cu adevărat preaînalt, munte netăiat; bucură-te, 
munte umbrit; bucură-te, munte gras, cum te cântă David; bucură-te, 
Doamna întregii făpturi. Fecioară; bucură-te, armă nebiruită împotriva 
vrăjmaşilor barbari; bucură-te, dumnezeiască apărare de toată batjocura 
diavolilor; bucură-te, scăparea robilor tăi. 

Bucură-te, lărgime fără margini a dragostei, Fecioară, şi adânc 
nesfârşit; bucură-te, înălţime neînţeleasă a teologiei dumnezeieştii întrupări, 
lăţime a dumnezeieştii pronii celei mai înainte de veci, Preasfântă cuvioasă; 
bucură-te, cu adevărat, înălţime a bunei nădejdi. Fecioară, a celor ce plutesc 
pe marea vieţii. 

Pe mine cel căzut cumplit şi zdrobit şi afundat în adânc, vino şi mă 
izbăveşte din răutatea de acum Preasfântă, Prealăudată Fecioară, şi nu mă 
ruşina, nici mă lepăda de la faţa ta, căci unde voi afla alt ajutor afară de tine, 
eu, nenorocitul? Stăpâna lumii, nu mă trece cu vederea pe mine. 

Joi seara 

Canonul Preasflntei Născătoare de Dumnezeu. 
Facere a Sfântului Teodor Studitul 

Cântarea I. Glasul al 2-lea 

Irmosul: 

«Intru adânc a înecat de demult toată oastea lui Faraon puterea cea 
prea întrarmată; iar Cuvântul întrupându-Se, a nimicit păcatul cel prea rău, 
Domnul cel Preaînalt, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

în glas de cântări sfinte, laudă cu mulţumire după datorie cânt ţie. 
Născătoare de Dumnezeu, pentru care mântuieşte-mă pe mine şi pe toţi cei 
ce te au pe tine ajutor căci tu. Stăpână, după Dumnezeu, eşti mie scăpare. 

Din toată tulburarea neaşteptată, numai cât rostesc numele tău, mă şi 
slobozesc de fi-ică. Aşa de mare este harul tău şi aşa de mare este 
nemăsuratul tău ajutor, prin care oricine aleargă la tine, Stăpână, cu 
dinadinsul din nevoi se izbăveşte. 

Slavă... 

Căzând în valul ispitelor, când te-am căutat pe tine şi nu ai potolit 
îndată valul? Când nu ai liniştit mintea mea? Din toată ocara m-ai smuls. 
Pentru aceasta te laud pe tine. Stăpână, şi laud puterea ta. 

Şi acum... 

Deznădăjduindu-mă de mulţimea chinurilor, plâng şi te aflu pe tine 
apărătoare şi izbăvitoare din nevoi. Eşti mie ajutor neîncetat, pentru aceea, te 
binecuvintez. Stăpână, şi laud puterea ta. 

Cântarea a 3-a 

Irmosul: 

«Mintea mea cea neroditoare arat-o aducătoare de roadă, Dumnezeule, 
Lucrătorule al bunătăţilor şi Săditorule al celor bune, cu milostivirea Ta». 

Cine dintre pământeni poate să te laude pe tine după vrednicie. Maică 
Fecioară, căci tu singură între femei ai fost aleasă şi preafericită. 

Cerul te cântă pe tine şi pământul te laudă, împreună cu care şi eu aduc 
datornicele rugăciuni, pentru care te-ai arătat mie mântuitoare. Născătoare 
de Dumnezeu. 

Slavă... 

Prin credinţa în tine fiind izbăvit din ispite, ţie îţi strig din adâncul 
sufletului: Tu eşti acoperământul meu cel tare, de Dumnezeu dăruită. 

Şi acum... 

Pe mine, cel înconjurat de chinuri, cel ce am deznădăjduit de viaţa 
mea, miluieşte-mă, nădejdea muritorilor, scoţându-mă din rele cu ajutorul 
tău. Stăpână. 

Cântarea a 4-a 

Irmosul: 

«Mai înainte văzând proorocul naşterea Ta cea din Fecioară, 
propovăduia strigând: Auzit-am glasul tău şi m-am temut, că de la miazăzi şi 
din muntele cel sfânt cu umbra deasă ai venit, Hristoase». 

înfricoşatul tău nume, ori de câte ori îl aude mulţimea demonilor, fuge 
înspăimântată ca de foc, pentru aceea, când îl rostesc, auzi-mă. Născătoare 
de Dumnezeu, nu mă trece cu vederea, ceea ce eşti bună. 

Numele cel mult dorit în icoana ta îl văd. Doamna tuturor, căci prin 
acesta faci minuni izvorând harul şi pe robul tău care se apropie de tine cu 
credinţă îl izbăveşti din chinuri. Născătoare de Dumnezeu. 

Slavă... 

Laudă cu mulţumire după datorie cânt ţie, Prealăudată, Curată, că ai 
primit în milă pe rugătorul tău şi pe mine, cel căzut în cursele fără de scăpare 
ale celor răi, izbăveşte-mă în chip minunat. 

Şi acum... 

Mi-am întinat cu patimi trupeşti sufletul meu, eu, ticălosul, la tine, 
nevinovată Fecioară, alerg cu credinţă, pentru aceea nu mă trece cu vederea, 
auzi plângerea mea şi primeşte dorirea sufletului meu. 

Cântarea a 5-a 

Irmosul: 

«Negura sufletului meu risipind-o, Mântuitorule, cu lumina poruncilor 
Tale luminează-mă, ca un împărat al păcii». 

Tu eşti puterea inimii mele celei slabe, cu dreptate te laud pe tine. 
Curată, şi zic: Ce puternic este ajutorul puterii tale în ocrotirile tale! 

Este cunoscut că icoana ta e făcătoare de minuni, întărit de ea. Curată, 
mărturisesc pentru ea. Cât de înfrumuseţat este chipul feţei tale, de 
Dumnezeu Născătoare! 

Slavă... 

Lipindu-mă de tine, am nădăjduit, ajutor împotriva vrăjmaşilor fii mie, 
Stăpână, căci rugăciunea ta este cuvioasă şi puterea ta nebiruită. 

Şi acum... 

în chinuri fiind eu, pe tine te-am căutat să mă ajuţi; fii mie părtinitoare. 
Stăpână, căci tu eşti nădejdea mântuirii celui ce se roagă ţie. Născătoare de 
Dumnezeu. 



Cântarea a 6-a 

hmosul: 

«Adâncul păcatelor cel mai de jos m-a înconjurat, ci precum pe 
Proorocul lona, ridică. Doamne, Doamne, din stricăciune viaţa mea». 

Adâncul păcatului scufundă cu totul nenorocitul meu suflet. 
Preacurată Stăpână, întinde-mi mână de ajutor. 

Adâncul milei fiind. Născătoare de Dumnezeu, din noroiul patimilor 
în care am căzut, ridică-mă la înălţimea nepătimirii. 

Slavă... 

In chip cuvenit, strigăm ţie, Preanevinovată Fecioară, cântarea 
îngerului: „Bucură-te". Bucură-te, îngrădire a robilor tăi, zid de apărare 
nesurpat. 

Şi acum... 

„Bucură-te", îţi aduc acum ţie, Prealăudată şi nenuntită Fecioară, 
apărătoarea şi lauda celor ce aleargă la tine cu credinţă. 

Sedealna. Glasul al 2-lea 
Rugăciune fierbinte 
Ceea ce singură ai născut fără sămânţă pe Dumnezeu, şi după naştere 
iarăşi ai rămas curată, la tine cădem. Stăpână, strigând cu frică şi cu dor: Din 
patimi şi boli cumplite şi din toate necazurile ne izbăveşte pe noi. 

Cântarea a 7-a 

Irmosul: 

«Pe heruvimi urmând tinerii, în cuptor horeau strigând: Bine eşti 
cuvântat Dumnezeule, că întru adevăr şi judecată ai adus asupră-ne acestea 
toate pentru păcatele noastre, Cel ce eşti prealăudat şi preaslăvit întru toti 
vecii». 

Copila lui Dumnezeu, în pântecele tău cel fecioresc, ca într-un cer, 
porţi pe Ziditorul tuturor şi ai născut mai înainte în curăţie, şi după naştere ai 
rămas curată, o, înfricoşătoare taină! 

In chin cu multe suspine, ca într-un cuptor de foc, eram eu, slujitorul 
tău. Născătoare de Dumnezeu, şi m-am izbăvit cu rugăciunile tale din munca 
cea veşnică, precum tinerii din văpaie. 

Slavă... 

Cântări de mulţumire, ca un prinos de duminică, îţi aduc ţie eu, robul 
tău. Născătoare de Dumnezeu, laud apărarea ta şi înfricoşătoarea ta ocrotire 
cu care pururea mă acoperi. 

Şi acum... 

Tu eşti leac alinător pentru preaîntristatul meu suflet, ca o milostivă. 
Preasfântă Mărie, fa lumină în cugetele mele cele întunecate şi, păzindu-mă, 
mântuieşte-mă. 

Cântarea a 8-a 

Irmosul: 

«Sfinţii tineri... ». 

Cu dumnezeieşti cântări împletesc lauda ta. Curată, pentru doritul tău 
acoperământ. Căci pe tine te-am aflat în focul ispitelor rouă a vieţii, 
răcorindu-mi ostenelile şi îndemnându-mă să cânt: Toate lucrurile lăudaţi pe 
Domnul. 

Tu eşti nădejdea mea. Stăpână, scăpare puternică al celui care a ajuns 
în lupte nenorocite. Căci întru tine încrezându-mă, fiind întărit, ocolesc 
uneltirile duşmanilor şi cu mulţumire strig: Toate lucrurile lăudaţi pe 
Domnul. 

Binecuvântăm pe Tatăl... 
Departe alungă mulţimea cea rea a demonilor, fiindcă mare putere 
luptă cu mine, tu însăţi Maica lui Dumnezeu, întinzând laţurile tale, pe mine 
mă păzeşte ca pe o pasăre din laţ, ca să strig fără încetare: Toate lucrurile 
lăudaţi pe Domnul. 

Şi acum... 



Sfântul Nicodim Aghioritul 



90 



Singură tu, fără prihană, ai covârşit legile firii, că fără sămânţă 
bărbătească ai născut pe Fiul tău, având în acelaşi timp fialgerare feciorelnică 
şi înrudire de maică. Şi minunea ta este cântată în cer şi pe pământ. 
Născătoare de Dumnezeu, Mărie prealăudată. 

Să lăudăm... Irmosul: 

«Sfinţii tineri în cuptor fiind aruncaţi oarecând şi văzând văpaia 
prefăcută în rouă prin puterea înfricoşată a îngerului celui frumos, într-un 
glas cei trei au cântat slăvind şi strigând: Toate lucrurile lăudaţi pe 
Domnul». 



Cântarea a 9-a 

Irmosul: 

«Cine dintre pământeni a auzit una ca aceasta? Sau cine a văzut 
cândva că s-a aflat Fecioară având în pântece şi fără de durere să nască 
prunc? Intru acest chip este minunea ta şi pe tine. Curată Născătoare de 
Dumnezeu, te mărim». 

Cine dintre pământeni nu îţi va împleti laudă sau cine nu va spune 
măririle tale căci mijlocitoare eşti către Dumnezeu pentru toţi, împreună cu 
care sunt şi eu, rugătorul tău, pentru aceea cânt şi în cântări. Născătoare de 
Dumnezeu, Mărie, te măresc. 

In necazuri şi nenorociri, mai strălucitoare decât soarele fulgeră 
lumina puternicului tău ajutor, risipind norii deznădejdii din sufletul meu. 
Pentru aceea cânt şi în cântări Născătoare de Dumnezeu, Mărie, te măresc. 

Slavă... 

între femei tu singură ai împlinit minune preaslăvită. Curată, născând 
şi nestricând fecioria ta. Cel ce mai presus de flre a înnoit firea, însuşi 
Dumnezeul tuturor, fiind născut din tine. Fecioară. Pentru aceasta pe tine cu 
credinţă şi cu dragoste neîncetat te mărim. 

Şi acum... 

Toţi laolaltă strigăm ţie „bucură-te" ca ceea ce ai născut bucuria şi ai 
stăpânit cu rugăciunea ta toate marginile, atât de mare este harul tău şi 
ocrotirea ta asupra mea, rugătorul tău. Pentru aceea pe tine în cântări. 
Născătoare de Dumnezeu, Mărie, te preamărim. 

Prosomii. Glasul al 2-lea. 

Când de pe lemn pe Tine 

Bucură-te, uşă pecetluită pe care oarecând te-a văzut pe tine proorocul 
în Duhul cel dumnezeiesc, pe care Singur a umblat Pricinuitorul a toate; 
bucură-te, înaltă auzire, minune străină; bucură-te, vas cu totul de aur care 
porţi mana; bucură-te, comoara de mult preţ a săracilor; bucură-te, întărirea 
celor neputincioşi; bucură-te, îndreptarea celor nenorociţi. 

Bucură-te, izvorul cel veşnic, cu unde strălucite şi dumnezeieşti; 
bucură-te, apărarea şi ocrotirea muritorilor; bucură-te, sălaşul cel sfânt al 
Stăpânului tuturor, vasul cel preacurat, mirul cel de mult preţ. Bucură-te, 
lână rourată de Dumnezeu pe care mai dinainte a văzut-o Ghedeon, fiind 
luminat de Duhul cel dumnezeiesc. 

Bucură-te, râu al milei; bucură-te, oglindă şi uşă a tainelor. Preacurată. 
Bucură-te, mare dulce, nesecată a harismelor Duhului, bucură-te, dătătoarea 
cununilor veşnice dumnezeieşti; bucură-te, lauda lumii, care fără de 
asemănare eşti mai presus de orice laudă şi cuvânt. 

Ridică-ţi mâinile tale, ceea ce eşti bună, către Fiul tău, amin- teşte-I de 
sânii pe care i-a supt, arată-I scutecele. Amestecă la cele ale tale pe cele ale 
Lui: crucea, piroanele, suliţa, sângiuirile, rănile şi toate patimile. Şi aşa 
milostiv fa-L pe El către noi şi izbăveşte-ne de osândă. 

Vineri seara 

Canon către Preasfânta Născătoare de Dumnezeu. 
Facere a Sfântului Atanasie, 
Patriarhul cel Nou al Constantinopolului 

In greceşte, după alfabet, cum se vede în următoarele tropare 

Cântarea 1, Glasul al 2-lea 

Irmosul: 

«Intru adânc a înecat de demult toată oastea lui Faraon puterea cea 
prea întrarmată; iar Cuvântul, întrupându-Se, a nimicit păcatul cel prea rău, 
Domnul cel Preaînalt, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Ceea ce ai izvorât lumii desfătarea ambroziei, bucură-te, de 
Dumnezeu Născătoare; bucură-te, rai care ai odrăslit pomul vieţii pe care 
învredniceşte-ne să îl vedem. Stăpână, şi să ne înfruptăm dintr-însul, toţi cei 
ce te laudă pe tine cu credinţă. 

Ceea ce ai dăruit credincioşilor împărăţia cerurilor, prin negrăită 
naşterea ta, bucură-te, de Dumnezeu Născătoare, Preacurată, şi de bucuria 
cea veşnică învredniceşte-ne pe noi cu mijlocirile tale. Stăpână, ca să 
strigăm ţie „bucură-te", ceea ce eşti cu dar dăruită. 

Slavă... 

Cu veselie, bucură-te. Cuvioasă, rug aprins şi nemistuit, de Dumnezeu 
Născătoare, ajutor tli celor ce strigă ţie cu dor şi ne slobozeşte pe noi, prin 
mijlocirile tale, din cursa celor răi, ceea ce eşti cu totul binecuvântată. 

Şi acum... 

Ia aminte la rugăciunile jalnice ale nevrednicilor tăi rugători care 
neîncetat strigă ţie. Preacurată, bucură-te, dumnezeiască masă care porţi 
pâinea vieţii. Mireasa lui Dumnezeu, de care învredniceşte-ne să ne 
bucurăm, cu rugăciunile tale. 

Cântarea a 3-a 

Irmosul: 

«Pe piatra credinţei întărindu-mă, lărgit-ai gura mea asupra 
vrăjmaşilor mei; că s-a veselit duhul meu cântând: Nu este sfânt ca 
Dumnezeul nostru, şi nu este drept afară de Tine, Doamne». 

Bucură-te, vas al mirului celui ceresc, lâna cea de Dumnezeu rourată; 
bucură-te. Fecioară, şi întăreşte pe robii tăi să-ţi cânte ţie „bucură-te", ceea 
ce ai strălucit celor dintru întuneric lumina cea neapropiată, prin 
dumnezeiasca ta naştere, de Dumnezeu Născătoare. 

Izbăveşte-mă, Fecioară, de cei ce însetează să umple de ruşine sufletul 
meu, ca să strig ţie: Bucură-te, nădejdea celor deznădăjduiţi; bucură-te, 
sfeşnic luminos; bucură-te, munte sfânt, de Dumnezeu dăruită; bucură-te, 
izbăvire a celor ce te cinstesc pe tine. 

Slavă... 

Bucură-te, ceea ce ai izvorât lumii prin naşterea ta viaţa cea 
nemuritoare; bucură-te, uşă care ai deschis oamenilor uşa cea cerească, pe 
noi cei ce îţi strigăm ţie: „Bucură-te", umple-ne de bucuria cea veşnică. 
Născătoare de Dumnezeu. 

Şi acum... 

Palat construit de Dumnezeu, bucură-te. Fecioară, strălucire şi 
ocrotitoare a neamului. Stăpâna lumii, şi dumnezeiesc acoperământ, ca fără 
de încetare să cântăm ţie: „Bucură-te". Din nevoi şi din necazuri scoate-ne 
pe noi. 

Cântarea a 4-a 

Lmosul: 

«Nu sol, nici înger, ci Tu însuţi. Doamne, venit-ai întrupându-Te din 
Fecioară şi m-ai mântuit pe mine, omul întreg. Pentru aceasta, strig ţie: 
Slavă puterii Tale, Doamne!». 

Bucură-te, chivot însufleţit, ceea ce ai purtat tablele, de la Dumnezeu 
primite, nu ale legii, ci ale harului. Ceea ce eşti de Dumnezeu dăruită, 
roagă-te să fie izbăviţi din tot felul de ispite cei ce strigă ţie cu dor: 
Bucură-te. 

Bucură-te, cel mai sfânt şi dumnezeiesc templu, izbăveşte din ispite, 
din necazuri şi din boli pe cei ce strigă ţie: Bucură-te, munte gras şi închegat. 
Preacurată. 

Slavă... 

Ceea ce ai izvorât lumii izvor de tămăduiri, bucură-te, ceea ce ai 
dezlegat întristarea strămoşilor prin naşterea ta, ci, ca o apărătoare a mea, 
izbăveşte-mă de nebunia şi vătămarea celor ce mă vrăjmăşesc. 

Şi acum... 

Bucură-te, zid neclintit al credincioşilor, ceea ce ai născut adâncul 
milei, cercetează pe cei ce se roagă ţie şi izbăveşte-i din întreitul val al vieţii. 

Cântarea a 5-a 

Irmosul: 

«Luminarea celor ce zăceau întru întuneric şi mîntuirea celor 
deznădăjduiţi Tu eşti, Hristoase, Mîntuitorul meu; şi la Tine mînec, 
împăratul păcii, luminează-mă cu strălucirea Ta, că nu ştim alt Dumnezeu, 
afară de Tine». 

Din patimile cele pierzătoare ridică. Fecioară, pe cei ce cu dor strigă 
ţie: Bucură-te, strălucirea zilei celei de taină; bucură-te, munte netăiat. 
Născătoare de Dumnezeu; bucură-te, izbăvirea lacrimilor Evei. 

Dezlegarea blestemului păcătoşilor, cu totul binecuvântată, bucură-te, 
jertfelnic de împăcare; bucură-te adânc neumblat al înălţimilor 
dumnezeieşti, de Dumnezeu dăruită, tămăduirea celor neputincioşi, 
slobozeşte-ne pe noi din boli. 

Slavă... 

După Dumnezeu, tu eşti nădejdea şi acoperământul celor ce strigă ţie: 
Bucură-te. Bucură-te, sălaşul dumnezeieştii slave; bucură-te, mângâierea 
celor în necazuri, de toată vătămarea şi întristarea izbăveşte-ne pe noi, cei ce 
la tine scăpăm. Curată. 

Şi acum... 

Nectar al înnoirii vieţii care adapi pe cei credincioşi, bucură-te, norul 
luminii celei neapuse; bucură-te, sfeşnic luminos, care dai lumină celor 
dintru întuneric. Născătoare de Dumnezeu, de întunericul cel mai din afară 
izbăveşte-ne. 

Cântarea a 6-a 

Irmosul: 

«Glasul graiurilor rugăciunii din suflet îndurerat auzindu-1, Stăpâne, 
fereşte-mă de rele; că singur eşti Săvârşitorul mântuirii noastre». 

Pleacă-te la cererea celor ce strigă ţie: Bucură-te, pod prin care 
mulţimea celor mântuiţi trece la dumnezeiasca cunoştinţă. 

Bucură-te, Stăpână, ceea ce ai înflorit pomul vieţii cel gândit din care 
mâncând, cu adevărat nu murim şi prin care suntem izbăviţi, fără prihană 
Fecioară, din blestemul strămoşesc. 

Slavă... 

întinde mâna ta celor ce pururea strigă ţie, Preacurată: Bucură-te, şi ne 
izbăveşte pe noi din toată răutatea, Fecioară, şi din înfricoşătoarea osândă. 
Izbăveşte cu puterea ta din toată nenorocirea pe cei ce cântă ţie: „bucură-te", 
şi umple-i pe ei de pace. Fecioară, Prealăudată, ca una care ai născut pe 
Dumnezeul păcii. 

Sedealna. Glasul al 2-lea 

Ceea ce eşti izvorul milei 
Cine a văzut, cine a auzit? Maică născând pe Făcătorul ei, pe Cel ce dă 
hrană la tot trupul. O, minune! Scaun de heruvimi s-a arătat pântecele tău. 
Născătoare de Dumnezeu, ceea ce eşti cu dar dăruită, roagă-te pentru 
sufletele noastre. 



Cântarea a 7-a 

Irmosul: 

«Chipul cel de aur în câmpul Deira fiind cinstit, cei trei tineri au 
defăimat porunca cea prea fără de Dumnezeu; şi fiind aruncaţi în mijlocul 
focului, răcorindu-se cântau: Bine eşti cuvântat. Dumnezeul părinţilor 
noştri». 

De Dumnezeu dăruită. Ceea ce eşti izvorul minunilor, răcoreşte-i cu 
mijlocirea ta pe cei ce ard în focul ispitelor, pe cei ce cântă: Bucură-te, ceea 
ce ai plouat lumii apele mântuirii. Bucură-te, raiul desfătării; bucură-te, 
scăparea credincioşilor. 

Ascultă, Cuvioasă, graiurile celor ce cântă ţie cu bucurie în sufiet: 
Bucură-te, Fecioară preanevinovată, şi izbăveşte-i pururea cu puterea ta de 
toată înfruntarea potrivnică şi din mâinile duşmanilor celor gândiţi şi simţiţi. 

Slavă... 

Cort al lui Dumnezeu, bucură-te, ceea ce ai vestit slava muritorilor, 
sfeşnic luminos; bucură-te. Fecioară, ceea ce ţii tablele harului; bucură-te, 
masa vieţii, ceea ce ne dai pururea pâinea cea cerească. 

Şi acum... 

De prăpastia beznei ereziilor ne izbăveşte pe noi. Fecioară, care 
strigăm: Bucură-te, stâlp de foc. Născătoare de Dumnezeu, arată-ne pe noi 
moştenitori ai moştenirii celei cereşti, ca să-ţi cântăm ţie: Binecuvântată eşti 
ceea ce ai născut pe Dumnezeu cu trupul. 

Cântarea a 8-a 

Irmosul: 

«Pe Cel ce în cuptorul cel de foc... ». 

Dezleagă limbile noastre ca să strige desluşit: Bucură-te, Preacurată, 
nădejdea lumii, zidul cel necucerit, pe ai tăi rugători. Curată, scoate-i din 
felurite nenorociri şi necazuri şi arată-le lor căile dumnezeieşti. 

Bucură-te, ceea ce pe Dumnezeu cel Preaînalt L-ai întrupat în chip de 
negrăit. Bucură-te, acoperământul credincioşilor care te laudă pe tine 
pururea. Fecioară, şi fa-i moştenitori ai împărăţiei şi cereştii desfătări. 

Binecuvântăm pe Tatăl... 

Stinge obrăznicia celor ce se întrarmează împotriva noastră ca să ne 
calce în picioare fără cruţare, ca să strigăm ţie pururea: Bucură-te, Maica lui 
Dumnezeu, ceea ce singură eşti mai presus de toată făptura cea văzută şi cea 
nevăzută. Fecioară. 

Şi acum... 

Ca să vestim prin cuvinte de bucurie izvorul milelor tale şi minunile 
tale. Maică Fecioară, cu mijlocirea ta, scoate din boală pe cei ce strigă ţie: 
Bucură-te, Preabinecuvântată. 

Să lăudăm... Irmosul: 

«Pe Cel ce în cuptorul cel de foc la tinerii evreilor S-a pogorât şi 
văpaia în rouă a prelăcut-o, pe Dumnezeu, lăudaţi toate lucrurile pe Domnul 
şi-L preaînălţaţi întru toţi vecii» . 

Cântarea a 9-a 

Irmosul: 

«Fiul Părintelui Celui fără de început. Dumnezeu şi Domnul, 
întrupându-Se din Fecioară, S-a arătat nouă, ca să lumineze pe cele 
întunecate şi să adune pe cele risipite. Pentru aceasta, pe Născătoarea de 
Dumnezeu, cea întru totul lăudată o mărim». 

Bucură-te, carte însufleţită a lui Hristos; mântuieşte pe cei ce strigă ţie 
cu dor: Bucură-te, ceea ce eşti cu dar dăruită; bucură-te, munte umbrit, ca 
unii care în tine ne-am pus nădejdea, izbăveşte-ne pe noi din toată 
nenorocirea, cu totul Binecuvântată. 

Lumină sufletului şi tămăduire trupului eşti celor ce strigă ţie, 
Preanevinovată, dăruieşte-le lor degrab sfeşnicul cel cu dumnezeiască 
strălucire şi, cu rugăciunile tale, cere pentru ei starea cea de-a dreapta în ziua 
judecăţii. 

Slavă... 

Aruncat fiind încoace şi încolo, sunt tras jos în iad, o, ticălosul de 
mine, dar întinde mâna ta mai înainte de sfârşit. Născătoare de Dumnezeu, 
mie, celui ce strig către tine: Bucură-te, nor luminos, şi răpeşte-mă din toată 
nebunia celor ce mă urăsc pe mine. Mireasa Iui Dumnezeu. 

Şi acum... 

Nimeni dintre cei ce au crezut întru tine nu s-au ruşinat vreodată. 
Pururea Fecioară, de Dumnezeu dăruită. Pentru aceea pe cei ce aleargă cu 
credinţă Ia biserica ta şi strigă cu dragoste îngerescul „bucură-te", nu înceta 
veghindu-i. 

Prosomii. Glasul al 2-lea 

Când de pe lemn pe Tine... 

Bucură-te, râu pururea curgător; bucură-te, izvor nesecat plin cu ape 
multe, prin care se adapă toată făptura şi se bucură inimile cele topite de sete 
şi ţinute de văpaia păcatelor; bucură-te, palat luminos şi desfătat al 
Stăpânului; bucură-te. Fecioară, îndreptarea păcătoşilor. 

Bucură-te, pârgă a neamului omenesc. Fecioară, din care Hristos 
Domnul a înnoit firea muritorilor; bucură-te, ţarină nearată, şi dumnezeiască 
brazdă care ai rodit spicul vieţii. Bucură-te, oglindă a proorocilor; bucură-te, 
slava apostolilor; bucură-te, întărire a mucenicilor. 

Bucură-te, ceea ce singură eşti hotar între firea necreată şi cea creată; 
bucură-te, unime a multor haruri. Preacurată; bucură-te, carte însufieţită a 
multor bunătăţi. Stăpână; bucură-te, sălaşul de obşte al celor dumnezeieşti şi 
al celor omeneşti laolaltă; bucură-te, mare locaş al darurilor îngereşti. 
Născătoare de Dumnezeu. 

Umple de bucurie inima mea, rogu-mă. Născătoare de Dumnezeu, 
Fecioară, căci au năvălit apele până Ia ea cu adevărat şi în noroiul adâncului 
pierzaniei m-am înglodat şi deja m-am apropiat de capcanele iadului. 
Aşadar, tu, precum Fiul tău a întins mâna Iui Petru oarecând, tinde-mi mâna 
iubirii tale de oameni. Maică nenuntită, şi mă mântuieşte. 

Sâmbătă seara 
Canonul Preasfîntei Născătoare de Dumnezeu. 
Facere a lui Manuil, marele retor 

Al căruia acrostih este: 
«întreită cântare Fecioarei cânt, eu, Manuil» 

Cântarea 1. Glasul al 3-lea 

Irmosul: 

«Cel ce odinioară a împreunat apele la un loc cu dumnezeiasca voie şi 
a despicat marea pentru poporul lui Israel, Acesta este Dumnezeul nostru cel 
preaslăvit; Acestuia unuia să-I cântăm, că S-a preaslăvit». 

Preasfântă Născătoare de Dumnezeu, miluieşte-ne pe noi 

Ca ceea ce ai născut adâncul nemăsuratei înţelepciuni, binecuvântată 
Mărie, luminează-mă şi insuflă-mi cuvânt acum, ca să laud strălucitele tale 
minuni pe care le-a făcut ţie Domnul. 

Ceea ce boldul morţii şi puterea iadului desăvârşit le-ai surpat prin 
preasfântă naşterea ta şi nouă viaţă ne-ai dăruit, slavă minunilor tale, pe care 
ţi le-a făcut ţie Domnul, Fecioară. 

Slavă... 

Uşă prealuminoasă prin care, strălucind, foc mare a ieşit în chip de 
negrăit şi pe credincioşi i-a luminat şi toate altarele demonilor le-a mistuit: 
Slavă minunilor tale pe care le-a făcut ţie Domnul, Fecioară. 

Şi acum... 

Ca să înviezi pe Eva şi pe Adam, cei morţi din veac pentru cumplita 
călcare a poruncii, ai născut pe Hristos, izvorul vieţii, pe Cel ce este cu 
adevărat Dumnezeul nostru. Slavă minunilor tale pe care le-a făcut ţie 
Domnul, Fecioară. 

Cântarea a 3-a 

Irmosul: 

«Cel ce ai adus pe toate din cele ce n-au fost, cu cuvântul zidindu-le şi 
săvârşindu-le cu Duhul, Atotţiitorule Stăpâne, întăreşte-mă întru dragostea 
Ta». 

Izbăveşte din tot felul de primejdii şi nenorociri pe cei ce laudă. 
Stăpână, preasfântă naşterea ta. Căci poţi toate câte voieşti. Curată. 

Minunate fă bogăţiile tale peste mine, tinde mila ta şi mână de ajutor 
dă-mi mie. Căci poţi toate câte voieşti. Curată. 

Slavă... 

M-au rănit săgeţile duşmanului, dar prin dumnezeiasca ta voie spre 
mai bine mă însănătoşeşte. Căci poţi toate câte voieşti. Curată. 

Şi acum... 

Mintea supunându-mi-o mişcărilor trupului, m-am umplut de negură 
şi de întuneric, dar tu curăţeşte-mă şi mă luminează. Căci poţi toate câte 
voieşti. Curată. 

Cântarea a 4-a 

Irmosul: 

«Avut-ai către noi puternică iubire. Doamne, că pe Unul Născut Fiul 
Tău pentru noi la moarte L-ai dat. Pentru aceasta, mulţumind, strigăm Ţie: 
Slavă puterii Tale, Doamne!». 

Mijlocitoare între Dumnezeu şi muritori eşti, Prealăudată, şi fiind 
sălaş al Făcătorului tău, făptura în chip mai presus de fire cu Dumnezeu ai 
împăcat-o. Pentru aceasta, îţi strigăm ţie: Bucură-te, ceea ce ai strălucit 
tuturor robilor tăi mântuire. 

Pune bucurie în inima mea cea multchinuită, stăpânită de mâhniciunile 
celui ce a semănat pizma în lume, ca să îţi cânt ţie. Fecioară: Bucură-te, ceea 
ce ai strălucit tuturor robilor tăi mântuire. 

Slavă... 

Izbăveşte-mă din necazurile ce mă împresoară. Preacurată, şi care nu 
lasă mintea mea să ţeasă laude dumnezeieştii slavei tale. Pentru ca să strig ţie 
cu dor: Bucură-te, ceea ce străluceşti tuturor robilor tăi mântuire. 

Şi acum... 

Milostiv fa-L nouă, cu rugăciunile tale. Fecioară, pe Fiul tău şi 
Dumnezeu, ca să ne izbăvim de mânia şi întristarea aceea şi să îţi strigăm ţie 
pururea: Bucură-te, ceea ce ai strălucit tuturor robilor tăi mântuire. 

Cântarea a 5-a 

Irmosul: 

«Către Tine mă îndrept din zori, Ziditorule a toate, la pacea care 
covârşeşte toată mintea, pentru că lumină sunt poruncile Tale; întru aceasta 
povăţuieşte-mă». 

Amestec de leacuri fă, cu rugăciunile tale, pentru însănătoşirea robului 
tău. Fecioară, căci tu ai răsărit lumii viaţa cea veşnică. 

Să nu vină asupra poporului tău, boala ciumei, ci ca o mult-milostivă 
păzeşte-1 nevătămat. Căci tu ai răsărit lumii viaţa cea veşnică. 

Slavă... 

Fecioară fără de prihană, slobozeşte-mă pe mine din tot felul de boli şi 
păzeşte pe robul tău. Căci tu ai răsărit lumii viaţa cea veşnică. 

Şi acum... 

Din patul bolii în care zac degrab mă ridică prin mila ta. Curată. Căci 
tu ai răsărit lumii viaţa cea veşnică. 



Cântarea a 6-a 

Irmosul: 

«Adâncul cel mai de jos al păcatelor m-a împresurat, şi slăbeşte duhul 
meu; ci tinzând braţul Tău cel înalt. Stăpâne, ca pe Petru mântuieşte-mă, 
îndreptătorule». 

Pom pururea înfloritor te ştim pe tine. Fecioară, care ai înflorit viaţa, 
pe Hristos Dumnezeul nostru, râul milei. Pentru aceasta, ca Născătoare de 
Dumnezeu te cinstim. 

Chipul naşterii tale. Curată, pe rugul cel din muntele Sinai nemistuit 
1-a păzit. Iar pe noi, cu sfântul tău acoperământ, izbăveşte-ne de tot chinul. 
Căci pe tine ca Născătoare de Dumnezeu te cinstim. 

Slavă... 

Cu lacrimi cad la tine, ceea ce eşti bună şi strig ţie: Miluieşte-mă, 
Stăpână, pe mine cel vinovat de multe păcate şi patimi, ca să te cinstesc pe 
tine ca Născătoare de Dumnezeu. 

Şi acum... 

Izvor de haruri s-a sălăşluit întru tine; pentru aceasta, împarte harurile 
tale celor ce te laudă pe tine şi har dăruieşte cu îmbelşugare inimii mele. 
Fecioară, ca să te cinstesc pe tine ca Născătoare de Dumnezeu. 

Sedealna. Glasul al 3-lea 

Mărturisirea dumnezeieştii credinţe 
Tron cu totul de aur al împăratului, rai cu totul înflorit te-ai arătat, 
Născătoare de Dumnezeu, prealăudată, căci pe Dumnezeu purtându-L în 
pântecele tău, bine ne înmiresmezi pe noi cu dumnezeieştile haruri. Pentru 
aceasta, toţi cu adevărat Maică a lui Dumnezeu te propovăduim pururea şi te 
mărim. 

Cântarea a 7-a 

Irmosul: 

«Precum de demult pe cei trei tineri binecredincioşi i-ai răcorit în 
văpaia haldeilor, cu focul cel luminător al dumnezeirii, luminează-ne şi pe 
noi care strigăm: Bine eşti cuvântat Dumnezeul părinţilor noştri». 

Tu eşti. Curată, mijlocitoare neîncetată şi mare altar al împăcării 
creştinilor cu Dumnezeu şi Făcătorul, cu Cel născut din tine. Pentru aceasta, 
îţi strigăm, bucură-te, tronul slavei cel în chipul soarelui. 

Toiagul lui Moise oarecând pe tine te-a preînchipuit, ceea ce ne-ai 
călăuzit de la înşelarea idolească cea cumplită la dumnezeiescul adevăr, 
pentru aceea, strigăm ţie: bucură-te, tronul slavei cel în chipul soarelui. 

Slavă... 

Milostiv fă cu rugăciunile tale de maică pe Fiul tău şi Dumnezeul 
nostru, Preanevinovată, către noi păcătoşii şi rugătorii tăi şi din boli ne 
slobozeşte, căci pururea strigăm ţie: Bucură-te, tronul slavei cel în chipul 
soarelui. 

Şi acum... 

Chipuri de heruvimi mai înainte umbreau chivotul Legii, dar pe tine. 
Curată, puterea Celui Preaînalt în chip vădit te-a umbrit ca pe un templu al 
dumnezeirii. Pentru aceea, strigăm ţie: Bucură-te, tronul slavei cel în chipul 
soarelui. 

Cântarea a 8-a 

Irmosul: 
«Cu focul cel greu de răbdat...». 

Dumnezeiescul David, strămoşul tău, zice „Lucruri slăvite s-au grăit 
despre tine, cetatea lui Dumnezeu"^° cea însufleţită, mai dinainte vestind 
slava cu care ne-ai îmbogăţit; bucură-te, templu al slavei, prin care a fost 
slăvit împăratul slavei. 

Sufletul meu şi trupul căzut în boală din nebăgare de seamă, cu mila ta, 
Maica lui Dumnezeu, acum ridică-1 din pat, ca să strig pururea ţie cu 
credinţă: Bucură-te, templu al slavei prin care a fost slăvit împăratul slavei. 

Binecuvântăm pe Tatăl... 
In tine singură mi-am pus nădejdea mântuirii mele. Fecioară, şi 
nădăjduiesc ca prin tine să fiu izbăvit de întristare şi de răutate, ca să cânt: 
Bucură-te, templu al slavei prin care a fost slăvit împăratul slavei. 

Şi acum... 

Opreşte, prin puterea ta. Preacurată Fecioară, năvălirile cele rele ale 
vrăjmaşilor care pururea mă tulbură prin pizma celui viclean, ca să cânt: 
Bucură-te, templu al slavei, prin care a fost slăvit împăratul slavei. 

Să lăudăm... Irmosul: 

«Cu focul cel greu de răbdat amestec ându- se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domnului pe Domnul, lăudaţi-L şi-L 
preaînălţaţi întru toţi vecii». 

Cântarea a 9-a 

Irmosul: 

«Minune nouă şi potrivită lui Dumnezeu! Că prin uşa cea încuiată a 
Fecioarei în chip vădit a trecut Domnul, gol la intrare, şi purtător de trup S-a 
arătat la ieşire Dumnezeu, şi uşa a rămas încuiată. Pe aceasta în chip de 
negrăit, ca pe Maica lui Dumnezeu o mărim». 

Cu apele dumnezeieşti ale cunoştinţei tale umple. Fecioară, sufletul 
meu cel pururea însetat şi îl îndreptează spre dorirea Fiului tău, izbăvindu-1 
din cursele vrăjmaşilor celor văzuţi şi nevăzuţi. Căci numai printr-un semn 
al tău voi fi păzit nevătămat. 

Ziditorul şi Făcătorul a toate sălăşluindu-Se întru tine în chip de 
negrăit. Fecioară curată, firea cea muritoare a curăţit-o toată de vechiul 
blestem strămoşesc. Pentru aceea şi pe mine mă izbăveşte din primejdii, căci 
numai printr-un semn al tău voi fi păzit nevătămat. 

Slavă... 

Mai presus de toate, tu mântuieşti din chinuri şi din toată răutatea cu 
puternica ta mână. Fecioară, pe cei ce cu credinţă laudă dumnezeiască 
naşterea ta, căci ai dobândit slavă de la Dumnezeul a toate. Păzeşte-mă şi pe 
mine acum, cel ce te laud pe tine. Căci numai printr-un semn al tău voi fi 
păzit nevătămat. 

Şi acum... 

Poporul creştin şi tot clerul cade la mila ta, Curată, şi cheamă acum 
ajutorul tău ca degrab să-1 izbăveşti de boala ciumei, de foamete şi de 
năvălirea duşmanilor căci numai printr-un semn al tău voi fi păzit 
nevătămat. 

Prosomii. Glasul al 3-lea 

Mare este puterea crucii Tale 

Bucură-te, strigăm ţie cu toţii. Mărie, Născătoare de Dumnezeu; 
bucură-te, templu al lui Dumnezeu; bucură-te. Stăpână cu dar dăruită; 
bucură-te, lumină care ai fialgerat în chip negrăit, luminând pe cei din 
întunericul înşelăciunii. 

Bucură-te, cunună strălucită a luptătorilor. Curată Maică Fecioară; 
bucură-te, tronul Domnului; bucură-te. Preacinstită şi Preaslăvită; bucură-te, 
ceea ce ai făcut să înceteze umbrele Legii, ca una care ai născut pe Dătătorul 
de Lege. 

Bucură-te, Curată, ceea ce ai răsărit soarele celor ce zăceau în 
întuneric; bucură-te, zid şi acoperământ al celor ce aleargă la tine din inimă; 
bucură-te, strălucire dumnezeiască a fecioarelor şi ocrotitoarea tuturor 
ortodocşilor. 

Pe robul tău, cel purtat de valuri pe marea primejdiilor şi bătut de 
vântul nenorocirilor. Fecioară, miluieşte-1 şi îl mântuieşte, ceea ce ai născut 
noianul cel nemăsurat al milelor. 

Duminică seara 
Canonul Preasfintei Născătoare de Dumnezeu. 
Facere a Sfântului Andrei Criteanul 

Al căreia acrostih: 
«A se tângui în fiecare zi este câştigul vieţii» 

Cântarea 1, Glasul al 3-lea 

Irmosul: 

«Pământul cel roditor de adâncime, uscat 1-a trecut oarecând soarele; 
căci ca un zid s-a închegat apa de amândouă părţile, trecând poporul marea 
pedestru şi lui Dumnezeu cu plăcere cântând: Să cântăm Domnului, căci cu 
slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Este cel mai bine a lupta în viaţă cu necazurile spre folosul sufletului. 
Pentru aceasta. Născătoare de Dumnezeu, noi, cei ce suntem în necazuri, pe 
tine pururea te chemăm în ajutor, fără încetare strigând: Stăpână, nu trece cu 
vederea rugăciunea robilor tăi. 

Rădăcina tuturor relelor în viaţă a fost râvna iubirii de arginţi al cărei 
câştig s-a arătat: spânzurarea lui Iuda. Pentru aceea, cei ce voim să slujim în 
cuget curat lui Hristos să o aruncăm departe pentru Maica lui Dumnezeu. 

Slavă... 

Ca alt soare pe cer s-a arătat viaţa cea neagonisitoare care împodobeşte 
în multe feluri cercul virtuţilor. Pentru aceasta, noi, cei pururea împiedicaţi 
de întunericul patimilor, să alergăm la Fecioara, prin luminarea ei. 

Şi acum... 

Acum m-a prins fiirtuna cea stricătoare de suflet şi cugete necurate mă 
trag în prăpastie şi în adâncul pierzaniei. Aşadar, tu. Fecioară, fii mie 
cârmuitoare şi îndreaptă-mă la limanul cel dumnezeiesc. Preasfântă, şi la 
fericita slavă. 

Cântarea a 3-a 

Irmosul: 

«întărirea celor ce nădăjduiesc spre Tine, întăreşte, Doamne, Biserica 
Ta, pe care ai câştigat-o cu scump sângele Tău». 

Ingrăşatu-ne-am de plăcerile vieţii, noi cei îngroşaţi de patimi, şi 
poruncile lui Dumnezeu le-am părăsit. 

Aprins fiind de crâncena patimă a pizmei, mă rog ţie. Preacurată, să fiu 
izbăvit cu rugăciunile tale. 

Slavă... 

Minte de prunci au cei care fac nevoinţă pentru slava deşartă, de a 
căror parte să fim şi noi izbăviţi prin tine, fără prihană Fecioară. 

Şi acum... 

Pe cel ce nădăjduieşte şi scapă la tine cu credinţă. Mireasa lui 
Dumnezeu, nu îl trece cu vederea, ci izbăveşte -mă pe mine, robul tău, 
rogu-mă. 

Cântarea a 4-a 

Irmosul: 

«Acoperit-au cerurile bunătatea Ta, Hristoase; că ieşind din chivotul 
sfinţirii Tale, din nevătămată Maică, în Biserica slavei Tale arătatu-Te-ai ca 
un prunc în braţe purtat; şi s-au umplut toate de lauda Ta». 

Născătoare de Dumnezeu, prin vedere, satan în rai oarecând, m-a luat 
rob. Fecioară, iar acum, prin vedere, încearcă să îmi fure dumnezeiescul 
veşmânt al curăţiei şi să mă îmbrace iarăşi în tunica păcatului. 

A sădit vrăjmaşul în toată simţirea mea amăgiturile lui. Născătoare de 
Dumnezeu, şi prin ele mă trage pe mine la moarte. Fecioară. Ceea ce singură 
ai născut Cuvântul, supunând marele chit, din împletiturile mrejelor lui, 
degrab mă izbăveşte. 

Slavă... 

S-a aşezat în cale, adică în pornirile trupului, şarpele, vrăjmaşul cel 
viclean, şi atacă mintea, înţepându-mă în chip neaşteptat cu boldul patimilor 
şi moartea sufietească mi-o aduce, pentru aceea. Fecioară, tu ajută-mă. 

Şi acum... 

Cu sabia plăcerii caută să mă doboare în chip pizmaş vrăjmaşii, căci au 
întins împotriva mea arcul lor cel stricător de sufiet şi prin el mi-au gătit 
uneltele morţii. Dar cu toiag de fier zdrobeşte-le. Stăpână, ca pe vasele 
olarului. 

Cântarea a 5-a 

Irmosul: 

«Când a văzut Isaia, în vedenie, pe Dumnezeu pe scaun prea-înalt, de 
îngerii slavei înconjurat, a strigat: Vai, mie, ticălosul! Că am văzut mai 
înainte pe Dumnezeu întrupat, pe Cel ce stăpâneşte pacea şi lumina cea 
neînserată». 

Cu vicleşug în laţul plăcerii m-a prins vicleanul şi ca pe un peşte fară 
glas m-a pescuit, dar avându-te pe tine pază. Curată, din laţurile şi mrejele 
lui degrab mă izbăveşte, te rog eu, rugătorul tău. 

Dumnezeu Cel mare în putere şi bogat în milă. Curată, Cel care din 
milostivire a luat trup din tine, strigă: Pocăiţi-vă şi moşteniţi viaţa cerească, 
iar eu cu plăcerile vieţii mă amestec. 

Slavă... 

întru tine, Preabună Maică, firea oamenilor S-a unit cu îngerii. Pentru 
aceea oamenii care trăiesc în curăţie şi feciorie pe pământ, râvnesc 
petrecerea îngerilor de a căror parte învredniceşte-mă şi pe mine. Stăpână. 

Şi acum... 

Ştii neputinţa trupului şi chinul sufletului meu şi nestatornicia minţii 
mele. Pentru aceea. Fecioară, învredniceşte-mă de mila şi harul tău, ca să te 
slăvesc pe tine, izbăvit fiind sub acoperământul tău. 

Cântarea a 6-a 

Lmosul: 

«Strigat-a ţie bătrânul, văzând cu ochii mântuirea care a venit 
popoarelor de la Dumnezeu: Hristoase, Tu eşti Dumnezeul meu». 

Deloc nu mă spăimântez, deloc nu mă cutremur de împărtăşirea de 
Taine; pentru aceea. Fecioară, mă îmbolnăvesc, neîncetat păcătuind. 

Străbat viaţa aceasta de plăceri în chip.materialnic; pentru aceasta, 
străin sunt de harurile lui Hristos. 

Slavă... 

Trai strâmtorat, după legile monahilor nu voiesc. Stăpână, ci, alergând 
pe calea cea largă, sunt pe calea pierzaniei. 

Şi acum... 

Puterea mea toată şi nădejdea mea, lumina, şi viaţa, şi mângâierea mea 
tu eşti, Fecioară, pentru aceea la tine aflu scăpare. 

Sedealna. Glasul al 3-lea 

Fecioara astăzi 

Cu fierbinţeala credinţei strig ţie, Născătoare de Dumnezeu, cu gură 
nevrednică şi inimă spurcată: Mântuieşte-mă pe mine, cel afundat în păcate! 
îndură-te de mine, cel omorât de deznădejde, ca, mântuit, să strig ţie: 
Bucură-te, Fecioară, lauda creştinilor. 

Cântarea a 7-a 

Irmosul: 

«Pe Tine, Cel ce ai răcorit în foc pe tinerii cei ce Dumnezeu Te-au 
numit şi în Fecioară neîntinată Te-ai sălăşluit, Dumnezeu-Cuvântul, Te 
lăudăm cântând cu dreaptă credinţă: Bine eşti cuvântat Dumnezeul părinţilor 
noştri». 

Când mă gândesc. Preacurată, la scaunul cel nemitamic şi iau aminte 
la faptele mele rele, întru deznădăjduire cad. Dar tu aruncă departe 
întunericul meu şi negura deznădejdii mele. 

Din somnul lenevirii, fără prihană Fecioară, şi din moleşeala 
trândăviei şi din neînfrânarea de la bucate mi se întâmplă mie toate, dar tu 
dă-mi mie îndreptare şi trezvie sufletului şi cu lumina pocăinţei mă 
luminează. 

Slavă... 

Plâng, mă tânguiesc şi mă spăimântez, văzând eu, ticălosul, 
înălţându-se împotriva mea cuptorul ispitelor. Dar stinge-1 pe acesta, 
Preasfântă Fecioară, cu rouă milei tale ca ceea ce eşti izvorul milostivirii. 

Şi acum... 

Viforul nesfârşit al căderilor mele m-a cuprins pe mine, nenorocitul, şi 
în adâncul pierzaniei mă târăşte. Preacurată, ceea ce ai născut pe Cârmaciul, 
Maica lui Dumnezeu, Fecioară, la limanul nepătimirii ancorează-mă. 

Cântarea a 8-a 

Irmosul: 
«Cu focul cel greu de răbdat... ». 

Tânguindu-se David pentru ucidere şi desfrânare, a cântat 
Miluieşte-mă, Dumnezeule, Dumnezeul meu^^ . Dar eu, fiind răspunzător de 
mii de păcate, cum voi afla iertare, dacă nu îl vei milostivi spre mine cu 
rugăciunile tale pe Fiul tău? 



"Ps. 50,1. 

Pururea zi după zi mă hrănesc cu nădejdi deşarte, căutând să mă 
pocăiesc, Născătoare de Dumnezeu, dar întorcându-mă iarăşi Ia vechiul 
obicei, alerg precum câinele la vărsătura Iui, Ia duhoarea patimilor celor 
necurate. 

Binecuvântăm pe Tatăl... 
Pocăinţa vieţii celei de-a doua pune legăminte în Domnul şi ridică pe 
cei căzuţi. Plânsul îi curăţeşte şi îi înfăţişează pe aceştia luminaţi 
Făcătorului, împreună cu ei să fiu rânduit şi eu, rugătorul tău. Maica Iui 
Dumnezeu. 

Şi acum... 

S-a umplut de rele sufletul meu, viaţa mea de iad s-a apropiat, socotit 
am fost de vrăjmaşii mei ca un om neajutorat, dar tu arată-te apărare 
puternică lumii, ca ceea ce eşti ajutorul celor neajutoraţi. 

Să lăudăm... Irmosul: 

«Cu focul cel greu de răbdat amestecâridu-se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domului pe Domnul, lăudaţi-L şi-L 
preaînălţaţi întru toţi vecii». 



Cântarea a 9-a 

Irmosul: 

«în lege, în umbră şi în Scriptură, închipuit vedem noi, credincioşii. 
Toată partea bărbătească ce se naşte întâi, sfântă Iui Dumnezeu este. Aşadar 
pe Cuvântul Cel întâi născut. Fiul Tatălui Cel fără de început. Cel întâi 
născut din Maică, fără ispită bărbătească, îl slăvim». 

Dăruieşte-mi mie, pătimaşului, râuri de lacrimi. Maică Fecioară, şi 
întristare inimii, plâns şi suspin în suflet, ca să-mi plâng mintea mea cea rău 
omorâtă şi, milostivindu-Se Fiul tău, să o învieze precum pe Lazăr. 

Curată, Preasfântă Stăpână, care L-ai născut pe Hristos cu trupul, pe 
Unul din Treime, mă îmbogăţeşte pe mine, cel gol de toată virtutea cu 
această treime de virtuţi: cu frica Iui Dumnezeu, cu pocăinţa şi cu smerenia 
care să mă păzească. 

Slava... 

Orice cuvânt grăitor de Dumnezeu omoară cugetul trupului, se zice. 
Căci întru acesta se face viu sufletul şi aleargă Ia Dumnezeu şi urcă Ia 
corturile cereşti pe care. Mireasa Iui Dumnezeu, roagă-L pe Fiul tău, să Ie 
dobândesc şi eu. 

Şi acum... 

întunecat de noaptea patimilor, luminează-mă pe mine, Stăpână, cu 
ziua nepătimirii. Căci de noapte mânecă duhul meu către tine, cu inima 
zdrobită. Curată. Pentru că lumină pe pământ ai răsărit, pe Domnul. 



Bucură-te, Curată, lauda dumnezeieştilor profeţi; bucură-te, pat de 
nuntă al Domnului; bucură-te, nor uşor; bucură-te, fără de prihană Maică 
binecuvântată. Bucură-te, bucuria şi apărarea lumii; bucură-te, biruinţa 
împăraţilor ortodocşi. 

Bucură-te, Fecioară, întărirea apostolilor; bucură-te, sfeşnic de aur şi 
vas primitor de mană; bucură-te, floarea credinţei. Fecioară; bucură-te, ceea 
ce ai născut lumina cea negrăită; bucură-te, scaun de foc al Celui Preaînalt. 

Bucură-te, cort sfânt; bucură-te, masă; bucură-te, pod şi scară; 
bucură-te, muntele Domnului cel netăiat. Fecioară; bucură-te, mlădiţă sfântă 
şi nestricăcioasă; bucură-te, Maica Domnului. 

Umple de bucurie şi de dumnezeiască veselie inima mea ca pururea să 
slăvesc. Stăpână, ajutorul tău cel tare, că nu am. Preacurată, eu, robul tău, 
altă nădejde afară de tine. 



Prosomii. Glasul al 3-lea 

Mare este puterea crucii Tale 




Sfântul Nicodim Aghioritul 

Luni seara 

Canonul Preasfintei Născătoare de Dumnezeu. 
Facere a Sfântului Fotie, 
Patriarhul Constantinopolului. 

Al căruia acrostih: 
A treia rugăciune a lui Fotie către Preavestita Fecioară 

Cântarea 1, Glasul al 3-lea 

Irmosul: 

«Cel ce odinioară a împreunat apele cu dumnezeiasca voie şi a 
despicat marea pentru poporul lui Israel, Acesta este Dumnezeul nostru cel 
preaslăvit; Acestuia unuia să-I cântăm că S-a preaslăvit». 

Preasfântă Născătoare de Dumnezeu, miluieşte-ne pe noi 

Pe Cel ce întru tine S-a sălăşluit în chip de negrăit, pe Dumnezeu 
Cuvântul roagă-L, Maică Fecioară, să mă izbăvească din patimi de necinste 
şi să dea pocăinţă smeritei mele inimi şi iertare datoriilor. 

întinat fiind cu fapte rele ticălosul meu suflet, cu apele curăţitoare ale 
milostivirii tale curăţeşte-1. Fecioară fără prihană, facându-1 templu strălucit 
al Sfântului şi Preacuviosului Duh. 

Slavă... 

Dumnezeiesc jertfelnic eşti creştinilor. Născătoare de Dumnezeu, 
Fecioară, către tine toţi alergăm cu credinţă şi aflăm dezlegare de cumplitele 
învinuiri şi ne izbăvim de tot felul de răutăţi. 

Şi acum... 

Pe Fecioara Măria, care are nemăsurate mile şi care mântuieşte pe 
muritori din rele de tot felul, aflând-o ocrotitoare, o, suflete al meu, cazi la ea 
strigând: Stăpână cu totul fără de prihană, grăbeşte spre ajutorul meu. 

Cântarea a 3-a. 

Irmosul: 

«Cel ce ai adus pe toate din cele ce n-au fost cu Cuvântul zidindu-le şi 
săvârşindu-le cu Duhul, Atotţiitorule Stăpâne, întăreşte-mă întru dragostea 
Ta». 

Ceea ce eşti mai înaltă decât minţile cereşti şi stăpâna tuturor 
făpturilor, fără prihană Fecioară, tu fii mie ocrotitoare în ceasul înfricoşatei 
judecăţi. Născătoare de Dumnezeu. 

Pururi, Mireasa lui Dumnezeu, voi striga ţie din adâncul sufletului 
meu şi te voi chema pe tine nu mă lepăda pe mine ruşinat de la faţa ta. 

Slavă... 

Miluieşte-mă, miluieşte-mă pe mine. Curată, strig ţie cu lacrimi 
pururea şi cad la tine, roagă-L ca, mai înainte de sfârşit, să iau dezlegare 
păcatelor mele. 

Şi acum... 

Dumnezeiască uşă a împăratului Hristos, prin care a trecut şi S-a arătat 
lumii, deschide mie uşile pocăinţei. Curată. 



Cântarea a 4-a 

hTnosul: 

«Avut-ai către noi puternică iubire. Doamne, că pe Unul Născut Fiul 
Tău pentru noi la moarte L-ai dat. Pentru aceasta, mulţumind, strigăm Ţie: 
Slavă puterii Tale, Doamne!». 

Intăreşte-ne pe noi, cei bătuţi de vânturile întristărilor, al nevoilor şi 
ispitelor, pe piatra mântuirii. Curată, depărtând de la noi toată vătămarea 
vicleanului diavol. 

Milostiveşte-L spre noi pe Mântuitorul tuturor şi Domnul, Stăpâna 
lumii, ceea ce eşti bună, şi binevoitor II fă robilor tăi cu rugăciunile tale şi 
caldele tale cereri. 

Slavă... 

împreună luptătoare cu noi şi ocrotitoare arată-te nouă. Stăpână, 
nimicind războaiele cele rele ale vrăjmaşilor celor înţelegători, păzindu-ne 
nevătămaţi şi acoperindu-ne pe noi de toată vătămarea şi răutatea. 

Şi acum... 

Grăbeşte, Curată, spre ajutor şi izbăveşte pe toţi cei ce aleargă la tine, 
astupând gurile viclenilor bărbaţi şi dându-ne nouă siguranţa mântuirii tale. 



Sfântul Nicodim Aghioritul 

Cântarea a 5-a 

Irmosul: 

«Spre Tine mă îndrept din zori, Ziditorule a toate, Ia pacea care 
covârşeşte toată mintea, pentru că lumină sunt poruncile Tale; întru acestea 
povăţuieşte-mă». 

Potoleşte chinul nenorocitului meu suflet şi toate durerile trupului 
meu, ceea ce ai născut pe doctorul sufletelor şi al trupurilor, Preanevinovată. 

Noaptea păcatelor mă împresoară, ceea ce eşti bună, şi negura 
plăcerilor mă acoperă, cu lumina rugăciunii tale. Fecioară, luminează-mă. 

Slavă... 

Cu dumnezeieştile unde ale mijlocirilor tale. Mărie, udă sufletul meu 
cel topit de arşiţa cumplitelor păcate şi mă izbăveşte. 

Şi acum... 

La tine alerg, nu mă lepăda pe mine, Buno, nici nu mă trece cu 
vederea, nici nu mă pierde, ci trimite cu bunăvoinţă harul ajutorului tău. 

Cântarea a 6-a 

hTnosul: 

«Adâncul cel mai de jos al păcatelor m-a împresurat şi slăbeşte duhul 
meu; ci tinzând braţul Tău cel înalt. Stăpâne, ca pe Petru mântuieşte-mă, 
îndreptătorule». 

Somn cumplit m-a cuprins, al nepăsării şi al pierzaniei, şi mă trage la 
moarte. Stăpână, Dar tu însăţi mă trezeşte la pocăinţă şi dăruieşte-mi 
mântuire. 

Valuri de cugete pătimaşe neîncetat mă tulbură, fără prihană Fecioară, 
fiiria vânturilor rele mă scufundă, dar tu întăreşte-mă pe piatra nepătimirii. 

Slavă... 

Luminează cu strălucirea ta, ceea ce eşti bună, ochii cei întunecaţi ai 
inimii mele şi Fiu al luminii mă fă şi la loc luminat mă sălăşluieşte. 

Şi acum... 

Având îmbelşugată compătimire şi nemăsurată milostivire. 
Născătoare de Dumnezeu, revarsă această bogăţie asupra robului tău care pe 
tine te cheamă în ajutor acum şi mă mântuieşte. 

Sedealna. Glasul al 3-lea 

Mărturisirea dumnezeieştii credinţe 
Mângâierea celor întristaţi, împăcarea cu Dumnezeu a celor păcătoşi te-ai 
arătat, Maică Fecioară, Stăpână, ceea ce ai născut mântuirea muritorilor, turn întărit 
singură tu te-ai făcut pentru credincioşi. Pentru aceasta strigăm: Roagă-L pe 
Hristos Dumnezeu să ne dăruiască nouă mare milă. 



113 



Noul Theotokarion - Canoanele aghiorite ale Maicii Domnului 



Cântarea a 7-a 

Irmosul: 

«Precum de demult pe cei txei tineri binecredincioşi i-ai răcorit în 
văpaia haldeilor, cu focul cel luminător al dumnezeirii, luminează-ne şi pe 
noi care strigăm: Bine eşti cuvântat, Dumnezeul părinţilor noştri». 

Ai odrăslit în pântecele tău cu adevărat spicul cel dumnezeiesc, 
Stăpână curată, şi pe Acesta L-ai născut spre mântuirea tuturor muritorilor, 
umplând tot sufletul de harul Lui şi mântuindu-1. 

Din noroiul patimilor şi din adâncul întristărilor şi ispitelor vieţii, 
ridică-ne la nepătimire, la bucurie şi veselie pe noi cei ce strigăm: 
Binecuvântat este rodul pântecelui tău. 

Slavă... 

Ca pe un crin în văile lumii şi ca pe un trandafir roşu înmiresmat 
înflorit în mijlocul spinilor vieţii aflându-te pe tine Dumnezeu, întru tine cu 
adevărat S-a sălăşluit şi pe noi ne-a umplut de bună mireasmă. 

Şi acum... 

Cel ce uşă de taină Şi-a pregătit şi S-a apropiat în chip străin de cei de 
pe pământ, prin tine. Curată, a dăruit tuturor muritorilor uşă care duce la 
viaţa veşnică, ca un Milostiv şi Dumnezeu a toate. 

Cântarea a 8-a 

LthosuI: 

«Pe Cel ce în chip de înger S-a pogorât... ». 

Izbăveşte-mă, Prealăudată, cu rugăciunile tale de toată răutatea şi 
nenorocirea vieţii şi dăruieşte-mi acoperământul tău cel mântuitor. 

Ceea ce eşti luminătoarea celor dintru întuneric. Sfântă Mărie, 
rogu-mă, luminează ochii sufletului meu risipind cu lumina ta întunericul 
patimilor mele. 

Binecuvântăm pe Tatăl... 
Păzeşte-ne pe noi, cei ce cu credinţă chemăm numele tău, nevătămaţi 
de cursele vrăjmaşilor, închizând gurile şi vorbăria lor fara sfârşit. 

Şi acum... 

Ca ceea ce ai născut cu trup pe Făcătorul tuturor, poţi toate câte 
voieşti, fără prihană Fecioară, pentru aceea, izbăveşte-ne pe noi de viitoarea 
osândă. 

Să lăudăm... Irmosul: 
«Pe Cel ce în chip de înger S-a pogorât şi a potolit văpaia din mijlocul 
cuptorului, pe Dumnezeu, binecuvântaţi-L toate lucrurile, ca pe Făcătorul şi 
Domnul». 



Sfântul Nicodim Aghioritul 

Cântarea a 9-a 

Irmosul: 

«în lege, în umbră şi în Scriptură, închipuit vedem noi, credincioşii. 
Toată partea bărbătească ce se naşte întâi, sfântă lui Dumnezeu este. Deci pe 
Cuvântul Cel întâi-născut. Fiul Tatălui Cel fără de început. Cel întâi născut 
din Maică, fără ispită bărbătească, îl slăvim». 

Legile tale le-am lepădat şi poruncile tale cele mântuitoare le-am 
călcat. Milostive, şi mă tem de înfricoşătorul Tău scaun de judecată pe care, 
şezând, vei judeca toate. Pentru aceea strig: In dar mă mântuieşte. Cuvinte, 
cu rugăciunile Maicii Tale. 

Puterea mea, nădejdea şi lauda mea, tăria şi mântuirea mea, Mireasa 
lui Dumnezeu, Mărie, izbăveşte-mă de vrăjmaşii mei cei văzuţi şi de cei 
nevăzuţi care, în chipul fiarelor, caută să mă apuce şi la sfârşit să mă piardă. 

Slavă... 

Viaţa mea întreagă, fără prihană Fecioară, în trândăvie se sfârşeşte şi 
s-a apropiat de iad, iar acum. Curată, din deznădejde îmi dă îndreptare şi nu 
mă lăsa în asemenea răutate pe mine, cel ce scap la acoperământul tău. 

Şi acum... 

Pe Fiul lui Dumnezeu născându-L şi fiind tuturor stăpână. Fecioară 
preasfântă, miluieşte sufletul meu şi în ziua judecăţii izbăveşte-mă pe mine 
de osândă şi nu mă lăsa să fiu dus în chinurile gheenei. 

Prosomii. Glasul al 3-lea 

Cel ce prin patima Ta, Hristoase 

Bucură-te, dezlegarea blestemului şi izvorul bucuriei; bucură-te, cea 
prin care ne-am unit cu îngerii; bucură-te. Maică fără prihană; bucură-te, 
caldă şi sigură apărătoare a credincioşilor. 

Bucură-te, laudă strălucită şi ridicarea credinţei; bucură-te. Curată, 
prin care noi, cei ţinuţi de întunericul necunoştinţei şi de adâncul păcatelor, 
suntem dezlegaţi din legături. 

Bucură-te, lâna lui Ghedeon; bucură-te, palat al lui Dumnezeu; 
bucură-te, ceea ce ai odrăslit strugurele cel înţelegător; bucură-te. Stăpâna 
lumii; bucură-te, întărirea şi lauda ortodocşilor. 

Sunt ţinut de mulţimea nenorocirilor şi a păcatelor, la apărarea ta cad, 
Stăpână, eu, ticălosul, nu mă lipsi, aşadar, de bogatul tău ajutor. 

Marti seara 

Canon către Preasfânta Născătoare de Dumnezeu. 
Facere a Sfântului loan al Evhaitelor 

Cântarea 1, Glasul al 3-lea 

Irmosul: 

«Pământul cel roditor de adâncime, uscat 1-a trecut oarecând soarele; 
căci ca un zid s-a închegat apa de amândouă părţile, trecând poporul marea 
pedestru şi lui Dumnezeu cu plăcere cântând: Să cântăm Domnului, căci cu 
slavă S-a preaslăvit». 

Preasfântă Născătoare de Dumnezeu, miluieşte-ne pe noi 
Alunecând de la înălţimea celei mai bune şi desăvârşite vieţi, în 
locaşul cel mai de jos al iadului m-am pogorât, dar prin tine iarăşi m-am 
făcut mai presus de toată începătoria şi puterea. Stăpână, ceea ce ai născut pe 
Mântuitorul meu. 

S-a deschis uşa cea încuiată a Raiului celui din Eden, Stăpână, prin 
tine, ceea ce eşti uşa dumnezeiască cea însufleţită şi vie, prin care numai 
Dumnezeu a trecut şi a lăsat-o încuiată, pentru aceea, rogu-mă, uşile vieţii 
deschide-mi. 

Slavă... 

Vas sfânt al Preasfântului Duh şi Sfânt Potir, Născătoare de 
Dumnezeu, sfinţeşte sufietul meu care a devenit sălaş al duhurilor necurate, 
înnoind acum degrabă duhul meu până în străfunduri. 

Şi acum... 

Risipind întunericul şi noaptea patimilor cu dimineaţa pocăinţei, 
sufletul meu cel adormit în întunericul necunoştinţei, cu lumina 
dumnezeieştii cunoştinţe, trezeşte-1 ca să mânece şi să fle călăuzit spre 
lumină, cu strălucirea rugăciunii tale. 



Sfântul Nicodim Aghioritul 

Cântarea a 3-a 

Irmosul: 

«întărirea celor ce nădăjduiesc spre Tine, întăreşte, Doamne, Biserica 
Ta, pe care ai câştigat-o cu scump sângele Tău». 

Neamul cel pământesc, prin mijlocirea ta, ceresc s-a făcut. Născătoare 
de Dumnezeu. Pentru aceea şi pe mine, cel din pământ pământesc, 
izbăveşte-mă. 

înmulţitu-s-au mai mult decât perii capului meu răutăţile mele, fără 
prihană Stăpână, dar tu izbăveşte-mă. 

Slavă... 

Din tinereţe am dispreţuit dumnezeieştile porunci ale Fiului tău. 
Stăpână, şi am alunecat în patimi de necinste. 

Şi acum... 

Acum ascultă glasul suspinului meu şi dăruieşte-mi mie duh zdrobit, 
inimă smerită. Mireasă nenuntită. 

Cântarea a 4-a 

hinosul: 

«Acoperit-au cerurile bunătatea Ta, Hristoase, că ieşind din chivotul 
sfinţirii Tale, din nevătămată Maică, în Biserica slavei Tale arătatu-Te-ai ca 
un prunc în braţe purtat; şi s-au umplut toate de lauda Ta». 

Ca un chivot însufleţit, viu si cuvântător. Binecuvântată Mărie, ai 
cuprins pe Cuvântul cel dătător de Lege, Care, ca un al doilea Noe, a izbăvit 
lumea din potopul înşelării şi începător al celei de-a doua lumi S-a arătat şi al 
unei vieţi mai bune. 

Te cinstim pe tine cădelniţă de aur întru care S-a aprins Cuvântul 
Tatălui, Trupul cel preasfânt, şi lumea a umplut de dumnezeiască mireasmă 
şi a sfinţit văzduhul cel întinat de grăsimea jertfelor celor spurcate. 

Slavă... 

Tu picuri tuturor. Curată, rouă vindecărilor, ca un izvor de tămăduiri şi 
de mântuire şi ca un râu al lui Dumnezeu plin cu ape dumnezeieşti, 
nematerialnice, hrănind sufletele şi dându-le viaţă. Pentru aceea, rogu-mă, şi 
pe mine, cel bolnav, mă tămăduieşte. 

Şi acum... 

Ceea ce eşti Preacurată cu adevărat şi Stăpâna tuturor, ceea ce pe 
Stăpânul tuturor prin netâlcuit Cuvânt, pe Hristos, L-ai zămislit cu trup, 
izbăvindu-mă din stăpânirea tiranului, a stăpânitorului lumii acesteia, 
arată-mă şi pe mine rob credincios al tău. 

Cântarea a 5-a 

Irmosul: 

«Când a văzut Isaia în vedenie, pe Dumnezeu pe scaun prea-înalt de 
îngerii slavei înconjurat, a strigat: Vai, mie, ticălosul! Că am văzut mai 
înainte pe Dumnezeu întrupat, pe Cel ce stăpâneşte pacea şi lumina cea 
neînserată». 

Dumnezeiesc alabastru al mirului celui fără de moarte, izvor sfânt al 
apei celei vii şi de viaţă dătătoare, uşă a mântuirii te laud pe tine, raiul cel 
cuvântător al lui Dumnezeu, cetatea cea însufleţită a împăratului Hristos. 

Cu minte curăţită, dă-mi mie putere să te văd pe tine pururea, bucuria 
inimii mele. Fecioară, şi cu lumina ta să fiu strălucit şi să mă împărtăşesc de 
buna ta mireasmă. 

Slavă... 

Dă-mi mie harul de a mă îngriji de pocăinţă sinceră, plâns din inimă şi 
de străpungerea inimii, căci iată, deznădăjduit fiind de mulţimea păcatelor 
mele. Sfântă Fecioară, alerg la mila ta. 

Şi acum... 

Dumnezeiască juncă, ceea ce ai născut viţelul cel îngrăşat şi ales, 
mieluşeaua care ai născut pe Hristos mielul, numără-mă cu oile cele de-a 
dreapta, de verdeaţa Raiului şi de staulele cele cereşti învredniceşte-mă. 

Cântarea a 6-a 

Irmosul: 

«Nu trece cu vederea, lubitorule de oameni, pe cei ce au ajuns la 
sfârşitul veacurilor şi în valurile ispitelor sunt primejduiţi să piară, strigând: 
Mântuieşte-ne, Mântuitorule, precum ai mântuit din fiara mării pe Proorocul 
lona». 

Templu, şi uşă, şi sfeşnic, chivot şi catapeteasmă, vas şi toiag şi cort, 
pământ sfânt, dumnezeiască masă, pod şi scară, scaun şi pat de nuntă, palat 
al lui Dumnezeu eşti văzută. Fecioară. 

Frumoasă şi preafrumoasă aflându-te pe tine. Fecioară, Domnul cel 
preaminunat, cu frumuseţea mai presus de fiii celor pământeşti, din 
pântecele tău cel nestricat, ca dintr-o cămară de nuntă, a răsărit. Curată, ca 
un soare luminos. 

Slavă... 

Cel minunat întru sfinţi, minuni a făcut cu tine. Stăpână, taina cea cu 
adevărat minunată, în cer şi pe pământ. Pentru aceea, minunate fă acum 
milele tale mie, cel ce am nevoie de mare milă. 

Şi acum... 

Ceea ce ai înălţat smerita fire a muritorilor şi pe săraci i-ai ridicat de la 
pământ şi pe cei sărmani i-ai ridicat din necurăţia patimilor, şi pe mine 
ridică-mă din tina răutăţilor, Preanevinovată. 

Sedealna. Glasul al 3-lea 
Mărturisirea dumnezeieştii credinţe 
Zid nebiruit, temelie tare, adăpost sigur şi liniştit dobândindu-te pe 
tine, Prealăudată Stăpână, noi, cei înviforaţi pe marea patimilor, spre 
limanul cel liniştit şi la apărarea ta scăpând cu credinţă, pace dobândim. 

Cântarea a 7-a 

Irmosul: 

«Pe Tine Cel ce ai răcorit în foc pe tinerii cei ce Dumnezeu Te-au 
numit şi în Fecioară neîntinată Te-ai sălăşluit, Dumnezeu-Cuvântul, Te 
lăudăm, cântând cu dreaptă credinţă: Bine eşti cuvântat. Dumnezeul 
părinţilor noştri». 

Stea prin tine a răsărit. Curată, din lacob, Hristos, Cel ce a făcut luna şi 
soarele la începuturi spre luminare ziua şi noaptea. Pe Acela roagă-L să 
lumineze sufletul meu. 

Munte netăiat mai dinainte te-a văzut pe tine Daniel, Fecioară, din care 
s-a tăiat piatra cea netăiată de mână, Hristos. Dar acum mă rog, degrab ridică 
piatra grea a împietririi de pe inima mea. 

Slavă... 

Din rădăcina lui lesei odrăslind mlădiţă preasfântă, ai rodit 
credincioşilor nestricăciunea şi floarea vieţii celei dumnezeieşti care a 
înflorit binecuvântarea, uscând în chip vădit pomul blestemului. 

Şi acum... 

Ai purtat. Curată, ca o viţă strugurele vieţii cel copt care a risipit beţia 
înşelării şi a izvorât lumii vinul cunoştinţei, pe care bându-1, noi, 
credincioşii, ne înţelepţim. 

Cântarea a 8-a 

Irmosul: 
«Cu focul cel greu de răbdat... ». 

Nor ce străbaţi cerul, pe care a urcat Cel ce umblă pe nori. Dumnezeu 
Cuvântul, şezând ca pe un nor uşor, şi idolii Egiptului oarecând i-a răsturnat, 
zdrobeşte. Fecioară, şi idolii patimilor mele. 

Cleştele cel dumnezeiesc care ai primit în chip de negrăit cărbunele cel 
dumnezeiesc, Născătoare de Dumnezeu, stinge cărbunii aprinşi ai patimilor mele, 
Preasfântă, cu rouă rugăciunilor tale, ca să te slăvesc pe tine întru toţi vecii. 

Binecuvântăm pe Tatăl... 
De cămara de nuntă cea desfătată a sfinţilor şi de patul de nuntă cel 
ceresc, Ceea ce eşti cămara dumnezeieştii slave, învredniceşte-mă, 
îmbrăcându-mă cu haina strălucită a nepătimirii. Maica Lui Dumnezeu, şi 
încingându-mă cu veşmântul nestricăciunii. 

Şi acum... 

Noaptea cea fără de lumină mă cuprinde, căci faptelor întunericului 
m-am robit, dar tu Fecioară, cu lumina ta mă luminează pe mine cel ce cânt: 
Binecuvântaţi toate lucrurile Domnului pe Domnul şi-L preaînălţaţi întru 
toţi vecii. 

Să lăudăm... Irmosul 
«Cu focul cel greu de răbdat amestec ându- se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domnului pe Domnul, lăudaţi-L şi-L 
preaînălţaţi întru toţi vecii». 

Cântarea a 9-a 

Irmosul: 

«în lege, în umbră şi în Scriptură, închipuit vedem noi, credincioşii. 
Toată partea bărbătească ce se naşte întâi, sfântă lui Dumnezeu este. Deci pe 
Cuvântul Cel întâi-născut. Fiul Tatălui Cel fără de început. Cel întâi-născut 
din Maică fără ispită bărbătească, îl slăvim». 

Iată apărarea mea, iată mântuirea mea, iată ocrotirea sufietului meu şi 
bucuria, iată scăparea mea, iată acoperământul meu şi nădejdea mea cea 
tare. Fecioară şi Stăpână. 

Afiându-te pe tine frumoasă cu trupul şi cu sufietul, frumoasă şi cu 
mintea, Cel frumos S-a întrupat din pântecele tău cel feciorelnic, 
înfrumuseţând urâţenia mea, ca un Dumnezeu, pe Care roagă-L, Curată, să 
mă mântuiască. 

Slavă... 

Prunc nou. Fecioară, purtând în braţele tale pe Cel fără de început, ca 
ceea ce eşti mai cuprinzătoare decât cerurile şi mai sfântă decât toate cele 
zidite, pe Acesta roagă-L să mă izbăvească pe mine. Sfântă, din căderile cele 
nemăsurate. 

Şi acum... 

Cârmuieşte tu viaţa mea şi inima mea o umple de bucurie. Dezleagă 
chinurile nemăsuratelor mele suspinuri şi toată amărăciunea sufietului meu, 
Buno, schimbă-o în bucurie adevărată. 

Prosomii. Glasul al 3-lea 

Mare este puterea crucii Tale 

Bucură-te, Preasfântă, ceea ce ai primit în pântecele tău, Fecioară, pe 
Sfântul Cuvânt al Celui Preaînalt. Bucură-te, slava cea cinstită a 
ortodocşilor; bucură-te, buna cuviinţă a îngerilor celor netrupeşti; bucură-te, 
Mireasa lui Dumnezeu, scăparea tuturor. 

Bucură-te, frumuseţe strălucită şi multiubită a lumii întregi. Mărie, 
Născătoare de Dumnezeu; bucură-te, dumnezeiască mângâiere a celor 
întristaţi; bucură-te, cercetarea celor bolnavi; bucură-te, scaun al Domnului 
în chipul focului. 

Bucură-te, stâlp neclintit al fecioriei; bucură-te, binefăcătoarea tuturor 
celor ce te laudă pe tine; bucură-te, palat de aur al împăratului; bucură-te, 
cap al mântuirii noastre. 

Tu singură eşti ocrotitoare neînfruntată. Fecioară, lauda şi slava 
creştinilor, depărtează de la mine muncile, iar norii nenorocirilor întoarce-i 
în lumina bucuriei. 

Miercuri seara 
Canonul Preasfintei Născătoare de Dumnezeu. 
Facere a lui Arsenic Monahul 

Al cărui acrostih este: 
«întreită cântare. Preacurată, de la Arsenic» 

Cântarea 1. Glasul al treilea 

Irmosul: 

«Pământul cel roditor de adâncime, uscat 1-a trecut oarecând soarele; 
căci ca un zid s-a închegat apa de amândouă părţile, trecând poporul marea 
pedestru şi lui Dumnezeu cu plăcere cântând: Să cântăm Domnului, căci cu 
slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Pe Cel cu adevărat mai presus de toţi dumnezeii, pe Dumnezeu 
Cuvântul, Care pe muritorii cei cuvântători i-a mutat de la necuvântare la 
harul Cuvântului, ceea ce ai născut ca o maică pe Cuvântul, Născătoare de 
Dumnezeu, roagă-L să îmi dea cuvânt să te cânt şi să te slăvesc pe tine. 

întăriţi fiind prin puterea ta întăritoare, cei ce nu suntem părtaşi puterii 
sufletelor căutăm ca la un dumnezeiesc doctor tăria ta, ca să luăm putere a te 
lăuda şi a te ferici pe tine. 

Slavă... 

Veninul cel pierzător pe care mai înainte 1-a vărsat în firea noastră cel 
ce s-a strecurat în grădina raiului, rău sfătuitorul şarpe, curăţindu-1 cu 
dulceaţa ta cea dumnezeiască. Maica lui Dumnezeu, întăreşte-ne pe noi 
acum să te lăudăm pe tine şi să-ţi strigăm: Bucură-te. 

Şi acum... 

De pomul cel prin fire de viaţă făcător. Stăpână, desfătându-ne acum 
în chip minunat prin contemplare înţelegătoare, prin caldă mijlocirea ta, noi, 
cei ce odinioară ne-am plecat spre pământ şi prin gustarea din pom moarte 
ne-am agonisit, pe tine toţi după datorie cu laude te preamărim. 

Cântarea a 3-a 

Irmosul: 

«întărirea celor ce nădăjduiesc spre Tine, întăreşte, Doamne, Biserica 
Ta, pe care ai câştigat-o cu scump sângele Tău». 

Pe Cel ce ca pe o comoară neprădată. L-ai primit în pântecele tău. 
Născătoare de Dumnezeu, pe Hristos roagă-L să îmbogăţească pe cei ce cu 
credinţă te laudă pe tine. 

Tu, tărie în mijlocul apelor ai fost văzută, purtând pe soarele dreptăţii, 
pe Care roagă-L să lumineze pe robii tăi. 

Slavă... 

Vie care ai odrăslit întregii lumi strugurele cel preadulce al tuturor, cu 
strălucirea bucuriei tale pe toţi veseleşte-i. 

Şi acum... 

Ridică, Preacurată, jugul răutăţii mele şi uşurează povara cumplită a 
păcatelor mele ca pururea să te fericesc pe tine cu credincioşie. 

Cântarea a 4-a 

Irmosul: 

«Acoperit-a cerurile bunătatea Ta, Hristoase; că ieşind din chivotul 
sfinţirii Tale, din nevătămată Maică, în Biserica slavei Tale arătatu-Te-ai ca 
un prunc în braţe purtat şi s-au umplut toate de lauda Ta». 

Ai biruit cu virtuţile toată lumea. Curată: cerul prin curăţie şi întreg 
pământul îl covârşeşti cu neprihănirea ta cea înfricoşată şi marea o 
covârşeşti în cuprindere, pentru aceea nu înceta. Stăpână, să mijloceşti 
pentru noi toţi, curată Maica lui Dumnezeu. 

A înfiorit cu adevărat mai înainte toiagul lui Aaron şi cu acesta a 
înflorit şi toiagul lui lesei, pe tine preînchipuindu-te. Curată, căci unul te-a 
arătat pe tine că eşti din neam preoţesc, celălalt, că eşti din neam împărătesc, 
ceea ce din amândouă te-ai născut, mântuieşte-ne pe toţi. 

Slavă... 

Cunoscându-te pe tine pământ roditor, fără de sămânţă ai rodit spicul 
care îi hrăneşte pe toţi şi ai zămislit cu trup pe Ziditorul a toată firea, şi 
plămădind pe Hristos în pântecele tău, pe tine te rugăm, de foamea cea 
înţelegătoare izbăveşte-ne pe noi. 

Şi acum... 

Cetate însufieţită a Treimii ai fost gândită, căci se bucură de tine 
valurile râului Duhului, Tatăl te curăţeşte ca pe un cort, şi Fiul rămâne în 
mijlocul tău. Pentru aceea şi pe noi fără de clintire ne păzeşte cu 
acoperământul tău. 

Cântarea a 5-a 

Irmosul: 

«Când a văzut Isaia în vedenie, pe Dumnezeu pe scaun prea-înalt de 
îngerii slavei înconjurat, a strigat: Vai, mie, ticălosul! Că am văzut mai 
înainte pe Dumnezeu întrupat, pe Cel ce stăpâneşte pacea şi lumina cea 
neînserată». 

Cel ce din Tatăl S-a născut Fiu în chip nezidit, prin tine neschimbat Se 
întrupează. Preacurată. O! Minune, cum în pântecele tău înţelepciunea Şi-a 
zidit Sieşi casă, iar pe noi ne înnoieşte şi pace ne dăruieşte. 

Sufletul meu cel fără folos, muşcând cu dinţii din strugurele necopt al 
păcatului, mai mult s-a prostit la minte, ci tu, Maica lui Dumnezeu, cu 
rugăciunile tale, du-1 la dulceaţa vieţii şi satură-1 pe el cu pâinea cerească a 
harului tău. 

Slavă... 

Cele la care şi îngerii doresc să privească. Ziditorul firii lor, venind, 
le-a luat, tu însăţi, Fecioară, născându-L cu trup pe Dumnezeu, ai întrecut pe 
îngeri şi ai arătat slava noastră. 

Şi acum... 

Se luminează mulţimile păcătoşilor întărite cu nădejdea ta, prin care 
cu nimic nu ne vătămăm de la vrăjmaşul, precum a făgăduit Dumnezeu, căci 
întru tine. Fecioară, binecuvântare aflăm. 

Cântarea a 6-a 

Lmosul: 

«Strigat-a Ţie bătrânul, văzând cu ochii mântuirea, care a venit 
popoarelor de la Dumnezeu: Hristoase, Tu eşti Dumnezeul meu». 

Mărie, Maica lui Hristos-Ziditorul, cartea lui Dumnezeu cea 
pecetluită, în cărţile cele cereşti, cu rugăciunile tale. Curată, scrie-mă şi pe 
mine. 

Noi, cei ce cu dumnezeiască credinţă te cugetăm pe tine sfeşnic 
purtător de făclii, cu lumina ta cea nematerialnică, ceea ce eşti bună, să fim 
luminaţi. 

Slava... 

Stinge cu adierea ta pofta mea, zdrobeşte mânia mea - fiarele cele rele, 
şi păzeşte întreit, Fecioară, raţiunea sufletului meu. 

Şi acum... 

în chip, pe cel după chipul lui Dumnezeu dă-mi mie să îl îmbogăţesc; 
întru asemănare, după asemănare păzeşte-1, Curată. 

Sedealna. Glasul al 3-lea 

Fecioara astăzi 

Din fierbinţeala credinţei strig ţie, Născătoare de Dumnezeu, cu 
nevrednică gură şi inimă spurcată, mântuieşte-mă pe mine, cel cufundat în 
păcate, îndură-te de mine, cel omorât de deznădejde, ca, mântuit, să strig ţie: 
Bucură-te, Fecioară, lauda creştinilor. 

Cântarea a 7-a 

Irmosul: 

«Pe Tine, Cel ce ai răcorit în foc pe tinerii cei ce Dumnezeu Te-au 
numit şi în Fecioară neîntinată Te-ai sălăşluit, Dumnezeu-Cuvântul, Te 
lăudăm, cântând cu dreaptă credinţă: Bine eşti cuvântat. Dumnezeul 
părinţilor noştri». 

In chip străin, Preanevinovată, cuptorul cel încins naşterea ta a 
preînchipuit. Căci tiranul, arzând pe cei trei tineri, văzându-i în cuptor 
lăudând împreună cu al patrulea, strigă: Binecuvântat este Dumnezeul 
părinţilor noştri. 

12 

A ridicat păstorul oaia, vrând întru tine să o găsească şi, 
îmbrăcându-Se din sângiurile tale, pe umerii Săi o poartă. Pentru aceasta cu 
credinţă strigăm: Binecuvântat este Dumnezeul părinţilor noştri. 

Slavă... 

Intinăciunea patimilor mele pururea întunecă sufletul meu. Stăpână, 
şi, ca trestia uscată şi fără rod, se aprinde cu tot păcatul. Pentru aceea strig 
ţie: De Dumnezeu fericită Fecioară, izbăveşte-mă şi mă mântuieşte. 

Şi acum... 

Cu apele tale curăţitoare spală, curată Născătoare de Dumnezeu, 
sufletul meu cel întinat cu păcatele cele spurcate. Fecioară, ca să îţi cânt ţie 
cu credinţă: Binecuvântată eşti ceea ce ai născut pe Dumnezeu cu trup. 

Cântarea a 8-a 

Irmosul: 
«Cu focul cel greu de răbdat... ». 

Vas de aur şi sfeşnic, masă şi toiag, munte dumnezeiesc şi nor, palat al 
împăratului şi scaun în chipul focului. Născătoare de Dumnezeu, toţi 
credincioşii te numim, ceea ce şi după naştere Fecioară ai fost păzită. 



Se referă la firea omenească cea pierdută şi căzută. 

Cuvântul Cel ce a împodobit crinii câmpului, pe tine, Curată, crin 
văzându-te, firea cea spinoasă a smuls-o şi veşmânt din tine a îmbrăcat. 
Pentru aceea strig: îmbracă-mă pe mine, cel cu totul gol, ca să te laud pe tine 
întru toţi vecii. 

Binecuvântăm pe Tatăl... 
Din tine născându-Se Cel ce poartă toate prin Cuvântul Lui, prin tine 
Dumnezeu Cuvântul, dă curăţire de păcate; pentru aceea strig ţie: 
Mântuieşte-mă pe mine la judecată. Stăpână, ca să te laud pe tine întru toţi 
vecii. 

Şi acum... 

Fiindcă mintea mea a lepădat legea, legea trupului, care luptă 
împotrivă, m-a convins să nu păşesc în căile drepte ale dumnezeieştilor voiri 
ale Fiului tău. Pentru aceea mă rog: Prin mijlocirea ta, îndreaptă-mă. 
Fecioară. 

Să lăudăm... Irmosul 
«Cu focul cel greu de răbdat amestec ându- se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domnului pe Domnul, lăudaţi-L şi-L 
preaînălţaţi întru toţi vecii». 

Cântarea a 9-a 

Irmosul: 

«în lege, în umbră şi în Scriptură, închipuit vedem noi, credincioşii. 
Toată partea bărbătească ce se naşte întâi, sfântă lui Dumnezeu este. Deci, 
pe Cuvântul Cel întâi născut. Fiul Tatălui Cel fără de început. Cel întâi 
născut din Maică, fără ispită bărbătească, îl slăvim». 

Privind la ochiul tău cel milostiv, cântăm din sufiet: Miluieşte-i pe toţi 
pentru milele tale. Maica lui Dumnezeu, arată dumnezeiescul tău har celor 
ce te cinstesc pe tine cu credinţă, ca pe tine, toţi cântându-te, cu laude să te 
preamărim. 

Văzându-1, Curată, pe robul tău cu adevărat însetând de tine în 
necazuri, ajută-1. In strâmtorări păzeşte-mă, în nenorociri, izbăveşte-mă şi în 
primejdii mântuieşte-mă. Căci tu eşti acoperământ lumii şi ajutor neamului 
omenesc. 

Slavă... 

Lumină mai presus de lumină nenăscută. Dumnezeu Tatăl şi 
Creatorul, Dumnezeu Fiule al Tatălui şi Cuvinte, Cel ce Te-ai născut ca 
lumina din lumină şi Dumnezeu Duhul cel nezidit Care luminezi purcezând. 
Treime una, Dumnezeul meu, păzeşte pe toţi cu puterea Ta. 

Şi acum... 

înălţând apărarea ta, Curată, trimite-o şi nouă, tinde mijlocirea ta cea 
folositoare tuturor, dă-ne nouă harul tămăduirilor şi mulţimea minunilor, 
pentru ca toţi să te cinstim pe tine şi neîncetat să te mărim. 

Prosomii. Glasul al 3-lea 

Cel ce prin patima ta, Hristoase 

Bucură-te, Maica vieţii; bucură-te, pururea fericită, vederea 
preafericită a îngerilor, lauda muritorilor; bucură-te, ceea ce ai izvorât 
oamenilor bucuria. Stăpână. 

Bucură-te, pisc al lui Hristos, odihna Bisericii, faima vredniciilor ei, 
Preanevinovată; bucură-te, uşă înţelegătoare, prin care a trecut Cel Preaînalt. 

Bucură-te, frumuseţea lui lacob, pe care a iubit-o Stăpânul; bucură-te, 
zori care ai purtat soarele Care luminează toate; bucură-te, ceea ce izbăveşti 
din stricăciune pe muritori prin naşterea ta. 

Din toată năvălirea potrivnică şi din tot necazul şi de duşmanii cei 
vrăjmaşi, Preanevinovată, izbăveşte pe robii tăi, căci pe tine apărătoare tare 
te-am agonisit. 

Joi seara 

Canonul Preasflntei Născătoare de Dumnezeu. 
Facere a lui Teoctist Monahul, Studitul 

Al căruia acrostih este: 
«Cântare întreită cânt plină de lacrimi» 



Cântarea 1, Glasul al 3-lea 

Irmosul: 

«Cel ce odinioară a împreunat apele la un loc cu dumnezeiasca voie şi 
a despicat marea pentru poporul lui Israel, Acesta este Dumnezeul nostru cel 
preaslăvit; Acestuia unuia să-I cântăm, că S-a preaslăvit». 

Preasfântă Născătoare de Dumnezeu, miluieşte-ne pe noi 

Dă să fie udate cu belşug de lacrimi brazdele ticălosului meu suflet şi 
învredniceşte-1. Stăpână, să aducă roade însutit şi umple inima mea de toată 
bucuria, ca să te slăvesc pe tine pururea. 

Pentru adâncul milelor tale. Stăpâna tuturor, miluieşte nenorocitul 
meu suflet şi izbăveşte. Preasfântă, de focul cel veşnic şi de năvălirea 
demonilor pe cel ce scapă acum la acoperământul tău. Născătoare de 
Dumnezeu. 

Slavă... 

Ca ceea ce eşti casă neîntinată a împăratului, mă rog, curăţeşte cu 
rugăciunile tale inima mea cea întinată de patimi necurate şi îmbogăţeşte-o 
prin faptele petrecerii celei curate, ca să te slăvesc pe tine. 

Şi acum... 

Pentru ce în trândăvie ţi-ai cheltuit viaţa, ticăloase suflete, şi pentru ce 
nu te temi de înfricoşata zi a osândei celei veşnice? Ci scoală dar din căderi 
şi nepăsare, strigând cu râvnă: Născătoare de Dumnezeu, mântuieşte-mă. 
Preacurată. 

Cântarea a 3-a 

Irmosul: 

«Cel ce ai adus pe toate din cele ce n-au fost, cu Cuvântul zidindu-le şi 
săvârşindu-le cu Duhul, Atotţiitorule Stăpâne, întăreşte-mă întru dragostea 
Ta». 

Izbăveşte-mă de gheenă şi de orice altă osândă în ceasul judecăţii pe 
mine, rugătorul tău, Preanevinovată, şi părtaş fă-mă împărăţiei Fiului tău şi 
Dumnezeu. 

Vindecă rănile trupului meu şi potoleşte valul cel mult tulburat al 
gândurilor şi dăruieşte-mi pace. 

Slavă... 

Nenorocit fiind, acum deznădăjduiesc cumplit şi nu este vindecare 
sufletului meu, Preanevinovată, dar nu părăsi, Fecioară, pe robul tău până în 
sfârşit. 

Şi acum... 

Dumnezeiescul şi cuviosul tău chip arată-1 robului tău, te rog, 
Preasfântă, şi învaţă-mă să fac dreptăţile Fiului tău, Fecioară. 

Cântarea a 4-a 

Irmosul: 

«Avut-ai către noi puternică iubire, Doamne, că pe Unul Născut Fiul 
Tău pentru noi la moarte L-ai dat. Pentru aceasta, mulţumind, strigăm Ţie: 
Slavă puterii Tale, Doamne!». 

Cu totul bună tu eşti, Fecioară, cu totul milostivă, cu totul 
compătimitoare şi ajutătoare în primejdii şi nenorociri, Mărie, fără de 
prihană. Pentru aceea şi pe mine tot mă păzeşte şi mă îngrădeşte. 

Noaptea cea fără de lumină a patimilor mă cuprinde pe mine ticălosul. 
Dar cu lumina ta, ceea ce eşti bună, risipeşte norii sufletului meu şi către 
lumina poruncilor lui Dumnezeu mă călăuzeşte, Preanevinovată. 

Slavă... 

Scuflindat de valul ispitelor şi de întreitele valuri ale cugetelor celor 
rele şi tras în jos pururea, în adâncul deznădejdii, mântuieşte, strig ţie, 
Stăpână, pe robul tău. 

Şi acum... 

Când se va despărţi de trup sufletul meu, atunci, de faţă stând cu milă, 
smulge-mă din năvălirea demonilor, care caută fără încetare. Fecioară, 
pieirea mea. 

Cântarea a 5-a 

Irmosul: 

«Cel ce eşti nevăzut pe pământ Te-ai arătat şi cu oamenii de voie ai 
vieţuit, Tu, Cel necuprins. Pentru aceasta, către Tine din zori 
îndreptându-ne. Te lăudăm, lubitorule de oameni». 

Vezi, Curată, slăbiciunea smeritului şi ticălosului meu suflet şi 
izbăveşte-mă de răscoala vrăjmaşilor celor nevăzuţi şi de vătămarea lor. 

Să nu laşi. Stăpână, mintea mea trasă neîncetat la cugete necurate prin 
cursele cele diavoleşti, ci păzeşte-o neabătută. 

Slavă... 

Păcătoşilor şi vameşilor S-a arătat Fiul tău pentru adâncul milei pe 
Care urmându-L, Curată, acum mă miluieşte şi pe mine, cel ce am păcătuit 
mai presus de toţi. 

Şi acum... 

Câini mulţi mă împresoară cu adevărat, mulţimea duhurilor rele m-a 
înconjurat, dar uneltirile acestora le risipeşte, fără de prihană. Fecioară. 

Cântarea a 6-a 

hmosul: 

«Adâncul cel mai de jos al păcatelor m-a împresurat, şi slăbeşte duhul 
meu; ci tinzând braţul Tău cel înalt. Stăpâne, ca pe Petru mântuieşte-mă, 
Indreptătorule». 

Mă cufund în valurile patimilor, ale păcatului şi ale plăcerilor, dar tu, 
Născătoare de Dumnezeu, vino mai înainte şi prin dumnezeiasca ta cârmă, la 
limanul pocăinţei mă povăţuieşte. 

Râuri de lacrimi duhovniceşti dăruieşte-mi. Fecioară, ca să-mi spăl 
tina greşelilor mele şi la apa odihnei îndreptează sufletul meu în ziua 
judecăţii. 

Slavă... 

Am adormit în moartea sufletească şi zac în mormântul dez- 
nădăjduirii, dar tu tinde mâna ta şi înviază-mă, rogu-mă, călăuzindu-mă la 
pocăinţă şi la viaţă. 

Şi acum... 

A covârşit cu adevărat capul meu mulţimea fărădelegilor mele, ca o 
sarcină grea apăsat-au peste mine, dar tu uşurează grumazul meu, 
Prealăudată. 

Sedealna. Glasul al 3-lea 

De frumuseţea fecioriei 
Toată viaţa mea în trândăvie multă a trecut, Preacurată, şi acum m-am 
apropiat de vremea ieşirii mele şi mă tem de vrăjmaşii mei, să nu zdrobească 
sufletul meu, Preanevinovată, şi să nu mă trimită pe mine în adâncul 
pierzaniei, ci tu. Fecioară, îndură-te de robul tău şi mă izbăveşte de răutatea 
acelora. 

Cântarea a 7-a 

Irmosul: 

«Idolului celui de aur de demult, cei trei tineri nu s-au închinat cu 
închinăciune persană, ci pe Domnul în mijlocul cuptorului lăudau: 
Dumnezeul părinţilor noştri bine eşti cuvântat». 

Ca o milostivă. Maica lui Dumnezeu, pe robii tăi. Stăpână, de 
milostivire învredniceşte-i, pe cei ce cu credinţă strigă Fiului tău: 
Dumnezeul părinţilor noştri bine eşti cuvântat. 

Depărtează păşunea păcatelor şi a faptelor rele, ca să strig cu dor 
Fiului tău: Dumnezeul părinţilor noştri bine eşti cuvântat. 

Slavă... 

Neamul muritorilor pe tine te roagă. Născătoare de Dumnezeu; 
Stăpână, miluieşte-mă şi pe mine, robul tău, cel ce cu credinţă strig Fiului 
tău: Dumnezeul părinţilor noştri bine eşti cuvântat. 

Şi acum... 

La scaunul lui Hristos când voi fi judecat ca un vinovat. Ceea ce eşti 
fără de prihană, arată- te mie izbăvitoare din tot chinul prin calda ta ocrotire. 

Cântarea a 8-a 

Irmosul: 
«Cu focul cel greu de răbdat... ». 

Nu înceta. Curată, a te ruga să fie izbăviţi din cursele vrăjmaşului cei 
ce te cinstesc pe tine cu pocăinţă şi binecuvintează pe Fiul tău. Stăpână: 
Binecuvântaţi toate lucrurile Domnului pe Domnul. 

Nu numai mâinile şi ochii, ci şi mintea şi sufletul şi inima le tind către 
tine. Fecioară, luminează-mă tot cu lumina ta, tot mă spală cu lacrimi, tot mă 
curăţeşte prin pocăinţă fierbinte. 

Binecuvântăm pe Tatăl... 

Noaptea păcatelor mă acoperă, întreitele valuri ale furtunii păcatelor 
mele mă tulbură, mă tem şi mă spăimântez de pedepse de care. Preasfântă, 
izbăveşte-mă, ceea ce eşti nădejde şi mântuire celor deznădăjduiţi. 

Şi acum... 

înfricoşată osândă mă aşteaptă, căci voi fi judecat înaintea îngerilor şi 
în priveliştea a mii de oameni, din mare strâmtorare izbăveşte-mă atunci, 
căci mare şi bogată milă ai, ceea ce ai născut pe împăratul cel mare. 

Să lăudăm... Irmosul 

«Cu focul cel greu de răbdat amestec ându- se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domnului pe Domnul, lăudaţi-L şi-L 
preaînălţaţi întru toţi vecii». 

Cântarea a 9-a 

Irmosul: 

«în lege, în umbră şi în Scriptură, închipuit vedem noi, credincioşii. 
Toată partea bărbătească ce se naşte întâi, sfântă lui Dumnezeu este. Deci, 
pe Cuvântul Cel întâi născut. Fiul Tatălui Cel fără de început. Cel întâi 
născut din Maică, fără ispită bărbătească, îl slăvim». 

S-a apropiat de sfârşit sufletul meu; la uşă este judecata. Leapădă, 
deci, faptele cele de ruşine şi apucă buna vieţuire, căci ai ajutor pe 
Născătoarea de Dumnezeu care te izbăveşte pe tine din toată răutatea. 

între tâlharii cei înţelegători, Preanevinovată, căzând eu, cel 
slăbănogit de meşteşugirile lor, nebuneşte am lepădat tunica virtuţii şi plin 
de rănile cele stricătoare de suflet strig ţie: Născătoare de Dumnezeu, nu mă 
trece cu vederea. 

Slavă... 

Viaţa mea întreagă. Preacurată, în trândăvie am săvârşit-o şi acum 
m-am apropiat de iadul deznădejdii, ci dă-mi îndreptare. Curată, şi nu mă 
lăsa în asemenea răutate pe mine, cel ce scap la acoperământul tău. 

Şi acum... 

Neputinţa trupului meu şi slăbiciunea sufletului, durerea inimii mele şi 
rătăcirile minţii mele, ţie încredinţându-le, strig: Fiecăreia dintre acestea, 
Curată, dă-i vindecare, ca să te măresc pe tine cu laudă. 

Prosomii. Glasul al 3-lea. 

Mare este puterea crucii tale 
Bucură-te, ocrotitoarea tuturor. Maică Fecioară, slava celor ce cu 
credinţă fierbinte te slăvesc pe tine; bucură-te, preafrumoasă podoabă a 
lumii; bucură-te, lauda şi întărirea şi zid nesurpat. 

Bucură-te, ceea ce ai născut viţelul cel fără prihană, juncă singură 
preabinecuvântată; bucură-te, Slăvită; bucură-te, strălucirea de mult preţ a 
îngerilor; bucură-te, dătătoarea vieţii, nenuntită Născătoare de Dumnezeu, 
Mărie. 

Bucură-te, candelă neadormită a lumii; bucură-te, preafrumoasă 
mireasă; bucură-te, dumnezeiesc palat de aur al Cuvântului; bucură-te, 
Fecioară, singură scăpare a tuturor celor ce strigă ţie: Bucură-te. 

Izbăveşte-mă de leii cei stricători de suflet cu rugăciunile tale, 
nădejdea şi ocrotirea neamului omenesc, şi povăţuieşte-mă la împărăţia cea 
de sus şi învredniceşte-mă să văd frumuseţea Fiului tău. Fecioară. 

Vineri seara 
Canonul Preasfintei Născătoare de Dumnezeu. 
Facere a Sfântului loan Damaschinul 

Cântarea 1, Glasul al 3-lea 

Irmosul: 

«Cel ce odinioară a împreunat apele la un loc cu dumnezeiasca voie şi 
a despicat marea pentru poporul lui Israel, Acesta este Dumnezeul nostru cel 
preaslăvit; Acestuia unuia să-I cântăm, că S-a preaslăvit». 

Bucură-te, scaun al Domnului; bucură-te. Fecioară, ceea ce ai risipit 
negura înşelăciunii şi ceea ce atragi pe toţi la lumina cea neapusă; bucură-te, 
nenuntită; bucură-te, carte de Dumnezeu scrisă, întărirea credincioşilor; 
bucură-te, Prealăudată. 

Bucură-te, vas care ai purtat înlăuntru mana, pe toţi îndulcindu-i prin 
credinţă, pe cei care te mărturisesc pe tine adevărată Stăpână; bucură-te, 
ceea ce ai născut pe Cârmuitorul a toată făptura; bucură-te, lumină care ai 
luminat lumii, Preacurată. 

Slava... 

Bucură-te, frumuseţe multiubită. Preacuvioasă; bucură-te, ceea ce ai 
izbăvit pe toţi din prăpastia necredinţei prin naşterea ta cea mai presus de 
fire şi singură ai condus pe toţi la credinţa cea dumnezeiască; bucură-te, 
Preabinecuvântată; bucură-te. Mireasa lui Dumnezeu. 

Şi acum... 

Primitoare a luminii. Fecioară, bucură-te, ceea ce singură ai născut 
mântuirea lumii, nădejdea celor nenorociţi. Curată; bucură-te, dătătoarea 
vieţii; bucură-te. Preasfântă; bucură-te, ceea ce ai izvorât izvorul cel veşnic. 

Cântarea a 3-a 

Irmosul: 

«Cel ce ai adus pe toate din cele ce n-au fost, cu cuvântul zidindu-le şi 
săvârşindu-le cu Duhul, Atotţiitorule Stăpâne, întăreşte-mă întru dragostea 
Ta». 

Dumnezeiască scară pe care a văzut-o odinioară lacob, care îi duci pe 
muritori la uşa cea cerească, bucură- te, Nepătată, nădejdea, bucuria şi 
acoperământul celor nenorociţi. 

Bucură-te, Maică nenuntită, cleşte purtător de foc, care ai ţinut 
cărbunele cel înţelegător, pe Cel ce curăţă cu foc păcatul întregii lumi. 

Slavă... 

Bucură-te, toiagul care în chip minunat ai odrăslit floarea cea 
dătătoare de viaţă; bucură-te, Preanevinovată; bucură-te, sălaş strălucit al 
Domnului. 

Şi acum... 

Vas al manei celei înţelegătoare cunoscându-te pe tine. Curată, 
strigăm fără de tăcere: Bucură-te, Preasfântă Stăpână; bucură-te, paza sigură 
şi acoperământul credincioşilor. 

Cântarea a 4-a 

Irmosul: 

«Avut-ai către noi puternică iubire. Doamne, că pe Unul Născut Fiul 
Tău pentru noi la moarte L-ai dat. Pentru aceasta, mulţumind, strigăm Ţie: 
Slavă puterii Tale, Doamne!». 

Bucură-te, rânduneaua cea înţelegătoare, cu dulce viersuire, ceea ce ai 
alungat iarna cea gândită şi la primăvară i-ai mutat pe toţi cei ce cu credinţă. 
Preacurată Fecioară, te măresc pe tine. 

Bucură-te, masă de taină care porţi în mijlocul tău Pâinea cea cerească, 
pe Hristos, Nevinovată, din Care, împărtăşindu-ne toţi ne umplem de viaţă 
negrăită şi de bucurie. 

Slavă... 

Bucură-te, cu adevărat comoara fecioriei şi lauda. Bucură-te, ceea ce 
singură ai cuprins în pântecele tău piatra vieţii; bucură-te, preaminunată; 
bucură-te, îndreptarea cea sigură a celor căzuţi. 

Şi acum... 

Bucură-te, cetate întărită, neclintită şi dumnezeiască a credincioşilor; 
bucură-te, apărare tare împotriva duşmanilor necredincioşi şi vrăjmaşilor 
răi; bucură-te, preaminunată, binecuvântată; bucură-te. Stăpâna tuturor. 

Cântarea a 5-a 

Irmosul: 

«Spre Tine mă îndrept din zori, Ziditorule a toate, la pacea care 
covârşeşte toată mintea, pentru că lumină sunt poruncile Tale; întru acestea 
povăţuieşte-mă». 

Bucură-te, locaşul luminii celei neînserate; bucură-te, vindecarea 
celor bolnavi, Curată, bucură-te, leacul cel nematerialnic; bucură-te, templu 
sfânt al Stăpânului, Preacuvioasă. 

Bucură-te, cort mai lat decât norul, vasul de aur al Celui Prea-înalt; 
bucură-te, Prealăudată, mirul cel de mult preţ şi tămâiere bine înmiresmată. 

Slavă... 

Bucură-te, zid neclintit al credincioşilor, ocrotitoare tare a lumii; 
bucură-te. Nepătată; bucură-te, întărirea tuturor celor ce te laudă pe tine. 
Mireasa lui Dumnezeu. 

Şi acum... 

Locaş luminos al Stăpânului, bucură-te, singură îndreptare a lui Adam 
celui căzut şi izbăvirea lacrimilor Evei, Preacuvioasă. 

Cântarea a 6-a 

Irmosul: 

«Adâncul cel mai de jos al păcatelor m-a împresurat, şi slăbeşte duhul 
meu; ci tinzând braţul Tău cel înalt. Stăpâne, ca pe Petru mântuieşte-mă, 
îndreptătorule». 

închinarea lui Gavriil, „bucură-te", tot poporul tău, bucurându-ne, cu 
râvnă o strigăm: Născătoare de Dumnezeu, Stăpână, bucură-te. Curată, mult 
luminată, ceea ce ai răsărit credincioşilor soarele dreptăţii. 

Bucură-te, strigăm cu multă bucurie ţie, Preanevinovatei Maici a 
Dumnezeului nostru; bucură-te, rug nemistuit şi ţarină nearată care ai 
odrăslit spicul cel ceresc. 

Slavă... 

Bucură-te, împărăteasă, într-un cuget strigăm ţie, noi, credincioşii fără 
încetare. Bucură-te, scară însufleţită, care îi duci pe muritori la slava cea 
cerească şi fără pată. 

Şi acum... 

Toţi cu veselie îţi strigăm ţie: Bucură-te, ceea ce ai născut puterea cea 
veşnică, fără prihană Fecioară; bucură-te, cămară de nuntă atotluminoasă; 
bucură-te, puternică cetate întărită a lumii. 

Sedealna. Glasul al 3-lea 
De frumuseţea fecioriei tale 

Bucură-te, palat larg al lui Dumnezeu; bucură-te, templu prea- 
luminos al lui Hristos; bucură-te, cămară de nuntă împodobită cu aur şi pat 
acoperit cu porfiră; bucură-te, iatac în chipul focului, cerul cel mai înalt. Rai 
însufleţit, sălaş cuvântător, scaun slăvit al Stăpânului; bucură-te, Mărie, 
Născătoare de Dumnezeu. 

Cântarea a 7-a 

Irmosul: 

«Pe Tine, Cel ce ai răcorit în foc pe tinerii cei ce Dumnezeu Te-au 
numit şi în Fecioară neîntinată Te-ai sălăşluit, Dumnezeu-Cuvântul, Te 
lăudăm cântând cu dreaptă credinţă: Bine eşti cuvântat Dumnezeul părinţilor 
noştri». 

Bucură-te, sălaş purtător de lumină. Mărie fără prihană; bucură-te, cel 
mai curat cort al Ziditorului; bucură-te, zid şi acoperământ al celor ce cântă 
cu credinţă: Binecuvântat este Dumnezeul părinţilor noştri. 

Bucură-te, dătătoarea mântuirii, scăparea muritorilor, frumuseţea şi 
bunăcuviinţa Bisericilor; bucură-te, biruinţa şi îndrăznirea stăpânitorilor 
celor ce cântă: Binecuvântat este Dumnezeul părinţilor noştri. 

Slavă... 

Bucură-te, lauda fecioarelor, podoaba maicilor; bucură-te, bogăţie 
nesecată a celor lipsiţi; bucură-te, putere şi slavă a celor ce strigă cu credinţă: 
Binecuvântat este Dumnezeul părinţilor noştri. 

Şi acum... 

Bucură-te, Născătoare de Dumnezeu, Preacuvioasă, scăparea 
muritorilor; bucură-te, locaş al sfinţirii şi cort al lui Dumnezeu Cel Preaînalt 
pe Care, lăudându-L, strigăm: Binecuvântat este Dumnezeul părinţilor 
noştri. 

Cântarea a 8-a 

Irmosul: 
«Cu focul cel greu de răbdat... ». 

Ca noi credincioşii să strigăm ţie: Bucură-te, Fecioară, izbăveşte-ne 
din tot păcatul şi furtuna, din toată nevoia şi necazul, din toată nenorocirea şi 
întristarea şi de cumplita asuprire a vrăjmaşilor barbari. 

Ca pe ceea ce eşti mai cuprinzătoare decât cerurile şi mai slăvită decât 
Heruvimii cunoscându-te pe tine, toţi către tine strigăm: Bucură-te, Maică 
Fecioară; bucură-te, chemarea muritorilor, nimicirea şi surparea demonilor. 

Binecuvântăm pe Tatăl... 

Izbăveşte-mă pe mine din necazuri nesfârşite care neîncetat vin asupra 
mea, ticălosul; izbăveşte-mă din nenorociri şi din toată vătămarea, din toată 
osânda şi din toată boala, din toată ameninţarea şi biciul, ca să te slăvesc pe 
tine întru toţi vecii. 

Şi acum... 

Templul sufletului meu, vai, mie! mi l-am întinat în chip fară de minte, 
eu, ticălosul, rămânând în noroiul păcatului. Curăţeşte-mă pe mine, 
rogu-mă, cu apa ta curăţitoare, Preanevinovată Stăpână, şi du-mă la bucurie 
şi la dumnezeiasca slavă. 

Să lăudăm... Irmosul: 
«Cu focul cel greu de răbdat amestec ându- se tinerii, cei ce au stat întru 
dreapta credinţă, şi de văpaie fiind nevătămaţi, cântare dumnezeiască au 
cântat: Binecuvântaţi toate lucrurile Domnului pe Domnul, lăudaţi-L şi-L 
preaînălţaţi întru toţi vecii». 

Cântarea a 9-a 

Irmosul: 

«Minune nouă şi potrivită lui Dumnezeu! Că prin uşa cea încuiată a 
Fecioarei în chip vădit a trecut Domnul, gol la intrare, şi purtător de trup S-a 
arătat la ieşire Dumnezeu, şi uşa a rămas încuiată. Pe aceasta în chip de 
negrăit, ca pe Maica lui Dumnezeu o mărim». 

Templu încăpător al Ziditorului tuturor şi al lui Dumnezeu 
cugetându-te şi cunoscându-te pe tine. Preasfântă Stăpână, noi toţi robii tăi 
cu dor strigăm ţie: „Bucură-te". Bucură-te, vasul înţelepciunii lui 
Dumnezeu; bucură-te, mântuire neînfruntată a credincioşilor înaintea lui 
Dumnezeu. 

Dumnezeiesc acoperământ al muritorilor, bucură-te, bucurie a oştilor 
celor cereşti; bucură-te, laudă a Apostolilor; bucură-te, slava mucenicilor, 
bucură-te, curajul neclintit al luptătorilor; bucură-te, strălucire şi podoabă 
vestită a tuturor cuvioşilor şi drepţilor. 

Slavă... 

Tu, Stăpână, stinge văpaia chinurilor; tu, potoleşte valul; Curată, 
îmblânzeşte întristarea, fă să înceteze lacrimile, depărtează de la mine 
nenorocirile, bucurie dă robului tău, ca neîncetat să te măresc pe tine ca pe o 
binefăcătoare a mea. 

Şi acum... 

Născătoare de Dumnezeu, apărătoare tare şi acoperământ al tuturor 
celor ce aleargă la tine, primeşte acum cererile robilor tăi şi izbăveşte-i din 
mâinile vrăjmaşilor, ca una ce ai putere nebiruită, ca neîncetat în cântări să te 
mărim pe tine. 

Prosomii. Glasul al 3-lea 

Cel ce cu patima ta, Hristoase 

Bucură-te, căruţă strălucită a Stăpânului făpturii; bucură-te jertfelnic 
fierbinte al muritorilor; bucură-te, nenuntită; bucură-te, ceea ce L-ai unit pe 
Dumnezeu cu oamenii, fără prihană Fecioară. 

Bucură-te, arătarea tainei celei străine şi înfricoşate; bucură-te, cea 
prin care s-a deschis Raiul; bucură-te, masă dumnezeiască; bucură-te, 
Curată, care în chip minunat ai făcut nestricăcios ceea ce era stricăcios. 

Bucură-te, comoara lumii; bucură-te, făgăduinţa săracilor; bucură-te, 
întărirea celor nenorociţi; bucură-te, îndreptarea celor căzuţi; bucură-te, 
vindecare şi însănătoşire a celor bolnavi. 

Cugetând la noianul multelor mele păcate, la ajutorul tău. Nepătată, 
alerg eu, ticălosul. Mântuieşte-mă, Curată, şi de cumplitele pedepse 
izbăveşte-mă. 

Glasul al 4-lea 

Sâmbătă seara 
Canonul Preasfintei Născătoare de Dumnezeu. 
Facere a lui Teoctist Monahul, Studitul 

Al căruia acrostih: 
Vasul luminii, luminează-mă cu lumina ta. Amin. 

Cântarea 1, Glasul al 4-lea 

Irmosul: 

«Noianul Mării Roşii cu urme neudate, pedestru trecându-1 Israel cel 
de demult, cu mâinile lui Moise în chipul Crucii, puterea lui Amalic în 
pustiu a biruit». 

Preasfântă Născătoare de Dumnezeu, miluieşte-ne pe noi 

Cu lumina rugăciunilor tale luminează-mă. Născătoare de Dumnezeu, 
ceea ce eşti Maica luminii celei neapuse, fără de prihană Fecioară, şi 
roagă-te să îmi dea lumina cunoştinţei. 

Ca ceea ce eşti în chipul luminii, fără prihană Născătoare de 
Dumnezeu, cu luminoasele tale rugăciuni. Curată, luminează-mă pe mine, 
cel întunecat, şi învredniceşte-mă să umblu în dumnezeieştile căi ale 
luminii. 

Slavă... 

Luminează noaptea cugetelor mele, cu lumina ta. Preasfântă, şi 
sufletul meu, ceea ce eşti uşa luminii, fă-1 purtător de lumină, ca să văd şi eu 
lumina Dătătorului de lumină şi Dumnezeului nostru. 

Şi acum... 

Depărtează negura patimilor mele, ceea ce ai născut Lumina, 
Născătoare de Dumnezeu, Fecioară, ceea ce ai strălucit în chip vădit mai 
mult decât lumina soarelui, cu totul fără de prihană. Născătoare de 
Dumnezeu, Preabinecuvântată. 

Cântarea a 3-a 

Irmosul: 

«Se veseleşte de Tine Biserica Ta, Hristoase, strigând: Tu eşti puterea 
mea. Doamne, scăparea şi întărirea». 

Fără prihană Fecioară, iertare cer, pe care cu milostivire dăruieşte-o 
mie cu luminoasele tale rugăciuni, ceea ce ai născut lumina din lumină. 

Mintea mea cea întunecată luminează-o cu strălucirea ta cea 
purtătoare de lumină, căci tu în chip înfricoşător ai născut. Curată, 
strălucirea Tatălui. 

Slavă... 

Nu este pe pământ cineva mai păcătos decât mine. Preacurată, pentru 
aceea strig: Ceea ce eşti uşa luminii, luminează inima mea. 

Şi acum... 

Locaş prealuminat al firii celei cu adevărat mai presus de lumină, 
dăruieşte-mi, fără de prihană Fecioară, lumina dumnezeiască şi raza luminii. 



Cântarea a 4-a 

Lmosul: 

«Ridicat pe Cruce văzându-Te Biserica pe Tine, Soarele dreptăţii, a 
stat întru a Sa rânduială, precum se cuvine, strigând: Slavă puterii Tale, 
Doamne!». 

Din tinereţile mele. Preacurată, Născătoare a luminii, m-am întinat cu 
plăcerile. Ceea ce ai născut pe Hristos, soarele dreptăţii, cu lumina ta acum 
luminează inima mea cea înnegrită. 

Doctor luminător fiind tu, Prealăudată, Născătoare a luminii, 
luminează mintea mea, cort purtător de lumină al Cuvântului, şi 
izbăveşte-mă pe mine de întuneric sălăşluindu-mă în lumina cea 
nematerialnică. 

Slavă... 

Cu totul m-am supus răutăţii, dar la tine scap acum eu, cel întunecat, 
luminează-mă, uşa luminii, şi izbăveşte-mă de gheena şi mă umple de 
lumina cea nematerialnică. 

Şi acum... 

Ceea ce ai născut pe Dătătorul de lege şi pe Dătătorul de lumină 
depărtează cumplitul întuneric al minţii mele cu lumina rugăciunilor tale şi 
mă mântuieşte, Stăpână neîntinată, pe mine cel întinat. 

Cântarea a 5-a 

Irmosul: 

«Tu, Doamne al meu, lumină în lume ai venit, lumină sfântă, care 
întorci dintru întunericul necunoştinţei pe cei ce Te laudă cu credinţă». 

Ceea ce ai născut mai presus de cuvânt Lumina din Lumină, 
dăruieşte-mi lumină ca din întunericul necunoştinţei să mă întorc eu, cel ce 
te laud pe tine cu credinţă. 

Ca ceea ce eşti mai înaltă decât Heruvimii şi Serafimii, fără de prihană 
Născătoare de Dumnezeu, luminează sufletul meu cu lumina ta, ceea ce ai 
născut lumina. 

Slavă... 

Cine poate să cugete negrăirea luminii tale, prealuminoasă Născătoare 
de Dumnezeu. Căci pe Unul din Treime în chip înfricoşător L-ai născut. 

Şi acum... 

Pe Dătătorul de lumină, pe Fiul, Cel de aceeaşi cinste cu Tatăl şi cu 
Duhul, mai presus de cuvânt L-ai născut, cu lumina Lui luminează-mă şi pe 
mine. 

Cântarea a 6-a 

Lmosul: 

«Jertfi- voi ţie cu glas de laudă. Doamne, strigă Biserica Ta către Tine, 
de sângele diavolilor curăţindu-se cu sângele cel curs din coasta Ta, prin 
milostivire». 

întoarce în veselie plânsul meu, Prealăudată, şi negura bolilor şi 
întreitul val al tuturor patimilor schimbă-le în liniştire şi desăvârşită 
sănătate. 

Miluieşte-mă ca o milostivă pe mine, cel necurat, ceea ce eşti mai 
curată decât strălucirile soarelui şi umple inima mea cu dumnezeiasca ta 
lumină, ceea ce eşti fără de prihană. 

Slavă... 

Cu semnele tale luminoase. Fecioară, călăuzeşte-mă către lumina cea 
neapusă a Fiului tău pe mine, cel întunecat în chip nenorocit, şi aprinde 
candela cea stinsă a sufietului meu. 

Şi acum... 

Pe tine singură te ştim, Preacurată, mai cinstită decât heruvimii, ca 
ceea ce ai născut pe începătorul luminii. Născătoare de Dumnezeu, pe Care 
şi roagă-L să mă sălăşluiască Ia lumina cea neapusă. 

Sedealna. Glasul al 4-lea 

Cel ce Te-ai înălţat 
Pe calea virtuţii şi a pocăinţei, cea strâmtă şi îngustă şi aspră, 
întăreşte-mă să umblu cu bucurie. Curată, lărgeşte în necazuri inima mea cea 
strâmtă, îmbogăţeşte în fapte bune sufletul meu şi du-1 din strâmtoarea 
patimilor Ia lărgimea nepătimirii. Fecioară. 

Cântarea a 7-a 

Irmosul: 

«In cuptorul persan, tinerii Iui Avraam, arzând mai mult de dragostea 
dreptei credinţe decât de văpaia focului, strigau: Bine eşti cuvântat în 
Biserica slavei Tale, Doamne!». 

Eu, Fecioară, cu fărădelegile mele, cu adevărat i-am covârşit pe toţi 
cei mai înainte de Lege şi pe cei din Lege, ceea ce ai născut lumina cea 
neapropiată, risipeşte întunericul păcatelor mele. 

Lumea cea stricată ai înnoit-o. Maică Fecioară, ceea ce ai născut 
lumina cea adevărată care luminează pe tot omul ce vine în lume. Pentru 
aceea acum mă rog: luminează ochii sufletului meu. 

Slavă... 

Născătoare de Dumnezeu, preafrumos şi cu totul luminos 11 acum 
sufletul meu, ceea ce în chip înfricoşat ai născut strălucirea Tatălui şi 
umple -mă pe mine cu lumina cea veşnică. 

Şi acum... 

Vindecă zdrobirea sufletului meu. Mărie, căruţă a luminii, şi dă-mi să 
fac călătoriile mele pururea spre lumina Fiului tău, ca să văd lumina cea 
neînserată. 

Cântarea a 8-a 

Irmosul: 

«Mâinile întinzându-şi Daniil...». 

Văd lumina rugăciunilor tale, ceea ce ai născut muritorilor lumina cea 
negrăită şi care luminezi, fără de prihană Fecioară, simţirile sufletului meu, 
scoţându-mă din întunericul cel cumplit al necunoştinţei, ca să strig: 
Bucură-te, Preanevinovată, Născătoarea luminii celei neapuse. 

Nor luminos şi însufleţit, Mărie Preacurată, luminează întunericul 
patimilor mele cu rugăciunea ta cea purtătoare de lumină. Maică Fecioară, şi 
străluceşte mintea mea ca, mântuit, să strig ţie: Născătoare a luminii, 
bucură-te, cu totul nepătată. 

Binecuvântăm pe Tatăl... 
Fericită şi plină de lumină este rugăciunea ta, fără de prihană Mărie, 
luminând toate marginile lumii, Prealăudată, strălucind inimile 
credincioşilor care strigă: Născătoarea luminii, bucură-te, neprihănită. 

Şi acum... 

Laudă ţie după vrednicie nimeni nu îţi poate aduce, cu totul luminoasă 
Fecioară, căci tu, fără de prihană, ai născut mai presus de minte pe Dătătorul 
de lumină, pe Hristos Domnul, Cel ce luminează sufletele celor ce strigă: 
Născătoarea luminii, bucură-te. Stăpână. 

Să lăudăm... Irmosul: 

«Mâinile întinzându-şi Daniil, gurile leilor cele deschise, în groapă 
le-a încuiat; iar tinerii cei iubitori de dreapta credinţă, cu virtute 
încingându-se, puterea focului au stins strigând: Binecuvântaţi toate 
lucrurile Domnului pe Domnul». 

Cântarea a 9-a 

hmosul: 

«Hristos, piatra cea netăiată de mână, cea din marginea unghiului, S-a 
tăiat din tine, muntele cel netăiat. Fecioară, împreunând flrile cele depărtate. 
Pentru aceasta, veselindu-ne, te mărim. Născătoare de Dumnezeu». 

Fără prihană Fecioară, cu nume de lumină, cu rugăciunea ta cea 
purtătoare de lumină luminează ochii minţii mele şi toate simţirile trupului, 
ca să văd lumina Dătătorului de lumină şi Mântuitorului meu. 

Eu singur. Fecioară, am covârşit toată flrea pământenilor prin 
desfrânările mele şi am fost văzut mai fără de minte decât dobitoacele, dar 
acum, rogu-mă, du-mă la lumină cu rugăciunile tale. 

Slavă... 

Peste măsură am păcătuit eu, ticălosul, dar tu. Fecioară, lu- 
minează-mă şi mă izbăveşte de întunericul cel veşnic şi mă povăţuieşte la 
viaţa cea netrecătoare şi la cereasca bucurie. 

Şi acum... 

Mireasă preanevinovată, bucură-te; bucură-te. Fecioară nenuntită; 
bucură-te, slava îngerilor şi lauda Apostolilor; bucură-te, cununa 
mucenicilor şi veselia cuvioşilor. 

Prosomii. Glasul al 4-lea 

Ca pe un viteaz între mucenici 

Bucură-te, Stăpână fără de prihană, palat al lui Dumnezeu; bucură-te, 
veselia îngerilor; bucură-te, chemarea lui Adam şi izbăvirea Evei; bucură-te, 
scară înţelegătoare care îi duci pe muritori la cer şi la slava cea fără de pată; 
bucură-te, tăria împăraţilor ortodocşi; bucură-te, pază nezdrobită. 

Bucură-te, Fecioară, Preanevinovată, strălucirea preoţilor; bucură-te 
cunună a împăraţilor; bucură-te, omorârea iadului; bucură-te, jertfelnic de 
împăcare; bucură-te, adânc nemăsurat de cugetele omeneşti, înălţime 
negrăită, bucurie a celor ce plâng; bucură-te, acoperământ al celor ce aleargă 
la tine cu credinţă şi se roagă ţie, fără de prihană Fecioară. 

Bucură-te, minunată făptură a toată zidirea; bucură-te, temeiul 
teologiei, sfârşitul dogmaticii; bucură-te, nedespărţirea firii; bucură-te, 
acrostih al Scripturilor; bucură-te, început şi sfârşit desăvârşit al profeţiilor 
dumnezeieşti. Preacurată; bucură-te, cea prin care cinstim dumnezeirea una 
a Sfintei Treimi. 

La tine înalţ sufletul şi trupul şi mintea mea. Preacurată: pentru suflet 
să ceri jertfa, trupului să îi omori săltările, iar mintea să o luminezi cu 
dumnezeiasca ta lumină, ca să văd cu bucurie slava Treimii şi neîncetat să te 
măresc pe tine, ceea ce eşti cu totul luminoasă. Stăpână. 

Duminică seara 
Canonul Preasfîntei Născătoare de Dumnezeu. 
Facere a Sfântului Io an al Evhaitelor 



Cântarea 1, Glasul al 4-lea 

Irmosul: 

«Pe cârmuitorii cei tari, pe cele trei părţi ale sufletului, întru adâncul 
nepătimirii îneacă-i, Te rog, Cel ce Te-ai născut din Fecioară; pentru ca Ţie, 
ca într-o alăută, întru omorârea trupului, să cânt cântare de biruinţă». 
Preasfântă Născătoare de Dumnezeu, miluieşte-ne pe noi 
Strălucire mai presus de lumină a soarelui slavei, focul sufletului meu 
cel pururea stins prin trândăvie, aprinde-1, adăpându-1 cu untdelemnul 
faptelor dumnezeieşti. Preasfântă, ca să te slăvesc pe tine cu credinţă şi cu 
dor. 

Spălând, Cuvioasă, cu isopul pocăinţei întinatul meu suflet, curăţeşte-1 
degrab, spălându-1 cu lacrimi, albeşte-1 mai mult decât zăpada, facându-mă 
să simt bucuria cea duhovnicească şi veselia. 

Slavă... 

Cetatea lui Dumnezeu, strălucita comoară a împăratului tuturor, 
Cuvioasă, Născătoare de Dumnezeu, Preanevinovată, păzeşte moştenirea ta 
care pururea te laudă pe tine şi cinsteşte cu credinţă naşterea ta. 

Şi acum... 

Fericit este poporul lui Dumnezeu, cel ce te slăveşte pe tine. 
Născătoare de Dumnezeu, Maică nemincinoasă, şi care pururea te fericeşte 
pe tine, fără prihană Fecioară, precum tu ai zis mai înainte, profeţind în chip 
sfânt, când pe Hristos L-ai purtat înlăuntrul tău. Fecioară. 

Cântarea a 3-a. 

Irmosul: 

«Nu întru înţelepciune şi putere şi bogăţie să ne lăudăm, ci întru Tine, 
Hristoase, înţelepciunea cea ipostatică a Tatălui, căci nu este Sfânt afară de 
Tine, lubitorule de oameni». 

Pe tine înţelepciunea lui Dumnezeu aflându-te cel mai curat cort, din 
sângiurile tale curate S-a întrupat şi după naştere te-a arătat nestricată. 

Pe tine în ziua înfricoşatei cercetări să te aflu ocrotitoare nemincinoasă 
şi în vremea ieşirii mele apărătoare grabnică, Născătoare de Dumnezeu. 

Slavă... 

Pe tine. Preasfântă Fecioară, ocrotitoare te-am dobândit, întristarea 
noastră prefa-o în bucurie şi de întristarea care naşte moarte izbăveşte-ne. 

Şi acum... 

Tu, Preasfântă, care ai născut pe Cuvântul cel Preasfânt, sfinţeşte 
sufletele şi trupurile celor ce te fericesc pe tine, ceea ce eşti Preafericită. 



Cântarea a 4-a 

Irmosul 

«Cel ce şade întru slavă pe scaunul Dumnezeirii, pe norul cel uşor a 
venit lisus. Cel cu totul dumnezeiesc, prin Preacurata Fecioară, şi a mântuit 
pe cei ce strigă: Slavă puterii Tale, Hristoase». 

Mir dumnezeiesc şi tămâie izvorăsc din veşmintele tale. Preasfântă 
Fecioară, iar harurile curăţiei cele plăcut mirositoare, răspândind bună 
mireasmă. L-au adus la sânurile tale pe Cel ce şade în sânurile Tatălui. 

împărăteasă Fecioară, ceea ce ai întrupat pe Dumnezeu, sfeşnicul de 
aur, luminează-mă cu raza pocăinţei, norul cel uşor al soarelui, luminează 
simţirile cele înţelegătoare ale inimii mele. 

Slavă... 

Sfântă Născătoare de Dumnezeu, casă bine înmiresmată, pe care 
Cuvântul Cel deofiinţă cu Tatăl a binevoit să o locuiască, arată. Fecioară, 
casă a dumnezeiescului Duh pe cel ce strigă: Slavă, Curată, cinstitei naşterii 
tale. 

Şi acum... 

Nenuntită Mărie, numele cel mai dulce şi mai presus decât aurul, 
piatra cea mai scumpă, bogăţia cea de mult preţ şi nepreţuită, mântuieşte-mă 
pe mine, cel ce scap la tine. 

Cântarea a 5-a 

Lmosul: 

«Necredincioşii nu vor vedea slava Ta, iar noi pe Tine, Unule Născut, 
strălucirea Dumnezeirii Tatălui, de noapte mânecând, Te lăudăm, lubitorule 
de oameni». 

Izbăveşte din nenorociri, din păcatele cele stricătoare de suflet, din 
patimi, din necazuri şi din primejdii, pe cel ce cu credinţă te laudă pe tine, 
Născătoare de Dumnezeu, pururea Fecioară. 

Ceea ce pe dumnezeiescul cărbune L-ai născut cu trup, stinge cu rouă 
milei şi milostivirii tale celei negrăite cărbunii aprinşi ai patimilor şi 
plăcerilor mele. 

Slavă... 

Sufletul meu păzeşte-1 ca pe lumina ochiului, cu acoperământul 
aripilor tale, Preabună, şi izbăveşte-mă de duhurile răutăţii, de pedeapsă şi 
de veşnica osândă. 

Şi acum... 

îmbunătăţeşte ticălosul meu suflet, ca să se mărturisească Iz- 
băvitorului din toată inima. Născătoare de Dumnezeu, ceea ce eşti bună, 
depărtând împietrirea inimii mele, Preanevinovată. 

Cântarea a 6-a 

Irmosul: 

«Strigat-a Proorocul lona, mai înainte închipuind îngroparea Ta cea de 
trei zile, în chit, rugându-se: Din stricăciune mă mântuieşte, lisuse, împărate 
al puterilor». 

Sădeşte în sufletul meu, ca pe un pom multroditor, dumnezeiasca frică 
şi învredniceşte-1 să aducă rod al virtuţilor din care se hrăneşte omul cel 
lăuntric. Stăpână. 

Străluceşte-mi mie raza pocăinţei. Stăpână, şi risipeşte norii cugetelor 
rele, ceea ce eşti norul soarelui dreptăţii, Preanevinovată. 

Slavă... 

Potoleşte valul sălbatic al patimilor mele şi furtuna cugetelor rele o 
domoleşte, ocrotitoarea tare şi acoperământul tuturor, Prealăudată. 

Şi acum... 

S-au înmulţit mai mult decât nisipul mării păcatele sufletului meu şi ca 
o povară grea mă apasă, dar tu. Fecioară, mai înainte de sfârşit îndurându-te, 
mântuieşte-mă. 

Sedealna. Glasul al 4-lea 

Degrab ne întâmpină 
Curată nenuntită, nădejdea creştinilor, apărătoarea săracilor, bucuria 
celor întristaţi, mângâierea celor ce plâng, izbăveşte-mă pe mine cel cuprins 
de ispite neaşteptate, vindecă-mă pe mine, cel bolnav, cu trupul şi cu 
sufletul, căci numai la tine scap, singură cu totul fără de prihană. 

Cântarea a 7-a 

Irmosul: 

«Cel ce ai mântuit în foc pe tinerii lui Avraam şi ai ucis pe haldei, care 
fară dreptate vânau pe cei drepţi, Prealăudate Doamne, Dumnezeul 
părinţilor, bine eşti cuvântat». 

Templu al sfinţeniei, locaşul milostivirii, sălaşul dreptăţii celei 
adevărate. Stăpână, mă rog, făcând dreptate, mântuieşte-mă, ceea ce ai 
născut pe Hristos, Dreptul judecător. 

Ai putere. Curată, ca una care ai născut pe Stăpânul, din stăpânirea 
plăcerilor şi a patimilor mele slobozeşte-mă, ca să strig naşterii tale: 
Dumnezeul Părinţilor noştri bine eşti cuvântat. 

Slavă... 

Pe tine, ceea ce în chip de negrăit ai primit în pântece mai presus de 
fire pe Dumnezeu Cel fără de schimbare. Care din milă a vorbit cu muritorii, 
noi, credincioşii, ţie ne închinăm ca Maicii Domnului cea binecuvântată. 

Şi acum... 

Cu îndrăznirea ta cea de Maică, rupe lanţul păcatelor celor ce cu 
evlavie şi cu credinţă cântă naşterii tale. Preacurată, Prealăudate Doamne, 
bine eşti cuvântat Dumnezeul părinţilor noştri. 

Cântarea a 8-a 

Lmosul: 

«Mâinile întinzându-şi...». 

Toiag din rădăcina lui lesei te-ai arătat. Fecioară, odrăslind floarea, pe 
atotputernicul Dumnezeu, Cel ce ne-a înmiresmat pe noi şi buna Lui 
mireasmă a dăruit-o tuturor celor ce strigă: Toate lucrurile lăudaţi pe 
Domnul. 

Se deschide iarăşi prin tine Raiul de mai înainte şi se aduce din nou în 
el omul cel mai înainte osândit şi cu adevărat se îndumnezeieşte. Curată, 
firea muritorilor care strigă: Toate lucrurile lăudaţi pe Domnul. 

Binecuvântăm pe Tatăl... 
Aruncă de pe grumazul meu povara păcatelor mele, de Dumnezeu 
dăruită; dă zdrobire inimii mele şi sufletul meu îl luminează şi opreşte 
nestatornicia minţii mele, ca să cânt ţie: Toate lucrurile lăudaţi pe Domnul. 

Şi acum... 

Vindecă, Fecioară, sufletul meu cel bolnav şi spală noroiul cel 
dinlăuntru al patimilor mele şi înfăţişează-mă mântuit la Scaunul de judecată 
al Atotţiitorului Dumnezeu, ca să cânt: Toate lucrurile lăudaţi pe Domnul. 

Să lăudăm... Irmosul: 
«Mâinile întinzându-şi DaniiI, gurile leilor cele deschise în groapă le-a 
încuiat; iar tinerii cei iubitori de dreapta credinţă, cu virtute încingându-se, 
puterea focului au stins, strigând: Binecuvântaţi toate lucrurile Domnului pe 
Domnul». 

Cântarea a 9-a 

Irmosul: 

«Hristos, piatra cea netăiată de mână, cea din marginea unghiului, s-a 
tăiat din tine, muntele cel netăiat. Fecioară, împreunând firile cele despărţite. 
Pentru aceasta, veselindu-ne, te mărim. Născătoare de Dumnezeu». 

Tu eşti podoaba tuturor celor ce se laudă cu tine; tu eşti veselia lumii, 
bucuria noastră, a robilor tăi; tu eşti dulceaţa şi dorirea celor ce te laudă pe 
tine. Maică Fecioară. 

Lăudăm negrăită slava ta şi neasemuitul tău har, căci tu eşti izvorul 
înţelepciunii, prin care Cuvântul vine la toţi cei ce te cinstesc pe tine, 
Fecioară fără prihană, şi măresc naşterea ta. 

Slavă... 

Ai fost văzută mai presus de heruvimi şi mai înaltă decât cerurile, fără 
prihană Fecioară Mărie, ceea ce ai născut pe îngerul de mare sfat, pe Cel 
împreună fără de început cu Tatăl şi împreună veşnic cu Duhul. 

Şi acum... 

Stăpână Sfântă Fecioară, tu în dar mă miluieşte, căci altă nădejde de 
mântuire nu am, afară numai de ajutorul tău, de apărarea şi acoperământul 
tău. 

Prosomii. Glasul al 4-lea 

Cel ce ai fost chemat de sus 
Bucură-te, vasul cel mai curat al luminii; bucură-te, stâlp de foc care 
conduci pe Israelul cel înţelegător la dumnezeiasca odihnă; bucură-te, nor 
care ai strălucit lumii pe Marele Soare şi care îi duci la lumina cea neapusă 
pe cei adormiţi în întunericul necunoştinţei; bucură-te. Fecioară, Mireasa lui 
Dumnezeu. Bucură-te, Preacuvioasă; bucură-te, Maica lui Hristos, 
Dumnezeul nostru, pe Care roagă-L să mântuiască şi să lumineze sufletele 
noastre. 

Bucură-te, strălucit locaş al Domnului; bucură-te, tron cu totul de aur; 
bucură-te, sfeşnic de aur; bucură-te, cochilie, care ai cufundat împăratului 
din sângiurile tale porfira de Dumnezeu făcută; bucură-te, cetate însufleţită, 
cunună cinstită şi îngrădire tare a celor ce împărăţesc cu evlavie; bucură-te, 
îndrăznire nebiruită a oştenilor. Preacurată; bucură-te, uşa Domnului 
Prealăudată, pe Care roagă-L să mântuiască şi să lumineze sufletele noastre. 



Sfântul Nicodim Aghioritul 



150 



Bucură-te, templu preacinstit al Domnului; bucură-te, dumnezeiască 
masă care porţi pâinea cea veşnică; bucură-te, viţă neudată, care ai odrăslit 
strugurele cel dulce; bucură-te, cântare plăcută şi desfătare a minţilor cereşti; 
bucură-te, floarea cea aleasă a firii, preafinamoasă şi preaînmiresmată. 
Fecioară Maică; bucură-te, crinul cel cu bună mireasmă; bucură-te, raiul 
desfătării celei nestricăcioase; bucură-te, frumuseţe multiubită. 

Mărturisi-voi ţie. Născătoare de Dumnezeu, cumplitele mele păcate, 
căci dacă le voi tăinui, în ziua judecăţii, când cărţile se vor deschide, atunci 
ele se vor vădi: ochii mi i-am întinat, privind cele neîngăduite, mâinile, în 
chip nelegiuit, le-am mânjit cu fapte de ruşine, trupul fără de nici un folos 
l-am făcut, eu, ticălosul, şi sufletul mi l-am rănit cu păcatele. Miluieşte-mă, 
îndură-te şi de partea celor mântuiţi mă arată cu rugăciunile tale. 

Luni seara 

Canonul Preasfintei Născătoare de Dumnezeu. 
Facere a lui Mitrofan al Smirnei 

Al cărui acrostih este: 
«Al patrulea Canon al lui Mitrofan Fecioarei» 

Cântarea 1, Glasul al 4-lea 

Irmosul: 

«Noianul mării Roşii cu urme neudate, pedestru trecându-1 Israel cel 
de demult, cu mâinile lui Moise în chipul Crucii, puterea lui Amalic în 
pustiu a biruit». 

Preasfântă Născătoare de Dumnezeu, miluieşte-ne pe noi 

Cu adevărat ai născut pe Dumnezeu şi Domnul şi tu singură ai fost 
numită Născătoare de Dumnezeu, Curată, pentru aceea cu credinţă te 
cinstim şi după datorie te slăvim pe tine. 

Steaua lui lacob din tine a răsărit. Cel ce numără mulţimea stelelor ca 
un Dumnezeu, pentru aceea, cu strălucirile Lui, alungă. Fecioară fără 
prihană, întunecarea păcatului meu. 

Slavă... 

Cămară de nuntă cuvântătoare a întrupării lui Dumnezeu, Curată, fără 
de prihană Fecioară, cunoscându-te pe tine, te rog să mă izbăveşti pe mine 
din patimile trupului şi ale sufletului, din ispite şi din nenorociri. 

Şi acum... 

Scară a venirii la noi a Atotţiitorului, prin care Dumnezeu S-a pogorât 
pe pământ, din pământeştile patimi ale trupului înalţă-ne la cer şi ne du de 
mână la Dumnezeu. 

Cântarea a 3-a 

Irmosul: 

«Nu întru înţelepciune şi putere şi bogăţie să ne lăudăm, ci întru Tine, 
Hristoase, înţelepciunea cea ipostatică a Tatălui, căci nu este Sfânt afară de 
Tine, lubitorule de oameni» 

Izvor curgător eşti şi mângâiere pentru cei întristaţi. Pentru aceea, 
Stăpână, revarsă şi mie izvorul rugăciunilor tale şi stinge cuptorul patimilor. 

Vindecă pe cel rănit de cugete necurate, ceea ce ai tămăduit rana 
cumplită a firii noastre, căci ai născut pe Ziditorul ei şi Domnul. 

Slavă... 

Pe mine, cel scuflindat în noianul multelor mele păcate, ispite şi 
patimi, Preanevinovată, cu multă grăbire la limanul ajutorului tău mă 
ancorează. 

Şi acum... 

Ceea ce ai primit ca pe lână în pântecele tău dumnezeiasca rouă, udă 
inima mea cea aprinsă de focul patimilor cu rugăciunile tale. 

Cântarea a 4-a 

Irmosul: 

«Văzându-te Biserica ridicat pe Cruce de voie pe Tine, Soarele 
dreptăţii, a stat în rânduiala sa cu cuviinţă strigând: Slavă puterii Tale, 
Doamne». 

Din mirurile Fiului tău care izvorăsc tuturor mireasma vieţii, varsă 
mirul nepătimirii în sufletul meu. Curată, şi şterge tot noroiul patimilor lui. 

Pe mine, cel întinat cu petele păcatului, spală-mă cu isopul 
rugăciunilor tale şi curăţeşte-mă. Stăpână, de întinăciunea patimilor şi 
arată-mă sălaş curat al lui Hristos. 

Slavă... 

Pe tine, cartea cea pecetluită, scrisă de degetul dumnezeiesc. 
Preacurată, te rog, scrie-mi cu degetele rugăciunilor tale iertarea păcatelor şi 
izbăvirea din ispite. 

Şi acum... 

Casa lui Dumnezeu fiind pe înălţimile tuturor munţilor sfinţi, precum 
a zis mai înainte Proorocul, arată-mă casă curată a lui Hristos, Stăpână, cu 
ocrotirile tale. 

Cântarea a 5-a 

Irmosul: 

«Tu, Doamne al meu. Lumină în lume ai venit. Lumină sfântă. Care 
întorci din întunericul necunoştinţei pe cei ce Te laudă cu credinţă». 

Cunoscându-te pe tine, roua Ermonului care cobori în Sion, 
Născătoare de Dumnezeu, rogu-mă, stinge cuptorul patimilor mele. 

Rai al vieţii fiind. Născătoare de Dumnezeu, izbăveşte-mă pe mine 
degrab din moartea păcatului şi a patimilor cele de multe feluri. 

Slavă... 

Alabastru înţelegător fiind tu, Curată, al mirului care S-a deşertat din 
cer pe pământ, şi pe mine acum bineînmiresmează-mă. 

Şi acum... 

Pe omul cel ce se îndrepta către stricăciune l-ai restabilit prin 
dumnezeiasca ta naştere şi l-ai învrednicit de nestricăciunea de mai înainte. 

Cântarea a 6-a 

Irmosul: 

«Jertfi- voi ţie cu glas de laudă. Doamne, strigă Biserica către Tine, de 
sângele diavolilor curăţindu-se, cu sângele cel curs din coasta Ta prin 
milostivire». 

Cămară de nuntă slăvită a împăratului slavei fiind, slăvită Stăpână, i-ai 
slăvit pe oameni, pentru aceea învredniceşte-mă şi pe mine de slava cea fără 
de pată. 

Ai oprit stricăciunea firii prin curăţiile nestricăciunii, opreşte. 
Nepătată, şi şuvoaiele patimilor mele şi năvălirile cugetelor celor trupeşti. 

Slavă... 

Omoară mişcările pătimaşe ale trupului şi săltările trupului meu 
supune-le minţii ca pe un asin, înfrânându-le cu frâiele rugăciunilor tale. 

Şi acum... 

Nu potrivit legilor firii ai născut, Preanevinovată, pe adevăratul 
Dătător al legii, pe Care roagă-L ca, întorcându-se sufletul meu din legea 
păcatului, să mă miluiască şi să mă mântuiască. 

Sedealna. Glasul al 4-lea 
Cel ce Te-ai înălţat pe Cruce 

Scara cea nematerialnică, ce se întindea de la pământ la cer, în chip 
tainic te-a preînchipuit pe tine, scara cea cuvântătoare şi însufieţită, căci tu ai 
surpat peretele din mijloc al despărţiturii unind, Prealăudată, pe cele mai 
înainte despărţite, cerul unindu-1 cu pământul şi pe muritori amestecându-i 
cu îngerii. 

Cântarea a 7-a 

Irmosul 

«în cuptorul persan, tinerii lui Avraam, arzând mai mult de dragostea 
dreptei credinţe decât de văpaia focului, au strigat: Bine eşti cuvântat în 
Biserica slavei Tale, Doamne». 

Ca un rug purtător de foc şi primitor de Dumnezeu fiind. Curată, arde 
spinii cugetelor mele celor rele şi luminează sufietul şi mintea mea şi usucă 
adâncul patimilor mele. 

Mărirea cea din veac şi dumnezeiasca slavă în chip vădit tu singură 
le-ai aflat pe pământ, arătându-te al doilea cer, aşadar, tu nimiceşte pe 
vrăjmaşii mei cei lăudăroşi, demonii. 

Slavă... 

Izvor dumnezeiesc al milei şi al bunătăţii, revarsă din belşug bogăţia 
milelor tale, curăţind întinăciunea păcatelor mele şi stinge aprinderea 
trupului. 

Şi acum... 

Bogăţia cea duhovnicească dăruită mie de la Dumnezeu toată am 
cheltuit-o trăind ca un risipitor în plăcerile trupului. Dar ca pe fiul cel 
risipitor, cu rugăciunile tale. Fecioară, mă îndreptează. 

Cântarea a 8-a 
Lmosul: 

«Mâinile întinzându-şi Daniil...». 

Rupe lanţul căderilor mele şi potoleşte răscolirile trupului, taie poftele 
răutăţilor şi curăţeşte degrab pe robul tău de cugetele cele ascunse. 
Născătoare de Dumnezeu, ocrotitoarea şi apărarea tuturor credincioşilor. 

Munte văzut al lui Dumnezeu şi netăiat şi gras, închegat şi umbrit. 
Fecioară fără prihană, acoperă-mă cu acoperământul rugăciunilor tale şi 
izbăveşte-mă din cursele vânătorilor şi păzeşte-mă de săgeţile diavoleşti ale 
poftelor celor ruşinoase. 

Binecuvântăm pe Tatăl... 
Fă să zămislesc în cele mai de dinlăuntru ale mele dumnezeiasca frică 
şi duhul pocăinţei şi să nasc viaţa cea virtuoasă şi înfricoşată viclenilor 
diavoli şi arată-mă pe mine împreună-vorbitor cu îngerii. 

Şi acum... 

Uşă a vieţii, deschide-mi mie uşile nădejdii mele şi povăţuieşte-mă, 
fără prihană, la viaţa cea fără sfârşit şi arată pe robul tău moştenitor al 
împărăţiei cerurilor şi părtaş dumnezeieştii slave a sfinţilor. 

Să lăudăm... Irmosul: 
«Mâinile întinzându-şi Daniil, gurile leilor cele deschise, în groapă 
le-a încuiat; iar tinerii cei iubitori de dreapta credinţă, cu virtute 
încingându-se, puterea focului au stins strigând: Binecuvântaţi toate 
lucrurile Domnului pe Domnul». 

Cântarea a 9-a 
Lmosul: 

«Eva prin boala neascultării blestemul înlăuntru a adus; dar tu. 
Fecioară Născătoare de Dumnezeu, prin Odrasla purtării în pântece, lumii 
binecuvântarea ai înflorit. Pentru aceasta toţi te mărim». 

Pleacă-te, cu rugăciunile tale, spre robul tău, Curată, şi apucă mai 
înainte şi izbăveşte-mă de nevăzuţii vrăjmaşi, care mă supără şi îmi fac rău şi 
mântuieşte-mă din nevoi şi din necazuri şi din nenorociri de tot felul. 

Pe mine cel ce sunt în rănile păcatelor şi în chinuri, vindecă-mă. 
Preacurată Fecioară, şi izbăveşte-mă de poftele cele rele, ceea ce ai născut pe 
Cuvântul cel Atotputernic, bun şi iubitor de oameni. 

Slavă... 

Pentru Adam, cel ce mai înainte a căzut în moarte. Fiul tău. Cel ce este 
Stăpânul morţii şi al vieţii, Preabună, morţii S-a dat. Pentru aceea 
înviază-mă din căderea patimilor cu rugăciunile tale. 

Şi acum... 

Mântuieşte, Născătoare de Dumnezeu, pe cel ce aleargă la tine, din 
primejdii şi de căderea în păcat şi de fiirtuna patimilor trupeşti, din valul şi 
greutăţile vieţii, din necazuri şi de viitoarea osândă. 

Prosomii. Glasul al 4-lea 

Dat-ai semn 

Bucură-te, palatul preacurat al împăratului; bucură-te. Mireasă 
nepătată; bucură-te, rug nemistuit; bucură-te, dumnezeiesc acoperământ şi 
apărare a tuturor; bucură-te, cort neîntinat; bucură-te. Doamna întregii 
făpturi, cădelniţă de aur; bucură-te, prea-minunată Stăpână; bucură-te, rai 
dumnezeiesc, care ai odrăslit pomul vieţii. 

Bucură-te, preacinstit şi strălucit sălaş al Celui Preaînalt, Prealăudată 
şi Maică nenuntită; bucură-te, zid dumnezeiesc, Fecioară fără de bărbat; 
bucură-te, sfeşnic luminos; bucură-te, împăcarea a toată lumea; bucură-te, 
floarea credinţei; bucură-te, ceea ce cu puterea ta nebiruită zdrobeşti cu tărie 
îndrăznirea tiranilor. 

Bucură-te, Preanevinovată, mieluşeaua lui Hristos, Arhipăstorul; 
bucură-te, izvor veşnic de ambrozie; bucură-te, amestec de nectar; 
bucură-te, vas de aur al mirului celui înţelegător, care îndepărtezi mirosul 
cel greu al patimilor; bucură-te, cinstită desfătare a îngerilor, podoaba 
muritorilor celor credincioşi care te slăvesc pe tine. 

Toată nădejdea mea, cu tot sufletul, în tine o pun, eu, ticălosul şi 
nenorocitul, fără prihană Stăpână, nu mă lepăda pe mine, de la faţa ta, nici nu 
te scârbi de mine, nevrednicul; nu-mi închide mie mila ta cea iubitoare de 
oameni, Maică Fecioară, fiindcă alt ajutor afară de tine nu am, eu, robul tău. 



Sfântul Nicodim Aghioritul 



156 




Marti seara 
Canonul Preasfintei Născătoare de Dumnezeu. 
Facere a Sfântului Teofan Graptul 

Având următorul acrostih: 
«Pârga laudelor o aduc ţie, Doamnă, eu, Teofan» 

Cântarea 1, Glasul al 4-lea 

Irmosul: 

«Deschide-voi gura mea şi se va umplea de Duhul şi cuvânt 
răspunde-voi împărătesei Maici şi mă voi arăta, luminat prăznuind, şi voi 
cânta minunile ei, bucurându-mă». 

Preasfântă Născătoare de Dumnezeu, miluieşte-ne pe noi 

Inţelepţeşte îndoită cincimea simţirii. Stăpână, şi arat-o organ cu zece 
strune prin harul tău, ceea ce ai născut înţelepciunea cea mai presus de timp, 
ca să-ţi cânt ţie cântare armonioasă. 

Cu putere, Preanevinovată, îngerul de mare sfat, Cel ce a adus toate 
din nefiinţă, din tine a venit pentru milă şi, rupând zapisul, dezlegare ne-a 
dăruit. 

Slavă... 

Nor însufleţit al strălucirii Tatălui, te cunoaştem pe tine. Stăpână, 
răsăritul luminii care a luminat neorânduiala noastră şi care pe toţi i-a atras 
la cele cereşti. 

Şi acum... 

Văzută ai fost mai frumoasă fără de asemănare decât puterile cele de 
sus şi decât toată făptura. Născătoare de Dumnezeu, Curată, ceea ce ai 
îndumnezeit flrea oamenilor şi iadul l-ai omorât numai prin naşterea ta. 



157 



Noul Theotokarion - Canoanele aghiorite ale Maicii Domnului 



Cântarea a 3-a 

Irmosul: 

«Pe ai tăi cântăreţi, Născătoare de Dumnezeu, izvorul cel viu şi 
îndestulat, care s-au împreunat ceată duhovnicească, întăreşte-i, întru 
dumnezeiască mărirea ta, cununilor măririi învrednicindu-i». 

Au fost covârşite marginile firii şi legile firii s-au dezlegat prin 
naşterea ta mai presus de minte. Maică Fecioară, fără prihană, căci din tine 
Cel fără chip a primit trup. 

Pat neîntinat te-a văzut pe tine Solomon, înconjurat de şaizeci de 

1 3 

înţelepţi , Stăpână, pe care odihnindu-Se Dumnezeu, a luat trup şi cu 
muritorii a vorbit. 

Slavă... 

Porfiră din curatele tale sângiuri purtând Cuvântul lui Dumnezeu, fără 
schimbare şi fără amestecare, şi goliciunea lui Adam acoperind-o, 1-a încins 
cu dumnezeiasca frumuseţe. 

Şi acum... 

Locaşul dumnezeirii celei de nerăbdat şi cetate însufleţită a lui 
Dumnezeu, tu ai fost văzută, Preanevinovată, întru care s-a lucrat taina cea 
mare a negrăitei cunoştinţe care din veac nu s-a auzit. 

Cântarea a 4-a 

LthosuI: 

«Cel ce şade întru slavă pe scaunul Dumnezeirii, pe norul cel uşor a 
venit lisus Cel cu totul dumnezeiesc, prin Preacurata Fecioară, şi a mântuit 
pe cei ce strigă: Slavă puterii Tale, Hrisoase». 

Apa vie a nemuririi ca un izvor ai izvorât-o, ceea ce ai picurat celor 
aprinşi de sete nectarul cel dulce şi auriu al milostivirii, cu adevărat Raiul cel 
cu totul desfătat. Stăpână. 

Sfeşnic de aur strălucind cu cele şapte făclii ale harurilor, pe tine din 
tot neamul soarele Hristos te-a ales şi, venind în cele nepătrunse, S-a nuntit, 
fără sămânţă, cu trupul muritorilor spre înnoire. 

Slavă... 

Ai născut pe Ţiitorul a toate, pe Cel ce a împreunat toate cu cele înalte 
şi pe cele despărţite le-a unit, prin care cele de sus dănţuiesc împreună cu 
cele de jos şi toate îl slăvesc ca pe Dătătorul, Stăpână. 

Şi acum... 



Cânt. 3, 7. 



Sfântul Nicodim Aghioritul 



158 



Atelier in care s-a lucrat unirea celor două firi, tu eşti Fecioară, mai 
presus de minte, de cuvânt şi de cuget, din care S-a ţesut Stăpânul nu prin 
schimbare, ci prin unire, purtând întruparea. 

Cântarea a 5-a 

Irmosul: 

«Spăimântatu-s-au toate de dumnezeiască mărirea ta; că tu. Fecioară, 
neispitită de nuntă, ai avut în pântece pe Dumnezeu Cel peste toate şi ai 
născut pe Fiul Cel fără de ani. Cel ce dăruieşte pace tuturor celor ce te laudă 
pe tine». 

Tăria mea şi lauda mea tu eşti, Preanevinovată, ancoră tare a 
adevărului întru care mi-am pus toată nădejdea mea. Cuvioasă, şi toată 
bucuria vieţii. 

împletire de haruri eşti. Cuvioasă, care ai ascuns în pântecele tău firea 
cea necuprinsă fără de schimbare într-un singur ipostas, prin care Dumnezeu 
cel purtător de trup S-a arătat tuturor şi muritor mai presus de fire. 

Slavă... 

Mare dulce şi totuşi neumblată ai scuflindat pe cârmuitorii şi călăreţii 
lui Faraon cel înţelegător şi pe Israelul cel nou l-ai mântuit, conducându-1 
spre cetatea cea cerească şi la limanul cel liniştit. 

Şi acum... 

în chip minunat ai covârşit în frumuseţi toată făptura care, cântând, 
strigă ţie: Bucură-te, Mireasă, prin care, venind iubitorul de frumuseţe, a 
înnobilat toată firea muritorilor. Stăpână, şi a izbăvit-o din mâna 
pierzătorului. 

Cântarea a 6-a 

LthosuI: 

«înţelepţii de Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa». 

Propovăduim pe Cuvântul, înţelepciunea Tatălui'"^, pe Fiul cel mai 
înainte veşnic, pe Cel sălăşluit prin fire în pântecele tău şi pe Cel ce ne-a 
îndumnezeit pe noi prin cea mai bună plăsmuire. 

Cel ce a întemeiat munţii cu un semn, pe tine munte înţelegător te-a 
arătat, umbrit de virtuţi, din care El însuşi Şi-a tăiat trup, ceea ce eşti de 
Dumnezeu dăruită. 



1 Cor. 1,24. 

Slavă... 

Muşcată de veninul şarpelui, cea dintâi maică a pierdut tot neamul 
omenesc, dar prin naşterea ta cea netâlcuită. Preacurată, se îndumnezeieşte 
toată firea într-un chip mai bun. 

Şi acum... 

Propovăduiesc văzând minunile tale cele mai presus de minte şi de 
cunoştinţă. Preacurată, cum Cel neîncăput încape fără de schimbare întru 
tine, cum S-a făcut prunc Ziditorul a toată făptura. Stăpână. 

Sedealna. Glasul al 4-lea 
Degrab ne întâmpină 
Stai împotriva duşmanilor noştri care se luptă cu noi, căci cumplit au 
dat năvală în moştenirea ta. Mărie, Stăpâna tuturor; pierde îndrăznirea 
păgânilor, ca să cunoască neamurile cele iubitoare de război puterea ta. Cu 
dumnezeiască voia ta pe toţi nimiceşte-i. 



Cântarea a 7-a 

hTnosul: 

«N-au slujit făpturii cugetătorii de Dumnezeu, fără numai Făcătorului; 
ci groaza focului bărbăteşte înfruntând-o, se bucurau, cântând: Prealăudate 
Dumnezeul părinţilor noştri şi Doamne, bine eşti cuvântat». 

Minunea naşterii tale a covârşit orice minte căci Cel neapropiat şi 
necircumscris cu firea, cu trupul circumscris făcându-Se, a scris pe robii tăi 
în cartea vieţii. Preasfântă Născătoare de Dumnezeu. 

Toate profeţiile întru tine s-au împlinit. Mireasa lui Dumnezeu, căci tu 
ai născut pe împodobitorul lumii, pe toţi împodobindu-i şi luminându-i, 
Binecuvântată, Preasfântă Fecioară, mântuirea muritorilor. 

Slavă... 

Ai născut pe Cuvântul de aceeaşi putere cu Tatăl şi cu Duhul, pe Cel ce 
este în două firi şi un singur ipostas, preabună, prea-lăudată şi binecuvântată 
Stăpână, mântuirea muritorilor. 

Şi acum... 

Adânc nepătruns te gândim pe tine şi înălţime negrăită. Maică 
Fecioară care ai înălţat firea muritorilor prin dumnezeiască naşterea ta, 
Prealăudată, Binecuvântată Stăpână, mântuirea muritorilor. 

Cântarea a 8-a 

Irmosul: 

«Pe tinerii cei binecredincioşi...». 

Comoară dumnezeiască a toată curăţia şi cort al fecioriei de 
Dumnezeu îngrădit ai fost văzută, Mireasa Iui Dumnezeu, crinul cel cu bună 
mireasmă al Săditorului făpturii şi templu dumnezeiesc. Pentru aceea, 
Fecioară, pe tine te lăudăm şi te preaînălţăm întru toţi vecii. 

Ai purtat focul dumnezeirii în pântece fără de ardere, ca rugul cel 
nears, dezlegând, Preanevinovată, datoria Evei prin dumnezeiască naşterea 
ta, Prealăudată. Pentru aceea, pe tine. Fecioară, te lăudăm şi te preaînălţăm 
întru toţi vecii. 

Binecuvântăm pe Tatăl... 
Pe mine întreg m-a luat fără schimbare şi fără amestecare după 
ipostas. Cuvântul cel atotdesăvârşit, întreg m-a îndumnezeit prin cea mai 
bună unire. Stăpână. Pentru aceea, pe tine. Fecioară, te lăudăm şi te 
preaînălţăm întru toţi vecii. 

Şi acum... 

La fire venind Lucrătorul firii, din muntele Maicii lui Dumnezeu celei 
nenuntite, prunc la sân este văzut acum, purtat de mâinile tale de maică şi pe 
toţi i-a ridicat să te laude pe tine ca Maică a Lui şi să te slăvească pe tine ca 
singură Născătoare de Dumnezeu. 

Să lăudăm... Irmosul: 

«Pe tinerii cei binecredincioşi în cuptor naşterea Născătoarei de 
Dumnezeu i-a mântuit, atunci fiind închipuită, iar acum plinită; pe toată 
lumea ridică să-ţi cânte ţie, pe Domnul lucrurile lăudaţi-L şi-L preaînălţaţi 
întru toţi vecii.» 

Cântarea a 9-a 

Lmosul: 

«Tot neamul pământesc să salte cu duhul, fiind luminat; şi să 
prăznuiască firea minţilor celor fără de trup, cinstind sfânta prăznuire a 
Maicii lui Dumnezeu, şi să strige: Bucură-te, Preafericită Născătoare de 
Dumnezeu, Curată, pururea Fecioară». 

Car cu totul luminos al Cuvântului eşti, car în chipul focului, car cu 
multe nume numit, car mai fără de asemănare decât tronurile cele 
nematerialnice, car ferecat cu aur al întăririi Fiului tău, arată-mă şi pe mine 
car al minţii în nepătimire. Mireasa lui Dumnezeu. 

Mireasa lui Dumnezeu, Cel ce este mai presus de toate pe tine te-a 
pregătit cer nou mai înalt decât cerurile şi, uitând cerurile cu toate puterile 
cereşti, pogorându-Se, întreg în pântecele tău S-a sălăşluit în chip de negrăit, 
neieşind din sălaşul părintesc sau din dumnezeiasca fire. 

Slavă... 

Soarele cel luminos a iubit neprihănirea ta, Stăpână, şi S-a nuntit cu 
tine în chip de negrăit spre învierea firii omorâte. Pentru aceea, cu dor te 
lăudăm pe tine şi te cinstim cu credinţă ca ceea ce eşti pricina dumnezeieştii 
împărtăşiri. 

Şi acum... 

Potoleşte valul patimilor din inima mea, Preanevinovată; fă să 
înceteze săltările trupului meu; întăreşte mintea mea pentru contemplarea 
cea nematerialnică şi năvălirile cele neorânduite ale gândurilor întoarce-le în 
nepătimire şi de viaţa cea viitoare învredniceşte-mă. 

Prosomii. Glasul al 4-lea 

Ca pe un viteaz între mucenici 

Bucură-te, veselie a puterilor dumnezeieşti. Stăpână; bucură-te, lauda 
Apostolilor; bucură-te, cununa mucenicilor, lauda cuvioşilor; bucură-te, 
răsunet al pustnicilor, ierarhilor şi profeţilor, mai înaltă decât toate laudele 
îngerilor şi ale oamenilor. Născătoare de Dumnezeu, vestită auzire. 

Bucură-te, cort sfânt al Stăpânului făpturii; bucură-te. Născătoare de 
Dumnezeu, cu totul nepătată; bucură-te, sfeşnic luminos; bucură-te, cetate 
însufleţită; bucură-te, pod care îi treci pe muritori de la moarte la viaţă; 
bucură-te, nevinovată. Preasfântă Fecioară; bucură-te, ceea ce singură prin 
naşterea ta ai unit cele pământeşti cu cele de sus. 

Bucură-te, uşă bătută cu aur; bucură-te, tron în chipul focului, 
bucură-te, dumnezeiască masă cu aur strălucită; bucură-te, aurită cămară de 
nuntă; bucură-te, hlamidă de purpură; bucură-te, car luminos; bucură-te, cort 
slăvit; bucură-te, templu în chip de fiilger; bucură-te, bunăcuviinţa şi 
frumuseţea sufletului meu. Maică Fecioară, Mireasa lui Dumnezeu. 

De mii de ori, Preanevinovată, am tăgăduit să fac pocăinţă pentru 
păcatele mele, dar nu mă lasă răul meu obicei. Pentru aceea strig ţie şi cad la 
tine cu lacrimi şi ţie mă rog: Izbăveşte-mă dintr-o asemenea tiranie şi mă 
povăţuieşte la cele mai bune care au mântuirea. 

Miercuri seara 
Canonul Preasflntei Născătoare de Dumnezeu. 
Facere a lui Ilie Criteanul, Ecdicul 

Având acrostihul: 
«Rugăciunea lui Ilie către Născătoarea de Dumnezeu» 

Cântarea 1, Glasul 4 

Irmosul: 

«Noianul Mării Roşii cu urme neudate, pedestru trecându-1 Israel cel 

de demult, cu mâinile lui Moise în chipul Crucii, puterea lui Amalic în 

pustiu a biruit». 

Preasfântă Născătoare de Dumnezeu, miluieşte-ne pe noi 

Ceea ce singură eşti apărătoare caldă în ispite şi în necazuri a celor ce 

scapă la acoperământul tău. Preacurată, primeşte, ca o bună, rugăciunea mea 

din inimă. 

Liman fără valuri aflându-te pe tine, eu, cel ce sunt bătut de năvălirile 
primejdiilor şi necazurilor, cânt ţie cu mulţumire cântare de laudă, pururea 
Fecioară. 

Slavă... 

Cu ochiul tău cel milostiv şi plin de bunăvoinţă. Născătoare de 
Dumnezeu, văzându-mă pe mine împresurat de nenorociri şi grele încercări, 
degrab mă slobozeşte, căci pe tine te rog: Ajută-mă! 

Şi acum... 

Eva şi Adam s-au izbăvit prin tine de blestem, împreună cu care şi eu 
cad la tine. Curată; lacrimile întristării mele acum în bucurie le întoarce şi 
din primejdii mă slobozeşte. 

Cântarea a 3-a 

hTnosul: 

«Arcul celor puternici a slăbit şi cei neputincioşi cu putere s-au încins. 
Pentru aceasta, s-a întărit întru Domnul inima mea». 

Armă nezdrobită şi zid nebiruit dobândindu-te pe tine, abat cetele 
celor potrivnici şi laud minunile tale. Născătoare de Dumnezeu, nenuntită. 

Risipeşte materia întristărilor şi stinge focul deznădejdii căci cine 
altul, afară numai de Domnul este atotputernic ca tine, Fecioară. 

Slava... 

Ia aminte la strigătul robului tău care are nevoie de ajutorul tău, Maica 
lui Dumnezeu, nădejdea mea, auzi-mă şi grăbeşte ca să mă mântuieşti. 

Şi acum... 

Pleacă-te, Preabună, ca să mă mântuieşti căci ai întrupat pe Dumnezeu 
Cuvântul, pe Cel ce prin dumnezeiasca voie pe toate le-a adus întru fiinţă, 
mai presus de cuvânt şi de minte. 

Cântarea a 4-a 

Irmosul: 

«Văzându-Te Biserica ridicat pe Cruce de voie pe Tine, Soarele 
dreptăţii, a stat în rânduiala sa cu cuviinţă strigând: Slavă puterii Tale, 
Doamne». 

Nimicind pe cei ce mă vrăjmăşesc în deşert, ca unii ce se grăbesc să 
apuce sufietul meu, păzeşte-mă pe mine. Stăpână, cel ce întru tine mi-am 
pus nădejdea, ca să te slăvesc pe tine cu bucurie. 

Izbăvindu-mă pe mine din gura celor ce grăiesc vicleşug, ocrotitoarea 
mea cea preabună, arată-mă fără prihană în faptele vieţii căci multe poţi, ca 
ceea ce eşti Maica Ziditorului. 

Slavă... 

Doctorie care alini durerea cunoscându-te pe tine, eu, cel slăbănogit cu 
trupul şi cu duhul, strig: Vindecă-mă, Stăpână, miluieşte-mă şi izbăveşte pe 
rugătorul tău care caută scăpare la tine. 

Şi acum... 

Ca laudă a îngerilor şi oamenilor te cântăm toţi. Fecioară Mărie, şi cu 
credinţă ne rugăm: Roagă-te, Stăpână, să fim izbăviţi din nenorociri. 

Cântarea a 5-a 

hTnosul: 

«Tu, Doamne al meu. Lumină în lume ai venit. Lumină sfântă. Care 
întorci din întunericul necunoştinţei pe cei ce Te laudă cu credinţă». 

îndreaptă. Curată, rugăciunea robului tău către Domnul, Fiul tău, ca să 
afiu dezlegare multor păcate. 

Izbăveşte-mă, Mireasa lui Dumnezeu, de patimi şi de primejdii, căci 
pe tine te-a pus Dumnezeu mijlocitoare către El a smereniei mele. 

Slavă... 

Acoperământul meu tu eşti, bucuria şi lauda mea, o. Stăpână, 
Născătoare de Dumnezeu, nu trece deloc cu vederea pe cei ce aleargă Ia tine. 

Şi acum... 

Acum cere nouă iertarea păcatelor noastre şi izbăveşte-ne de 
primejdii, de patimile cele necurate, cu rugăciunile tale, Prea-lăudată. 

Cântarea a 6-a 

Irmosul: 

«Jertfi- voi ţie cu glas de laudă. Doamne, strigă Biserica Ta către Tine, 
de sângele diavolilor curăţindu-se cu sângele cel curs din coasta Ta, prin 
milostivire». 

Tu eşti tăria mea, fără prihană Stăpână, în necazuri neaşteptate care mă 
împresoară foarte şi strig ţie: Mare este atotputernicul tău acoperământ 
pentru robul tău. 

Fecioară, fără de prihană, vindecă rănile sufietului meu; apără-mă, şi 
izbăveşte pe robul tău de învinuiri, cleveteli şi de uneltirea cea ne-dreaptă. 

Slavă... 

Zdrobeşte pe cei ce pururea se sfătuiesc împotriva mea cu nedreptate 
şi nu mă lăsa să pier, că toate îţi sunt cu putinţă ca Maicii lui Dumnezeu. 

Şi acum... 

Adoarme sălbăticitul val al sufletului meu că mulţime de păcate, ispite 
şi necazuri se ridică împotriva robului tău, ci tu însuţi mă izbăveşte. Stăpână. 

Sedealna. Glasul al 4-lea 
Degrab ne întâmpină 
Te lăudăm pe tine. Mireasa lui Dumnezeu, Maica lui Hristos 
Dumnezeu, slăvind necuprinsă naşterea ta, prin care am fost izbăviţi din 
înşelarea diavolului şi din tot felul de primejdii. Născătoare de Dumnezeu, 
Stăpână, şi cu credinţă strigăm: Miluieşte turma ta. Fecioară prealăudată. 

Cântarea a 7-a 

Irmosul: 

«Cel ce ai mântuit în foc pe tinerii lui Avraam, şi ai ucis pe haldei, care 
fără dreptate vânau pe cei drepţi, Prealăudate Doamne, Dumnezeul 
părinţilor, bine eşti cuvântat». 

Pe duşmanii cei din Agar, degrab pierzându-i cu paloşul rugăciunilor 
tale, Mărie, păzeşte pe poporul tău şi turma ta care strigă Fiului tău: 
Dumnezeul Părinţilor noştri bine eşti cuvântat. 

Chivotul cel înţelegător, primeşte-mă pe mine, cel ce la tine scap, să 
nu mă prindă pe mine vrăjmaşul şi, prigonindu-mă, să mă piardă pe mine, 
cel ce cânt Fiului tău. Maica lui Dumnezeu: Dumnezeul Părinţilor noştri 
bine eşti cuvântat. 

Slavă... 

Născătoare de Dumnezeu, Mărie, vino degrab la robul tău cel 
primejduit în întreitele valuri ale ispitelor şi care, lipsit de ajutor, strigă: 
Nădejdea celor fără de nădejde, miluieşte-mă. 

Şi acum... 

Risipeşte acum Născătoare de Dumnezeu, Preabună, omeneştile ispite 
ce sunt pricini ale păcatelor şi cu dumnezeieştile tale rugăciuni izbăveşte pe 
robii tăi din învinuirile păcatelor şi de toată vătămarea. 

Cântarea a 8-a 

Irmosul: 

«Atotputernice Mântuitorule al tuturor...». 

S-a ridicat împotriva noastră poporul cel fărădelege, lăudându-se că va 
asupri pe robii tăi, pe care, depărtându-1, fără de prihană Fecioară, acoperă 
pe cei ce strigă: Binecuvântaţi toate lucrurile pe Domnul şi prealăudaţi-L. 

Fiindcă tu eşti puterea mea şi ajutorul meu, nu mă spăimântez de 
năvălirile vrăjmaşilor, ci te laud pe tine. Stăpână, şi strig Fiului tău: 
Binecuvântaţi toate lucrurile pe Domnul şi prealăudaţi-L. 

Binecuvântăm pe Tatăl... 

Cere acum plinire rugăciunii mele, să dăruiască bucurie în locul 
întristării, ca să te laud pe tine. Stăpână, şi să strig Fiului tău: Binecuvântaţi 
toate lucrurile pe Domnul şi prealăudaţi-L. 

Şi acum... 

Preasfântă Maica lui Dumnezeu, multele tale mile pe noi ne izbăvesc 
de judecata pentru păcate şi de felurite primejdii, căci tu, născând pe 
Dumnezeu, miluieşti pe toată lumea. 

Să lăudăm. Irmosul: 

«Atotputernice Mântuitorule al tuturor, pogorându-Te în mijlocul 
văpăii, pe cei ce ţineau la dreapta credinţă i-ai răcorit şi i-ai învăţat să cânte: 
Toate lucrurile binecuvântaţi şi lăudaţi pe Domnul». 

Cântarea a 9-a 

Irmosul: 

«Eva, prin boala neascultării, blestemul înlăuntru a adus; dar tu, 
Fecioară Născătoare de Dumnezeu, prin Odrasla purtării în pântece, lumii 
binecuvântarea ai înflorit. Pentru aceasta, toţi te mărim». 

Arme nelegiuite vrea să ascută împotriva noastră pierzătorul arap, dar 
tu Fecioară, Născătoare de Dumnezeu, cu puterea Crucii şi cu rugăciunile 
tale într-armează împotriva lui pe rugătorii tăi. Pentru aceasta, propovăduim 
slava ta. 

Dăruieşte-mi putere împotriva vrăjmaşilor şi izbăveşte-mă din 
primejdii. „Ce-ţi voi aduce ţie?", cu adevărat mă întreb şi eu. Totuşi, 
Stăpână, ceea ce am îţi aduc ţie: mulţumire. Pe aceasta primeşte-o şi mă 
mântuieşte. 

Slavă... 

Ca Maică a Făcătorului a toate, cu totul luminoasă, mângâiere celor 
întristaţi, ajutor celor în primejdii, apărare celor apăsaţi, cercetare grabnică 
celor bolnavi, păzeşte-mă până la sfârşitul vieţii. 

Şi acum... 

Pe mine cel ce suspin în multe căderi şi în multe primejdii, 
Prealăudată, nu mă trece cu vederea, căci acum jertfa de laudă îţi aduc ţie, 
strigând cu putere: Preasfântă Născătoare de Dumnezeu, ajută-mă, căci, 
slăvindu-te pe tine, împlinesc cântarea. 

Prosomii. Glasul al 4-lea 

Dat-ai semn 

Bucură-te, ceea ce singură ai odrăslit trandafirul cel bine mirositor; 
bucură-te, frumuseţe mult dorită; bucură-te. Fecioară nenuntită; bucură-te, 
vas dumnezeiesc al mirului celui de mult preţ; bucură-te, cea prin care noi, 
cei omorâţi mai înainte, am fost duşi la cer, noi, cei care, oarecând am 
alunecat în prăpastia iadului prin răutatea şarpelui; bucură-te, nevinovată, 
turn de pază nezdrobit al credincioşilor. 

Bucură-te, ceea ce ai izvorât râul vieţii cel nedeşertat; bucură-te, toiag 
care ai odrăslit floarea cea neveştejită. Cuvioasă Preasfântă; bucură-te, 
Născătoare de Dumnezeu; bucură-te, bucuria a toată lumea; bucură-te, prin 
care ne-am agonisit Raiul; bucură-te, ceea ce singură ai stins cuptorul 
necredinţei; bucură-te, ridicarea lui Adam celui căzut, Prealăudată. 

Bucură-te, palat nepreţuit al împăratului; bucură-te, mireasă fără de 
pată; bucură-te, rug nears; bucură-te, pat dumnezeiesc; bucură-te, ocrotire a 
celor ce cred în tine; bucură-te. Doamna întregii făpturi, cădelniţă de aur; 
bucură-te, preaminunată Stăpână; bucură-te, rai dumnezeiesc care ai odrăslit 
pomul vieţii. 

Plâng şi mă tânguiesc văzând eu, ticălosul, cuptorul ispitelor 
sălbăticindu-se împotriva mea, acum la tine. Fecioară cad eu, nenorocitul, 
nu mă trece cu vederea, nici nu mă lepăda pe mine, nevrednicul, ci umple de 
bucurie inima mea, ceea ce ai născut bucuria, ca nu cumva adâncul 
întristărilor să mă înghită pe mine, cel slăbănogit. 

Joi seara 

Canonul Preasfîntei Născătoare de Dumnezeu. 
Facere a lui Manuil, marele retor 

Cântarea 1, Glasul al 4-lea 

Irmosul: 

«Deschide-voi gura mea şi se va umplea de Duhul şi cuvânt 
răspunde-voi împărătesei Maici şi mă voi arăta, luminat prăznuind, şi voi 
cânta minunile ei, bucurându-mă». 

Preasfântă Născătoare de Dumnezeu, miluieşte-ne pe noi 

Mintea mea călăuzeşte-o, prin strălucirea mijlocirii tale, către Domnul 
pe Care L-ai întrupat, fără prihană Fecioară, ca să laud cu credinţă minunile 
tale, căci tu eşti ajutorul tuturor şi izbăvirea. 

Ca ceea ce eşti palat însufleţit al Atotputernicului Dumnezeu, fară 
prihană, fă temple ale Domnului pe cei ce cu dor te laudă pe tine căci tu eşti 
ajutorul tuturor şi izbăvirea. 

Slavă... 

Ca ceea ce eşti izvor al dumnezeieştilor haruri, Preanevinovată, varsă 
şi mie picăturile harului, scufundând adâncurile patimilor mele, căci tu eşti 
ajutorul tuturor şi izbăvirea. 

Şi acum... 

Ca ceea ce în chip mai presus de fire ai născut cu trup pe Dumnezeu 
Cel mai înainte de veci. Maică Fecioară, pe Acesta roagă-L să treacă cu 
vederea adâncul păcatelor mele, căci tu eşti ajutorul tuturor şi izbăvirea. 

Cântarea a 3-a. 

hmosul: 

«Pe ai tăi cântăreţi Născătoare de Dumnezeu, izvorul cel viu şi 
îndestulat, care s-au împreunat ceată duhovnicească, întăreşte-i, întru 
dumnezeiască mărirea ta, cununilor măririi învrednicindu-i». 



169 



Noul Theotokarion - Canoanele aghiorite ale Maicii Domnului 



Fecioară, Tu eşti muntele cel sfânt şi umbrit, căci puterea Tatălui, 
Curată, pe tine cer nou înstelat te-a arătat, mai înaltă decât tăria cea de acum. 

Corurile îngerilor celor nematerialnici stau înaintea ta cu cuviinţă de 
robi şi cu frică, fără prihană, şi nu pot să te laude pe tine căci vrednicia ta a 
arătat- o mai presus de îngeri. 

Slavă... 

Rugul cel nemistuit în Sinai naşterea ta mai dinainte vestind-o în foc, 
umbrit o a închipuit. Mireasa lui Dumnezeu, Cel care vrednicia ta a arătat-o 
mai înaltă decât toate. 

Şi acum... 

Norul cel mai alb eşti care picuri din cer credincioşilor picăturile 
harului şi care ne-ai răsărit Soarele dreptăţii Care vrednicia ta a arătat-o mai 
înaltă decât toate. 

Cântarea a 4-a 

kmosul: 

«Cel ce şade întru slavă pe scaunul Dumnezeirii, pe norul cel uşor a 
venit lisus, Cel cu totul dumnezeiesc, prin Preacurata Fecioară, şi a mântuit 
pe cei ce strigă: Slavă puterii Tale, Hristoase». 

Preoţii, cuvioşii şi dumnezeieştii prooroci, pe tine în taine mai dinainte 
te-au propovăduit, că vei fi vas al lui Dumnezeu, dumnezeiască Mireasă, 
căci prin tine au văzut cei din întuneric lumina dumnezeieştii cunoştinţe. 

Pe tine. Fecioară fără pată, te-a luat Domnul din firea oamenilor ca pe 
o pârgă sfântă şi a sfinţit tot neamul nostru şi ne-a răsărit lumina 
dumnezeieştii cunoştinţe. 

Slavă... 

Primeşte cu bunăvoinţă, Prealăudată, cererile celor ce te roagă pe tine 
cu credinţă şi mintea noastră o luminează şi legea Domnului pe toţi îi învaţă 
şi străluceşte-i cu lumina dumnezeieştii cunoştinţe. 

Şi acum... 

Ajutorul tuturor tu eşti, Preanevinovată, al celor ce se încred în tine şi 
laudă cu credinţă şi cu dor dumnezeiască naşterea ta prin care a strălucit 
cereasca lumină a dumnezeieştii cunoştinţe. 

Cântarea a 5-a 

LthosuI: 

«Spăimântatu-s-au toate de dumnezeiască mărirea ta; că tu. Fecioară, 
neispitită de nuntă, ai avut în pântece pe Dumnezeu Cel peste toate şi ai 
născut pe Fiul Cel fără de ani. Cel ce dăruieşte pace tuturor celor ce te laudă 
pe tine». 

Ca o scară cerească te-ai arătat oarecând strămoşului lacob prin care 
minţile cele cereşti urcă Ia vederea Iui Dumnezeu şi iarăşi coboară pe 
pământ cu dor închinându-se negrăitei naşterii tale. 

Toiag te-a arătat pe tine, Preasfântă, care ai înflorit floarea cea 
înmiresmată şi minunată căci tu în chip de negrăit L-ai născut pe Dumnezeu 
prin Care cei credincioşi se fac nestricăcioşi, cu dor închinându-se negrăitei 
naşterii tale. 

Slavă... 

Te-a văzut pe tine odinioară proorocul ca pe o carte îndumnezeită întru 
care a fost scris Cuvântul Tatălui spre bucurie lumii şi i-a mântuit pe toţi ca 
un Dumnezeu pe cei ce cu credinţă se închină negrăitei naşterii tale. 

Şi acum... 

Nu poate nicidecum limba muritoare să te laude pe tine după cuviinţă. 
Născătoare de Dumnezeu, pentru aceea dă-mi mie, Cuvioasă, putere pe 
măsura voinţei, ca să laud cu dorire negrăită naşterea ta. 

Cântarea a 6-a 
Lmosul: 

«înţelepţii de Dumnezeu, care faceţi acest praznic dumnezeiesc şi cu 
totul cinstit al Maicii Iui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa». 

Depărtează toată întunecimea minţii mele şi dăruieşte, fără prihană, 
ticălosului meu suflet razele harului tău, căci tu eşti nădejdea şi ajutorul 
tuturor. 

M-am rănit, fără de prihană Stăpână, cu sabia înfricoşată a 
pierzătorului şi am căzut în cumplită moarte, ci tu viază-mă, căci tu eşti 
nădejdea şi ajutorul tuturor. 

Slavă... 

Se minunează toată mintea de minunile tale. Mireasa Iui Dumnezeu, 
pe care Ie reverşi cu îmbelşugare tuturor robilor tăi, căci tu eşti nădejdea şi 
ajutorul tuturor. 

Şi acum... 

Pe poporul tău cel căzut în prăpastia robiei vrăjmaşilor celor 
necredincioşi miluieşte-I, căci tu eşti nădejdea tuturor şi ajutorul. 

Sedealna. Glasul al 4-lea 

Cel ce Te-ai înălţat 
Mântuirea nemincinoasă a creştinilor, ocrotitoarea nebiruită a păcătoşilor, 
puternicul nostru ajutor şi scăparea, mântuieşte-mă pe mine, cel ce alerg la tine, 
Preanevinovată Fecioară, acoperă-mă cu aripile sfântului tău acoperământ, ai grijă 
de sufletul meu dincolo şi stai de faţă la plecarea de aici. 

Cântarea a 7-a 

Irmosul: 

«N-au slujit făpturii cugetătorii de Dumnezeu, fară numai Făcătorului; 
ci groaza focului bărbăteşte înfruntând-o, se bucurau, cântând: Prealăudate 
Dumnezeul părinţilor noştri şi Doanme, bine eşti cuvântat». 

Urmând dumnezeieştilor tale cuvinte acum, pe tine te fericim, strigând 
ţie: Bucură-te, Curată, căci minunile tale sunt străine şi nesfârşite. Drept 
aceea. Stăpână, luminează mintea mea, ca să te laud pe tine întru toţi vecii. 

Ca ceea ce eşti templu luminos al dumnezeiescului Duh, împarte 
darurile celor ce aleargă la tine cu credinţă, Preanevinovată, pentru aceea 
luminează mintea mea, ca să te laud pe tine întru toţi vecii. 

Slavă... 

Pe mine, cel ce alerg la nesfârşitele tale mile, nu mă trece cu vederea, 
ci ca ceea ce ai născut pe Dumnezeu cu trup, adâncul milelor, miluieşte-mă 
şi îndreaptă-mă pe mine, cel căzut în patimi, ca să te laud pe tine întru toţi 
vecii. 

Şi acum... 

Mişcările minţii mele, ceea ce eşti nădejdea şi mântuirea cre- 
dincioşilor, Preanevinovată, îndreaptă-le pe toate către tine pentru mila 
bunătăţii tale, ca să te cinstesc pe tine şi să te slăvesc întru toţi vecii. 

Cântarea a 8-a 

Irmosul: 

«Pe tinerii cei binecredincioşi...». 

Ca ceea ce eşti sfeşnic dumnezeiesc purtător de foc al harismelor 
trimite strălucirea ta tuturor celor ce strigă cu credinţă. Preacurată, într-un 
glas cu Arhanghelul: Bucură-te, prin care a fost luminat şi înnoit neamul 
oamenilor. 

Cort prealuminos fiind al strălucirii celei în trei sori, ai răsărit 
dumnezeiasca şi mântuitoarea lumină, fără prihană Fecioară, tuturor celor ce 
cu credinţă strigă ţie: Bucură-te, cea prin care a fost luminat şi înnoit neamul 
oamenilor. 

Binecuvântăm pe Tatăl... 
Trâmbiţa proorocească de demult tainic te-a închipuit pe tine uşă 
neumblată, munte şi palat, ceea ce îi arăţi temple ale Duhului pe cei ce strigă 
ţie: Bucură-te, cea prin care a fost luminat şi înnoit neamul oamenilor. 

Şi acum... 

Opreşte, Curată, şuvoaiele patimilor mele care scuflindă inima mea 
cea smerită, şi aruncă ancora la limanul dumnezeiesc, Prea-nevinovată, ca să 
te laud pe tine pururea, cea prealăudată, şi să strig ţie cu credinţă: bucură-te, 
cea prin care a fost luminat neamul oamenilor. 

Să lăudăm. Irmosul: 

«Pe tinerii cei binecredincioşi în cuptor naşterea Născătoarei de 
Dumnezeu i-a mântuit, atunci fiind închipuită, iar acum plinită; pe toată 
lumea ridică să-ţi cânte ţie pe Domnul lucrurile lăudaţi-L şi-L preaînălţaţi 
întru toţi vecii». 

Cântarea a 9-a 

Irmosul: 

«Tot neamul pământesc să salte cu duhul, fiind luminat; şi să 
prăznuiască firea minţilor celor fără de trup, cinstind sfânta prăznuire a 
Maicii lui Dumnezeu, şi să strige: Bucură-te, Preafericită Născătoare de 
Dumnezeu, Curată, pururea Fecioară». 

Dăruieşte-mi mie cu îmbelşugare şuvoiul cel de viaţă făcător al milei 
tale, căci la tine vin acum eu, cel vătămat rău din nepurtare de grijă şi te rog, 
dă-mi veselie, ca să strig: Bucură-te, ajutorul muritorilor, ca pururea să te 
măresc pe tine. 

Cu totul rănit zac eu, nenorocitul, în cădere cumplită prin uneltirile 
vicleanului vrăjmaş, fără de prihană Fecioară, ci tu, care ai născut viaţa cea 
ipostatică degrab mă ridică, să strig ţie: Bucură-te, ajutorul muritorilor ca 
pururea să te măresc pe tine. 

Slavă... 

A venit la noi lumina cunoştinţei prin naşterea ta şi pe toţi i-a umplut 
de dumnezeiască înţelepciune şi vedem neumbrit tainele cele înţelegătoare 
ale Fiului tău şi Dumnezeu, pentru aceea şi eu. Stăpână, împreună cu toţi 
lăudându-te, te măresc. 

Şi acum... 

Luminează-mă cu strălucirea bucuriei pentru negrăită mila milostivirii 
tale şi alungă toţi norii deznădejdii mele şi dăruieşte-mi mie bucuria cea 
adevărată, ca să laud cu credinţă dumnezeiască naşterea ta şi pururea să te 
măresc pe tine. 

Prosomii. Glasul al 4-lea 

Ca un viteaz între mucenici 
Bucură-te, tron în chipul focului al Atotputernicului Dumnezeu; 
bucură-te, vas care porţi mana; bucură-te, izvor nesecat, care verşi şuvoaiele 
harului celor ce cu credinţă aleargă la sprijinul tău şi care celor bolnavi le dai 
harul vindecărilor şi care dai dezlegare feluritelor primejdii, fără de prihană 
Fecioară. 

Bucură-te, ceea ce ai purtat fără strâmtorare în pântecele tău temelia 
pământului, Preanevinovată; bucură-te, viţa cea cu bună roadă, care ai 
odrăslit strugurele cel copt care a revărsat tuturor credincioşilor vinul cel 
mântuitor, care ai izvorât dulceaţa nestricăciunii celor cufiindaţi în adâncul 
înşelării prin sfatul şarpelui. 

Bucură-te, munte umbrit de virtuţi. Mireasa lui Dumnezeu; bucură-te, 
cleşte purtător de foc care ai purtat cărbunele dumnezeiesc. Cel care ridică 
păcatele a toată lumea, bucură-te, dătătoarea mântuirii muritorilor; 
bucură-te, turn de veghe neclintit al Bisericii lui Hristos; bucură-te, tron al 
Domnului în chipul soarelui; bucură-te, întărirea credincioşilor. 

Preanevinovată, Mireasa lui Dumnezeu, tras în jos şi ademenit de 
cugete întunecate tîind, m-am depărtat de Fiul tău, ca mai înainte tîul cel 
risipitor, gol fiind de virtuţile pe care le-am avut din fire, pentru aceea mă 
rog, întorcându-mă la dumnezeiasca pocăinţă, învredniceşte-mă să primesc 
din nou bogăţia pe care am pierdut-o. 

Vineri seara 
Canonul Preasfintei Născătoare de Dumnezeu. 
Facere a împăratului Teodor Lascaris 

Cântarea 1, Glasul al 4-lea 

Irmosul: 

«Deschide-voi gura mea şi se va umplea de Duhul şi cuvânt 
răspunde-voi împărătesei Maicii şi mă voi arăta, luminat prăznuind, şi voi 
cânta minunile ei, bucurându-mă». 

Preasfântă Născătoare de Dumnezeu, miluieşte-ne pe noi 

Ceea ce ai născut bucuria, bucură-te. Fecioară, Mireasa lui Dumnezeu, 
izgonirea blestemului; bucură-te, Preanevinovată; bucură-te. Stăpână, 
apărătoarea lumii; bucură-te, scăparea celor ce aleargă la tine. 

Fiind dăruitoare a bucuriei, bucură-te, Mireasa lui Dumnezeu, 
Stăpână, ceea ce ai micşorat blestemul; bucură-te, nenuntită; bucură-te, 
Preacurată, acoperământul sufletului meu; bucură-te. Maică Fecioară; 
bucură-te, Prealăudată. 

Slavă... 

Bucură-te, masă dumnezeiască; bucură-te, sfeşnic cu totul luminos; 
bucură-te, scaun de foc; bucură-te, templu al lui Dumnezeu; bucură-te, 
căruţa împăratului a toate; bucură-te, cetate însufleţită a Atotţiitorului. 

Şi acum... 

Bucură-te, munte sfânt, bucură-te, pod ceresc; bucură-te, pat însufleţit; 
bucură-te, nor de aur; bucură-te, Tu, cea fără de prihană, mântuirea 
credincioşilor; bucură-te, cu totul nepătată; bucură-te, Prealăudată. 

Cântarea a 3-a 

Lmosul: 

«Arcul celor puternici a slăbit şi cei neputincioşi cu putere s-au încins. 
Pentru aceasta, s-a întărit întru Domnul inima mea». 

Bucură-te, lauda fecioriei; bucură-te, bucuria nesfârşită a celor ce 
nasc; bucură-te, ceea ce singură eşti chemarea mântuitoare a Evei celei 
dintâi. 

Bucură-te, împăcarea lumii; bucură-te, minune străină a sfinţilor 
îngeri; bucură-te, Maică binecuvântată a Stăpânului a toată zidirea. 

Slavă... 

Bucură-te, crin cu dulce mireasmă; bucură-te, alabastru cu mir şi izvor 
al sfinţirii; Bucură-te, Fecioară, norul luminii, sfeşnicul cel cu şapte făclii. 

Şi acum... 

Bucură-te, trandafir neveştejit; bucură-te, comoară cu adevărat 
dumnezeiască a fecioriei, bucură-te, răscumpărarea mântuitoare a neamului 
ortodocşilor. 

Cântarea a 4-a 

Irmosul: 

«Sfatul cel neurmat şi dumnezeiesc al întrupării Tale celei de sus, celei 
din Fecioară, Proorocul Avacum avându-1 în minte, a strigat: Slavă puterii 
Tale, Doamne». 

Bucură-te, nădejdea de mântuire a tuturor; bucură-te, viţă mult 
roditoare; bucură-te, uşa lui Dumnezeu cea de taină; bucură-te, căruţa 
soarelui; bucură-te. Născătoare de Dumnezeu prealăudată. 

Bucură-te, munte umbrit al lui Dumnezeu; bucură-te, templu 
preasfânt; bucură-te, scară pe care mai înainte a văzut-o lacob; bucură-te, 
Fecioară preacurată; bucură-te. Născătoare de Dumnezeu prealăudată. 

Slavă... 

Bucură-te, mirul cel preaînmiresmat al lui Dumnezeu; bucură-te, 
vedere nepătrunsă, pe care mai înainte a văzut-o Proorocul Avacum; 
bucură-te, mântuirea credincioşilor; bucură-te, Născătoare de Dumnezeu 
prealăudată. 

Şi acum... 

Bucură-te, cetate cu douăsprezece ziduri a lui Dumnezeu; bucură-te, 
palat al dumnezeieştii slave; bucură-te, tron al Făcătorului tuturor; 
bucură-te, masa Cuvântului; bucură-te, Născătoare de Dumnezeu 
prealăudată. 

Cântarea a 5-a 

Irmosul: 

«Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai 
născut pe Fiul Cel fără de ani. Cel ce dăruieşte pace tuturor celor ce te laudă 
pe tine». 

Bucură-te, ceea ce ai odrăslit pe Săditorul făpturii; bucură-te, ceea ce 
ai născut pe hrănitorul a toată lumea; bucură-te, rădăcina lui David, ceea ce 
ai crescut pe Cel ce din milă ţine toate în chip mai presus de toată mintea. 

Bucură-te, zid nesurpat şi acoperământul celor ce te cinstesc pe tine; 
bucură-te, ocrotitoarea şi îndrăznirea pământenilor; bucură-te, nădejdea 
muritorilor, bucuria desfătată a tuturor celor ce te fericesc pe tine, 
preafericită Stăpână. 

Slavă... 

Bucură-te, vedere necuprinsă de îngeri; bucură-te, minune netâlcuită, 
străină şi negrăită; bucură-te, fiica Iui David, Maica Făcătorului a toate. 
Stăpâna şi Doamna întregii făpturi. 

Şi acum... 

Bucură-te, car de foc al împăratului a toate; bucură-te, porfira cea 
gândită a lui Dumnezeu Cuvântul; bucură-te, cleşte tainic şi cădelniţă de aur, 
uşa cea neumblată, preafericită Stăpână. 

Cântarea a 6-a 
LthosuI 

«înţelepţii de Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa». 

Bucură-te, ţarină nearată; bucură-te, vie nelucrată; bucură-te, Rai; 
bucură-te, izvor nedeşertat; bucură-te, vasul manei; bucură-te, Mireasa lui 
Dumnezeu. 

Bucură-te, liman neînvăluit; bucură-te, turn de veghe al celor războiţi; 
bucură-te, cetate întărită; bucură-te, îndreptarea celor căzuţi; bucură-te, 
Maica Celui Preaînalt; bucură-te, Preanevinovată. 

Slavă... 

Bucură-te, măslin pururea roditor; bucură-te, porumbiţă dorită de toată 
lumea; bucură-te. Maica lui Dumnezeu; bucură-te, Mărie, cu totul nepătată; 
bucură-te. Sfântă Fecioară; bucură-te, Prealăudată. 

Şi acum... 

Bucură-te, cleştele cărbunelui dumnezeiesc; bucură-te, cădelniţă cu 
totul de aur; bucură-te, buchet; bucură-te, vas al Duhului Sfânt; bucură-te, 
cămară de nuntă a Cuvântului; bucură-te, iubitoare de bine. 

Sedealna 
Arătatu-Te-ai astăzi 
Bucură-te, scaun de foc al împăratului şi sfeşnic cu totul de aur al 
luminii dumnezeieşti care luminezi sufletele şi minţile celor ce te laudă pe 
tine. Fecioară prealăudată. 

Cântarea a 7-a 

Irmosul: 

«N-au slujit făpturii cugetătorii de Dumnezeu, fară numai Făcătorului; 
ci groaza focului bărbăteşte înfruntând-o, se bucurau, cântând: Prealăudate 
Dumnezeul părinţilor noştri şi Doanme, bine eşti cuvântat». 

Bucură-te, uşa cea neumblată prin care a trecut numai Cel preaînalt, 
izvor pecetluit. Bucură-te, templu dumnezeiesc al legii harului; bucură-te, 
pod care îi duci pe toţi cei credincioşi la moştenirea de sus. 

Bucură-te, munte netăiat, pe care mai înainte tainic 1-a văzut Daniil; 
bucură-te, rug neaprins, pe care 1-a văzut Moise cel gângav; bucură-te, lauda 
proorocilor şi a Apostolilor. 

Slavă... 

Bucură-te, toiagul lui Aaron care mai presus de minte ai odrăslit pe 
Săditorul vieţii; bucură-te, plinirea legii şi pecetea proorocilor; bucură-te. 
Stăpână; bucură-te. Fecioară preacuvioasă. Preasfântă Născătoare de 
Dumnezeu. 

Şi acum... 

Bucură-te, Maică nenuntită a Făcătorului tău, de Dumnezeu dăruită; 
bucură-te, nădejdea credincioşilor; bucură-te, ceea ce ai izvorât apa cea 
săltăreaţă; bucură-te, laudă şi dumnezeiască veselie a credincioşilor care te 
cinstesc pe tine. 



Cântarea a 8-a 

Irmosul: 

«Pe tinerii cei binecredincioşi în cuptor naşterea Născătoarei de 
Dumnezeu i-a mântuit, atunci fiind închipuită, iar acum plinită; pe toată 
lumea ridică să-ţi cânte ţie: Pe Domnul lucrurile lăudaţi-L şi-L preaînălţaţi 
întru toţi vecii». 

Bucură-te, ceea ce eşti mai înaltă decât cerurile, mai cinstită decât 
toate cetele îngereşti; bucură-te, adânc nesfârşit, înălţime necuprinsă; 
bucură-te, jertfelnic al chemării de sus a firii celei stricate a muritorilor; 
bucură-te. Născătoare de Dumnezeu, nădejdea celor deznădăjduiţi. 

Bucură-te, munte sfânt al lui Dumnezeu, munte gras şi închegat, 
netăiat; bucură-te, topitoare a firii celei stricate; bucură-te, patul de nuntă al 
unirii celor două firi, căci întru tine se văd căile lui Dumnezeu cele 
adevărate. Fecioară, în veci. 

Binecuvântăm pe Tatăl... 

Bucură-te, cortul mărturiei şi tablele testamentului scrise de 
Dumnezeu; bucură-te, căpătâi al legii harului; bucură-te, temelie a 
profeţilor. Sfântă Stăpână, slava apostolilor şi a mucenicilor; bucură-te, 
bucuria cuvioşilor. Fecioară. 

Şi acum... 

Bucură-te, comoara dumnezeieştilor haruri şi pricina tuturor 
bunătăţilor. Preacurată; bucură-te, podoabă a tuturor celor ce te laudă pe 
tine; bucură-te, liman neînviforat şi port al celor ce plutesc pe marea vieţii; 
bucură-te, mângâierea celor întristaţi. Fecioară. 

Să lăudăm. Irmosul: 

«Pe tinerii cei binecredincioşi în cuptor naşterea Născătoarei de 
Dumnezeu i-a mântuit, atunci fiind închipuită, iar acum plinită; pe toată 
lumea ridică să-ţi cânte ţie: Pe Domnul lucrurile lăudaţi-L şi-L preaînălţaţi 
întru toţi vecii». 

Cântarea a 9-a 

Irmosul: 

«Tot neamul pământesc să salte cu duhul, fiind luminat şi să 
prăznuiască firea minţilor celor fără de trup, cinstind sfânta prăznuire a 
Maicii lui Dumnezeu, şi să strige: Bucură-te, Preafericită Născătoare de 
Dumnezeu, Curată, pururea Fecioară». 

Bucură-te, Mărie, Mireasa lui Dumnezeu, apărătoarea lumii; 
bucură-te, stea neapusă, vas al luminii, locaş al Treimii; bucură-te, cort al 
Cuvântului şi întărirea tuturor celor ce strigă: Bucură-te, Preafericită, 
Născătoare de Dumnezeu, Curată, pururea Fecioară. 

Bucură-te, sfeşnic de aur şi masă care îi hrăneşti pe credincioşi, 
pământ nelucrat care ai odrăslit spicul cel purtător de viaţă; bucură-te, izvor 
care ai revărsat apa cea dătătoare de viaţă celor ce strigă: Bucură-te, 
Preafericită Născătoare de Dumnezeu, Curată, Pururea Fecioară. 

Slavă... 

Bucură-te, cămară de nuntă, întru care Dumnezeu s-a nuntit cu firea 
noastră; bucură-te, măslin roditor care veseleşti pe toţi; bucură-te, cristelniţă 
nedeşertată a dumnezeieştii curăţiri a celor ce strigă: Bucură-te, preafericită 
Născătoare de Dumnezeu, Curată, Pururea Fecioară. 

Şi acum... 

Bucură-te, scoică înţelegătoare care ai cuflindat purpura lui 
Dumnezeu; bucură-te, mirul cel de mult preţ şi dumnezeiesc care îi 
înmiresmează pe credincioşi; bucură-te, zid nesurpat şi scăpare a celor ce 
strigă: Bucură-te, Preafericită Născătoare de Dumnezeu, Curată, Pururea 
Fecioară. 

Prosomii. Glasul al 4-lea 

Dat-ai semn 

Bucură-te, mântuire preaputemică a toată lumea, întărirea celor ce 
stau şi ridicarea celor căzuţi; bucură-te, Născătoare de Dumnezeu, bogăţie a 
celor săraci şi comoară a celor lipsiţi, hrană celor flămânzi; bucură-te, cu 
totul nepătată, mângâierea celor întristaţi şi cercetarea celor bolnavi; 
bucură-te, singur ajutor al celor ce cu credinţă se roagă ţie. 

Bucură-te, dimineaţă strălucită care ai răsărit credincioşilor pe soarele 
cel neînserat; bucură-te, adânc nemăsurat, înălţime negrăită a înfricoşătoarei 
taine; bucură-te, bucuria îngerilor; bucură-te, ceea ce ai stins văpaia 
înşelării; bucură-te, omorârea iadului; bucură-te, nor cu totul luminos, 
îndreptarea lui Adam; bucură-te, Preacinstită Stăpână. 

Bucură-te, podoaba celor ce petrec în feciorie şi lauda lumii. Mireasa 
lui Dumnezeu; bucură-te, cumpănă de plumb pe care mai înainte a văzut-o 
Amos'^, pe care. Dumnezeu, pentru rugăciunile tale, nu o va trece cu 
vederea; bucură-te, răscumpărarea lumii; bucură-te, templu al Dumnezeirii; 
bucură-te, dulce desfătare a limbii credincioşilor, fără de prihană. 

Ceea ce ai născut pe Soarele dreptăţii, Preanevinovată, risipeşte 
întunericul patimilor ce mă supără pe mine şi pe şarpele cel amăgitor care 
ademeneşte sufletul meu pururea prin plăceri şi deşertăciuni, departe 
izgoneşte-1 de ticăloasa mea inimă, păzind în liniştea nepătimirii pe robul 
tău. 




'"^ Amos 7, 8. 

Glasul al 5-lea 



Sâmbătă seara 
Canonul Preasfîntei Născătoare de Dumnezeu. 
Facere a celui între sfinţi Părintele nostru Ignatie, 
Patriarhul Constantinopolului 

Al cărei acrostih este: 
«A cincea rugăciune către Preasfânta Fecioară a lui Ignatie» 

Cântarea 1, Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Cer, Fecioară, să îmi dai harul Duhului Sfânt ca să deschidă smerita 
mea gură şi să îmi fie dat mie darul cuvântului ca să te laud pe tine. 
Născătoarea Cuvântului. 

Dat-ai veselie inimii mele, munte gras şi nor dumnezeiesc care picuri 
rouă, pomenirea ta. Stăpână, umplându-mă de bucurie şi de veselie. 

Slavă... 

Inţelepţeşte-mă pe mine, cel întunecat pururea de beţia plăcerilor şi 
Fără de minte fiind, adăpându-mă cu vinul pocăinţei. Născătoare de 
Dumnezeu, căci ai odrăslit strugurele cel copt al nestricăciunii. 

Şi acum... 

Potoleşte chinurile cele de iad, de Dumnezeu dăruită, ceea ce ai 
născut. Fecioară, fără chinuri pe Cel necuprins cu mintea, pe Care roagă-L 
să mă izbăvească de toată chinuitoarea răutate. 

Cântarea a 3-a 

Irmosul: 

«Cel ce ai înfipt pământul pe nimic cu porunca Ta şi ai ridicat neţinut 
pe cel îngreuiat, pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Născându-L pe Făcătorul şi Domnul, Fecioară, te-ai făcut mai înaltă 
decât toată făptura şi mai cinstită decât Heruvimii şi Serafimii, Curată. 
Pentru aceea pururea te fericim toate neamurile precum mai înainte ai 
profeţit. 

Acoperământul, nădejdea şi apărarea creştinilor, pe mine cel ce cred în 
tine şi alerg la tine izbăveşte-mă de păcate şi de patimi şi de necazuri. 
Fecioară, şi din mâinile vrăjmaşilor celor ce se luptă cu mine, ca să te slăvesc 
pe tine cu mulţumire. 

Slavă... 

Dă-mi izvoare de lacrimi. Mireasa lui Dumnezeu şi mărturisire 
păcatelor mele şi iertare greşelilor mele, ca să te măresc pe tine eu, cel 
izbăvit prin acoperământul tău şi păzit pururea. 

Şi acum... 

Mi-am întinat, nobleţea sufietului. Curată, şi dumnezeiasca vrednicie 
a chipului. Vai, mie, ce voi face? Vino, Fecioară, Născătoare de Dumnezeu, 
şi mai înainte de sfârşit dă-mi mie chipuri de mântuire şi vrednică pocăinţă. 

Cântarea a 4-a 
Lmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Pântecele tău, palat sfânt al împăratului şi al lui Dumnezeu în chip 
netâlcuit s-a făcut, întru care sălăşluindu-Se, temple ale Lui ne-a făcut pe 
noi. 

Mă împresoară şi mă înviforează întreite valuri ale patimilor şi ale 
gândurilor şi sufiările potrivnice ale plăcerilor mă scufundă. Fecioară, ci 
tinde mâna ta şi mă izbăveşte. 

Slavă... 

Puterea mea şi lauda mea, tu eşti Stăpână; fii mie spre mântuire ceea 
ce ai născut mântuirea lumii, pe Hristos, Izbăvitorul şi Mântuitorul meu. 

Şi acum... 

Bolile trupului şi ale sufletului meu, rogu-mă, tămăduieşte-le. Curată, 
ceea ce ai născut pe Doctorul sufletelor şi al trupurilor şi mă mântuieşte cu 
dumnezeieştile tale rugăciuni. 

Cântarea a 5-a 

Irmosul: 

«Cel ce te îmbraci cu lumina ca şi cu o haină, la Tine alerg din zori şi 
strig Ţie: Luminează sufletul meu cel întunecat, Hristoase, ca un îndurat». 

Pe mine cel rănit şi cel ce zac în adâncul păcatelor şi năpădit de toată 
deznădăjduirea. Mântuitorule, miluieşte-mă, pentru rugăciunile Maicii Tale. 

Ceea ce pe Cel mai dinainte de veci L-ai născut sub ani, în trup 
circumscris pe Cel ce prin fire este necircumscris, pe Acela roagă-L pentru 
mine, robul tău. 

Slavă... 

Uşa cea cerească, deschide-mi mie uşile pocăinţei. Născătoare de 
Dumnezeu, ceea ce ai deschis uşile Raiului şi de uşile iadului izbăveşte-mă. 

Şi acum... 

Cântă naşterea ta cetele îngerilor. Născătoare de Dumnezeu, prin care 
a încetat înşelarea idolilor şi lumina adevărului a strălucit. 

Cântarea a 6-a 

Lmosul: 

«Marea patimilor cea sălbăticită de viforul cel stricător de suflet 
linişteşte-o. Stăpâne Hristoase, şi din stricăciune mă scoate ca un îndurat». 

Pe noi, cei omorâţi de patimi, ridicându-ne din păcat. Stăpână, 
înviază-ne cu rugăciunile tale, ceea ce ai născut pe stricătorul stricăciunii. 

Cere iertare de păcate. Stăpână curată, şi izbăvire de patimi robilor tăi 
celor ce din suflet te laudă pe tine pururea. 

Slavă... 

Ajutor în chinuri pururea eşti pământenilor. Curată, şi, pe cele grele 
făcându-le uşoare, pe slujitorii tăi păzeşte-i nevătămaţi. 

Şi acum... 

Răscumpărare celor căzuţi, tămăduire celor bolnavi. Cuvioasă, 
bucurie celor întristaţi te-a dăruit pe tine Hristos şi laudă celor ce te laudă pe 
tine. 

Sedealna. Glasul al 5-lea 

Pe Cuvântul cel împreună fără de început 
Harul cel neasemuit al îndurării tale şi puterea dumnezeiască a 
stăpânirii tale ştiindu-le. Fecioară Maică Mărie, strig ţie cu stăruinţă: Din 
toată întristarea smulge-mă pe mine, robul tău, şi umple-mă de veselie, ca să 
te laud pe tine, Prealăudată. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat». 

Lauda a toată lumea şi jertfelnic de împăcare, roagă-L pe milostivul 
tău Fiu să-mi dea iertare de greşeli şi viaţă veşnică. 

Râuri de lacrimi dăruieşte-mi, Prealăudată, ca să sting înfri- 
coşătoarea osândă veşnică şi să cânt Fiului tău: Dumnezeule, bine eşti 
cuvântat. 

Slavă... 

Cuvintelor gurii mele şi curgerilor lacrimilor mele plecându-te, 
Curată, schimbă întristările sufletului meu în bucuria cea adevărată a Fiului 
tău. 

Şi acum... 

Ceea ce ne-ai născut nouă pe Dumnezeu, Dătătorul bunătăţilor, pe 
Acesta milostiveşte-L spre noi cu rugăciunile tale de maică, să miluiască pe 
cei ce se laudă cu tine. 



Cântarea a 8-a 

Irmosul: 
«Ţie, Făcătorului a toate...». 

Vezi, ceea ce eşti bună, răutatea sufletului meu şi deznădăjduirea şi 
degrab mă slobozeşte din chinuri, ca să te slăvesc pe tine întru toţi vecii. 

Să nu aud încă: „Pământ eşti şi în pământ vei merge", căci tu de pe 
pământ la cer m-ai adus, o, fără de prihană. Fecioară, ca una care ai născut pe 
Cel ce din pământ a plăsmuit pe începătorii neamului omenesc. 

Binecuvântăm pe Tatăl... 

Noaptea patimilor şi a întristărilor m-a cuprins şi întunecă strălucirea 
minţii mele, fără de prihană. Fecioară, dar tu, ceea ce ai născut pe Soarele 
slavei, străluceşte sufletul meu cu lumina bucuriei şi a nepătimirii. 

Şi acum... 

Cort sfânt aflându-te pe tine Cel Preasfânt, Preanevinovată, întru tine 
S-a sălăşluit, fără de sămânţă, trup muritor luând, şi după naştere fecioară 
te-a păzit. 

Să lăudăm. Irmosul: 
«Ţie Făcătorului a toate, în cuptor, tinerii împletind horă a întregii 
lumi cântau: Toate lucrurile pe Domnul lăudaţi-L şi-L preaînălţaţi întru toţi 
vecii». 



Sfântul Nicodim Aghioritul 

Cântarea a 9-a 

Irmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care 
slăvindu-L, pe Fecioara o fericim». 

Pe Dumnezeu pe Care L-ai născut în chip de negrăit, Stăpână curată, 
roagă-L cu dinadinsul să ne izbăvească pe noi de primejdii şi de întristări şi 
de viitoarea înfricoşată judecată şi să ne învrednicească de strălucirea 
sfinţilor Lui. 

Adâncul tămăduirilor şi noianul harurilor te-am cunoscut pe tine noi, 
păcătoşii, pentru aceea te rugăm: Scoate-ne din toate greutăţile pe noi, cei ce 
te mărim şi te cinstim pe tine, Prealăudată. 

Slavă... 

Mângâie degrab inima mea care se tânguie de mulţimea chinurilor, 
mângâierea mea şi scăparea mea, ca şi eu să strig: Rugăciunile tale bucură 
sufietul meu, Multlăudată. 

Şi acum... 

Somnoros şi trândav fiind. Stăpână, şi neînfrânat, sfârşind în fapte 
întunecate, toată viaţa mea am cheltuit-o, dar ajungând la apusul vieţii pe 
tine. Răsăritul cel cu totul luminos, te rog să mă luminezi. 

Prosomii. Glasul al 5-lea 

Bucură-te, cămara 

Bucură-te, ceea ce în pântece pe mielul lui Dumnezeu necircumscris 
L-ai purtat, pe Cel ce a dezlegat pe oameni din robia de mai înainte, singură 
curată. Ceea ce ai răsărit lumii bucuria, cămară de nuntă purtătoare de 
lumină a negrăitei nuntiri, bucură-te, ceea ce pe toţi în taină îi străluceşti şi îi 
luminezi ca ceea ce ai fulgerat lumina cea neapropiată. Preacurată, nenuntită 
Stăpână; bucură-te. Sfânta Sfintelor; bucură-te, lauda a toată lumea; 
bucură-te. Maica lui Dumnezeu, Cel ce dă lumii mare milă. 

Bucură-te, tăria muritorilor, nădejdea şi acoperământul, reazem 
nebiruit, zid şi mântuire şi cetate de scăpare nezdrobită, care pe Dumnezeu 
cu oamenii L-ai împăcat prin naşterea ta cea fără de sămânţă şi străină; 
bucură-te, toiagul lui Aaron, care ai odrăslit floarea cea de preţ, pe hrănitorul 
făpturii. Bucură-te, putere nebiruită a împăraţilor dreptcredincioşi. Mireasa 
lui Dumnezeu; bucură-te, tăria mucenicilor; bucură-te, locaşul luminii; 
bucură-te. Maica lui Dumnezeu, Cel ce dă lumii mare milă. 

Bucură-te, ţară şi pământ al lui Dumnezeu Cel necuprins, pe care loil 
mai dinainte te-a văzut, Sfânta Sfintelor întru care S-a pogorât Cel ce ţine 
toate; bucură-te, zid dumnezeiesc; bucură-te. Nevinovată, nădejde 
neînfinantată şi apărare sigură a celor ce te slăvesc şi te laudă, Prealăudată, şi 
te caută pe tine din tot sufletul. Mireasa lui Dumnezeu; bucură-te, ceea ce ai 
născut pe Săditorul curăţiei, cu totul fără de prihană. Bucură-te, carte scrisă 
de Dumnezeu; bucură-te, izvorul sfinţirii; bucură-te, Maica lui Dumnezeu, 
Cel ce dă lumii mare milă. 

Umple de veselie. Curată, pe cei ce te laudă pe tine şi cu dor te slăvesc 
şi grăbeşte de ne slobozeşte din chinurile care ne împresoară, din nenorociri 
şi din plânsuri şi din toată răutatea vrăjmaşilor celor mândri şi ucigaşi, din 
rătăcire, din închisoare, din amara robie şi din strâmbătate şi de 
înfricoşătoarea judecată. Stăpână, miluieşte-ne pe noi cei ce suntem în 
primejdii şi nu ne lăsa până în sfârşit, ci, după obicei, miluieşte-ne şi pierde. 
Fecioară, pe vrăjmaşii ce se luptă cu noi. 

Duminică seara 
Canonul Preasfîntei Născătoare de Dumnezeu. 
Facere a Sfântului Andrei Criteanul 

Cântarea 1. Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Datori suntem. Curată, fără încetare a-ţi cânta ţie şi a chema pururea 
ajutorul tău, pe care îndură-te să-1 trimiţi rugătorilor tăi, ca să fim izbăviţi de 
cel ce se luptă cu noi. 

Apă capului meu cine va da. Preacurată, dacă nu-mi vei deşerta 
lacrimile ochilor şi nu îmi vei da mie să plâng sufietul meu pe care l-am 
omorât cu păcatele? 

Slavă... 

Mai presus de toate necuvântătoarele numai eu am fost cinstit cu 
cuvânt prin pronia Făcătorului, dar eu în chip necuvântător m-am plecat 
patimilor celor stricătoare de suflet, pentru aceea m-am asemănat 
dobitoacelor celor fără de minte. 

Şi acum... 

Scară până la cer, calea virtuţilor care cu cuvântul duci sufletele la cele 
cereşti, fă-mă şi pe mine să urc treptele, cu fapta şi contemplarea, de 
Dumnezeu dăruită. 

Cântarea a 3-a 

Irmosul: 

«Cel ce ai înflpt pământul pe nimic cu porunca Ta şi ai ridicat neţinut 
pe cel îngreuiat, pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Ai născut înţelepciunea cea ipostatică, Mărie fară prihană, Maica lui 
Dumnezeu şi a Cuvântului pe Care roagă-L să picure în inima mea picătura 
fricii de Dumnezeu, ca să mă umplu de cunoştinţa cea dumnezeiască. 

Picăturile de ploaie adapă pământul şi îl fac să odrăslească rod. Curată, 
iar ploile lacrimilor adapă sufletul, dar eu, inimă învârtoşată având şi 
neîndurerată, nicidecum nu mă pocăiesc. 

Slavă... 

Când mintea în chip nematerialnic este împreună cu cele inteligibile, 
râuri de lacrimi curg ca din nişte izvoare, dar mintea mea, Maica lui 
Dumnezeu, lipită fiind de pământ are felurite gânduri şi pe cât pare se 
toceşte. 

Şi acum... 

Mirul virtuţii în patru chipuri pregăteşte cele mai bune. Maica lui 
Dumnezeu, prin înţelepciune, prin bărbăţie sufletească, prin dreptate 
dumnezeiască şi prin curăţia înfrânării, dar de acestea eu m-am lipsit. 



Cântarea a 4-a 

hmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Uşor sunt tras către patimi, gol fiind de ajutorul tău. Maică Fecioară, 
Mireasa lui Dumnezeu. Pentru aceea, milostiveşte-te, izbăveşte-mă pe mine 
din prăpastia răului meu obicei. 

învredniceşte-mă pe mine. Născătoare de Dumnezeu, să îmi usuc 
mişcările trupului cu gândul şi cu fapta şi prin mişcarea minţii călăuzeşte-mă 
să petrec întru cele de sus. 

Slavă... 

Fii ai lui Dumnezeu prin împărtăşire ne-am făcut toţi câţi primim pe 
Hristos, dar eu Fecioară, mă întorc îndărăt, din pricina răutăţii, fiu al 
păcatului facându-mă. 

Şi acum... 

Calea mântuirii nu am aflat-o, din necunoştinţa sufletului. Ceea ce ai 
născut calea vieţii. Născătoare de Dumnezeu, Mărie, fii mie cale de 
mântuire. 

Cântarea a 5-a 

Irmosul: 

«Cel ce te îmbraci cu lumina ca şi cu o haină, la Tine alerg din zori şi 
strig Ţie: Luminează sufletul meu cel întunecat, Hristoase, ca un îndurat». 

Numai pe tine te ştiu. Născătoare de Dumnezeu, ajutătoare a celor 
păcătoşi şi la tine scap; nu mă lepăda pe mine, cel ce am păcătuit mai presus 
de toţi. 

Ca să arăţi în mine neasemuirea milostivirii tale. Maică Fecioară, 
ridică-mă pe mine, cel ce zac şi arată-mi căile nepătimirii. 

Slavă... 

Valurile patimilor, tulburate cu putere de vânturile demonilor, acoperă 
corăbioara nenorocitului meu suflet. 

Şi acum... 

Veselă arată-mi-te. Născătoare de Dumnezeu, la ieşirea mea, când 
sufletul se va despărţi de nenorocitul cort şi mă mântuieşte pe mine, robul 
tău. 

Cântarea a 6-a 

Irmosul: 

«Marea patimilor cea sălbăticită de viforul cel stricător de suflet 
linişteşte-o. Stăpâne Hristoase, şi din stricăciune mă scoate ca un îndurat». 

Fecioară, norii ispitelor venind grei asupra mea, surpă casa sufletului. 
Pentru aceea, tânguindu-mă, vin la acoperământul tău. 

Izbăveşte-mă, Curată, de gândurile cele deşarte şi stricătoare de suflet, 
învredniceşte-mă să primesc gândurile la judecata şi la şederea de acolo. 

Slavă... 

Am căzut din dumnezeiasca bucurie. Maica lui Dumnezeu, şi încep să 
mă tânguiesc eu, ticălosul, cum mă voi izbăvi eu acolo de amara tânguire? 

Şi acum... 

Izvor de tămăduiri te-am dobândit pe tine. Stăpână curată, noi, cei 
bolnavi de setea păcatelor, la tine alergăm şi mântuire luăm. 

Sedealna. Glasul al 5-lea 
Pe Cuvântul Cel împreună fără de început 
în multe feluri. Fecioară, L-am mâniat pe Hristos, cu mintea, cu 
cuvântul şi cu faptele şi mă tem de înfricoşătorul acela scaun de judecată, dar 
tu, vino mai înainte şi degrab izbăveşte de chinuri, cu rugăciunile tale de 
maică şi cu îndrăznirea ta cea către Dumnezeu, pe cel ce se roagă ţie, 
Născătoare de Dumnezeu. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat». 

Cine altul ca mine a păcătuit, cu totul lăudată, mintea mi-am omorât-o, 
trupul mi l-am întinat şi toate simţirile mi le-am înnegrit, eu, ticălosul. 

Pe mine cel cu totul risipitor, pe mine, ticălosul, miluieşte-mă. 
Stăpână, şi dă-mi iertare pentru greşelile de mai înainte, ca să te slăvesc pe 
tine cu dor. 

Slavă... 

Prin închipuirile visurilor, vrăjmaşul mă amăgeşte şi mă împinge în 
căderea mândriei, dar tu. Născătoare de Dumnezeu, din meşteşugirile lui 
izbăveşte-mă. 

Şi acum... 

Cu toiagul compătimirii tale şi al acoperământului tău mângâie-mă şi 
pe mine. Curată, şi cu untdelemnul tău, al dumnezeieştii milostiviri, unge 
capul meu. 

Cântarea a 8-a 

Irmosul: 
«Ţie, Făcătorului a toate...». 

Harul dumnezeieştii înfieri primindu-1 la dumnezeiescul botez, l-am 
pierdut făcând nelegiuiri într-o viaţă de păcat, pentru aceea te rog pe tine. 
Fecioară, miluieşte-mă. 

Vlăstarii rădăcinii neruşinate a iubirii de sine odrăslesc obrăznicia şi 
uşurătatea. De aici cresc roiuri de patimi felurite. Pe tine, aşadar, te rugăm, 
usucă rădăcina lor. 

Binecuvântăm pe Tatăl... 
Ridic glasul meu cu plângere ţie strigând: Cu vinul pocăinţei. Curată, 
adapă-mă, satură-mă aici cu pâine de lacrimi, ca să nu flămânzesc şi să nu 
însetez dincolo. 

Şi acum... 

Eu singur lepădat fiind din contemplarea dumnezeiască, asemenea 
dobitoacelor şi fiarelor m-am făcut, însă tu singură, ceea ce ai născut în chip 
de negrăit pe Făcătorul, izbăveşte-mă. Fecioară, de văpaia gheenei. 

Să lăudăm. Irmosul: 

«Ţie Făcătorului a toate, în cuptor, tinerii împletind horă a toată lumea 
cântau: Toate lucrurile pe Domnul lăudaţi-L şi-L prea-înălţaţi întru toţi 
vecii». 

Cântarea a 9-a 

Irmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care 
slăvindu-L, pe Fecioara o fericim». 

Dăruieşte, Curată, simţire înţelegătoare sufletului meu, omoară 
plăcerile cele necuvenite de mai înainte pe care obişnuiesc să le nască 
simţirile cele trupeşti, ca să mă fac şi eu locaş al Duhului Sfânt. 

Nicidecum nu am încetat. Maica lui Dumnezeu, să fac fapte de ruşine, 
din pruncie arătându-mă casă patimilor şi măcar acum, la bătrâneţile mele, 
dă-mi mie gând de pocăinţă şi poate aş scăpa de pedepsele care mă aşteaptă. 

Slavă... 

în prăpastia păcatelor cumplite alunecând, am căzut din înălţimea 
virtuţilor. Stăpână, Curată. Aşadar, tu, ceea ce eşti apărarea celor 
neputincioşi şi a păcătoşilor, tinde mână de ajutor celui ce se roagă ţie. 

Şi acum... 

Mă spăimântez. Maica lui Dumnezeu, de stăpânescul scaun de 
judecată şi mă tem ca unul care sunt plin de multe rele; totuşi la tine scap, 
ceea ce eşti păcătoşilor scăpare şi nu mă lepăda pe mine, ci mântuieşte-mă 
cu mila ta. 



Prosomii. Glasul al 5-lea 

Bucură-te, cămară 

Bucură- te, albină iubitoare de flori, ceea ce ai îmbrăcat pajiştea vieţii, 
cununa aleasă şi strălucită a Fecioriei, sălaş strălucit al Făcătorului, cort care 
ai cuprins pe Domnul cel necuprins. Bucură-te, Fecioară, prin care iadul s-a 
omorât şi moartea s-a nimicit şi cel întâi zidit s-a izbăvit de înfricoşătoarea 
cădere; bucură-te. Cuvioasă, Preasfântă; bucură-te, turn de veghe neclintit; 
bucură-te. Maica lui Dumnezeu, Celui ce dă lumii mare milă. 

Bucură-te, porumbiţă preafrumoasă, care ai aripile aurite cu 
înţelepciunea, floarea nestricăciunii, porflră înţelegătoare; bucură-te, 
dumnezeiască scară; bucură-te, pod care îi treci pe muritori la viaţa cea 
cerească; bucură-te, întărire a domnitorilor celor credincioşi, şi cetate 
întărită şi cunună de preţ. Bucură-te, ceea ce ai împreunat naşterea cu 
fecioria. Bucură-te, leacul celor bolnavi; bucură-te, săturarea celor lipsiţi. 
Bucură-te, Maica lui Dumnezeu, Celui ce dă lumii mare milă. 

Bucură-te, Dumnezeu după Dumnezeu, care ai locul al doilea după 
Sfânta Treime, Ceea ce nemijlocit ai primit de la Dumnezeu plinătatea 
darurilor şi pe acestea le împărţi tuturor, îngerilor şi oamenilor, deopotrivă; 
bucură-te, semn al cerului de foc; bucură-te, minune vădită a 
dumnezeieştilor voiri; bucură-te, scopul cel mai de pe urmă. Preacurată, al 
întregii făpturi pentru care lumea a fost făcută şi prin naşterea ta sfatul cel 
veşnic al Făcătorului se împlineşte. 

Singură bucurie a celor întristaţi, vino mai înainte şi izbăveşte-mă şi 
pe mine, robul tău, din toate ispitele cele de multe feluri care mă cuprind, de 
bolile cele arzătoare şi din răutăţile vrăjmaşilor care caută să mă înghită pe 
mine cel slăbănogit, de toată întristarea şi de partea cea de-a stânga, a 
demonilor, de deznădejde şi de cumplita osândă. Aşadar, nu mă da pe mine 
până în sfârşit necazurilor, ca să nu mă acopere pe mine, nenorocitul, 
adâncul răutăţii, căci întru tine mi-am pus toată nădejdea mea, de Dumnezeu 
dăruită. 



%^ ft^^ .^^to 

Luni seara 

Canonul Preasfintei Născătoare de Dumnezeu. 
Facere a Sfântului Marcu al Efesului, Evghenicul 

Cântarea 1, Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Plec genunchiul meu ţie. Stăpână, eu, ticălosul, şi cer acum 
dumnezeiescul tău ajutor. Dezleagă chinul sufletului, risipeşte norii 
deznădejdii cu rugăciunile tale, mângâierea celor întristaţi. 

Păstrând, Născătoare de Dumnezeu, Fecioară, strălucirea sufletului 
curată de întinăciunile patimilor, fă-mă pe mine, cel ce te slăvesc pe tine, 
luminat să privesc la lumina cea dumnezeiască, fără de prihană Fecioară. 

Slavă... 

întorcând, cu puterea ta. Stăpână, atacurile vrăjmaşilor cele asupra 
noastră, dăruieşte turmei tale pace adâncă, ceea ce eşti dătătoarea 
dumnezeieştii păci. 

Şi acum... 

Dumnezeu, Cel ce a zidit ca una inimile muritorilor, cunoscând 
durerile şi patimile sufletelor noastre, te-a dat pe tine nouă potrivită 
vindecare în boli şi în necazuri, fără de prihană Fecioară. 

Cântarea 3-a 

LthosuI: 

«Cel ce ai înfipt pământul pe nimic cu porunca Ta şi ai ridicat neţinut 
pe cel îngreuiat, pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Lână plină de dumnezeiasca rouă, cu totul fără prihană, adapă cu 
cercetarea ta sufletul meu cel uscat de patimi şi de arşiţa răutăţilor, ca ceea 
ce ai izvorât apa vieţii, pe Hristos Domnul. 

Văzut cu trupul prin tine S-a făcut, Fecioară, Cel ce mai înainte era 
nevăzut. Cuvântul şi Domnul, ca să strămute la nevăzuta şi dumnezeiasca 
slavă şi la moştenirea cea veşnică pe cei ce te laudă pe tine ca Născătoare de 
Dumnezeu. 

Slavă... 

Izbăveşte-ne pe noi de noroiul patimilor, cu rugăciunile tale către Fiul 
tău. Curată, dă să păşesc curat pe căile pocăinţei care duc. Mireasa lui 
Dumnezeu, la veşnica odihnă. 

Şi acum... 

S-a întrupat din curatele tale sângiuri. Fecioară, Cel ce pentru milă S-a 
făcut muritor, pe Acesta roagă-L ca pe Fiul să mă învrednicească de 
împărăţia cea de sus pe mine, cel ce te slăvesc pe tine din inimă, 
Preanevinovată. 

Cântarea a 4-a 

Irmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Ca pe lumina ochilor păzeşte-mă cu acoperământul tău, rogu-mă. 
Curată, şi la umbra aripilor tale ocroteşte-mă şi mă izbăveşte de răutatea 
demonilor şi mă mântuieşte. 

Cu băutura pocăinţei adapă-mă. Născătoare de Dumnezeu, Mărie, şi 
învredniceşte-mă să aduc lacrimi din inimă stingătoare ale văpăii care mă 
aşteaptă. 

Slavă... 

Frica judecăţii mă tiraniseşte şi hotărârea lui Dumnezeu, dar tu vino 
mai înainte şi stai lângă mine în ziua judecăţii şi mă izbăveşte, Mărie, 
dumnezeiască Mireasă. 

Şi acum... 

Ca ceea ce ai născut pe Făcătorul a toate făpturile. Maica lui 
Dumnezeu, toate îţi sunt cu putinţă şi pe toate le poţi, pentru aceea izbăveşte 
de osândă şi din toată batjocura pe robii tăi. 

Cântarea a 5-a 

Irmosul: 

«Cel ce te îmbraci cu lumina ca şi cu o haină, la Tine alerg din zori şi 
strig Ţie: Luminează sufletul meu cel întunecat, Hristoase, ca un îndurat». 

Sufletul meu cel întinat de patimi, Preacurată, şi inima mea 
curăţeşte-le prin mila ta cea curăţitoare şi fa-le templu al dumnezeiescului 
Duh' 

Naşterea ta, de Dumnezeu dăruită, s-a făcut dreptate celor osândiţi, 
tămăduire celor bolnavi, bucurie şi veselie celor întristaţi. 

Slavă... 

Pe mine, cel neîndreptat şi cel ce singur mă osândesc, Hristoase al 
meu, mântuieşte-mă, cu rugăciunile Maicii Tale, ca să slăvesc multa şi 
nemăsurata Ta milă. 

Şi acum... 

Risipeşte, Curată, norii întristărilor din sufletul meu şi luminează-mă 
cu razele bucuriei, ceea ce ai născut lumina cea dumnezeiască şi neînserată. 

Cântarea a 6-a 

Irmosul: 

«Marea patimilor cea sălbăticită de viforul cel stricător de suflet 
linişteşte-o. Stăpâne Hristoase, şi din stricăciune mă scoate ca un îndurat». 

Cel ce din ţărână m-ai zidit. Stăpâne, după chipul Tău, şi m-ai 
învrednicit de înfierea Ta, lubitorule de oameni, păzeşte-mă ca un îndurat. 

Aruncat sunt. Curată, în nemăsurate păcate şi în necazurile celor răi, 
unul după altul, pentru aceea, dăruieşte-mi mie iertare şi izbăveşte-mă din 
supărări. 

Slavă... 

Cu rugăciunile tale, umple pe robii tăi de dumnezeiască slavă şi 
învredniceşte-i pe cântăreţii tăi de lumina cea negrăită, de Dumnezeu 
dăruită. Stăpână. 

Şi acum... 

Izbăveşte-mă pe mine de osânda cea veşnică. Stăpână curată, şi 
învredniceşte-mă de bucuria cea dumnezeiască şi de desfătarea Raiului cu 
rugăciunile tale. 

Sedealna. Glasul al 5-lea 

Pe Cuvântul cel împreună fără de început 
Bucură-te, scara Domnului de Dumnezeu întărită; bucură-te, pod de 
Dumnezeu umblat; bucură-te, scăparea credincioşilor şi împăcare, ceea ce 
ne duci la Fiul tău şi Dumnezeu, pe cei ce aleargă pururea la acoperământul 
tău. Născătoare de Dumnezeu, ca la un liman liniştit. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat». 

Pleacă-te la rugăciunile celor ce aleargă acum la tine şi du-le pe 
acestea la Atotmilostivul Dumnezeu şi plineşte cererile, Mărie multlăudată. 

Scutură somnul lenevirii mele şi luminează, rogu-mă. Cuvioasă, 
simţirile mele, dând priveghere şi vrednică pocăinţă. 

Slavă... 

Roagă-te, Fecioară, ca milostiv să-mi fie mie Cel uşor de împăcat şi să 
mă mântuiască pe mine cel ce cânt cu inimă zdrobită: Dumnezeule, bine eşti 
cuvântat. 

Şi acum... 

Mila ta nu este mărginită de timp, căci pururea miluieşti, cu totul Fără 
prihană, pe robii tăi şi împărţi celor ce cer harul tău cel nesfârşit. 

Cântarea a 8-a 

Irmosul: 
«Ţie, Făcătorului a toate...». 

Ceea ce singură ai fost strălucită cu dumnezeiască slavă, fiind Maică a 
Celui ce te-a slăvit pe tine, roagă-L, Fecioară, pe Cel singur pururea slăvit să 
dobândesc şi eu slava cea de sus. 

Cu totul aleasă şi strălucită eşti, singură cu totul preacurată, cuvioasă 
şi fără pată, pentru aceea strig ţie. Fecioară iubitoare de bine, curăţeşte-mă 
de toată întinăciunea cu rugăciunile tale. 

Binecuvântăm pe Tatăl... 

Dă iertare. Născătoare de Dumnezeu, Fecioară, şi îndreptare vieţii 
celor ce aleargă la tine ca neîncetat să te lăudăm pe tine. Fecioară, şi să te 
preaînălţăm întru toţi vecii. 

Şi acum... 

Mai presus decât razele luminoase şi strălucitoare ale soarelui. 
Stăpână, ajutorul tău, tinzând tuturor razele minunilor, risipeşte negura 
patimilor şi a bolilor. 

Să lăudăm. Irmosul: 
«Ţie Făcătorului a toate, în cuptor, tinerii împletind horă a toată lumea 
cântau: Toate lucrurile pe Domnul lăudaţi-L şi-L preaînălţaţi întru toţi 
vecii». 

Cântarea a 9-a 

Irmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care 
slăvindu-L, pe Fecioara o fericim». 

Intăreşte-ne pe noi, cei bătuţi de necazuri şi de mulţimea supărărilor, 
cu dumnezeiescul tău ajutor. Mărie, Mireasa lui Dumnezeu, pe tăria răbdării 
şi pe piatra nădejdii tale, ca să te slăvim pe tine. 

Povara întristărilor covârşeşte. Fecioară fără prihană, puterea mea şi 
mă trage în prăpastia fără fund a deznădejdii, de care izbăveşte-mă. Stăpână, 
ca neîncetat să te măresc pe tine. 

Slavă... 

Căruţă purtătoare de lumină a lui Emanuil te-ai arătat, luminând pe 
credincioşi. Stăpână curată, pentru aceea luminează sufletul meu cel 
acoperit acum de întunericul trândăviei şi nimicit de păcate. 

Şi acum... 

Tu ai fost ocrotitoare sufletului meu. Preacuvioasă, Curată, căci întru 
tine zdrobesc puterea duşmanilor, de tine mi-am atârnat toate simţurile şi 
mintea. Fecioară, mântuieşte-mă, mântuieşte-mă, ca să te măresc pe tine cu 
dor. 

Prosomii. Glasul al 5-lea 

Bucură-te, cămara 

Bucură-te, porumbiţă cuvântătoare, care pui capăt potopului celui 
înţelegător şi speli întinăciunea păcatului, ceea ce eşti singură curată, 
jertfelnic de împăcare al lumii, nădejde neînfruntată şi apărare tare celor ce 
te cinstesc şi te laudă cu credinţă şi caută dumnezeiescul tău ajutor; 
bucură-te, auzire multdorită a puterilor celor de sus; bucură-te, căderea 
demonilor; bucură-te, îndreptarea muritorilor; bucură-te, Maica lui Hristos, 
Cel ce dă lumii mare milă. 

Bucură-te, rânduneaua care aduci lumina, ceea ce aduci primăvara din 
iama cea înţelegătoare şi potoleşti furtuna păcatului, singură Cuvioasă. 
Bucură-te, dumnezeiesc acoperământ; bucură-te, masă, care ai purtat întru 
tine pâinea cea cerească a vieţii din care cei ce gustă nu se tem de moarte, 
nici nu mor, ci trăiesc precum a zis Ziditorul flrii. Fără de prihană Fecioară, 
cu totul binecuvântată, şi din care învredniceşte-ne şi pe noi să ne săturăm şi 
să dobândim. Fecioară, fericirea cea Fără sfârşit şi Fără stricăciune. 

Bucură-te, Maică Fecioară, Curată, juncă neîntinată care ai născut 
viţelul cel de taină al Iui Dumnezeu, mieluşea curată şi cu totul nepătată; 
bucură-te, căprioară din munţi, care paşti miresme şi păşunezi pururea între 
crini cu dumnezeieştile haruri şi desfătări ale Duhului, cerboaică sprintenă 
care nimiceşti şerpii cei înţelegători şi departe de robii tăi îi izgoneşti. 
Bucură-te, Maica lui Hristos, Cel ce dă lumii mare milă. 

Potoleşte marea chinurilor care împotriva mea se sălbăticeşte, de 
Dumnezeu slăvită, scăparea preaputernică a tuturor credincioşilor şi 
călăuzeşte. Curată, către dumnezeiescul ţărm pe ticălosul şi nenorocitul 
robul tău care de iadul pierzaniei deja s-a apropiat şi a ajuns în laţul 
deznădejdii. Stăpână, nu mă trece cu vederea pe mine, cel ce rău mă 
primejduiesc şi caut din tot sufletul grabnicul tău ajutor, căci întru tine 
mi-am pus toată nădejdea mea, de Dumnezeu fericită. 

Marţi seara 
Canonul Preasfintei Născătoare de Dumnezeu. 
Facere a Sfântului Teofan al Niceei, Graptul 



Cum se vede în celelalte stihiri 



Cântarea 1. Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Preabinecuvântată Mărie, Preacurată, pe cei ce cu credinţă şi cu dor te 
laudă pe tine ca Maica lui Dumnezeu mântuieşte-i cu rugăciunile tale din 
patimi şi din necazuri şi din păcate. 

Numai credinţa să ne conducă şi nu dovada minunilor tale celor mai 
presus de minte. Mireasa lui Dumnezeu, căci pe Cel necuprins mai presus de 
fire L-ai născut, pe Cel ce a îmbrăcat firea omenească. 

Slavă... 

întreagă dorire şi dulceaţă fără prihană şi plinirea tuturor bunătăţilor 
este Fiul şi Dumnezeul tău, Preanevinovată, pe Care roagă-L să izbăvească 
de necazuri pe cei ce te cinstesc pe tine. 

Şi acum... 

Minune cu adevărat înfricoşată se săvârşeşte întru tine. Fecioară, că în 
pântecele tău L-ai avut pe Cel cu nici un chip cuprins şi în chip de negrăit 
L-ai născut, rămânând pururea Fecioară. 

Cântarea a 3-a 

Irmosul: 

«Cel ce ai înfipt pământul pe nimic cu porunca Ta şi ai ridicat neţinut 
pe cel îngreuiat pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Cel ce odinioară din nimic a făcut toate a ieşit din pântecele tău cel 
sfanţ, om făcându-Se, Curată, din iubire de oameni. Cel ce este iubitor de 
oameni, ca pe oameni să îi izbăvească. 

fată, tu. Curată, plină de dar eşti mai presus de toate, căci pe toate le-ai 
covârşit cu sfinţenia, pe toţi i-ai întrecut şi decât toţi ai fost văzută mai înaltă, 
decât toate puterile cele înţelegătoare, fiind Maică a lui Dumnezeu. 

Slavă... 

Fecioară, palatul curat al Cuvântului, arată sufletul meu casă a 
Duhului, izvor de apă începătoare a vieţii, adapă-mă pe mine cel topit de 
arşiţa păcatului, ca după datorie să te slăvesc pe tine. 

Şi acum... 

Afară de tine, după Dumnezeu, alt ajutor nu am care pururea să mă 
scoată din necazuri şi strâmtorări. Stăpână, prealăudată, cuvioasă. Mărie, 
Născătoare de Dumnezeu, nu mă trece cu vederea pe mine cel pierdut şi 
întunecat de păcate. 

Cântarea a 4-a 

Irmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Ţesând veşmânt din sângiurile tale cele fecioreşti Celui ce îmbracă 
cerul cu nori. Fecioară, pe mine, cel dezgolit prin înşelăciune, îmbracă-mă 
cu veşmântul nestricăciunii. 

Pântecele tău palat sfânt al împăratului şi Dumnezeu în chip netâlcuit 
s-a făcut, întru care sălăşluindu-Se, Fecioară, temple ale Lui ne-a făcut pe 
noi. 

Slavă... 

în chip de negrăit zămislind, Preanevinovată, pe Făcătorul tău şi 
Dumnezeu, roagă-L să ne mântuiască pe noi pe toţi din primejdii şi mântuire 
sufletească să dăruiască celor ce te laudă pe tine. Stăpână. 

Şi acum... 

Miluieşte, ceea ce eşti milostivă. Născătoare de Dumnezeu, 
Preanevinovată, ticălosul meu suflet cel înnegrit de patimi şi de păcate şi 
care suspină. 

Cântarea a 5-a 

Irmosul: 

«Cel ce Te îmbraci cu lumina ca şi cu o haină, la Tine alerg din zori şi 
strig Ţie: Luminează sufletul meu cel întunecat, Hristoase, ca un îndurat». 

Valul nenorocirilor acum mă scufundă. Indreaptă-mă, Preasfântă, la 
limanul liniştii tale, ceea ce ai născut pe Cârmaciul nepătimirii. 

Nici o minte cerească cu adevărat nu poate să te laude pe tine. Maica 
lui Dumnezeu, după vrednicie, căci ai născut pe Ziditorul, pe Cel lăudat de 
puterile cele cereşti. 

Slavă... 

Prunc tânăr ai născut, fără prihană, pe Cel ce fără de ani a strălucit din 
Tatăl fără de ani mai înainte de veci pe Care roagă-L pentru lume, Mireasa 
lui Dumnezeu. 

Şi acum... 

Luminează ochii minţii mele, sfeşnic de aur al luminii dumnezeieşti şi 
risipeşte întunericul patimilor. Fecioară, şi tot mă luminează. 

Cântarea a 6-a 
hTnosul: 

«Marea patimilor cea sălbăticită de viforul cel stricător de suflet 
linişteşte-o. Stăpâne Hristoase, şi din stricăciune mă scoate ca un îndurat». 

Preasfântă Stăpână, Maica lui Dumnezeu, izbăveşte-mă pe mine din 
stricăciune, potoleşte tulburarea patimilor, ceea ce ai născut izvorul 
nepătimirii. 

Mai presus de minte ai născut pe Cel fără de ani, mai presus de cuvânt 
pe Făcătorul, Preasfântă, pe Cel ce izbăveşte din toată stricăciunea pe cei ce 
te laudă pe tine drept Născătoare de Dumnezeu. 

Slavă... 

Fiul Cel împreună fără de început cu Tatăl, Cel ce sânurile părinteşti 
nu le-a părăsit. Fecioară, în sânurile tale S-a sălăşluit şi sânurile lui Avraam 
nouă ni le-a deschis. 

Şi acum... 

Fără de bărbat ai născut, Născătoare de Dumnezeu, pe Emanuel, Cel ce 
miluieşte smerenia noastră, pentru aceea pururea după datorie pe tine te slăvim. 

Sedealna. Glasul al 5-lea 
Pe Cuvântul Cel împreună fără de început 
Rădăcina care ai odrăslit floarea cea dumnezeiască, chivot şi sfeşnic şi 
vas cu totul de aur, masă sfântă a vieţii care porţi pâinea, roagă-L pe Fiul tău 
şi Dumnezeu, împreună cu îngerii şi cu toţi sfinţii cei din veac, să miluiască 
pe cei ce te laudă pe tine. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat» 

Fiul cel Preaînălţat împreună cu Tatăl şi cu Duhul, alegându-te pe tine, 
te-a iubit foarte. Curată, spre a-I fi Lui sălaş. Binecuvântată. 

Uşă neumblată te-a văzut pe tine Proorocul, Mărie cu totul lără de 
prihană, pe care singur Dumnezeu a umblat. Căruia toţi îi cântăm: 
Dumnezeule, bine eşti cuvântat. 

Slavă... 

Cu gura şi cu mintea pe tine. Preacurată, Născătoare de Dumnezeu te 
propovăduiesc cu bucurie, căci ai născut pe Dumnezeu, Căruia toţi îi 
cântăm: Dumnezeule, bine eşti cuvântat. 

Şi acum... 

Mireasă a lui Dumnezeu ai fost, lauda Apostolilor, cununa 
Mucenicilor, strălucirea cuvioşilor, bucuria celor ce strigă: Dumnezeule, 
bine eşti cuvântat. 

Cântarea a 8-a 

Irmosul: 

«Ţie Făcătorului a toate...». 

Ţie celeia ce ai născut pe Făcătorul a toate laudă îţi cântăm, 
Prealăudată, căci pe tine te laudă ostile îngerilor şi te slăvesc corurile 
muritorilor. 

Scară înţelegătoare pe care S-a pogorât Dumnezeu, pod care îi duci 
sus pe pământeni, minunea îngerilor, rană mare demonilor, tămăduire 
credincioşilor eşti. Născătoare de Dumnezeu. 

Binecuvântăm pe Tatăl... 
Cum nu ai căzut din slava feciorească, îmbogăţindu-te cu cinstea de 
maică. Nenuntită? Ştie numai Cel ce a lucrat minunile acestea cu 
înţelepciune, pe Care II preaînălţăm întru toţi vecii. 

Şi acum... 

Am deschis şi eu cu îndrăznire, de dor, gura mea spre lauda ta, 
Prealăudată. Pentru aceea te rog să o umpli de înţelepciune şi să îi dăruieşti 
duhul priceperii, Mărie. 

Să lăudăm. Irmosul: 
«Ţie, Făcătorului a toate, în cuptor, tinerii împletind horă a toată 
lumea cântau: Toate lucrurile pe Domnul lăudaţi-L şi-L preaînălţaţi întru toţi 
vecii». 

Cântarea a 9-a 

Irmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care 
slăvindu-L, pe Fecioara o fericim». 

Maica lui Dumnezeu, Preacurată, ocrotitoarea creştinilor, mântuieşte 
poporul tău de toată ameninţarea, de toată împresurarea păgânească, de toată 
urgia şi mânia, de toată răutatea şi din toată osânda. 

Cu evlavie cântăm cântări de laudă. Curată, izbăviţi fiind pururea, cu 
dumnezeieştile tale rugăciuni, din boli grele. Pentru aceea şi acum strigăm 
cu credinţă: Vindecă, Stăpână, sufietele şi trupurile noastre. 

Slavă... 

Preasfântă Stăpână, roagă Treimea cea închinată, din Care pe Unul 
L-ai născut nouă cu trup Fără de patimă, să îi liniştească pe cei de pe pământ 
şi să dăruiască dezlegare de păcate celor ce te laudă pe tine. 

Şi acum... 

Nu lepăda. Preacurată, suspinul celor ce aleargă la tine, ci vezi-ne pe 
noi în necazuri, plânsul schimbă-1 în bucurie şi în veselie întristarea celor ce 
cu laude te cinstesc pe tine. 

Prosomii. Glasul al 5-lea 

Bucură-te, cămara 
Bucură-te, chivot înţelegător prin care noi, muritorii, de potop ne 
izbăvim şi de furtuna păcatului. Născătoare de Dumnezeu, Curată, podoaba 
cea strălucită a lumii. Cuvioasă, ridicarea cea tare a credinţei. Bucură-te, 
sfeşnic luminos şi preastrălucit ceea ce Fără sămânţă ai purtat în pântecele 
tău, lumina cea mai presus de fiinţă; bucură-te, dezlegarea blestemului şi 
dătătoarea binecuvântării; bucură-te, Maica lui Hristos, Cel ce dă lumii mare 
milă. 

Bucură-te, ceea ce ai născut din flilgerul dumnezeirii pe mărgăritarul 
Hristos, iar pe cei ţinuţi de întunericul necunoştinţei şi de adâncul chinurilor 
singură i-ai călăuzit la lumina cunoştinţei, Prealăudată Stăpână; bucură-te, 
nor luminos şi preastrălucit; bucură-te, lauda Apostolilor şi propovăduirea, 
vedere vestită, auzire mai presus de fire; bucură-te, vas al Făcătorului şi 
sălaş curat al lui Dumnezeu pe Care roagă-L să dăruiască sufietelor noastre 
mare milă. 

Bucură-te, răsărit înţelegător, ceea ce din coapsele tale ai răsărit pe 
Hristos, Care a umplut lumea de lumină negrăită, Curată, bucuria celor fără 
de trup, ceea ce ai născut pe mielul lui Dumnezeu, pe Cel ce ridică păcatele 
lumii, ceea ce ai alăptat pe hrănitorul şi purtătorul de grijă a toată lumea şi 
L-ai ţinut în braţe, singură nestricată, curată şi nepătată. Bucură-te, Sfânta 
Sfintelor, nu înceta pururea a-L ruga pe Domnul cel Preasfânt, Născătoare 
de Dumnezeu, pentru robii tăi. 

întoarce jalea în bucurie, plânsul schimbă-l în veselie, tânguirea în 
voioşie acum. Născătoare de Dumnezeu, singură prealăudată, căci s-au 
înmulţit cei ce urăsc pe robul tău şi caută să piardă sufletul meu, neruşinaţi 
flind, nesătui de sânge şi vicleni, care în deşert se trufesc, răcnind şi turbând 
precum câinii, de a căror răutate izbăveşte-mă, ceea ce dăruieşti viaţă, 
bucurie, mântuire şi mare milă. 

Miercuri seara 
Canon către Preasfânta Născătoare de Dumnezeu. 
Facere a Sfântului Mitrofan al Smirnei 



Al căruia acrostih: 
«Al cincilea Canon către tine. Fecioară, al lui Mitrofan» 

Cântarea 1, Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Toate neamurile oamenilor te laudă pe tine precum odinioară mai 
dinainte ai vestit în chip proorocesc, aşadar, şi pe mine primeşte-mă cântăreţ 
al tău. Stăpână, şi mă luminează şi mă înţelepţeşte. 

Zdrobit-ai boldul morţii, păcatul cel lumesc. Fecioară, ceea ce ai 
născut viaţa cea adevărată prin care. Stăpână, degrabă toceşte săgeţile cele 
ascuţite ale patimilor mele. 

Slavă... 

Singură înfrumuseţată cu ţesături de aur din veac te-ai arătat şi 
veşmântul din frunze de smochin al lui Adam tu l-ai rupt, drept aceea, acum 
îmbracă-mă pe mine în veşmântul înţelepciunii cu rugăciunile tale. 

Şi acum... 

Multe fiice în chip vădit au dobândit bogăţia şi dumnezeiasca slavă, 
dar fără de asemănare. Stăpână, tu pe toate le-ai întrecut, pentru aceea, acum 
pe mine mă îmbogăţeşte cu dumnezeieştile, cereştile haruri. 

Cântarea a 3-a 

Irmosul: 

«Cel ce ai înfipt pământul pe nimic cu porunca Ta şi ai ridicat neţinut 
pe cel îngreuiat, pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Adâncimea şi înălţimea întru tine s-au cunoscut, pentru că 
înţelepciunea lui Dumnezeu din pântecele tău în chip necuprins S-a născut, 
prin Care izbăveşte adâncurile inimii mele de sfătuirile şarpelui. 

Cel ce mai înainte păsările cerului şi peştii mării cu cuvântul le-ai adus 
la fiinţă, pe cele ce mai înainte nu erau, Hristoase, ai pregătit trupul Tău, 
veşmânt dumnezeirii Tale, din sângiurile preacuratei Fecioare. 

Slavă... 

Tu singură cuptor ai fost văzută al firii întru care focul cel 
dumnezeiesc fără de ardere, fără prihană Fecioară, a topit firea în chip 
preaînţelept. Aşadar, şi tu topeşte întinăciunea patimilor mele şi a păcatelor 
mele şi luminează-mă cu rugăciunile tale. 

Şi acum... 

Potir al vinului celui nou, rod al viţei, care adapă pe credincioşi spre 
iertarea păcatelor, pe tine. Fecioară, cunoscându-te, rogu-mă, cu nectarul 
iertării adapă inima mea. 

Cântarea a 4-a 

hmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Ţarină nearată te-ai arătat, odrăslind spicul cel dumnezeiesc 
nesemănat, pentru aceea, hrăneşte-mă pe mine cel fiămând cu 
dumnezeieştile tale daruri şi haruri. 

Ridică-mă pe mine, cel ce zac de boală spre moarte. Stăpână, cel ţinut 
de arşiţa patimilor sufletului, adăpându-mă degrab cu apa rugăciunilor tale. 

Slavă... 

Ca ceea ce eşti cetatea lui Dumnezeu cea însufleţită pe care o veselesc 
valurile râului celui înţelegător, întăreşte cu zidul rugăciunilor tale casa 
sufletului meu. 

Şi acum... 

Nor care picuri dreptatea cea adevărată cunoscându-te pe tine, 
rogu-mă. Preacurată Stăpână, degrab izbăveşte pe robul tău de toţi cei ce mă 
asupresc. 

Cântarea a 5-a 

hTnosul: 

«Cel ce te îmbraci cu lumina ca şi cu o haină, la Tine alerg din zori şi 
strig Ţie: Luminează sufletul meu cel întunecat, Hristoase, ca un îndurat». 

Talazul şi valul păcatului şi al patimilor mele, Mărie Stăpână, 
potoleşte-1, ceea ce ai născut pricina nepătimirii. 

Catarg căruia Hristos i-a ţesut de sus pânza bunei cuviinţe celei 
dumnezeieşti, îmbracă şi sufletul meu cel gol cu pânzele virtuţilor. 

Slavă... 

Dăruieşte-mi mie, cu rugăciunile tale, iertare păcatelor, curată 
Fecioară, ceea ce ai născut nouă pe Hristos Domnul, sfântă jertfa de ispăşire. 

Şi acum... 

Rănile, loviturile şi vătămările păcatului, prin lucrarea rugăciunilor 
tale, tămăduieşte-le şi putere dăruieşte robului tău. Fecioară. 

Cântarea a 6-a 

Irmosul: 

«Marea patimilor cea sălbăticită de viforul cel stricător de suflet 
linişteşte-o. Stăpâne Hristoase, şi din stricăciune mă scoate ca un îndurat». 

Ceea ce ai născut lumina care a făcut luminătorii cei cereşti luminează 
sufletul meu şi mă izbăveşte din întunericul patimilor, cu totul luminoasă. 

Pe Cel ce mai înainte a îndulcit apele Marei celei amare, pe Fiul tău, 
roagă-L să mă izbăvească degrab din amărăciunea cumplită a patimilor. 

Slavă... 

Curge şuvoiul patimilor în sufletul meu. Preacurată, dar tu 
secătuieşte-1 pe el cu rugăciunile tale şi şterge cugetele cele rele. 

Şi acum... 

Hristos, Cel ce izbăveşte oamenii, a venit din Sion, din pântecele tău, 
preanevinovată Stăpână, pentru aceea şi pe mine din primejdii şi necazuri 
izbăveşte-mă. 

Sedealna. Glasul al 5-lea 

Pe Cuvântul Cel împreună fără de început 
In marea vieţii flind învăluit şi scufundat de grijile pământeşti, 
aţintindu-mi mintea la ajutorul tău, din suflet strig: Grăbeşte şi 
cârmuieşte-mă şi du-mă la limanul pocăinţei, ca să te laud pe tine. Fecioară 
fără prihană. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat». 

Se înfricoşează şi fug de numele tău. Stăpână, cetele demonilor, de 
care, izbăvindu-mă pe mine, mântuieşte-mă şi mă păzeşte de toată 
vătămarea. 

Negrăită este slava ta, căci pe Domnul slavei ai născut, Fecioară, 
pentru aceea învredniceşte-mă de slava cea cerească şi pe mine cel ce te laud 
cu credinţă. 

Slavă... 

Pleacă-te la rugăciunile robului tău. Stăpână, şi izbăveşte-mă degrabă 
din primejdii şi din necazuri şi de toată batjocura duşmanilor celor nevăzuţi. 

Şi acum... 

Pe mine cel cu totul prihănit de patimi de ruşine şi care am nevoie de 
curăţire, fără de prihană Fecioară, spală-mă şi luminează-mă cu rouă 
rugăciunilor tale. 

Cântarea a 8-a 

Irmosul: 

«Ţie Făcătorului a toate...». 

Apa cea neroditoare a patimilor sufletului meu a făcut pântecele sterp 
şi 1-a uscat, dar tu, norul cel uşor, picură-mi, mie, ploaia cea dumnezeiască, 
ca şi eu să odrăslesc roadele pocăinţei. 

Valul şi furtuna gândurilor celor pătimaşe potoleşte-le, Preacurată, cu 
rugăciunile tale, şi mă îndreptează la limanul nepătimirii, ca să te slăvesc pe 
tine întru toţi vecii. 

Binecuvântăm pe Tatăl... 
Uşă dumnezeiască înţelegătoare şi pecetluită, pe care numai 
Dumnezeu cel îndurat a umblat, închide şi pecetluieşte uşile patimilor mele 
şi deschide-mi uşile nădejdii. 

Şi acum... 

Ridică de la mine povara păcatelor mele ceea ce singură ai născut în 
chip de negrăit pe Cel ce ridică păcatul întregii lumii. Maică Fecioară, pe 
Mielul lui Dumnezeu şi Cuvântul. 

Să lăudăm. Irmosul: 
«Ţie, Făcătorului a toate, în cuptor, tinerii împletind horă a toată 
lumea cântau: Toate lucrurile pe Domnul lăudaţi-L şi-L preaînălţaţi întru toţi 
vecii». 

Cântarea a 9-a 

Lmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care 
slăvindu-L, pe Fecioara o fericim». 

Intinându-mi ca om sufletul meu cu multe păcate şi cu patimi trupeşti 
şi acum fiind cu totul spurcat, te rog stăruitor: Curăţeşte-mă, Curată, cu 
rugăciunile tale, de toată josnicia. 

Ai născut pe Cel ce voieşte mila şi îndurarea, pe Dumnezeu, Cel 
singur bun şi iubitor de oameni, îndelung răbdător şi îndurat, pe Care arată-L 
binevoitor mie, cu rugăciunile tale şi dăruieşte dezlegare păcatelor. 

Slavă... 

Pe mine însumi mă plâng gândindu-mă la mulţimea păcatelor mele şi 
la năvălirile patimilor şi la împietrirea sufletului meu şi la nestatornicia 
minţii mele. Pe mine, cel ce deznădăjduiesc. Curată, mântuieşte-mă cu mila 
ta. 

Şi acum... 

Te binecuvântez, te slăvesc şi te măresc pe tine. Preacurată, cu 
căldură, binecuvântează-mă pe mine, cel ce te laud pe tine, şi izbăveşte-mă 
de toţi vrăjmaşii şi de toate supărările şi cu mâinile tale păzeşte-mă nebiruit. 

Prosomii, Glasul al 5-lea 

Bucură-te, cămara 

Bucură-te, nădejdea pământenilor, ţarină aleasă, curată şi neîntinată. 
Izvorul pecetluit al Mângâietorului, Cuvioasă, tu eşti singură pururea 
Fecioară, prin care noi, cei ce te lăudăm pe tine, aflăm mântuire, desăvârşita 
chemare a neamului muritorilor, pământ roditor care ai odrăslit grâul cel 
bun, pod care duci la dumnezeiască viaţă, cârma cea dumnezeiască şi ancora 
celor înviforaţi, limanul cel liniştit al celor ce te caută pe tine cu dor. 

Bucură-te, izvor strălucit şi luminat din care curge curat şi lin apa care 
adapă pe cei ţinuţi de văpaia păcatului şi a răutăţii, zori care ai adus pe lume 
soarele; bucură-te, ceea ce ai stins rătăcirea înşelării şi pe toţi i-ai atras la 
credinţa cea dumnezeiască; bucură-te, numele cel mult dorit al marginilor 
lumii; bucură-te, mântuirea credincioşilor; bucură-te, îndreptarea 
muritorilor; bucură-te. Maica lui Dumnezeu, Celui ce dă lumii mare milă. 

Bucură-te, strigăm ţie. Curată, precum Arhanghelul, toate neamurile 
pământului şi cu dor te lăudăm, cântând ţie cu căldură: bucură-te, vas 
dumnezeiesc care porţi mana; bucură-te, izvorul cel pururea curgător care 
izvorăşte apa cea dulce. Fecioară, din care, toţi bând, ne curăţim de cugetul 
cel rău şi spurcat; bucură-te, întărirea cea neclătinată a lumii, Prealăudată, 
tăria evlaviei şi temelia Bisericii. Bucură-te, Maica lui Dumnezeu, a Celui ce 
dă lumii mare milă. 

Opreşte râurile patimilor mele, usucă oceanul păcatului meu prin 
curgerile rugăciunilor tale şi către limanul cuvioaselor voiri ale lui 
Dumnezeu cârmuieşte-mă. Scufundă în prăpastia pierzării pe vrăjmaşii care 
necăjesc sufletul meu şi care îl tulbură cu patimi de ruşine. Umple-mi inima 
mea de bucurie şi de dulceaţă, risipeşte norul deznădăjduirii mele strig ţie. 
Preacurată, pe Hristos roagă-L să îmi dea iertare de păcate. 



Sfântul Nicodim Aghioritul 

Joi seara 

Canonul Preasfintei Născătoare de Dumnezeu. 
Facere a Sfântului loan al Evhaitelor 



Cântarea 1, Glasul al 5-lea 

Irmosul: 

«Pe cal şi pe călăreţ în Marea Roşie i-a scufundat Hristos, Cel ce a 
sfărâmat războaiele cu braţ înalt, iar pe Israel 1-a mântuit, pe cel ce cânta 
cântare de biruinţă». 

Preasfântă Născătoare de Dumnezeu, miluieşte-ne pe noi 

Cuvinte de laudă şi cererea rugăciunii din săracă minte şi nevrednică 
gură, îndrăznind, îţi aduc ţie, dar tu. Fecioară, primeşte-le ca pe cei doi bani 
ai văduvei primiţi de Dumnezeu. 

Alt rai te cunoaştem pe tine, înţelegător, fără de asemănare covârşind 
raiul cel din Eden, Mărie, Preanevinovată, căci tu. Mireasa lui Dumnezeu, ai 
odrăslit muritorilor nestricăciunea. 

Slavă... 

A fost oprit Adam în rai să culeagă pomul vieţii, împărtăşindu-se de 
pomul cunoştinţei, dar s-a izbăvit de moarte. Născătoare de Dumnezeu, 
Preacurată, culegând din tine nemurirea. 

Şi acum... 

Ai născut cu trup pe Cel ce mai înainte era fără trup, ai alăptat la sân pe 
hrănitorul tuturor, pe Acesta roagă-L să mă hrănească cu pâinea virtuţilor şi 
a faptelor dumnezeieşti. 

Cântarea a 3-a 

Irmosul: 

«Cel ce ai înfipt pământul pe nimic cu porunca Ta şi ai ridicat neţinut 
pe cel îngreuiat, pe piatra cea neclintită a poruncilor Tale, întăreşte Biserica 
Ta, Hristoase, Cel singur bun şi iubitor de oameni». 

Având pildă pe Gavriil, mai marele cetelor îngereşti, veniţi toţi într-un 
glas să aducem cu evlavie Maicii lui Dumnezeu celei nenuntite „bucură-te", 
căci printr-însa ne izbăvim de primejdii, de necazuri şi de boli. 

Bucură-te, strigăm ţie, Fecioară, toţi cu bucurie noi, cei mântuiţi prin 
dumnezeiască naşterea ta. Bucură-te, pământ nearat care ai crescut holda cea 
aurie care hrăneşte marginile lumii, odinioară înfometate din pricina 
necredinţei. 

Slavă... 

Mai sfântă decât sfinţii îngeri ai fost văzută. Fecioară, născând pe Cel 
ce a făcut pe îngeri. Pentru aceasta te rog pe tine. Curată, sfinţeşte mintea 
mea şi luminează-mi inima, norii patimilor mele alungându-i. 

Şi acum... 

Zdrobeşte, Stăpână, arcurile cumpliţilor demoni care rănesc inima 
mea, înfige sabia lor în inima lor, făcând judecată şi pedeapsă celor ce îmi 
fac mie strâmb ătate. 

Cântarea a 4-a 

Lmosul: 

«Deşertarea Ta cea dumnezeiască Avacum cunoscând-o prin vederea 
mai înainte, Hristoase, cu frică striga Ţie: Spre mântuirea poporului Tău ai 
venit, ca să mântuieşti pe unşii Tăi». 

Cu haina aurită a dumnezeirii încingându-te pe tine Fiul tău. Ia dreapta 
Lui te-a aşezat, preaînfrumuseţată şi împodobită ca pe o Stăpână. 

Graiurile Cântării [cântărilor] cântând, strigăm ţie cu dor. Curată, cu 
adevărat frumoşi sunt sânii^^ pe care i-a supt numai Cel zămislit din tine fără 
sămânţă. Fiul tău şi Domnul. 

Slavă... 

Crezând diavolului, Eva a născut întristare tuturor femeilor, dar tu. 
Fecioară, crezând bunei-vestiri a lui Dumnezeu ai înfiorit întregii lumi 
bucuria. 

Şi acum... 

Iată, Stăpână, neamurile toate te fericim pe tine între femei cu adevărat 
precum mai dinainte ai zis, ceea ce ai născut pe singurul împărat şi Domn. 

Cântarea a 5-a 

Irmosul: 

«Cel ce te îmbraci cu lumina ca şi cu o haină, la Tine alerg din zori şi 
strig Ţie: Luminează sufietul meu cel întunecat, Hristoase, ca un îndurat». 



Cânt., 4, 10. Septuaginta. 

Cu totul frumoasă şi fară nici o pată, cea aproape de Mine, din Liban 
Fecioară mireasă mai dinainte ai fost cunoscută Duhului Sfânt Ia 
întruparea Cuvântului Iui Dumnezeu. 

Cordeluţe purpurii sunt ale tale buze şi ce încântătoare e gura ta'^ cu 
care ai sărutat pe Dumnezeu, Preasfântă, ca pe un prunc purtat în braţe. 

Slavă... 

Soarele este covârşit de strălucirea ta, căci tu. Mărie, ai cuprins în 
braţe pe Cel ce a împodobit cerul cu luminători şi L-ai alăptat Ia sân. 

Şi acum... 

Mireasă cu totul cinstită a Iui Dumnezeu, căruţa soarelui, vasul 
luminii, floarea cea binemirositoare, pomul cel pururea înfloritor, slava 
fecioarelor, Mărie mult lăudată. 

Cântarea a 6-a 

Irmosul: 

«Marea patimilor cea sălbăticită de viforul cel stricător de suflet 
linişteşte-o, Stăpâne Hristoase, şi din stricăciune mă scoate ca un îndurat». 

Rodul tău este nestricăcios şi nestricăcios este pântecele tău. Curată, 
pe amândouă le-ai arătat mai presus de minte, pentru aceea cu dreptate 
cântăm ţie noi, credincioşii: Bucură-te! 

Nard picurând. Curată, fagure de miere şi izvor dătător de viaţă s-a 
arătat pântecele tău, născând pe Dumnezeu, cu totul lăudată. 

Slavă... 

Puterile cele înţelegătoare şi toate neamurile oamenilor pe tine te 
slăvesc ca pe ceea ce ai născut pe Dumnezeu, de-a pururi binecuvântată, cu 
totul nevinovată. 

Şi acum... 

Sfeşnicul cel nestins care ai născut lumina cea înţelegătoare, mintea 
mea cea întunecată lumineaz-o cu lumina harului tău. 

Sedealna. Glasul al 5-lea 
Pe Cuvântul cel împreună fără de început 
Bucură-te, uşa Domnului cea neumblată, pe care mai dinainte au 
propovăduit-o toţi bărbaţii cei drepţi şi Profetul Daniel, munte netăiat şi 
David cântăreţul împreună cu Moise şi cu ceilalţi, rug şi sfeşnic şi vas, toiag 
şi scară, tron şi pat dumnezeiesc. Născătoare de Dumnezeu. 



Cânt., 4, 7-8. Septuaginta. 
Cânt., 4, 3. Septuaginta. 

Cântarea a 7-a 

Irmosul: 

«Domnul părinţilor cel preaînălţat văpaia a stins şi a rourat pe tinerii 
care cântau cu un glas: Dumnezeule, bine eşti cuvântat». 

Făgăduinţa cea către părintele Avraam, Dumnezeu a împlinit-o, 
făcându-Se Fiu al tău şi în sămânţa lui s-au binecuvântat neamurile, 
Binecuvântată. 

Ai covârşit. Preacuvioasă, toate fiicele căci multe au avut haruri ale 
puterilor, dar naşterea ta este mai presus de acestea în slavă. 

Slavă... 

Picură nestricăcioasă smirnă, Prealăudată, preacuratele tale buze, 
sărutând pe Dumnezeu pe Care L-ai născut prunc şi L-ai slujit ca pe 
Stăpânul. 

Şi acum... 

Ai fost văzută îndumnezeind firea omenească prin dumnezeiască 
naşterea ta, Preanevinovată Mărie, pentru aceea, după datorie noi, 
credincioşii pe tine te slăvim. 

Cântarea a 8-a 

Irmosul: 
«Ţie, Făcătorului a toate...». 

Veniţi, pe Curata şi pe Născătoarea de Dumnezeu - Fecioara, să o 
lăudăm cântând dumnezeieşti cântări: Bucură-te, nădejdea lumii şi ocrotirea 
celor ce îl preaînalţă pe Hristos în veci. 

Mantie lui Hristos din fecioreştile sângiuri ai ţesut. Mărie, Fără de 
bărbat, pe care purtând-o Dumnezeu, muritor S-a arătat pe Care îl 
preaînălţăm întru toţi vecii. 

Binecuvântăm pe Tatăl... 

Pământ eşti şi în pământ ca un pământesc vei merge nicidecum nu 
voi mai auzi, căci de pe pământ la cer, tu. Fecioară, m-ai adus ca ceea ce ai 
născut pe Cel ce din pământ pe începătorii neamului omenesc i-a făcut cu 
mâna. 

Şi acum... 

Rod sfânt din rădăcina lui loachim, în pântecele Anei te-ai zămislit, 
Maica lui Dumnezeu. Pentru aceasta lumea se îmbogăţeşte cu izvorul milei 
şi cei bolnavi se însănătoşesc. 



'Cf. Fac. 3,19. 

Să lăudăm. Irmosul: 
«Ţie, Făcătorului a toate, în cuptor, tinerii împletind horă a toată 
lumea cântau: Toate lucrurile pe Domnul lăudaţi-L şi-L preaînălţaţi întru toţi 
vecii». 

Cântarea a 9-a 

Irmosul: 

«Isaie, dănţuieşte! Fecioara a avut în pântece şi a născut fiu pe 
Emanuel, pe Dumnezeu şi omul; Răsăritul este numele Lui, pe Care, 
slăvindu-L, pe Fecioara o fericim». 

Fiice, gătiţi-vă să vedeţi frumuseţea Sfântului Ierusalim, a miresei 
celei slăvite, pe Măria cea fără de prihană şi să-i cântaţi ei cu evlavie: 
Bucură-te, Prealăudată, Născătoare de Dumnezeu, bucuria noastră. 

Arătatu-te-ai aleasă, cu totul bine plăcută lui Dumnezeu, ca un crin 
înfiorit în mijlocul spinilor între care pe tine singură te-a afiat bună 
mireasmă feciorească Lui şi pe tine te-a arătat apărătoare celor ce te cinstesc 
pe tine. 

Slavă... 

Nard picurând miresme, nestricăcioasă cuvioasă, frumoasă între femei 
ai fost văzută cu adevărat, minunată este vederea ta şi glasul tău plin de 
bunătăţi căci ai născut Răscumpărător păcatelor celor ce te laudă pe tine. 

Şi acum... 

Lipitu-s-a sufletul meu de tine. Stăpână, după cuvântul psalmilor; 
aşadar, mă rog, să mă sprijinească dreapta ta, izbăvindu-mă pe mine acum, 
ocrotindu-mă, păzindu-mă şi acoperindu-mă. 

Prosomii. Glasul al 5-lea 
Bucură-te, cămara 

Bucură-te, Maică Fecioară, Curată, cel mai înalt şi mai înmiresmat 
chiparos, care te înalţi drept la înălţimea contemplării lui Dumnezeu, cedrul 
cel din Liban înflorit, tare şi cu totul neclătit de gânduri. Preacurată, 
dumnezeiesc măslin, înfloritor şi roditor, care te veseleşti cu harurile 
Duhului, via cea înfloritoare care ai odrăslit lumii strugurele cel copt, care 
bucură inimile noastre a celor care te mărim pe tine cu dor drept, Născătoare 
de Dumnezeu. 

Bucură-te, Fecioară Maică, porumbiţă argintată şi fară de mânie, cea 
cu spatele aurit de toate harurile Duhului Sfânt, porumbiţă paşnică şi 
Fecioară, şi iubitoare de curăţie, cea mai dulce rândunea care aduci din iarnă 
primăvara cea desfătată a harului, pasăre cântătoare lumii vestind 
dumnezeiasca întrupare a Cuvântului, ca o privighetoare cu tril răsunător. 
Bucură-te, Maica lui Dumnezeu, Celui ce dă lumii mare milă. 

Bucură-te, Maică Fecioară, Curată, izvor care ai izvorât apa vieţii, 
roua cea cerească din Ermonul cel înţelegător care ai coborât pe munţii 
Sionului, ploaia cea cu bună voire pe care Dumnezeu, din tot pământul, a 
hotărât-o moştenire Lui în veac, rourare şi răcorire. Mare neumblată, dulce 
şi proaspătă, care ai scufundat pe călăreţii şi căpeteniile lui Faraon. 
Bucură-te, Maica lui Dumnezeu, Celui ce dă lumii mare milă. 

Mâinile îmi întind către tine, deschid buzele mele întinate pentru 
rugăciune şi plec genunchii inimii mele şi mă ating acum cu mintea de 
preacuratele tale picioare. Curată, şi la tine cad: Vindecă chinurile mele şi 
tămăduieşte cu bunătatea ta rănile mele cele de mulţi ani, multe şi 
nevindecate; izbăveşte-mă pe mine de duşmanii mei cei văzuţi şi nevăzuţi; 
uşurează. Fecioară, povara lenevirii mele, ca să te laud şi să te slăvesc pe tine 
prin care lumea a aflat mare milă. 




Sfântul Nicodim Aghioritul 



216 




Vineri seara 
Canonul Preasfintei Născătoare de Dumnezeu. 
Facere a Sfântului loan Damaschinul 

Cântarea 1, Glasul al 5-lea 

Irmosul: 

«Mântuitorului Dumnezeu, Cel ce a călăuzit pe popor prin mare cu 

picioarele neudate, pe Faraon cu toată oastea înecând. Aceluia Unuia să-I 

cântăm, că S-a preaslăvit». 

Preasfântă Născătoare de Dumnezeu, miluieşte-ne pe noi 

Sfeşnic primitor de lumină, smeritul meu suflet cel întunecat de păcate 

luminează-1 acum cu lumina ta, ca o bună, ca să-ţi cânt ţie cântare de 

mulţumire. 

Bucură-te, tronul lui Dumnezeu cel slăvit. Curată, bucură-te, palat 
încăpător; bucură-te, acoperământul celor ce te caută cu credinţă pe tine, 
floarea credinţei. Bucură-te, Preaminunată. 

Slavă... 

Bucură-te, vas de aur care ai cuprins în chip înfricoşător în pântecele 
tău mana cea dumnezeiască, pe Dătătorul de lumină. Fecioară, şi pe 
Izbăvitorul lisus. Care pe toate le-a tras la dumnezeiasca voie. 

Şi acum... 

Bucură-te, Maica lui Dumnezeu; bucură-te. Fecioară curată; 
bucură-te, floarea credinţei; bucură-te. Fecioară nenuntită, care ai răsărit 
lumina tuturor marginilor lumii. 

Cântarea a 3-a 

Irmosul: 

«Cu puterea Crucii Tale, Hristoase, întăreşte gândul meu, ca să laud şi 
să slăvesc acum răstignirea Ta cea mântuitoare». 

Bucură-te, tăria împăraţilor celor credincioşi; bucură-te, trofeu cu 
adevărat dumnezeiesc; bucură-te, fără prihană Stăpână, Preasfântă Maică 
Fecioară. 

Bucură-te, tăria ostaşilor, curajul dumnezeiesc şi întărirea; bucură-te, 
slava celor ce cu dor şi cu credinţă neîndoită te laudă pe tine pururea. 

Slavă... 

Bucuria cea preacinstită a îngerilor, bucură-te, binecuvântată; 
bucură-te. Preacurată, ridicarea credinţei şi nimicirea înşelăciunii. 

Şi acum... 

Cort cu totul luminos al Celui Preaînalt, bucură-te, Preaslăvită; 
bucură-te, lauda ocârmuitorilor şi întărirea mucenicilor. 

Cântarea a 4-a 

Irmosul: 

«Auzit-am auzul puterii Crucii Tale, că raiul s-a deschis printr-însa şi 
am strigat: Slavă puterii Tale, Doamne!». 

Bucură-te, palat cu totul de aur al împăratului şi Dumnezeu. 
Bucură-te, Fecioară Preacurată, pecetea proorocilor. Bucură-te, cinstită 
strălucire a tuturor preoţilor. 

Bucură-te, vasul cel mai curat al Făcătorului a toate; bucură-te, zidul 
cel tare al celor dreptcredincioşi; bucură-te, întăritură neclintită a tuturor 
muritorilor. 

Slavă... 

Bucură-te, scară care urci pe cei de pe pământ la cer; bucură-te, 
bucuria tuturor celor necăjiţi; bucură-te, puternică scăpare a păcătoşilor. 

Şi acum... 

Bucură-te, rug nemistuit pe care 1-a văzut mai înainte Moise; 
bucură-te. Fecioară, toiagul care ne-ai odrăslit nouă Floarea cea preacinstită. 
Care a împodobit pământul. 

Cântarea a 5-a 

Irmosul: 

«Dis-de-dimineaţă sculându-ne strigăm către Tine, Doamne: 
Mântuieşte-ne pe noi, că Tu eşti Dumnezeul nostru, afară de Tine pe altul nu 
ştim». 

Bucură-te, vasul bucuriei celei nepieritoare, fără de prihană Fecioară; 
bucură-te, ceea ce ai luminat toate cu naşterea ta. 

Bucură-te, singură Preacurată, munte umbrit, pe care odinioară 1-a 
văzut proorocul în duh. 

Slavă... 

Veselia îngerilor cea cu totul cinstită, bucură-te, singură Preasfântă 
Stăpână şi podoaba muritorilor. 

Şi acum... 

Veşmântul cel prea frumos al cuvioşilor, puterea mucenicilor şi 
întărirea, bucură-te, cu totul minunată Stăpână. 

Cântarea a 6-a 

Irmosul: 

«Invăluitu-m-a adâncul, mormânt s-a făcut mie chitul; dar eu am 
strigat către Tine, lubitorule de oameni şi dreapta Ta m-a mântuit. Doamne». 

Bucură-te, ridicarea lui Adam şi nimicirea lacrimilor Evei, Mărie 
preanevinovată, lauda a toată lumea; bucură-te, slava celor ce după adevăr te 
cinstesc pe tine. 

Bucură-te, întărirea credincioşilor şi propovăduirea dumnezeieştilor 
Apostoli, Mărie prealăudată, vistieria curăţiei; bucură-te, scăpare a tuturor 
robilor tăi. 

Slavă... 

Bucură-te, lauda strălucită şi preaminunată a fecioarelor. Fecioară, 
strălucirea maicilor, frumoasă şi preacinstită; bucură-te, ridicarea grabnică a 
celor căzuţi. 

Şi acum... 

Bucură-te, dumnezeiască intrare a celor ce te cunosc pe tine 
Născătoare de Dumnezeu, cu totul nepătată, purtarea de grijă a săracilor şi 
nădejdea neînfruntată a celor nenorociţi. 

Sedealna. Glasul al 5-lea 

Pe Cuvântul cel împreună fără de început 
Bucură-te, vas de aur care păstrezi înlăuntru mana cea cerească; 
bucură-te, sfântă masă, care porţi pâinea vieţii, Preanevinovată; bucură-te, 
sfeşnic luminos; bucură-te, palat cuvios, bucură-te, tron de foc al 
împăratului Hristos; bucură-te, acoperământul sufletelor noastre. 

Cântarea a 7-a 

Irmosul: 

«Cel ce în cuptorul cel cu foc ai mântuit pe tinerii cei cuvântători de 
cântare, bine eşti cuvântat. Dumnezeul părinţilor noştri». 

Bucură-te, norul luminii; bucură-te, ocrotitoarea celor ce cântă: 
Binecuvântat este Dumnezeul părinţilor noştri. 

Bucură-te, chivot de aur; bucură-te, puterea celor ce strigă: 
Binecuvântat este Dumnezeul părinţilor noştri. 

Slavă... 

Bucură-te, Născătoare de Dumnezeu; bucuria celor ce strigă cu 
credinţă: Binecuvântat este Dumnezeul părinţilor noştri. 

Şi acum... 

Bucură-te, nădejdea muritorilor şi mântuirea celor ce strigă: 
Binecuvântat este Dumnezeul părinţilor noştri. 

Cântarea a 8-a 

Irmosul: 

«Pe Cel ce S-a născut din Tatăl mai înainte de veci...». 

Cu cele mai sfinte glasuri, noi, credincioşii te cinstim pe tine împreună 
cu îngerul. Fecioară, strigând ţie cu mulţumire: Bucură-te, dumnezeiesc 
acoperământ al celor ce te laudă pe tine întru toţi vecii. 

Mai presus de minte este minunea naşterii tale. Mireasa lui 
Dumnezeu, căci pe Dumnezeu L-ai născut fără de sămânţă, pe Cel ce ţine 
toate cu mâna. Pentru aceea, toţi strigăm ţie: Bucură-te, întru toţi vecii. 

Binecuvântăm pe Tatăl... 

Din toate nenorocirile scoate-mă şi din necazuri şi din toată 
strâmtorarea şi de vrăjmaşii cei ce se luptă cu mine izbăveşte-mă, ca să te 
slăvesc pe tine, ceea ce eşti cu dar dăruită, întru toţi vecii. 

Şi acum... 

Ca ceea ce ai născut prunc tânăr în vremurile cele mai de pe urmă, pe 
Dumnezeu, Cel mai înainte de toţi vecii, înnoieşte-mă pe mine, cel învechit 
deja în multe fapte rele, cel ce preaînalţ naşterea ta întru toţi vecii. 

Să lăudăm... Irmosul: 

«Pe Cel ce S-a născut din Tatăl mai înainte de veci. Fiul şi Dumnezeu, 
şi în anii cei mai de pe urmă din Fecioară Maică S-a întrupat, preoţi 
lăudaţi-L, popoare preaînălţaţi-L întru toţi vecii». 

Cântarea a 9-a. 

Irmosul: 

«Pe tine. Maica lui Dumnezeu, ceea ce mai presus de minte şi de 
cuvânt, ai născut în chip de negrăit sub ani pe Cel fără de ani, credincioşii cu 
un gând te mărim». 

Templu curat şi tron însufieţit al lui Dumnezeu tu eşti, cu totul 
nepătată. Pentru aceea cu mulţumire laudă îţi aducem. 

Strălucit-ai nouă. Curată, lumina cea neînserată, celor care stau în 
întunericul înşelăciunii, nenuntită, pentru aceea toţi îţi cântăm ţie: 
Bucură-te. 

Slavă... 

Potoleşte, Stăpână, plânsul şi lacrimile şi ostenelile şi umple de 
bucurie nenorocita mea inimă. Mireasa lui Dumnezeu. 

Şi acum... 

Plâns şi mânie, foamete şi moarte şi stricăciune trimite. Mărie, 
Stăpâna tuturor, vrăjmaşilor mei păgâni şi pierzători. 

Prosomii. Glasul al 5-lea. 

Bucură-te, cămara 

Bucură-te, Maică Fecioară, Curată, ceea ce eşti mai dreaptă decât 
Abel, mai evlavioasă ca Set, mai bună nădejde având ca Enos, şi cu mult mai 
bine plăcută ca Enoh, ceea ce ai mântuit neamul omenesc mai mult decât 
Noe cel drept, mai credincioasă decât Avraam, fiind ascultătoare mai mult 
decât Isaac, ajungând la vederea lui Dumnezeu mai mult decât Israel şi pe 
losif covârşindu-1 în finimuseţea trupului, mai blândă decât Moise tu eşti 
Maica lui Dumnezeu, Cel ce dă lumii mare milă. 

Bucură-te, ceea ce eşti mai curajoasă decât Samson, mai vitează ca 
losua, conducătorul, mai împărăteasă ca David, şi cu adevărat mai înţeleaptă 
ca Solomon cel înţelept, covârşind pe toţi proorocii în vederea lui Dumnezeu 
şi pe Apostoli în dumnezeiasca propovăduire, şi pe mucenici în temeiul 
credinţei şi toate cetele cuvioşilor în ostenelile nevoinţei, mai înaltă decât 
toţi ierarhii; bucură-te. Maica lui Dumnezeu, Cel ce dă lumii mare milă. 

Bucură-te, ceea ce eşti fără asemănare mai dreaptă decât femeile din 
vechime, mai credincioasă decât Sarra, mai frumoasă decât Rahila, mai 
iubitoare de prunci decât Rebeca şi naşterea Liei ai covârşit-o. Preacurată, 
mai dreptmăritoare decât Miriam, ceea ce eşti cu mult mai înţeleaptă decât 
Abigail, întrecând pe Debora în bărbăţie, mult mai iubitoare de Dumnezeu 
decât Ana, mai sfântă decât Hulda proorociţa; bucură-te, Maica lui Hristos, 
Cel ce dă lumii mare milă. 

Ostenelile smeritului meu suflet şi nevindecatele dureri ale trupului. 
Fecioară binecuvântată, întoarce-le în adevărată bucurie şi desăvârşită 
sănătate, primeşte cuvântul buzelor mele, Preanevinovată, şi pune leacuri 
dumnezeieşti şi binefăcătoare pe rănile mele, cu privegherile şi rugăciunile 
tale, luminează-mă cu lumina puterii tale. Mireasa lui Dumnezeu, căci tu eşti 
nădejdea şi acoperământul meu şi scăpare tare şi am nevoie, fără prihană 
Mărie, de grabnica ta cercetare. 

Glasul al 6-lea 



Sâmbătă seara 
Canonul Preasfintei Născătoare de Dumnezeu. 
Facere a lui Manuil, marele retor 

Al cărui acrostih: 
«Primeşte, Curată, tânguirea sufletului meu» 

Cântarea 1, Glasul al 6-lea 

Irmosul: 

«Pe Cel ce oarecând a acoperit cu valul mării pe prigonitorul tiran, sub 
pământ L-au îngropat fiii celor mântuiţi; iar noi cu fecioarele să cântăm 
Domnului, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Ştii, prealăudată Maică a Dumnezeului celui viu, multa durere a inimii 
mele, pentru aceea, cu dumnezeiasca ta milă, încinge-mă cu haina bucuriei, 
ca să te măresc pe tine, cea cu adevărat preaslăvită. 

Toată nădejdea mea şi nădejdea mântuirii mele spre tine le-am pus, 
Născătoare de Dumnezeu, pentru aceea, miluieşte-mă cu mila ta, ca să te 
măresc pe tine, cea cu adevărat preaslăvită. 

Slavă... 

Norul cel înţelegător al luminii celei neapuse, pleacă-te spre 
rugăciunea robului tău. Curată, şi risipeşte multa deznădejde ce m-a cuprins, 
ca să te măresc pe tine, cea cu adevărat preaslăvită. 

Şi acum... 

în mult chin. Fecioară, viaţa mea mă părăseşte, şi ca David strig: 
Binecuvântată, îndreaptă-mă cu cercetarea ta, ca să te măresc pe tine, cea cu 
adevărat preaslăvită. 

Cântarea a 3-a 

Irmosul: 

«Pe Tine, Cel ce ai spânzurat tot pământul pe ape fară sprijin, 
văzându-Te zidirea spânzurat pe locul Căpăţânii, de multă spaimă a fost 
cuprinsă, strigând: Nu este sfânt decât Tu, Doamne». 

Văpaia păcatelor arde ticălosul meu suflet şi ispitele cele cu dreptate 
pornite asupra mea, trupul îl cheltuiesc, pentru aceasta. Curată, cu 
rugăciunea ta pe acestea şterge-le şi dă-mi mie îndreptare vieţii. 

Invredniceşte-mă pe mine, robul tău. Născătoare de Dumnezeu, să-ţi 
cânt ţie cu inimă liniştită, fiindcă cea mai mare parte a vieţii mele în răutăţi 
s-a stricat, pentru aceea, fii mie ajutor şi dă-mi îndreptare vieţii. 

Slavă... 

Ceea ce ai născut pe Cel Preaînalt, scoate-mă din groapa păcatelor şi 
aşează pe stânca milei tale picioarele mele şi îndreaptă paşii mei spre slava 
ta şi dă-mi mie îndreptare vieţii. 

Şi acum... 

Mâinile spre tine le întind, cu lacrimi plec genunchiul. Fecioară, şi 
chem cu fierbinţeală grabnicul tău ajutor: Din răutate slobozeşte-mă, de 
Dumnezeu dăruită, şi dă-mi mie îndreptare vieţii. 

Cântarea a 4-a 

hTnosul: 

«Deşertarea Ta cea dumnezeiască pe Cruce văzând-o dinainte 
Avacum, spăimântându-se, a strigat: Tu ai tăiat tăria celor puternici, Bunule, 
venind la cei din iad, ca un Atotputernic». 

Cleştele cel purtător de foc. Preacurată, nădejdea credincioşilor, 
ocrotitoare celor ce se ostenesc şi luptătoare, vino şi acum şi mă scoate din 
primejdia ce mă împresoară. 

Scuflindat de valul cumplitelor mele păcate, acum chem ajutorul tău, 
Preanevinovată: Arată-te, vino şi scoate-mă din primejdia ce mă împresoară. 

Slavă... 

Cu sabia rugăciunilor tale. Născătoare de Dumnezeu, Curată, taie 
capetele duşmanilor ridicate împotriva mea; ajută-mă acum şi scoate-mă din 
primejdia ce mă împresoară. 

Şi acum... 

Vezi suspinul meu. Preacurată, vezi necazul meu, vezi deznădejdea 
mea şi arată întru mine harul tău, scoţându-mă din primejdia ce mă 
împresoară. 

Cântarea a 5-a 

Irmosul: 

«Lumina cea neînserată a dumnezeieştii arătării Tale, Hristoase, care 
s-a făcut pentru noi, pentru milostivirea Sa, Isaia văzând-o, de noapte 
mânecând, a grăit: învia-vor morţii şi cei din morminte se vor scula şi toţi cei 
de pe pământ se vor bucura». 

împăratul împăraţilor şi Domnul domnilor. Fecioară, din tine 
întrupându-Se din bunătate, ţie ţi s-au dăruit cele de-a dreapta, pentru 
aceasta mântuieşti cu puterea ta pe cei ce aleargă la dumnezeiescul tău 
acoperământ şi pe mine acum cu mila ta mă păzeşte. 

Norul cugetelor celor nestatornice, căzând peste nenorocitul meu 
suflet, mă tulbură şi cumplit mă împresoară, mă întunecă şi mă întristează, 
Prealăudată, dar tu, ceea ce ai născut pe soarele Hristos, risipeşte norul şi 
păzeşte-mă. Fecioară, cu mila ta. 

Slavă... 

Dulceaţa sufletului meu şi izbăvirea chinurilor mele. Fecioară, venind 
acum în chip nevăzut, izbăveşte-mă pe mine de toată răutatea pe care mi-a 
adus-o mulţimea păcatelor mele şi păzeşte-mă pe mine pururea mai presus 
de toată vătămarea. 

Şi acum... 

Mintea mea cea omorâtă de păcat, cu ajutorul tău cel de viaţă purtător 
şi curat, înviaz-o şi o luminează şi mă învaţă să îţi cânt ţie cu înţelegere, ceea 
ce ai născut pe Hristos, înţelepciunea cea ipostatică. Fecioară, şi cu mila ta 
mă păzeşte. 

Cântarea a 6-a 

Irmosul: 

«înghiţit a fost lona, dar nu a fost ţinut în pântecele chitului, că purtând 
preînchipuirea Ta, a Celui ce ai pătimit şi îngropării ai fost dat, ca dintru o 
cămară din fiară a ieşit şi a strigat străjerilor: Cei ce păziţi cele deşarte şi 
mincinoase, mila voastră aţi părăsit-o». 

Să nu treci cu vederea pe cel ce aleargă la tine, pe robul tău, Preabună, 
care a căzut în ispite pentru mulţimea fărădelegilor. Căci şi dacă am întrecut 
pe toţi oamenii prin păcatele mele, dar nu mă depărtez de la tine, cu adevărat 
Născătoare a vieţii, pentru aceea, cu puterea ta mă păzeşte. 

Cu mila ta. Fecioară nenuntită, vezi judecata mea şi judecă în mijlocul 
celor ce năvălesc asupra mea şi grabnic tinde-mi mână de ajutor şi 
izbăveşte-mă din toată primejdia, de vicleşugul uneltirii, de pizmă şi 
nenorocire şi cu dumnezeiescul tău acoperământ păzeşte-mă. 

Slavă... 

Iată, în adâncul furtunii celei nesuferite am căzut, Stăpână curată! 
înviforat fiind de mulţimea chinurilor, eu, ticălosul, din adâncul inimii strig 
ţie: Vino degrab şi mă arată mai presus de răutatea şi vătămarea vrăjmaşilor 
şi cu dumnezeiescul tău acoperământ mă păzeşte. 

Şi acum... 

Dă-mi dragoste şi frică de Dumnezeu, ca să ridice din moarte sufletul 
meu cu mijlocirile tale. Binecuvântată, şi scoate-mă din cugetele cele spre 
pământ râvnitoare şi din faptele şi cuvintele stricătoare de suflet. Născătoare 
de Dumnezeu, pe mine, cel ce scap la tine şi cu dumnezeiescul tău 
acoperământ mă păzeşte. 

Sedealna. Glasul al 6-lea 

Nădejdea lumii 

Căzând în adâncul cugetelor potrivnice, mintea mea acum slăbeşte, şi 
nu aflu odihnă. Ascultă-mă în vremea ispitelor şi dăruieşte-mi mie răcorire 
ca o bună, ca să nu mă fac hrană celui viclean. Fecioară binecuvântată. 

Cântarea a 7-a 

Irmosul: 

«Negrăită minune! Cel ce a mântuit în cuptor pe cuvioşii tineri în 
văpaie, în mormânt este pus mort fără suflare, spre mântuirea noastră, a 
celor ce cântăm: Mântuitorule, Dumnezeule, bine eşti cuvântat». 

Bucură-te, nădejdea celor deznădăjduiţi şi apărarea, căci primind 
suspinul sufletului meu, m-ai izbăvit de chinuri, ca să te laud şi să strig ţie 
fără de tăcere: Bucură-te, Fecioară, mai înaltă decât îngerii. 

Bucură-te, pod care duci pe credincioşi de la moarte la dumnezeiasca 
viaţă; bucură-te, sfeşnic care îi luminezi pe toţi, ca să te laude şi să strige ţie 
fără încetare: Bucură-te, Fecioară, mai înaltă decât îngerii. 

Slavă... 

Bucură-te, nor care ai plouat băutura vieţii; bucură-te, discul luminii 
celei înţelegătoare a lui Hristos Dumnezeu Care din tine a strălucit spre 
mântuirea celor ce strigă ţie cu dor: Bucură-te, Fecioară, mai înaltă decât 
îngerii. 

Şi acum... 

Bucură-te, toiag care ai înflorit în lume în chip negrăit pe Hristos 
Dumnezeu, rodul vieţii, dătătorul bucuriei spre mântuire celor ce cu credinţă 
strigă ţie: Bucură-te, Fecioară, mai înaltă decât îngerii. 

Cântarea a 8-a 

Irmosul: 

«Spăimântează-te înfricoşându-te, cerule...». 

Stâlp de foc, călăuzirea neamului creştinilor de la întuneric la lumină; 
bucură-te, scară cerească; bucură-te, sfeşnic de aur, ocrotitoarea orfanilor; 
bucură-te. Fecioară, izbăvirea celor robiţi şi limanul celor înviforaţi; 
bucură-te, slava sufletului meu şi bucuria. 

Bucură-te, ceea ce ai născut pe Hristos, trandafirul care a umplut toate 
cu mireasmă de taină, vas de aur care porţi mana vieţii; bucură-te, 
dumnezeiesc locaş al harurilor. Fecioară cu nume de Doamnă, 
acoperământul pustnicilor; bucură-te, slava şi bucuria sufletului meu. 

Binecuvântăm pe Tatăl... 

Munte te-a văzut mai înainte Daniil pe tine, cu totul Preacinstită, din 
care s-a desprins în chip de negrăit Piatra vieţii, Hristos, şi a doborât altarele 
idolilor cu puterea dumnezeirii. Bucură-te, înălţimea cunoştinţei; bucură-te, 
adâncul înţelepciunii; bucură-te, slava şi bucuria sufletului meu. 

Şi acum... 

Mulţimea tuturor credincioşilor, veniţi, adunaţi-vă şi pe Stăpâna 
noastră, pe ceea ce în chip de negrăit a întrupat pe Făcătorul a toate, să o 
lăudăm strigând: Bucură-te, scăparea tuturor şi nădejdea mântuirii; 
bucură-te, slava sufletului meu şi bucuria. 

Să lăudăm... Irmosul 

«Spăimântează-te înfricoşându-te, cerule, şi să se clatine temeliile 
pământului, că iată, este socotit între cei morţi Cel ce locuieşte întru cele 
înalte şi în mormânt mic e primit în chip minunat. Pe Acesta tineri 
binecuvântaţi-L, preoţi lăudaţi-L, popoare preaînălţaţi-L întru toţi vecii». 

Cântarea a 9-a 

hTnosul: 

«Nu te tângui. Maică, văzându-Mă în groapă pe Mine, Fiul Tău, pe 
Care M-ai zămislit în pântece fără de sămânţă; că Mă voi scula şi Mă voi 
preaslăvi şi voi înălţa în slavă, ca un Dumnezeu, pe cei ce cu credinţă şi cu 
dragoste te măresc pe tine neîncetat». 

Bucură-te, car al lui David; bucură-te, toiagul lui Aaron; bucură-te, 
flică a lui David; bucură-te, templu preaminunat al dumnezeiescului 
Solomon, care ai cuprins în chip de negrăit flrea fulgerătoare a dumnezeirii. 
Maică dumnezeiască, de Dumnezeu slăvită Fecioară, pe tine te mărim. 

Bucură-te, cămară dumnezeiască; bucură-te, cartea vieţii care ai 
cuprins pe Hristos Cuvântul şi Dumnezeu; bucură-te, tabla Iui Moise scrisă 
de Dumnezeu; bucură-te, bucuria lumii. Maică dumnezeiască, de Dumnezeu 
slăvită Fecioară, pe tine te mărim. 

Slavă... 

Bucură-te, lumina cea neapusă! Dumnezeu te-a întărit în mijlocul a 
toate, ca să luminezi în chip înţelegător cele cereşti împreună cu cele 
pământeşti. Bucură-te, Stăpâna tuturor. Maică dumnezeiască! De 
Dumnezeu slăvită Fecioară, pe tine te mărim. 

Şi acum... 

Se revarsă îmbelşugat harul tău peste toţi cei ce se apropie de tine cu 
credinţă, fără de pată Fecioară, Curată, pentru aceea umple de har pe robii 
tăi, ca să te mărim pe tine cu dor. Maică dumnezeiască, de Dumnezeu 
slăvită. 



Prosomii. Glasul al 6-lea 

Toată nădejdea punăndu-şi 

Bucură-te, munte sfânt; bucură-te, nor de lumină; bucură-te, scară 
însufleţită prin care noi, cei muritori, suntem înălţaţi la cer şi la petrecerea 
cea cuvioasă şi dumnezeiască. Stăpână, pururea Fecioară; bucură-te, rai care 
ai în mijloc pomul vieţii, pe Hristos care a nimicit amărala pomului celui 
dintâi; bucură-te, ceea ce ai şters blestemul de demult al Evei; bucură-te, 
chemarea lui Adam; bucură-te, cu totul nepătată. 

Bucură-te, vas cu totul de aur care înlăuntru ţii mana cea 
dumnezeiască. Nevinovată; bucură-te, palatul Stăpânului tuturor; bucură-te, 
dumnezeiesc acoperământ; bucură-te, munte gras; bucură-te, locaşul 
sfinţirii; bucură-te, ceea ce ai născut trandafirul cel înmiresmat şi bine 
mirositor care umple pe credincioşi de bună mireasmă; bucură-te, 
Născătoare de Dumnezeu, Preanevinovată. Bucură-te, frumuseţe şi 
adevărată slavă a maicilor; bucură-te, lauda fecioarelor şi cuvioasă podoabă. 

Bucură-te, Fecioară Mărie, nume şi lucru dulce, desfătarea limbii mele 
şi dulce cugetare a inimii mele! Sufietul meu, fără prihană Fecioară, 
alergând în urma ta, s-a lipit cu totul de tine, Preasfântă, şi aşa cum cerbul 
doreşte izvoarele apelor, aşa tânjeşte după tine mintea mea întreagă, pentru 
aceea dreapta ta cu milostivire să mă sprijine. Curată, şi să mă 
învrednicească de slava feţei tale. 

Fiind acum cuprins de multe ispite eu, ticălosul, la tine scap, 
Preanevinovată; mântuieşte-mă pe mine, nevrednicul, cel ce am căzut în 
multe păcate ca nimeni altul, căci poţi să îmi ajuţi mie, căci pe toate le poţi 
câte le voieşti. Fecioară prealăudată, ca Maica preabună a Atotputernicului 
nostru Dumnezeu. Stăpâna lumii, ocrotitoare tare a credincioşilor, nu mă 
trece cu vederea pe mine, robul tău, căci întru tine am nădăjduit. 

Duminică seara 
Canonul Preasiîntei Născătoare de Dumnezeu. 
Cu foarte multă străpungere... 
Facere a Sfântului loan al Evhaitelor 



Cântarea 1, Glasul al 6-lea 

Irmosul: 

«Ca pe uscat umblând Israel cu picioarele prin adânc, pe Faraon 
prigonitorul văzându-1 înecat, striga: Să cântăm lui Dumnezeu cântare de 
biruinţă». 

Preasfântă Născătoare de Dumnezeu, miluieşte-ne pe noi 

Ca rouă de trecătoare sunt zilele mele, rele şi mici, cheltuite repede în 

vârtejul cel vremelnic, iată. Stăpână, s-au pierdut: Mântuieşte-mă! 

Frica împresoară sufletul meu, cutremur nepovestit şi chin cumplit 

este la ieşirea lui din trup. Curată, căruia mângâiere dăruieşte-i. 

Slavă... 

Scăparea tare a păcătoşilor, întăreşte asupra mea mila ta. Curată, şi mă 
izbăveşte din mâna demonilor, căci ca nişte câini mulţi m-au înconjurat. 

Şi acum... 

Iată vremea ajutorului, iată vremea apărării tale, iată. Stăpână, vremea 
pentru care ziua şi noaptea te-am rugat cu căldură şi te-am chemat în ajutor. 

Cântarea a 3-a 

Irmosul: 

«Nu este sfânt ca Tine, Doamne Dumnezeul meu. Care ai înălţat 
fruntea credincioşilor Tăi, Bunule, şi ne-ai întărit pe noi pe piatra 
mărturisirii Tale». 

De departe, de pe acum văd ziua aceea. Stăpână, şi socotind-o pe ea ca 
fiind aici de faţă, cu lacrimi fierbinţi te rog: Nu mă părăsi pe mine. 

Când deja s-a stins desăvârşit organul cuvintelor şi când limba este 
legată, pecetluit glasul inimii pentru pocăinţă, te rog pe tine. Stăpână, 
mântuieşte-mă. 

Slavă... 

Zămislit în fărădelegi fiind, pentru ce m-am născut? Căci iată, 
mâniindu-1 pe Dumnezeu cel Bun plec acum, chinuindu-mă în focul cel 
veşnic. 

Şi acum... 

Nu întoarce de la mine multele tale îndurări, nu-mi închide milele tale 
cele iubitoare de oameni, Cuvioasă, ci ajută-mă acum şi mă pomeneşte în 
ceasul judecăţii. 

Cântarea a 4-a 

Irmosul: 

«Hristos este puterea mea. Dumnezeu şi Domnul, cântă strigând 
cinstita Biserică, cu dumnezeiască cuviinţă, din cuget curat întru Domnul 
prăznuind». 

Nori, picuraţi rouă, ca lacrimi! Văi şi munţi tânguiţi-vă cu jale pentru 
mine, cel ce m-am depărtat de Dumnezeu şi m-am apropiat de demoni. 

Scăpare neruşinată şi neînfruntată a tuturor celor aflaţi în nevoi. 
Stăpână Preanevinovată, fii şi mie scăpare în vremea strâmtorării mele. 

Slavă... 

Deschizând neprihănitele şi preacuratele tale braţe sfinte ca nişte aripi 
de porumbel, sub acoperământul şi umbra lor acoperă-mă. Stăpână. 

Şi acum... 

Iată, Stăpână, frica de care mă tem mi se întâmplă; iată, luptă mare m-a 
cuprins în care fii mie ajutor, nădejdea mântuirii mele. 

Cântarea a 5-a 

Irmosul: 

«Cu strălucirea Ta cea dumnezeiască. Bunule, luminează sufietele 
celor ce din noapte aleargă la Tine cu dragoste. Te rog, Cuvântule al lui 
Dumnezeu, ca să Te vadă pe Tine, Dumnezeul cel adevărat. Care chemi din 
negura greşelilor». 

Rudeniile mele cele după trup, fraţii mei după duh, prieteni după 
obicei şi cunoscuţi: Plângeţi, suspinaţi, întristaţi-vă, căci iată, acum mă 
despart de voi. 

Acum când nu mai este Cel ce izbăveşte şi nimeni cu adevărat nu este 
să-mi mai ajute, tu. Stăpână, ajută-mă, ca nu cumva, ca un om fără ajutor, să 
fiu încuiat în mâinile demonilor. 

Slavă... 

O, cum voi răbda chinuitoarea şi vrednica de milă despărţire de tine, 
Maica Iui Dumnezeu, şi amara cădere de Ia Mântuitorul Meu si înstrăinarea 
de toti sfinţii! 

Şi acum... 

Să nu poată. Stăpână, mulţimea păcatelor mele să biruiască multa ta 
milostivire, ci să mă înconjoare mila ta şi să-mi acopere toate fărădelegile 
mele. 

Cântarea a 6-a 

Irmosul: 

«Marea vieţii văzând-o înălţându-se de viforul ispitelor, Ia limanul 
Tău cel lin alergând, strig către Tine: Scoate din stricăciune viaţa mea, mult 
Milostive». 

Buzele mele tac şi limba mea amuţeşte, dar inima mea arde, căci focul 
zdrobirii care o mistuie arde pe dinlăuntru şi cu graiuri negrăite, te strigă pe 
tine, Fecioară. 

Din înălţime caută spre mine. Maica Iui Dumnezeu, şi învoieşte-te cu 
milostivire acum să te pogori spre cercetarea mea pentru ca, văzându-te pe 
tine, să ies din acest cort bucurându-mă. 

Slavă... 

Sfintelor şi curatelor mâini ale Sfinţilor îngeri încredinţează-mă. 
Stăpână, pentru ca, acoperit fiind de aripile lor, să nu văd chipul cel de 
necinste, de ruşine şi întunecat al demonilor. 

Şi acum... 

Cămară de nuntă a Iui Dumnezeu, învredniceşte-mă şi pe mine de 
cămara de nuntă cerească şi înţelegătoare, aprinzând candela mea cea 
întunecată şi stinsă cu sfânt untdelemnul tău, Preanevinovată. 

Sedealna. Glasul al 6-iea 
Multele mulţimi ale păcatelor mele 
Nenorocitul meu suflet, tulburat de năvălirile demonilor, întăreşte-I, 
Fecioară, pe piatra poruncilor Iui Hristos. Să nu mă scufunde. Curată, 
furtuna căderilor mele şi întreitul val al cugetelor rele. 

Cântarea a 7-a 

hTnosuI: 

«Dătător de rouă a făcut îngerul cuptorul pentru cuvioşii tineri; iar pe 
haldei arzându-i porunca Iui Dumnezeu, pe tiran I-a înduplecat să strige: 
Bine eşti cuvântat. Dumnezeul părinţilor noştri». 

Noaptea morţii cea întunecată şi fară lună m-a luat nepregătit 
trimiţându-mă nepregătit pe calea aceea mare şi înfricoşată. Să călătorească 
deci împreună cu mine mila ta, Stăpână. 

Pentru bucuria cea trecătoare şi vremelnică voi primi pedeapsă 
nemuritoare, Stăpână, şi pentru o plăcere scurtă a trupului mă voi chinui în 
foc, dar mila ta mai înainte să mă prindă. 

Slavă... 

Cei plecaţi de aici mă grăbesc, înconjurându-mă din toate părţile, dar 
sufletul meu amână şi se înfricoşează, plin fiind de multă tulburare, pe care 
mângâie-1. Curată, prin grija ta. 

Şi acum... 

Nu am aflat pe nimeni în inima mea. Stăpână, care să se întristeze 
împreună cu mine, pe nimeni care să mă mângâie, căci prietenii mei şi 
cunoscuţii toţi laolaltă m-au părăsit acum, ci tu, nădejdea mea, nicidecum să 
nu mă părăseşti. 

Cântarea a 8-a 

Irmosul: 
«Din văpaie rouă ai izvorât...». 

Ca Maică iubitoare de oameni a lui Dumnezeu Cel iubitor de oameni 
ia aminte la mine cu ochi binevoitor şi milostiv, când se va despărţi sufletul 
de trup, ca să te slăvesc pe tine. Sfântă Născătoare de Dumnezeu. 

Palat înalt al Stăpânului Hristos, trimiţând din înălţime harul tău, vino 
acum în ziua strâmtorării mele, ca să te slăvesc. Sfântă Născătoare de 
Dumnezeu. 

Binecuvântăm pe Tatăl... 
Invredniceşte-mă să scap de cetele barbarilor celor netrupeşti şi să se 
deschidă adâncul cel din văzduh şi să urc la cer, ca să te slăvesc pe tine. 
Născătoare de Dumnezeu. 

Şi acum... 

Ceea ce ai născut pe Domnul Atotţiitorul, pe amarii vameşi ai 
stăpânitorului lumii acesteia alungă-i departe când voi părăsi viaţa aceasta, 
ca să te slăvesc pe tine. Curată, în veci. 

Să lăudăm. Irmosul: 

«Din văpaie ai izvorât rouă Cuvioşilor şi jertfa dreptului cu apă ai 
mistuit-o că toate le faci, Hristoase, numai cu voia, pe Tine Te preaînălţăm 
întru toţi vecii». 

Cântarea a 9-a 

Irmosul: 

«Pe Dumnezeu a-L vedea nu este cu putinţă oamenilor, spre Care nu 
cutează a căuta ostile îngereşti; iar prin tine, Preacurată, S-a arătat oamenilor 
Cuvântul întrupat; pe Care slăvindu-L cu ostile cereşti, pe tine te fericim». 

Precum ridică robul ochii la mâinile stăpânului lui, Prealăudată, aşa şi 
eu ridic ochii cei dinafară şi cei dinlăuntru către tine. Stăpâna mea, şi viaţa 
mea, Doamnă, ca să mă miluieşti. 

Sfântă Fecioară, de Dumnezeu dăruită, caută cu milostivire la 
smerenia mea, primind jalnica şi cea din urmă a mea rugăciune, grăbeşte şi 
mă izbăveşte din focul osândei veşnice. 

Slavă... 

Ceea ce ai născut pe Dumnezeul viilor şi al morţilor, izbăveşte-mă. 
Fecioară, din bolile cele aducătoare de moarte şi dăruieşte-mi viaţă şi 
sănătate şi izbăveşte-mă pe mine, cel bolnav, încingându-mă cu putere de 
sus şi cu tărie pe mine, cel slăbit. 

Şi acum... 

Templu viu, însufleţit şi cuvântător ştiindu-te pe tine sălaş al lui 
Dumnezeu, Preacurată, şi scăpând la biserica ta cu credinţă fierbinte acum, 
mai înainte de a pleca, mă rog: Slobozeşte-mă, ca să mă răcoresc lăudând 
minunile tale. 

Prosomii. Glasul al 6-lea. 

A treia zi ai înviat 

Bucură-te, lauda apostolilor, fără prihană; bucură-te, veselia îngerilor 
cea strălucită; bucură-te, lauda lumii. Fecioară, şi podoaba credincioşilor. 

Bucură-te, munte netăiat. Fecioară cu totul lăudată, pe care mai înainte 
1-a văzut Proorocul Daniil, din care s-a tăiat Piatra care a zdrobit templele 
idolilor, Hristos, singurul împărat a toate. 

Bucură-te, cămară cu totul luminoasă; bucură-te, masă însufleţită a 
pâinii dumnezeieşti întru care se află Hristos; bucură-te, frumuseţea 
evlaviei. Născătoare de Dumnezeu; bucură-te, acoperământul sufletelor 
noastre. 

Prealăudată, doboară fruntea duşmanilor celor însetaţi de sânge şi 
întristarea poporului tău în bucurie o întoarce. Fecioară, şi dă-ne nouă putere 
ca, mântuiţi, să te lăudăm pe tine. 

Luni seara 

Canonul Preasflntei Născătoarei de Dumnezeu. 
Facere a Sfântului Andrei Criteanul 



Al căruia acrostih este 
Ne vindecăm iarăşi pentru plânsul cel bun 



Cântarea 1, Glasul al 6-lea 

Irmosul: 

«Ajutător şi acoperitor S-a tăcut mie spre mântuire; Acesta este 
Dumnezeul meu şi-L voi slăvi pe El, Dumnezeul Părintelui meu, şi-L voi 
înălţa pe El, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

loil cel minunat, marele proroc al Domnului, a zis prooroceşte să 
plângem în chip sfânt şi să ne tânguim în sac şi cenuşă; eu însă dispreţuiesc 
aceasta, dar tu. Fecioară, mântuieşte-mă. 

Ca ceea ce eşti izvor al milei. Născătoare de Dumnezeu, spală trupul şi 
sufletul meu cel întinat în chip ruşinos şi îmbracă-mă în veşmântul curat al 
harului. 

Slavă... 

Nu mă trece, Preabună, cu vederea pe mine cel stricat în fărădelegi, cel 
ce sunt deja cu totul spurcat de amare plăceri, ci spală-mă de toată 
întinăciunea şi mă mântuieşte. 

Şi acum... 

Să iasă din cămara de nuntă Mirele, Mireasă, zice proorocul şi 
păcătoşii să lucreze acum plânsul, iar noi, suflete al meu, să cădem cu 
lacrimi la Maica Izbăvitorului. 



Cântarea a 3-a 

LthosuI: 

«Pe piatra poruncilor Tale întăreşte. Doamne, inima mea care se 
clatină, că Tu eşti singur sfânt şi Domn». 

Să înnoim pământul inimii în viaţa aceasta, semănând pe el virtuţile, 
ca să secerăm de dincolo grâul vieţii. 

Stăpână nenuntită, cu rugăciunile tale către Fiul tău, înviază-mă pe 
mine, cel omorât de păcat prin sfatul pierzătorului. 

Slavă... 

Dacă am căzut. Stăpână, acum în nebunia faptelor mele şi zac în 
adâncul pierzaniei, dă-mi mie pocăinţă, ceea ce eşti fără de prihană. 

§i acum... 

Ca pe nişte fiare cumplite hrănesc patimile în sufletul meu, dar 
nesuferind împreună sălăşluirea cu ele, la ajutorul tău scap. Fecioară. 

Cântarea a 4-a 

Irmosul: 

«Auzit-a proorocul de venirea Ta, Doamne, şi s-a temut că aveai să Te 
naşti din Fecioară şi să Te arăţi oamenilor, şi a zis: Auzit-am glasul Tău şi 
m-am temut. Slavă puterii Tale, Doamne». 

Cu puterea ta. Născătoare de Dumnezeu, să se întoarcă vrăjmaşii mei 
înapoia mea şi arcurile lor să se zdrobească, adică, necuratele cugete şi 
dă-mi mie, rugătorului tău, prin lacrimi să umblu în nepătimire. 

Legat fiind de laţurile păcatelor. Născătoare de Dumnezeu, nu încetez, 
ci mai mult împletesc pe cele greu de dezlegat, adăugând patimi la patimi şi 
tuturor m-am lucut blestem, atrăgând asupra mea „vaiul" proorocului. 

Slavă... 

Rănile sufietului meu nu încetez a le zgândări cu iubirea de plăceri şi 
adaug dureri la răni, rămânând cu nesimţire nevindecat, miluieşte-mă. 
Maica lui Dumnezeu; vindecă-mă şi mă mântuieşte cu rugăciunile tale. 

Şi acum... 

Ca pe nişte vise înşelătoare văzând lucrurile vieţii trecând în fiecare zi. 
Născătoare de Dumnezeu, nu primesc nici o simţire a acestora, ci sunt încă 
înnodat de ele ca iedera de culmea stejarului. 

Cântarea a 5-a 

Irmosul: 

«Din noapte alergând la Tine, lubitorule de oameni, luminează-mă, 
rogu-mă, şi mă îndreptează şi pe mine întru poruncile Tale şi mă învaţă să 
fac voia Ta, Mântuitorule». 

Inălţându-mă prin mândrie, Prealăudată, am căzut în cumplita cădere a 
păcatului care a zdrobit sufletul meu şi cine mă va ridica dacă nu tu. Maica 
lui Dumnezeu. 

Dăruieşte-mi, Stăpână, răbdare în toată strâmtorarea şi în toate 
răutăţile cele din afară care au venit asupra mea pe neaşteptate, căci sunt 
împuţinat la suflet şi sunt lipsit de plată. 

Slavă... 

De smintelile pierzătorului izbăveşte-mă. Stăpână, şi de toată 
ameninţarea şi de întunericul cel mai din afară pe mine, cel ce în tine 
neclintit mi- am pus nădejdea. 

Şi acum... 

Cugetele desfrânării tulbură. Stăpână Preacurată, ticălosul meu suflet 
şi mă conving în chip fără de minte să mă învoiesc cu ele, din care degrab mă 
izbăveşte. 

Cântarea a 6-a 

Irmosul: 

«Strigat-am cu toată inima mea către milostivul Dumnezeu şi m-a 
auzit din iadul cel mai de jos şi a scos din stricăciune viaţa mea». 

Domnul a numit curvie a privi pătimaş la faţa femeii, dar eu. Fecioară, 
bolnav fiind de neînlrânare, mi-am întinat sufletul cu privirile cele 
neîngăduite. 

Pe cel ce doarme îl năpădesc cumplit gândurile neînfrânării şi îl târăsc 
spre furnicături şi tresăltări ale trupului, însă cruţă-mă de vătămarea 
acestora, cu totul nepătată. 

Slavă... 

Mireasa lui Dumnezeu, Mărie, cad la tine şi strig ţie cu lacrimi, 
Născătoare de Dumnezeu: Izbăveşte sufletul meu cel ticălos de judecata 
viitoare şi de focul cel veşnic. 

Şi acum... 

Ştiu, aflând din Scripturi, că trebuie să îndepărtez pricinile vorbelor 
deşarte, dar eu. Fecioară, nu mă tem să mă îndeletnicesc cu nepotrivite 
vorbării şi cu contraziceri. 

Sedealna. Glasul al 6-lea 

Nădejdea lumii 

Pe Judecătorul lumii, Buno, pe Fiul tău. Fecioară, milostiv fa-L mie 
celui ce am căzut în multe, căci nimeni ca tine nu poate mijloci, ca ceea ce 
eşti Maica lui Dumnezeu şi Stăpânului. Pe Acesta, aşadar, roagă-L neîncetat 
pentru mine, ceea ce eşti singură binecuvântată. 

Cântarea a 7-a 

Irmosul: 

«Greşit-am, facut-am fărădelege, nu ne-am îndreptat înaintea Ta, nici 
am păzit, nici am făcut precum ne-ai poruncit nouă. Ci nu ne da pe noi până 
în sfârşit. Dumnezeul părinţilor». 

Greşit-am, fărădelege am făcut. L-am amărât pe Hristos, Fecioară, 
toată fapta cea păcătoasă săvârşind, mişcându-L pe El spre mânie, dar tu. 
Fecioară, fă-L milostiv nouă, celor osândiţi. 

Cu cugetele, cu simţirile şi cu faptele. Născătoare de Dumnezeu, cu 
totul m-am îndepărtat de Dumnezeul cel Viu şi m-am supus tiranilor 
născocitori ai patimilor, dar tu izbăveşte-mă din acestea şi dă-mi mie 
strălucirea pocăinţei. 

Slavă... 

Când sufletul meu cel ticălos va suferi despărţirea de trup şi nu va fi 
Cel ce izbăveşte sau Cel ce mângâie, atunci. Stăpână, vino-mi în ajutor şi 
izbăveşte-mă de năvălirea demonilor. 

Şi acum... 

Făţărnicia, Stăpânul meu a numit-o mare rău în viaţă de a cărei lucrare 
înşelătoare, izbăveşte-mă. Mireasa lui Dumnezeu, cu puterea ta, ca nu 
cumva cu sabia Duhului să mă taie EIristos. 



Cântarea a 8-a 

Irmosul: 

«Pe Cel pe Care îl slăvesc ostile cereşti...». 

După datorie chemăm solirea ta către Fiul tău. Maica lui Dumnezeu, 
toţi cei ce am căzut şi am fost osândiţi, ca să fim izbăviţi de gheenă cu 
mijlocirea ta. Stăpână. 

Hristos a venit să îi cheme pe păcătoşi la pocăinţă, veniţi dar cu mine 
toţi cei care am lepădat cuvintele Lui, să cădem cu pocăinţă la Născătoarea 
de Dumnezeu. 

Binecuvântăm pe Tatăl... 
Râuri de lacrimi trimite-mi şi suspin din inimă cu zdrobire, ca să sting 
văpaia aceea de nerăbdat şi să dobândesc raiul slavei. 

Şi acum... 

Ca să îndumnezeiască pe muritori. Stăpână, Fiul tău din tine muritor 
desăvârşit a fost văzut. Pe Acesta roagă-L să mă arate pe mine, cel curăţit 
desăvârşit, părtaş al împărăţiei Lui. 

Să lăudăm... Irmosul: 
«Pe Cel pe Care îl slăvesc ostile cereşti şi de Care se cutremură 
heruvimii şi serafimii, toată sufiarea şi zidirea lăudaţi-L, binecuvântaţi-L 
şi-L preaînălţaţi întru toţi vecii». 

Cântarea a 9-a 

Irmosul: 

«Naşterea zămislirii celei fără de sămânţă este neînţeleasă, rodul 
Maicii celei fără de bărbat este nestricat că naşterea lui Dumnezeu înnoieşte 
firile. Pentru aceasta, pe Tine toate neamurile, ca pe o Maică Mireasă a lui 
Dumnezeu, cu dreaptă credinţă te mărim». 

Cămara de nuntă este gătită în ceruri. Mireasa lui Dumnezeu, de Fiul 
tău, plină de toată bucuria pentru cei care au păzit fără ştirbire poruncile Lui, 
dar mie îmi este gătit întunericul şi tânguirea şi focul gheenei de care 
roagă-L să mă izbăvească. 

Plânsuri şi lacrimi şi osteneli. Mireasa lui Dumnezeu, sunt aduse în 
lupta de acum, dar dincolo cununi şi laude şi răsplătiri, şi cine este fericitul 
care cu adevărat seamănă aici cu lacrimi şi cu bucurie va secera? 

Slavă... 

înaripaţi se fac prin pocăinţă cei căzuţi. Preacurată, ca vulturii făcând 
zborul lor către minţile cereşti, de partea cărora să fiu învrednicit şi eu, 
ticălosul, mântuit fiind cu rugăciunea ta. 

Şi acum... 

Ca ceea ce ai născut adâncul milelor, fără prihană Fecioară, 
miluieşte-mă şi mă izbăveşte de osândă şi de judecată pe mine, robul tău cel 
Fără de folos şi învredniceşte-mă de împărăţia cerurilor. Fecioară, ca să te 
măresc pe tine cu dor. 

Prosomii. Glasul al 6-lea 

Toată nădejdea punăndu-şi 

Bucură-te, fiică a Tatălui ceresc şi Maica Cuvântului; bucură-te, 
Mireasa Duhului Sfânt, mai înaltă şi mai caldă decât tronurile cereşti, mai 
bună decât serafimii, mai cunoscătoare decât Heruvimii, mai Doamnă decât 
Domniile, mai puternică decât Puterile, întrecând Puterile cereşti, covârşind 
începătoriile şi mai bună conducătoare decât Arhanghelii sau mai mult decât 
îngerii slujind credincioşilor celor ce vor dobândi mântuirea. 

Bucură-te, Stăpâna tuturor stăpânilor. Născătoare de Dumnezeu; 
bucură-te, ceea ce covârşeşti toate puterile cereşti; bucură-te, ceea ce singură 
eşti Stăpâna pământului şi a mării şi împărăteasa făpturii; bucură-te, sceptrul 

cel puternic, întărire vitează, tărie şi putere a împăraţilor celor credincioşi, 
Prealăudată; bucură-te, grădină dumnezeiască; bucură-te, omorârea iadului, 
Curată, scăparea creştinilor; bucură-te, Preabinecuvântată. 

Bucură-te, scaun de foc al împăratului şi Domnului; bucură-te, 
dumnezeiască masă care porţi în mijlocul tău pâinea cerească; bucură-te, 
pământ roditor care ai crescut spicul vieţii, Preanevinovată, din care cei ce 
mănâncă nu vor vedea moartea. Stăpână, ci vor fi duşi la viaţa cea veşnică, 
precum mai dinainte a zis Singurul Stăpân a toate. Hrănitorul şi Atotţiitorul; 
bucură-te, scăparea credincioşilor; bucură-te, preaminunată. 

Pe tine cea cu totul nebiruită te rugăm. Fecioară, şi ne închinăm noi cei 
cumplit biciuiţi de necazuri, ca ceea ce ai putere de Maică la Domnul, 
zdrobeşte pe vrăjmaşii noştri, ca să nu spună unde este Dumnezeul căruia îi 
slujesc şi să cunoască nenorociţii că pe tine singură te-am dobândit 
acoperământ şi ajutătoare după Dumnezeu şi turn sigur; nu îi trece cu 
vederea, Preanevinovată, pe cei ce aleargă la tine. 

Marti seara 
Canonul Preasfîntei Născătoare de Dumnezeu. 
Facere a Sfântului Teofan Graptul, Episcopul Niceei 

Cum se vede în următoarele tropare ale Maicii Domnului 

Cântarea 1, Glasul al 6-lea 

Irmosul: 

«Ca pe uscat umblând Israel cu picioarele prin adânc, pe Faraon 
prigonitorul văzându-1 înecat, striga: Să cântăm lui Dumnezeu cântare de 
biruinţă». 

Preasfântă Născătoare de Dumnezeu, miluieşte-ne pe noi 

Pe uşa cea curată şi neumblată, pe locaşul curăţiei, pe cea frumoasă 

între femei, pe Sfânta Stăpână, cu sfinte cântări să o slăvim. 

Dumnezeu Cuvântul, Cel ce locuieşte în ceruri. Cel fără de început 

dintru început cer cuvântător pe tine pe pământ arătându-te. Curată, 

nepărăsind cerurile, întru tine S-a sălăşluit. 

Slavă... 

Norul soarelui şi sfeşnic luminos, Preanevinovată, candelă cu multe 
făclii, cele trei părţi ale sufletului meu întunecate de păcate, rogu-mă, 
luminează-le. 

Şi acum... 

De Dumnezeu dăruită Fecioară, ajutorul cel tare al credincioşilor şi 
nădejdea celor smeriţi tu mă slobozeşte din plăcerile trupului şi din patimile 
cele ce se luptă cu mine. 

Cântarea a 3-a 

Irmosul: 

«Nu este sfânt ca Tine Doamne Dumnezeul meu. Care ai înălţat 
fruntea credincioşilor Tăi, Bunule, şi ne-ai întărit pe noi pe piatra 
mărturisirii Tale». 

Nu este, Fecioară, nu este să alerge cineva Ia acoperământul tău şi să 
nu dobândească multele tale mile, pentru aceea şi eu te rog să dobândesc 
apărarea ta. 

Ca ceea ce eşti mai cuprinzătoare decât cerurile şi mai înaltă decât 
pământul, ca Sfânta Sfintelor, mai înaltă decât Heruvimii şi Serafimii, fără 
de asemănare pe Dumnezeu L-ai cuprins, Cuvioasă. 

Slavă... 

Cu focul temerii de Dumnezeu curăţindu-mă de întinăciunea 
păcatelor. Fecioară, îmbracă-mă în tunica aurită a virtuţilor şi în corurile 
îngerilor rânduieşte-mă. 

Şi acum... 

Din fapte nu-mi este nicidecum mântuire, dar tu. Născătoare de 
Dumnezeu, nădejdea nemincinoasă a celor ce se încred în tine, rogu-mă, 
dăruieşte-mi mie mântuire. 

Cântarea a 4-a 

Irmosul: 

«Hristos este puterea mea. Dumnezeu şi Domnul, cântă strigând 
cinstita Biserică, cu dumnezeiască cuviinţă, din cuget curat întru Domnul 
prăznuind». 

Ca uşă care duce la dumnezeiasca intrare, ca rai dumnezeiesc, ca locaş 
al sfinţirii cel înţelegător, ca scăpare a credincioşilor pe Fecioara să o 
fericim. 

Sfeşnic cu totul luminos, dumnezeiască masă, locaşul lui Dumnezeu şi 
chivotul, toiag care ai odrăslit floarea în lume, pe Hristos, tu te-ai arătat. 
Maică Fecioară. 

Slavă... 

întru cunoştinţă pe tine în rug Moise te-a văzut, ca să arate tainic 
închipuită cu sfinţenie viitoarea naştere a focului, Născătoare de Dumnezeu, 
Pururea Fecioară. 

Şi acum... 

Cuvântul, Nepătată, întru tine S-a sălăşluit, izbăvind lumea din 
nebunia patimilor şi învrednicind de împărăţia cerurilor pe cei ce te laudă pe 
tine. 

Cântarea a 5-a 

hinosul: 

«Cu strălucirea Ta cea dumnezeiască. Bunule, luminează sufletele 
celor ce din noapte aleargă la Tine cu dragoste. Te rog, Cuvântule al lui 
Dumnezeu, ca să Te vadă pe Tine, Dumnezeul cel adevărat. Care chemi din 
negura greşelilor». 

Frumuseţea lui lacob, cea aleasă de Dumnezeu mai înainte de a fi 
toate, ceea ce fără de asemănare te-ai îmbogăţit în sfinţenie şi curăţie, 
bucură-te. Stăpână. 

Soborul cel luminat de Dumnezeu al proorocilor înţelegând mai 
departe tainic. Fecioară, Mireasa lui Dumnezeu, adâncul cel negrăit al 
dumnezeieştii naşterii tale, cu sfinte simboluri pe tine mai dinainte te-a 
închipuit. 

Slavă... 

Preasfântă, ceea ce singură ai născut cu adevărat pe pământ pe 
Dumnezeu cel Preasfânt, pe cei ce te propovăduiesc pe tine pururea drept 
Născătoare de Dumnezeu sfinţeşte-i şi mântuieşte-i cu mijlocirea ta. 

Şi acum... 

Cu dumnezeiască lumina ta, ca o bună, sufletul meu cel întunecat de 
plăceri luminează-1 şi călăuzeşte-1 pe calea mântuirii, ceea ce singură ai 
născut pe Mântuitorul Hristos. 

Cântarea a 6-a 
Irmosul: 

«Marea vieţii văzând-o înălţându-se de viforul ispitelor, la limanul 
Tău cel lin alergând, strig către Tine: Scoate din stricăciune viaţa mea, mult 
Milostive». 

Pe cea singură cu totul lăudată, pe cea mai frumoasă între femei, pe 
Născătoarea de Dumnezeu, pe zidul cel nezdrobit al creştinilor, pe Măria cea 
fară prihană cu inimă neîndoită să o fericim. 

Cort care ai cuprins pe Dumnezeu, munte sfânt al lui Dumnezeu, 
năstrapă de aur, tron de foc, chivot cu totul de aur, sfeşnic cu multe făclii, 
uşă neumblată, bucură-te. Stăpână. 

Slavă... 

Străină este zămislirea ta, străină şi înfricoşată este naşterea ta cea mai 
presus de minte. Fecioară, şi pe toţi cei înstrăinaţi de Dumnezeu împacă-i 
iarăşi cu El, dăruindu-le frumuseţea cea de mai înainte. 

Şi acum... 

îmbunătăţeşte. Stăpână, sufletul meu cel înrăit în multe păcate şi pe 
Dătătorul tuturor bunătăţilor, pe Hristos, roagă-L să mă învrednicească de 
împărăţia cea de sus. 

Sedealna. Glasul al 6-lea 

Multe sunt mulţimile 
Caută la bolile cele multe ale slăbitului meu suflet şi la patimile cele 
cumplite ale trupului meu, Curată, şi de grabnică tămăduire mă învredniceşte şi mă 
călăuzeşte să fac sfintele porunci ale bunului Dumnezeu, ca să te măresc pe tine. 

Cântarea a 7-a 

Irmosul: 

«Dătător de rouă a făcut îngerul cuptorul pentru cuvioşii tineri; iar pe 
haldei arzându-i porunca lui Dumnezeu, pe tiran 1-a înduplecat să strige: 
Bine eşti cuvântat Dumnezeul părinţilor noştri». 

Mai înaltă eşti, Preanevinovată, de puterile cele înţelegătoare, căci nu 
îndrăznesc acelea să privească pe Cel pe Care L-ai purtat în braţele tale, 
pentru aceea cu glasuri de mulţumire te slăvim. 

Curată cădelniţă a cărbunelui celui dumnezeiesc care ai înmiresmat 
lumea, izbăveşte-mă pe mine de duhoarea necuratelor mele patimi şi dă-ne, 
Fecioară, să cântăm: Bine eşti cuvântat Dumnezeul părinţilor noştri. 

Slavă... 

Pe mine cel zdrobit de nemăsuratele mele călcări de poruncă, 
înnoieşte-mă cu mijlocirea ta cea dumnezeiască, tămăduind sufletul meu şi 
dându-mi cuvânt ca să strig: Binecuvântată eşti ceea ce ai născut pe 
Dumnezeu cu trup. 

Şi acum... 

Templu preasfânt al lui Dumnezeu, fă-ne temple ale dumnezeiescului 
Duh pe noi, cei ce te cinstim pe tine în această dumnezeiască biserică a ta şi 
care cântăm. Fecioară, cu evlavie: Bine eşti cuvântat Dumnezeul părinţilor 
noştri. 

Cântarea a 8-a 

Lmosul: 

«Din văpaie rouă ai izvorât cuvioşilor...». 

Candelă purtătoare de lumină care străluceşte ca aurul, pat luminos 
împodobit cu porfiră, vas al dulceţii şi masă a pâinii vieţii, te-am cunoscut pe 
tine. Fecioară preabinecuvântată. 

Pe tine, muntele cel cu totul sfânt şi înalt, noi, cei ce am căzut în 
adâncul păcatelor. Stăpână curată, te rugăm, înalţă-ne pe noi la faptele 
dumnezeieşti ale virtuţilor. 

Binecuvântăm pe Tatăl... 

Izbăviţi fiind prin naşterea ta de blestemul cel dinainte, cu totul 
binecuvântată Fecioară, Născătoare de Dumnezeu, cântăm ţie cuvântul lui 
Gavriil: Bucură-te, pricina mântuirii tuturor. 

Şi acum... 

Ceea ce ai născut strugurele cel nelucrat, arată-mă pe mine roditor al 
faptelor bune şi de împărăţia cerurilor mă învredniceşte, ca să te slăvesc pe 
tine. Curată, în veci. 

Să lăudăm... Irmosul: 
«Din văpaie rouă ai izvorât cuvioşilor şi jertfa dreptului cu apă ai 
mistuit-o, că toate Ie faci, Hristoase, numai cu voia. Pe Tine Te preînălţăm 
întru toţi vecii». 

Cântarea a 9-a 

Irmosul: 

«Pe Dumnezeu a-L vedea nu este cu putinţă oamenilor, spre Care nu 
cutează a căuta ostile îngereşti; iar prin tine. Preacurată, S-a arătat oamenilor 
Cuvântul întrupat; pe Care slăvindu-L cu ostile cereşti, pe tine te fericim». 

Palat preacurat al lui Dumnezeu, minunate fă cu mine milele tale. 
Născătoare de Dumnezeu, Mărie cu totul fără prihană, ca să te măresc pe 
tine şi să te fericesc, ceea ce eşti mai înaltă decât cerurile şi decât toată 
făptura. 

Cu glasuri de mulţumire te lăudăm pe tine, cei ce prin tine cu adevărat 
dobândim îndumnezeirea şi strigăm ţie: Bucură-te, cu totul lăudată; 
bucură-te, binecuvântată; bucură-te, tron în chip de foc al Stăpânului a toate; 
bucură-te, Mărie, Stăpână. 

Slavă... 

Dă-ne nouă, celor ce te cinstim pe tine şi mărim naşterea ta. 
Preasfântă, să te lăudăm, să te slăvim şi să te fericim pe tine cu vrednicie, 
singura binecuvântată, căci tu eşti lauda creştinilor şi către Dumnezeu 
solitoare bine primită. 

Şi acum... 

Picurând ca ploaia pe lână, Cel ceresc în pântecele tău S-a pogorât şi 
uscând şuvoaiele înşelării, a plouat nestricăciune şi izbăvire tuturor 
oamenilor prin tine, de Dumnezeu dăruită. 

Prosomii. Glasul al 6-lea 

A treia zi ai înviat... 

Bucură-te, curajul nebiruit al împăraţilor evlavioşi; bucură-te, slava 
credincioşilor tăi care se închină sfintei tale icoane; bucură-te, căderea 
demonilor şi îndreptarea oamenilor. 

Bucură-te, începutul şi rădăcina mântuirii noastre, Preacurată; 
bucură-te, sfeşnic care ai avut în mijlocul tău pe Hristos, făclia; bucură-te, 
ceea ce eşti mai înaltă decât cerul şi pământul, Mărie Stăpână. 

Bucură-te, Cuvioasă, mai cinstită decât toată făptura văzută şi 
nevăzută, fără prihană Fecioară, ca ceea ce ai născut mai presus de minte pe 
Stăpânul amândurora; bucură-te, veselia sufletului meu. 

Cu totul lăudată, mântuieşte-mă pe mine, robul tău, din chinurile care 
m-au cuprins şi umple smeritul meu suflet de bucurie şi de nădejde, 
Preasfântă, ca neîncetat să te măresc pe tine. 

Miercuri seara 
Canonul Preasflntei Născătoarei de Dumnezeu. 
Facere a Cuviosului Nicolae Kataschepinul 

Cum se vede în următoarele tropare ale Maicii Domnului 

Cântarea 1. Glasul al 6-lea 

Irmosul: 

«Ajutător şi acoperitor S-a făcut mie spre mântuire; Acesta este 
Dumnezeul meu şi-L voi slăvi pe El, Dumnezeul Părintelui meu şi-L voi 
înălţa pe El, căci cu slavă S-a preaslăvit». 

Ajutătoare şi acoperitoare, izbăvitoare şi apărătoare fii mie. Stăpână, 
în cumplite nenorociri şi amare dureri, izbăvindu-mă din amarnicele chinuri 
şi munci. 

Preasfântă Născătoare de Dumnezeu, miluieşte-ne pe noi 
Preasfântă, nădejdea celor ce te cheamă pe tine cu dor, arată- te şi mie 

ascultătoare acum şi primeşte laudă din întinatele buze ale smeritului tău 

rugător. 

Slavă... 

Izbăvindu-mă cu milostivire, arată mie faţa ta, căci întunericul 
cumplitei deznădăjduiri mă acoperă acum cu totul, ci luminează-mă cu 
strălucirea rugăciunii tale celei curate. 

Şi acum... 

Sunt scufundat în cumplitul naufragiu al păcatului, întinde şi mie 
dreapta ta, ca lui Petru oarecând, şi mântuieşte-mă. Cuvinte, cu rugăciunile 
celei ce mai presus de minte Te-a născut fără stricăciune. 

Cântarea a 3-a 

Irmosul: 

«Pe piatra poruncilor Tale întăreşte. Doamne, inima mea care se 
clatină, că Tu eşti singur sfânt şi Domn». 

Primeşte-mă pe mine cel ce cad la milele tale. Maică a Cuvântului, 
dăruieşte celui ce cere iertare de greşeli cu fierbinţile tale rugăciuni. 

Cuptorul babilonian cel stins pe tine te-a închipuit, iar tu, Stăpână, 
stinge cuptorul patimilor mele şi arşiţa bolilor mele. 

Slavă... 

Opreşte, Stăpână, amara beţie a plăcerilor mele, dăruindu-mi mie 
dumnezeiasca luare aminte a pocăinţei şi întoarcerea cea mântuitoare. 

Şi acum... 

Cu ochiul tău cel milostiv, ia aminte la mine, cel necăjit. Stăpână, şi 
mă miluieşte şi mă mântuieşte, mântuirea lumii şi ajutorul oamenilor. 

Cântarea a 4-a 

Irmosul: 

«Auzit-a proorocul de venirea Ta, Doamne, şi s-a temut că aveai să Te 
naşti din Fecioară şi să Te arăţi oamenilor, şi a zis: Auzit-am glasul Tău şi 
m-am temut. Slavă puterii Tale, Doamne». 

lubit-am cele prezente, trupul şi lumea şi cele din lume, plăcerile şi 
slava şi banii, iar de cele viitoare nicicum nu m-am îngrijit, de aceea 
ticălosul de mine am căzut şi din slava cea de sus şi din dragostea lui 
Dumnezeu. 

Uşă a dumnezeieştii slave, deschide-mi mie uşile pocăinţei şi mă du la 
lumina cea neapusă a Fiului şi Ziditorului tău, Prealăudată, smulgându-mă 
din întunericul patimilor şi risipind negura trândăviei mele. 

Slavă... 

Ţine aprinsă. Binecuvântată, candela sufletului meu ca să nu se stingă, 
fără de untdelemn fiind şi să mi se închidă uşa cămării de nuntă, ci 
deschide-mi uşa milei şi vino în ajutor în ceasul ieşirii mele. 

Şi acum... 

Doboară la pământ pe vrăjmaşii mei, luptă cu cei ce cu nedreptate se 
luptă cu mine, ca să cunoască ei al cui rob sunt, ce ajutor mi-am agonisit, 
Prealăudată, binecuvântată Născătoare de Dumnezeu, şi mă mântuieşte pe 
mine cel ce te laud pe tine. 

Cântarea a 5-a 

hmosul: 

«Din noapte alergând la Tine, lubitorule de oameni, luminează-mă, 
rogu-mă, şi mă îndreptează şi pe mine întru poruncile Tale şi mă învaţă să 
fac voia Ta, Mântuitorule». 

Mântuieşte-mă pe mine, risipitorul, cu totul fără prihană Fecioară, 
vino şi mă izbăveşte de duşmanii mei cei văzuţi şi cei nevăzuţi, de toţi cei ce 
necăjesc pururea smeritul meu suflet. 

Milostiv fa-L mie pe Fiul tău, când se vor cerceta faptele mele cele 
ascunse şi cele vădite ca să nu mă trimită în foc pe mine, cel osândit. 

Slavă... 

La nemăsurata ta bunătate. Stăpâne Doamne, îndrăznind eu, ticălosul, 
şi la rugăciunile Maicii Tale, Mântuitorule, nu voi deznădăjdui nicidecum. 

Şi acum... 

Cu totul fără folos am fost din tinereţe, Preanevinovată, omorât fiind 
de plăceri şi acum zac mort nenorocitul, ci tu înviază-mă. Stăpână. 

Cântarea a 6-a 

Irmosul: 

«Strigat-am cu toată inima mea către milostivul Dumnezeu şi m-a 
auzit din iadul cel mai de jos şi a scos din stricăciune viaţa mea». 

Cad la tine, Mărie fără prihană, şi strig cu plângere: Născătoare de 
Dumnezeu, izbăveşte sufietul meu cel ticălos de viitoarea judecată şi de 
focul cel veşnic. 

Adapă cu râurile rugăciunilor tale ticălosul meu suflet cel aprins de 
văpaia patimilor şi arată-1 purtător de rod. Preacurată Mărie. 

Slavă... 

Sfinţeşte-mă pe mine tot şi luminează-mă, ceea ce eşti jertfelnic de 
împăcare al credincioşilor şi cu rugăciunile tale arată-mă. Fecioară, casă a 
Sfintei Treimi, rogu-mă. 

Şi acum... 

Liman liniştit te cunosc pe tine. Născătoare de Dumnezeu, Mărie, şi 
strig din adâncul inimii mele, nu mă lăsa. Fecioară, să fiu scuflindat de 
întreitul val al vrăjmaşului. 

Sedealna. Glasul al 6-lea. 
Multe sunt mulţimile 
Valul gândurilor potrivnice mă tulbură şi năvălirile patimilor 
prăvălesc în adâncul pierzaniei slăbitul meu sufiet, dar tu miluieşte-mă pe 
mine, ceea ce ai născut pe Dumnezeu şi izbăveşte-mă pe mine, robul tău, de 
viitoarea ameninţare, ceea ce eşti singură binecuvântată. 

Cântarea a 7-a 

Irmosul: 

«Greşit-am, facut-am fărădelege, nu ne-am îndreptat înaintea Ta, nici 
am păzit, nici am făcut precum ne-ai poruncit nouă. Ci nu ne da pe noi până 
în sfârşit. Dumnezeul părinţilor». 

Mâniat-am şi am amărât pe îndelung răbdătorul şi Făcătorul meu, Care 
m-a plăsmuit din pământ oarecând şi din nefiinţă m-a adus la fiinţă, dar tu. 
Fecioară, fă-L mie milostiv pe El cu rugăciunile tale de maică. 

Stăpână, ceea ce ai deschis uşile cele sfmte ale Raiului, pe acestea, 
care sunt închise pentru mine prin faptele rele pe care le-am făcut. Fecioară, 
deschizându-mi-le, mântuieşte-mă şi mă arată şi pe mine locuitor al Raiului. 

Slavă... 

Milostiv fă pe Fiul tău, pe Domnul şi Dumnezeul nostru şi 
Binefăcătorul, Stăpână Preasfântă Fecioară, ca să fiu izbăvit din primejdii şi 
din necazuri şi să dobândesc strălucirea sfinţilor şi slava cea veşnică. 

Şi acum... 

Sfinţeşte, du la lumină inima mea. Născătoare de Dumnezeu, usucă 
izvoarele patimilor mele, adapă-mă cu apa dumnezeieştii tale rugăciuni şi 
învredniceşte-mă să îţi aduc ţie laudă bineprimită din inimă curată. 

Cântarea a 8-a 

hTnosul: 

«Pe Cel pe Care îl slăvesc ostile cereşti...». 

Toţi după datorie chemăm în ajutor rugăciunea ta. Maica lui 
Dumnezeu, către Fiul tău, toţi cei căzuţi şi osândiţi, ca să fim izbăviţi de 
gheenă cu mijlocirea ta. 

Chezăşuitoare fii mie, Preanevinovată, către Domnul Dumnezeu când 
va veni pe pământ să judece pe toţi şi arată-mă pe mine, nenorocitul, de 
partea celor mântuiţi, te rog pe tine. 

Binecuvântăm pe Tatăl... 

Stinge focul patimilor mele şi omoară cugetul trupului, luminează-mi 
mintea, curăţeşte-mi inima şi hrăneşte sufietul meu cu pâinea cea cerească şi 
mă mântuieşte. Născătoare de Dumnezeu. 

Şi acum... 

Povăţuieşte-mă, Stăpână, în calea poruncilor lui Dumnezeu pe mine, 
păcătosul; pleacă inima mea spre calea mântuirii, căci pe tine te am singură 
apărare şi ajutătoare. 

Să lăudăm... Irmosul: 
«Pe Cel pe Care II slăvesc ostile cereşti şi de Care se cutremură 
Heruvimii şi Serafimii, toată suflarea şi zidirea lăudaţi-L, binecuvântaţi-L 
şi-L preaînălţaţi întru toţi vecii». 

Cântarea a 9-a 

Irmosul: 

«Naşterea zămislirii celei fără de sămânţă este neînţeleasă, rodul 
Maicii celei fără de bărbat este nestricat că naşterea lui Dumnezeu înnoieşte 
firile. Pentru aceasta, pe Tine toate neamurile, ca pe o Maică Mireasă a lui 
Dumnezeu, cu dreaptă credinţă te mărim». 

Eu, osânditul şi cu totul neîndreptatul, eu, ticălosul, vinovat de toate 
păcatele, am osândit pe alţii care erau neosândiţi, vai, mie, atunci în vremea 
judecăţii. Fecioară, că voi fi osândit. 

Rob m-a luat şi acum se grăbeşte să mă piardă pe mine diavolul, cel ce 
voieşte pe toţi să îi piardă, dar, o, milostivă Fecioară, nu mă părăsi, nu mă 
preda vrăjmaşilor, nu-i lăsa să mă piardă pe mine, rugătorul tău. 

Slavă... 

Nădejde neînfruntată, ajutorul şi acoperământul şi scăparea mea, 
ajută-mi mie atunci la viitoarea judecată şi izbăveşte-mă de toată 
ameninţarea şi fiu al împărăţiei Fiului tău arată-mă, fără de prihană Fecioară. 

Şi acum... 

Laud, Prealăudată, slava ta, strălucirea şi puterea ta, negrăită mila 
milostivirii şi iubirii tale de oameni şi te rog pe tine, Preabună, să nu cad din 
nădejde, ci să dobândesc slava ta. 

Prosomii. Glasul al 6-lea 
Toată nădejdea punăndu-şi 

Bucură-te, cort dumnezeiesc al lui Dumnezeu, Stăpânul a toate; 
bucură-te, întărire şi cunună neveştejită a mucenicilor; bucură-te, tărie a 
credincioşilor şi slava cuvioşilor; bucură-te. Maică nenuntită; bucură-te, 
laudă a puterilor celor cereşti, temelia proorocilor, propovăduirea 
Apostolilor; bucură-te, ceea ce ai călcat în picioare rătăcirea înşelăciunii, 
Curată, iertarea păcatelor; bucură-te. Maică Fecioară. 

Bucură-te, locaş al luminii. Preasfântă; bucură-te, stâlp de foc, prin 
care noi, cei ce suntem părtaşi stricăciunii, suntem călăuziţi la cer, la fericita 
slavă şi la odihna cea nestricată; bucură-te, vie care ai odrăslit strugurele 
vieţii care picură vinul cel nou care nimiceşte beţia răutăţii şi adapă cu vinul 
bucuriei pe credincioşii care mărturisesc naşterea lui Dumnezeu, Stăpână. 

Bucură-te, palat strălucit şi prealuminos al împăratului Hristos; 
bucură-te, cetate însufleţită a Stăpânului tuturor; bucură-te, singur şi sigur 
acoperământ nezdrobit al celor ce se roagă ţie cu credinţă; bucură-te, 
mântuire a lumii şi jertfelnic fierbinte; bucură-te, ceea ce ai stins 
dumnezeieşte cuptorul mulţimii zeilor; bucură-te, dumnezeiască bucurie a 
îngerilor şi a muritorilor, ajutorul cel puternic şi nezdrobit. Stăpână. 

Primeşte rugăciunea mea, Născătoare de Dumnezeu, Mărie, şi nu mă 
lepăda pe mine, nevrednicul, de Ia faţa ta, căci ca nimeni altul între oameni, 
pe pământ. Preacurată, am greşit, pentru aceea eu, ticălosul, cer 
dumnezeiescul tău har, vino şi mă miluieşte pe mine, cel ce acum sunt 
cuprins de chinuri, şi nu mă lăsa până în sfârşit să mă primejduiesc eu, cel ce 
întru tine singură am nădăjduit. Stăpână, mântuirea tuturor. 

Joi seara 

Canonul Presfintei Născătoare de Dumnezeu. 
Facere a Cuviosului Părintelui nostru Pavel, 
Episcop de Amorio în Frigia 

Al căreia acrostih este: 
«Dă-mi, Fecioară, lacrimi de pocăinţă» 

Cântarea 1, Glasul al 6-lea 

Irmosul: 

«Ca pe uscat umblând Israel cu picioarele prin adânc, pe Faraon 
prigonitorul văzându-1 înecat, striga: Să cântăm lui Dumnezeu cântare de 
biruinţă». 

Preasfântă Născătoare de Dumnezeu, miluieşte-ne pe noi 

Stăpână, primeşte plânsul din inimă întinată, Preanevinovată, şi din 

buze spurcate şi spală-mă de întinăciunea patimilor şi a cumplitelor păcate, 

ca să te slăvesc pe tine. 

Dă-mi mie ploaie de lacrimi cu rugăciunile tale. Preasfântă Stăpână, 

ca să plâng cu lacrimi fierbinţi cele ce am păcătuit pe pământ şi să fiu izbăvit 

de pedeapsa care mă aşteaptă. 

Slavă... 

Suspină, plânge-te pe tine însuţi, suflete al meu, şi încă de aici 
tânguieşte-te, strigând către Hristos: Pentru rugăciunile Maicii Tale, 
miluieşte-mă pe mine, cel vinovat, şi de înfricoşătoarea gheenă 
izbăveşte-mă. 

Şi acum... 

Să nu lepezi plânsul meu, ceea ce ai născut izvorul milei, ci cu 
milostivire, ca o bună, vindecă patimile sufletului meu cu milostiv ochiul 
tău. 

Cântarea a 3-a 

Irmosul: 

«Nu este sfânt ca Tine, Doamne Dumnezeul meu, Care ai înălţat 
fruntea credincioşilor Tăi, Bunule, şi ne-ai întărit pe noi pe piatra 
mărturisirii Tale». 

Nu este altul între muritori care să fi făcut nelegiuiri şi să fi trăit ca un 
risipitor precum eu, Preabună, căci în desfrânări cumplit am întinat 
dumnezeiescul botez. 

Iată, au venit asupra mea ca nişte bice toate răutăţile vrăjmaşului. Căci 
îngreunîndu-se, s-au împuţit foarte şi ameninţă cu pierzania desăvârşită a 
sufletului. 

Slavă... 

Multe sunt mulţimile păcatelor mele. Născătoare de Dumnezeu, 
pentru aceea la tine cad cu credinţă, în ceasul cel înfricoşător milostiv fa-L 
mie pe Cel pe Care L-ai întrupat. 

Şi acum... 

Sfântă Stăpână, pe mine, cel vinovat, scoate-mă din toată osândă ca 
ceea ce ai îndrăznire de Maică la Dumnezeu şi în cămara Lui de nuntă mă 
aşează. 

Cântarea a 4-a 

Irmosul: 

«Hristos este puterea mea. Dumnezeu şi Domnul, cântă strigând 
cinstita Biserică, cu dumnezeiască cuviinţă, din cuget curat întru Domnul 
prăznuind». 

Dăruieşte-mi mie izvor de lacrimi. Stăpână, ca să spăl întinăciunea 
sufletului şi să aflu, eu, ticălosul, frumuseţea cea dintâi pe care am pierdut-o 
prin sfatul şarpelui. 

Dumnezeul meu, milostive Hristoase, lubitorule de oameni, voitorule 
al milei, varsă acum asupra mea mila Ta, Te roagă pe Tine Maica Ta, 
nădejdea şi apărătoarea mea. 

Slavă... 

Pe mine, risipitorul, cel ce am mâniat mai presus decât toţi oamenii pe 
Fiul tău, izbăveşte-mă din chinurile veşnice. Născătoare de Dumnezeu, 
singura nădejde a credincioşilor. 

Şi acum... 

Legea morţii ai oprit-o, născând viaţa tuturor, pentru aceea şi pe mine, 
cel omorât de păcate, înviază-mă şi de viaţa cea veşnică învredniceşte-mă. 

Cântarea a 5-a 

Irmosul: 

«Cu strălucirea Ta cea dumnezeiască, Bunule, luminează sufletele 
celor ce din noapte aleargă la Tine cu dragoste. Te rog, Cuvântule al lui 
Dumnezeu, ca să Te vadă pe Tine, Dumnezeul cel adevărat. Care chemi din 
negura greşelilor». 

Vrăjmaşul, văzându-mă pe mine fără de ruşine făcând toată 
fărădelegea, râde de căderile mele. Dar tu. Curată, izbăveşte-mă din robia lui 
şi întoarce în ruşine râsul lui. 

Izbăveşte-mă de patimi, de întristarea şi de vătămarea vrăjmaşilor 
celor potrivnici şi mântuieşte smeritul meu suflet din cursele acestora, ca să 
nu spună. Curată, întăritu-ne-am asupra lui. 

Slavă... 

Izbăveşte-mă pe mine din mâinile nedrepte, de limba vicleană şi de 
buzele cumplite. Fecioară, Mireasa lui Dumnezeu, căci întru tine mi-am pus 
toată nădejdea mea, să nu flu ruşinat, mă rog ţie. 

Şi acum... 

Dă-mi zdrobire inimii mele şi râuri de lacrimi şi sărăcia duhului, ca să 
plâng, de Dumnezeu dăruită, cele rău făptuite de mine ca pe unele ce sunt 
vrednice de tot plânsul. 

Cântarea a 6-a 

hTnosul: 

«Marea vieţii văzând-o înălţându-se de viforul ispitelor, la limanul 
Tău cel lin alergând, strig către Tine: Scoate din stricăciune viaţa mea, mult 
Milostive». 

Primind, Stăpână, curgerea lacrimilor mele, săracă şi puţină, ca pe un 
mir ales de bună mireasmă şi ca pe o tămâie curată izbăveşte-mă de obiceiul 
cel rău mirositor al patimilor. 

Supusu-m-am patimilor, depărtându-mă de Dumnezeu, ca un risipitor, 
eu, ticălosul, pe Care roagă-L să mă mântuiască pe mine, Preabună, căci 
către tine am scăpat şi străluceşte-mă pe mine cu veşmintele cele dintâi. 

Slavă... 

Te laud pe tine cu bună cuviinţa sflnţilor îngeri şi te rog, Prea- 
nevinovată, alungă de la mine închipuirile cele necuviincioase ale 
demonilor, păzind înseninată inima mea. 

Şi acum... 

Să nu mă acopere pe mine valul, să nu mă scufunde furtuna, să nu mă 
astupe oceanul, să nu mă înece marea şi adâncul amarei deznădejdi şi 
amarnicei pierzanii. Fecioară Preacurată. 

Sedealna. Glasul al 6-lea 

Nădejdea lumii 

Suspine din inimă şi din rărunchi aduc ţie, miluieşte ticălosul meu 
suflet cu ajutorul tău cel binevoitor, Preanevinovată, milostiveşte-L pe 
multmilostivul Dumnezeu să mă izbăvească pe mine de judecată şi de 
iezerul de foc, ceea ce eşti singură binecuvântată. 

Cântarea a 7-a 
Irmosul: 

«Dătător de rouă a făcut îngerul cuptorul pentru cuvioşii tineri; iar pe 
haldei arzându-i porunca lui Dumnezeu, pe tiran 1-a înduplecat să strige: 
Bine eşti cuvântat Dumnezeul părinţilor noştri». 

întru tine mi-am pus toată nădejdea mea, eu, ticălosul, nu-ţi întoarce 
faţa de la mine nu-mi închide mie milele tale cele iubitoare de oameni, 
Maica lui Dumnezeu, ci ajută-mi mie. 

Scuflindat fiind de valul păcatelor, ridică-mă. Mireasa lui Dumnezeu, 
şi îndreaptă-mă la limanul cel dumnezeiesc al nepătimirii pe mine, cel ce 
strig cu evlavie: Bine eşti cuvântat Dumnezeul părinţilor noştri. 

Slavă... 

Atelier fărădelegii m-am făcut şi a toată fapta ruşinoasă, sălaş şi vas al 
gândurilor rele, dar, o. Preacurată, sfmţeşte-mă pe mine vas sfânt al lui 
Dumnezeu. 

Şi acum... 

Mintea cea asiriană, ca mai marele Babilonului celui înţelegător, de 
şapte ori a aprins în mine. Curată, cuptorul gândurilor pătimaşe de care 
păzeşte-mă pe mine nears cu roua ta. 

Cântarea a 8-a 

Lmosul: 

«Din văpaie ai izvorât rouă Cuvioşilor...». 

în chip văzut stând înaintea icoanei tale mi se pare că, vie fiind, eşti de 
faţă în chip nevăzut. Maica vieţii, cu frică mă rog: Izbăveşte-mă de vrăjmaşii 
cei văzuţi şi cei nevăzuţi. 

Rugăciune adu lui Dumnezeu, Fecioară, să mântuiască sufletele 
noastre, de Dumnezeu dăruită, şi să ne izbăvească pe noi de robia patimilor 
şi de reaua ocară a diavolilor. 

Binecuvântăm pe Tatăl... 

Sacul cel întunecat şi aspru al păcatului rupându-1, îmbracă-mă în 
mântuire şi încinge -mă cu adevărată bucurie, ca să te slăvesc pe tine. Curată, 
în veci. 

Şi acum... 

Adâncul milei cel fară de sfârşit, marea milostivirii cea nemăsurată, 
ajutorul cel gata al păcătoşilor, mântuieşte. Fecioară, pe robul tău cel fără 
folos. 

Să lăudăm... Irmosul 
«Din văpaie ai izvorât rouă Cuvioşilor şi jertfa dreptului cu apă ai 
mistuit-o, că toate le faci, Hristoase, numai cu voia. Pe Tine Te preaînălţăm 
întru toţi vecii». 

Cântarea a 9-a 

Irmosul: 

«Pe Dumnezeu a-L vedea nu este cu putinţă oamenilor, spre Care nu 
cutează a căuta ostile îngereşti; iar prin tine. Preacurată, S-a arătat oamenilor 
Cuvântul întrupat; pe Care slăvindu-L cu ostile cereşti, pe tine te fericim». 

Valul patimilor şi al plăcerilor mă tulbură şi mă scufundă în adânc, 
Preanevinovată, ceea ce ai născut pe Cârmaciul Hristos, tinde mie mână de 
ajutor, mântuieşte-mă, ceea ce eşti singură mântuire şi izbăvire a 
credincioşilor. 

Cer acoperământul tău drept călăuzitor şi apărarea ta pururea să mă 
însoţească. Stăpână, şi mai cu seamă în ceasul judecăţii, când întunecata 
ceată a demonilor se va năpusti asupra mea. 

Slavă... 

Slobozeşte-mă din starea cea materialnică şi dă-mi mie ca ziua şi 
noaptea să te oglindesc curat cu nematerialnică minte pe tine, nădejdea mea, 
Născătoare de Dumnezeu, lumina, viaţa, dulceaţa mea şi bucuria. 

Şi acum... 

Luând bogăţie din harul Tău, Hristoase, ca un risipitor am cheltuit-o, 
şi lipindu-mă de răi tovarăşi, adică de iubiri de plăceri, de cuvinte şi fapte 
rele, am sărăcit, dar cu rugăciunile Maicii Tale, Milostive, mântuieşte-mă. 

Prosomii. Glasul al 6-lea 

A treia zi ai înviat 

Bucură-te, vistieria vieţii, sfeşnic cu totul de aur; bucură-te, vas care 
porţi mana, pe Hristos, pe împăratul tuturor; bucură-te, curată Fecioară; 
bucură-te, dezlegarea blestemului celui de demult. 

Bucură-te, Cuvioasă, turnul neclintit al Bisericii; bucură-te, singură 
apărătoare a credincioşilor; bucură-te, slava lumii, Preabinecuvântată; 
bucură-te, scăparea muritorilor. 

Bucură-te, măr cu strălucite roade, din care a crescut mărul cel 
dumnezeiesc şi înmiresmat; bucură-te, izvor; bucură-te, dulceaţă, Fecioară; 
bucură-te, acoperământul sufletelor noastre. 

Nu mă trece cu vederea. Născătoare de Dumnezeu, pe mine, robul tău, 
cel împresurat de primejdii şi de necazuri, ci îndură-te şi mă mântuieşte, 
nădejdea celor fără de nădejde şi din chinuri mă slobozeşte. 

Vineri seara 
Canonul Preasfintei Născătoare de Dumnezeu. 
Facere a Sfântului loan Damaschinul 



Cântarea 1. Glasul al 6-lea 

Irmosul: 

«Ajutător şi acoperitor S-a făcut mie spre mântuire; Acesta este 
Dumnezeul meu şi-L voi slăvi pe El, Dumnezeul Părintelui meu, şi-L voi 
înălţa pe El, căci cu slavă S-a preaslăvit». 

Preasfântă Născătoare de Dumnezeu, miluieşte-ne pe noi 

Umple smerită inima mea, Buno, cu harul tău, ca să-ţi strig ţie cu glas 
de bucurie: Bucură-te, Fecioară nenuntită; bucură-te. Maica vieţii; 
bucură-te, lauda îngerilor. 

Bucură-te, uşă înţelegătoare; bucură-te, stâlpul fecioriei; bucură-te, 
ceea ce ne-ai izvorât nouă lumina cea negrăită. Fecioară, celor ce te ştiu pe 
tine adevărată Născătoare de Dumnezeu. 

Slavă... 

Bucură-te, pod care treci pe cei muritori la viaţa dumnezeiască; 
bucură-te, nădejdea şi bucuria credincioşilor, Prealăudată Fecioară; 
bucură-te, tron al lui Dumnezeu; bucură-te, cununa mucenicilor. 

Şi acum... 

Nu mă trece cu vederea, ceea ce eşti bună, pe mine, cel stricat în 
fărădelegi, cel spurcat cu totul de amare plăceri, ci tu. Fecioară, spală-mă de 
toată întinăciunea şi mă mântuieşte. 

Cântarea a 3-a. 

Irmosul: 

«Pe piatra poruncilor Tale întăreşte. Doamne, inima mea care se 
clatină, că Tu eşti singur sfânt şi Domn». 

Bucură-te, cămară neprădată a vieţii, singură binecuvântată; 
bucură-te, diademă de preţ a împăraţilor; bucură-te, lauda lumii. 

Bucură-te, vasul cel neprihănit al bucuriei, singură Născătoare de 
Dumnezeu; bucură-te, cuvioasă laudă a preoţilor; bucură-te, propovăduirea 
Apostolilor. 

Slavă... 

Bucură-te, sălaş de aur al lui Dumnezeu Cuvântul, Slăvită; bucură-te, 
lauda a toată lumea; bucură-te, auzirea şi cinstita glăsuire a credincioşilor. 

Şi acum... 

Ai născut, fără prihană Fecioară, pe Ziditorul tuturor şi pe 
Binefăcătorul pe Care II fă milostiv, Preanevinovată, ca să dobândesc şi eu 
slava cea de dincolo şi strălucirea. 

Cântarea a 4-a 

hmosul: 

«Auzit-a proorocul de venirea Ta, Doamne, şi s-a temut că aveai să Te 
naşti din Fecioară şi să Te arăţi oamenilor, şi a zis: Auzit-am glasul Tău şi 
m-am temut. Slavă puterii Tale, Doamne». 

Bucură-te, munte gras întru care S-a sălăşluit Ziditorul tuturor; 
bucură-te, ceea ce ai născut lumina din lumină care a luminat toată lumea; 
bucură-te, fără pată Fecioară, zidul cel nesurpat al împărăţiei. 

Locaşul negrăitei bucurii, bucură-te. Curată, cu totul luminoasă şi 
binecuvântată; bucură-te, scăparea lumii; bucură-te, jertfelnicul iertării 
păcatelor. Stăpâna tuturor; bucură-te, Măria, turnul cel neclintit al Bisericii. 

Slavă... 

Sfeşnic cu şapte făclii care ai purtat focul cunoştinţei de Dumnezeu 
te-a văzut pe tine odinioară proorocul luminând celor primejduiţi în 
întunericul necunoştinţei. Pentru aceea strig ţie: Luminează-mă şi pe mine, 
robul tău! 

Şi acum... 

Mântuieşte, Născătoare de Dumnezeu, turma ta care acum se 
primejduieşte căci ai voinţa şi puterea ca ceea ce ai născut pe Stăpânul 
tuturor şi izbăveşte ca o bună pe robii tăi de oamenii stricători de suflet şi 
răuvoitori. 

Cântarea a 5-a 

hTnosul: 

«Din noapte alergând la Tine, lubitorule de oameni, luminează-mă, 
rogu-mă, şi mă îndreptează şi pe mine întru poruncile Tale şi mă învaţă să 
fac voia Ta, Mântuitorule». 

Bucură-te, Stăpâna întregii făpturi; bucură-te, Preanevinovată; 
bucură-te, nădejdea tuturor celor ce aleargă Ia tine; bucură-te, izvor curat cu 
nesecată curgere. 

Bucură-te, palatul cel prealuminos al Celui ce ţine toate cu mâna în 
chip de negrăit, fără prihană Stăpână; bucură-te, veşmântul cuvioşilor şi 
slava mucenicilor. 

Slavă... 

Bucură-te, stâlp de foc care duci pe Israel cel înţelegător la 
dumnezeiasca odihnă; bucură-te, norul luminii neapuse. Născătoare de 
Dumnezeu. 

Şi acum... 

Mântuieşte-mă pe mine, cel slăbănogii, Preanevinovată, de biciuiri 
cumplite şi stăpânit cu totul de felurite nenorociri şi nu mă lăsa. Curată, să 
mă primejduiesc până în sfârşit. 

Cântarea a 6-a 

Lmosul: 

«Strigat-am cu toată inima mea către milostivul Dumnezeu şi m-a 
auzit din iadul cel mai de jos şi a scos din stricăciune viaţa mea». 

Bucură-te, izvor cu apă vie; bucură-te, nor luminos; bucură-te, 
dumnezeiesc acoperământ al celor ce te cinstesc pe tine cu credinţă; 
bucură-te, cinstită cântare a celor fără de trup. 

Bucură-te, semnul strălucit al harului; bucură-te, raiul desfătării; 
bucură-te, ceea ce ai născut pe Dumnezeu întrupat; bucură-te, dătătoarea 
mântuirii noastre. 

Slavă... 

Bucură-te, răscumpărare a întregii lumi; bucură-te, îndrăznire a 
muritorilor către Dumnezeu, singură Fecioară Născătoare de Dumnezeu; 
bucură-te, vas cu totul de aur al Celui Preaînalt. 

Şi acum... 

în ispite te cunosc pe tine ocrotitoare, în boli, doctor, în întreitele 
valuri, liman lin şi în necazuri bucurie şi veselie. 

Sedealna. Acelaşi glas 
începutul mântuirii s-a făcut vorbirea lui Gavriil către Fecioara, căci a 
auzit, bucură-te, şi nu s-a ferit de această închinare, nici nu s-a îndoit ca 
Sarra în cort, ci aşa a zis: „Iată roaba Domnului, fie mie după cuvântul tău". 

Cântarea a 7-a 

Irmosul: 

«Greşit-am, facut-am fărădelege, nu ne-am îndreptat înaintea Ta, nici 
am păzit, nici am făcut precum ne-ai poruncit nouă. Ci nu ne da pe noi până 
în sfârşit. Dumnezeul părinţilor». 

Bucură-te, biserică de Dumnezeu împodobită; bucură-te, templu 
însufleţit al împăratului. Fecioară de Dumnezeu slăvită; bucură-te, ancoră a 
credinţei, fără prihană; bucură-te, frumuseţe mult dorită, Prealăudată; 
bucură-te, nădejdea tuturor. 

Bucură-te, podoaba credincioşilor, Preabinecuvântată Născătoare de 
Dumnezeu; bucură-te, minune vestită şi preaslăvită a îngerilor şi puternică 
întărire a credincioşilor, nenuntită; bucură-te, bucuria tuturor. 

Slavă... 

Bucură-te, zori care ai răsărit soarele întregii lumi; bucură-te, sălaşul 
strălucit şi străin al firii celei necuprinse; bucură-te, masă însufleţită care ai 
purtat pâinea vieţii. Preacurată. 

Şi acum... 

Minunate fă milele tale rugătorului tău. Născătoare de Dumnezeu, 
acoperă-mă cu acoperământul dumnezeieştii tale rugăciuni şi păzeşte-mă ca 
pe lumina ochilor şi mă izbăveşte din cursele vrăjmaşilor pe mine, cel ce am 
crezut în tine. 

Cântarea a 8-a 

Lmosul: 

«Pe Cel pe Care îl slăvesc ostile cereşti... ». 

Cu cele mai sfinte glasuri te cinstim pe tine, fără prihană Fecioară, noi, 
credincioşii, strigând fără tăcere împreună cu Gavriil, bucură-te, Maica 
Domnului; bucură-te, apărătoarea celor osteniţi. 

Cu adevărat mai înaltă decât toate făpturile eşti, Cuvioasă, ca una care 
ai născut pe Făcătorul lor, pentru aceea, bucurându-ne strigăm neîncetat: 
Bucură-te, Binecuvântată! 

Binecuvântăm pe Tatăl... 

Din toate nenorocirile şi necazurile, din toată ispita, boala şi mânia 
izbăveşte pe cel ce caută cu căldură dumnezeiescul tău acoperământ. 
Fecioară, ca să te laud pe tine cu mulţumire. 

Şi acum... 

Norul multelor mele păcate a înconjurat sufletul meu, dar tu. Nepătată, 
ca o bună, mântuieşte-mă pe mine, ceea ce ai născut pe Dumnezeu şi 
Mântuitorul şi din osânda veşnică izbăveşte-mă. 

Să lăudăm... Irmosul: 
«Pe Cel pe Care îl slăvesc ostile cereşti şi de Care se cutremură 
Heruvimii şi Serafimii, toată suflarea şi zidirea, lăudaţi-L, binecuvântaţi-L 
şi-L preaînălţaţi întru toţi vecii». 

Cântarea a 9-a 

Irmosul: 

«Naşterea zămislirii celei fără de sămânţă este neînţeleasă, rodul 
Maicii celei fără de bărbat este nestricat că naşterea lui Dumnezeu înnoieşte 
firile. Pentru aceasta pe Tine toate neamurile, ca pe o Maică Mireasă a lui 
Dumnezeu, cu dreaptă credinţă te mărim». 

Innoieşte-mă pe mine cel îmbătrânit în păcate. Născătoare de 
Dumnezeu, ca să-ţi spun ţie cuvânt de bucurie. Stăpână, cu Arhanghelul: 
Bucură-te, dezlegarea blestemului; bucură-te, ocrotitoarea tuturor celor ce te 
cinstesc pe tine, cu totul lăudată. 

Ceea ce în chip dumnezeiesc ai călcat cuptorul înşelăciunii, bucură-te, 
Fecioară, prin care cele cereşti se bucură cu cele pământeşti; bucură-te, uşa 
templului cea pecetluită care ne-ai deschis nouă Edenul; bucură-te, veselia şi 
lauda întregii lumi. 

Slavă... 

Netezeşte valul ispitelor, usucă adâncul păcatelor celor ce acum mă 
împresoară şi mă trag în adâncul pierzaniei, ceea ce eşti bună, căci alt ajutor 
afară de tine nu am eu, nenorocitul. 

Şi acum... 

Mireasa lui Dumnezeu, Stăpână, bucuria îngerilor, slava sfinţilor, 
roagă-te împreună cu ei să aflăm noi mare milă şi dezlegare datoriilor şi ne 
întăreşte pe noi pe toţi ca bine să săvârşim alergarea vieţii noastre, 
înfăptuind cele dumnezeieşti. 

Prosomii. Glasul al 6-lea 

Toată nădejdea punându-şi 
Bucură-te, vasul Atotputernicului Dumnezeu, Fecioară; bucură-te, 
stea neapusă; bucură-te, cea cu multe nume numită; bucură-te, 
Preacuvioasă, ceea ce ai născut lumina care a luminat pe toate cele de pe 
pământ; bucură-te, Preanevinovată, palat însufleţit al Stăpânului tuturor; 
bucură-te, izbăvirea Evei şi îndreptarea celui întâi zidit; bucură-te, 
Născătoare de Dumnezeu, tăria şi acoperământul credincioşilor; bucură-te, 
chemarea muritorilor; bucură-te. Nenuntită. 

Bucură-te, pururea Fecioară; bucură-te, lună preastrălucită, care 
primeşti lumina de Ia soare, Preacurată, care prin tine luminează înţelegător 
toată făptura şi care alungă întunericul; bucură-te, ceea ce ne-ai amestecat 
nouă, prin mijlocirea ta, înălţimea dreptăţii cu fierbinţeala dragostei, precum 
zodia Fecioarei cu jugul Leului, potolind mânia lui Dumnezeu Atotţiitorul. 

Bucură-te, podoabă mai înaltă decât toată fiximuseţea; bucură-te, dar 
sfanţ, mai înalt decât toată cinstea; bucură-te, vasul dumnezeirii celei de 
nerăbdat, mântuirea mea, Prealăudată, vorbirea mea, viaţa mea, lumina, 
nădejdea şi bucuria mea, suflarea mea, ocrotitoarea mea, mijlocitoarea mea 
cea lină şi lauda mea şi bucuria, hrana şi sprijinul meu şi luminarea, sfinţirea 
şi strălucirea mea, slava şi cercetarea mea. 

Opreşte, cu totul fără prihană Fecioară, râurile patimilor mele, 
conteneşte pâraiele păcatelor mele şi usucă şuvoaiele patimilor, căci te rog 
pe tine şi cad la tine, şi strig ţie: Zdrobeşte, Stăpână, inima mea cea 
împietrită, dăruindu-mi izvoare de pocăinţă şi ploaie de lacrimi pentru ca 
mâinile mele şi tot trupul meu cel spurcat spălându-le cu ele să îmi atrag 
mila lui Dumnezeu. 

Glasul al 7-lea 



Sâmbătă seara 
Canonul Preasfintei Născătoare de Dumnezeu. 
Facere a Sfântului loan al Evhaitelor 

Cântarea 1, Glasul al 7-lea 

Irmosul: 

«Cu voia Ta, Doamne, întru învârtoşarea pământului s-a schimbat 
firea apelor cea mai lesne curgătoare; pentru aceasta, neudat trecând Israel 
cu picioarele, cântă ţie cântare de biruinţă». 

Preasfântă Născătoare de Dumnezeu, miluieşte-ne pe noi 

Prihană nu este întru tine, Preanevinovată Fecioară. Frumoasă şi cu 
totul fără nici o pată eşti. Stăpână, precum a zis oarecând Solomon, 
cântându-te în Cântarea Cântărilor, cea aproape de Făcătorul tău. 

Ca un trandafir cu bună mireasmă, ca un crin preacurat în mijlocul 
văilor lumii afiându-te pe tine Cuvântul Care a făcut lumea, întru tine S-a 
sălăşluit. Născătoare de Dumnezeu. 

Slavă... 

A fost cufundat în porfira preacuratelor tale sângiuri veşmântul cel 
ţesut de Dumnezeu şi porfira cea împărătească - trupul însufleţit, prin 
Cuvântul, Stăpânul tuturor. Mărie Prealăudată. 

Şi acum... 

Tu, ceea ce ai primit în pântecele tău pe Făcătorul, fără stricăciune 
L-ai născut pe Dumnezeu Care S-a făcut prunc. Minune străină, roaba Maică 
s-a făcut Stăpânului, Nenuntită. 

Cântarea a 3-a 

Irmosul: 

«Cel ce ai întărit din început cerurile cu cuvântul Tău cel atotputernic. 
Mântuitorule Doamne, şi cu Duhul cel atoatelucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale». 

Grăitorul de Dumnezeu pe tine carte însufleţită mai dinainte te-a văzut 
întru care a fost scris Cuvântul cu degetul Tatălui, pentru aceea, te rog. 
Fecioară, în cartea vieţii să fiu scris, rupând zapisul fărădelegilor mele. 

Pe tine, minunatul Daniil munte te-a văzut din care S-a tăiat piatra, 
Hristos, Care a zdrobit. Curată, capiştile demonilor. Pentru aceasta te 
lăudăm pe tine, ca pricina tuturor bunătăţilor, noi, cei mântuiţi prin naşterea ta. 

Slavă... 

Porfira trupului ţesând-o împăratul a toate din preacuratele tale 
sângiuri şi pe aceasta fără stricăciune purtând-o, cu firea Dumnezeu şi 
muritor fiind, din pântecele tău a ieşit. Fecioară, având împărăţia veşnică. 

Şi acum... 

Ceea ce fără dureri ai născut pe Dumnezeu şi nepătimaş, chinurile 
pătimaşei mele inimi cercetează-le, rogu-mă, cu cercetarea ta cea 
dumnezeiască, căci tu eşti lumii cercetare. Stăpână, acoperământ şi apărare. 

Cântarea a 4-a 

Irmosul: 

«Auzit-am taina rânduielii Tale, Hristoase Dumnezeule, Cel ce nu ai 
părăsit sânurile părinteşti, şi pe pământ Te-ai pogorât, şi Te-ai preaslăvit, 
Unule lubitorule de oameni». 

Ca Fiu iubit şezând în sânurile cele înţelegătoare ale Tatălui, în 
sânurile tale Se aşează, ca Fiu al tău. Preacurată, Cel Unul născut şi întâi 
născut. 

Pajişte cu multe flori te-ai arătat, grădină înmiresmată şi Rai înflorit 
suflând cu suflările dulci şi îmbătătoare ale harurilor tale şi alungând 
mirosul cel rău al lumii. 

Slavă... 

Din neam şi rădăcină împărătească, din ruda împărătească a lui David 
ca o frumoasă floare crescând. Stăpână, ai înflorit, împărăteasă, pe împăratul 
Hristos. 

Şi acum... 

Cântare davidicească îţi strigăm ţie. Cuvioasă, cu bucurie: Bucură-te, 
munte gras şi sfânt, chivot de aur al sflnţirii celei înţelegătoare. 

Cântarea a 5-a 

Lmosul: 

«Doamne Dumnezeul meu, dis-de-dimineaţă sculându-mă, mă rog 
Ţie: Dă-mi iertare de greşelile mele şi către lumina poruncilor Tale 
îndreptează căile mele». 

Isaia te-a văzut pe tine, Fecioară, lege scrisă de degetul Iui Dumnezeu 
Celui fără de început care poartă pe Dumnezeu Cuvântul Cel fără de început. 
Care ne scrie pe noi în cartea vieţii. 

Toiag care neudat ai odrăslit floarea nestricăciunii, pe Hristos, 
curăţeşte, Preacurată, inima mea care odrăsleşte gânduri rele şi stricătoare de suflet. 

Slavă... 

Uşa cea însufleţită prin care a trecut Dumnezeu, dă-mi mie să străbat 
cu lărgime de inimă şi cu bucurie uşa pocăinţei cea strâmtă şi calea cea îngustă. 

Şi acum... 

Ridică-mă pe mine, cel adormit în patul păcatului. Stăpână, şi adoarme 
mişcările patimilor mele cu rugăciunea ta cea neadormită şi trezeşte-mă din 
somnul cel greu. 

Cântarea a 6-a 

Irmosul: 

«înotând în valul grijilor lumeşti şi înecat fiind de păcatele cele 
înotătoare împreună cu mine, şi la fiara cea pierzătoare de suflet aruncat 
fiind, ca lona strig Ţie, Hristoase: Scoate-mă din adâncul cel purtător de 
moarte». 

Nu poate gura cea ritoricească a tâlcul în cuvinte minunea naşterii tale. 
Născătoare de Dumnezeu, căci singură zămislind în chip de negrăit pe Cel 
necuprins de Puterile cele de sus, ai născut de la Duhul Sfânt, Preacurată. 

Ca pe singura frumoasă, singura minunată între femei, cu totul 
neîntinată şi sfântă, cinstită şi nepătată şi mai curată decât toată făptura 
aflându-te pe tine Făcătorul, întru tine S-a sălăşluit. 

Slavă... 

Râuri de vindecări izvorăşti. Născătoare de Dumnezeu, Fecioară, şi 
opreşti bolile şi dai veselie celor ce te laudă pe tine cu credinţă, pentru aceea 
vindecă sufletul meu cel bolnav de păcate, ceea ce eşti bună, şi mă mântuieşte. 

Şi acum... 

Privind la mulţimea milei tale. Fecioară, cad la tine cu lacrimi şi strig: 
Viaţa mea toată îndreptând-o, la slobozirea mea din cortul acesta, fii mie 
odihnă şi izbăvire. 

Sedealna. Glasul al 7-lea 

Doamne, noi suntem 
Stăpână, mâniatu-S-a Fiul tău pe robii cei păcătoşi căci mila Lui noi 
am întors-o în mânie, dar tu trimite-ne nouă untdelemnul Lui, Curată. 
Indură-te, Maica lui Dumnezeu, milostiv fă-1 pe Cel Milostiv cu rugăciunile 
tale ca iarăşi să îi izbăvească pe cei robiţi. 

Cântarea a 7-a 

Irmosul: 

«Cuptorul cel ce ardea cu foc de demult, tinerii l-au arătat izvorâtor de 
rouă, lăudând pe Unul Dumnezeu şi zicând: Cel preaînălţat. Dumnezeul 
părinţilor şi preaslăvit». 

O, taină înfricoşată şi străină! O, străină auzire! Că Dumnezeu Fiu al 
Fecioarei S-a făcut nu în chip, ci în adevăr ca pe mine fiu al lui Dumnezeu să 
mă facă. 

Cine a văzut vreodată sau cine a auzit ca o fecioară să ia în pântece, 
fără bărbat zămislind şi născând prunc? întru tine singură. Stăpână, s-au 
auzit şi s-au făcut cele neauzite. 

Slavă... 

Sus şi jos, în lung şi în lat, în toată făptura văzută, minunea naşterii 
tale. Stăpână, covârşeşte toate, căci mai presus de cuvânt pe Făcătorul L-ai 
născut cu trup. 

Şi acum... 

Munte mare între munţii sfinţi, covârşeşti prin sfinţenie puterile cereşti 
cele nematerialnice, din muntele cel înşelat al pierzaniei, caută-mă. Curată, 
şi mă mântuieşte. 

Cântarea a 8-a 

Irmosul: 

«Rugul cel nears împreunându-se cu focul... ». 

Cer nou te-ai arătat. Născătoare de Dumnezeu, şi rai cuvântător, 
templu însufieţit, curat şi sfânt, palat curat al împăratului lisus, biserică 
preaslăvită, căci pe Hristos în pântecele tău fără de strâmtorare 
cuprinzându-L, mai cuprinzătoare decât cerurile te-ai arătat. Fecioară. 

Vedeţi neamuri şi minunaţi-vă cu dreptate şi vestiţi toate faptele 
minunate cu adevărat ale lui Dumnezeu căci în mâinile Fecioarei Cel pe care 
cerul nu II ţine este ţinut prunc, lucrarea mâinilor Sale, vrând să îi smulgă pe 
muritori cu mână atotputernică din mâna cea tiranică. 

Binecuvântăm pe Tatăl... 

Chivot curat şi alabastru cu mir, sfinţirea cea înţelegătoare, aleasă şi 
preacinstită ai cuprins cu vrednicie mirul cel pregătit nu prin iscusinţă şi 
măiestrie omenească. Preasfântă, ci numai prin voinţa Tatălui şi venirea 
Duhului Sfânt. 

Şi acum... 

Focul cel nemistuit născându-1, Fecioară prealăudată, ai fost păzită, 
pentru aceea roagă-L pe Cel ce L-ai născut să mântuiască împreună cu cetele 
cele netrupeşti şi cu sfinţii pe credincioşii care cântă: Toate lucrurile 
Domnului pe Domnul lăudaţi-L şi-L preaînălţaţi întru toţi vecii. 

Să lăudăm... Irmosul: 

«Rugul cel nears, împreunându-se cu focul în Sinai, pe Dumnezeu L-a 
făcut cunoscut lui Moise celui zăbavnic la limbă şi gângav; iar pe cei trei 
tineri iubirea de Dumnezeu i-a arătat cântăreţi nebiruiţi de foc. Toate 
lucrurile Domnului lăudaţi pe Domnul şi-L preaînălţaţi întru toţi vecii». 

Cântarea a 9-a 

Irmosul: 

«Ceea ce nu prin ispitirea stricăciunii ai purtat în pântece şi Cuvântului 
cel întru tot înţelept trup Lai împrumutat, Maică neispitită de bărbat. 
Fecioară Născătoare de Dumnezeu, locaş al Celui neîncăput, încăpere a 
Făcătorului tău cel nemărginit, pe tine te mărim». 

Acum minunate fă cu mine milele tale. Născătoare de Dumnezeu, ceea 
ce mântuieşti pe cei ce nădăjduiesc în tine şi păzeşte-mă ca pe lumina 
ochilor de demonii cei potrivnici şi de patimile mele, acoperindu-mă cu 
acoperământul aripilor tale. 

Ceea ce ai născut pe Cuvântul care poartă toate cu voia. Născătoare de 
Dumnezeu, dă-mi şi mie să mă supun voilor lui, eu care m-am plecat la cele 
de jos şi sunt aplecat spre patimile trupului şi care mă supun viclenelor voiri 
ale celui viclean. 

Slavă... 

Nimeni din cei ce aleargă la acoperământul tău, de Dumnezeu slăvită, 
nu pleacă ruşinat şi întristat, pentru aceea şi pe mine, cel ce alerg la milele 
tale, miluieşte-mă. Fecioară, nădejdea mea, ca să te slăvesc pe tine pururea 
cu dor. 

Şi acum... 

Plecându-se spre nesfârşită milă. Cel ce voieşte mila nu ne-a trecut pe 
noi cu vederea, cei ce am căzut în prăpastia iadului celui mai de jos, căci din 
tine. Curată, întrupându-Se cu iubire de oameni, pe noi cei lepădaţi ne-a 
chemat iarăşi. 

Prosomii. Glasul al 7-lea 

Nu vom mai fi opriţi 
Bucură- te, scară dumnezeiască, pe care S-a coborât Cel Preasfânt şi 
i-a izbăvit pe oameni din căderea cea de demult. 

Bucură-te, raiul desfătării, Maica lui Dumnezeu, ceea ce ai odrăslit în 
mijloc, fără prihană Fecioară, pomul vieţii în chip de negrăit. 

Bucură-te, Maica Iubitorului de oameni Dumnezeu! Trimite asupra 
mea iubirea ta de oameni şi milele tale. Fecioară. 

Tulburat de multe nenorociri, eu, robul tău, la tine cad. Născătoare de 
Dumnezeu, vino şi mă mântuieşte. 

Duminică seara 
Canonul Preasfintei Născătoare de Dumnezeu. 
Facere a Sfântului Andrei Criteanul 



Al căruia acrostih este: 
«Cum voi trece cu vederea al şaptelea plâns?» 

Cântarea 1, Glasul al 7-lea 

Irmosul: 

«Cu voia Ta, Doamne, întru învârtoşarea pământului s-a schimbat 
firea apelor cea mai lesne curgătoare; pentru aceasta, neudat trecând Israel 
cu picioarele, cântă ţie cântare de biruinţă». 

Preasfântă Născătoare de Dumnezeu, miluieşte-ne pe noi 

Mă cutremur de osânda hotărârii. Fecioară, căci mai înainte de 
pedeapsă faptele mele amarnic mă osândesc, pentru aceasta mai înainte de a 
primi cercarea cercetării ce mă aşteaptă, mântuieşte-mă. 

Golindu-şi toată tolba răutăţii, vrăjmaşul m-a rănit cu săgeţile, pentru 
aceea, nesuferind muncile, la mântuirea ta scap. Mireasa lui Dumnezeu. 

Slavă... 

Cel ce pe Adam 1-a plăsmuit, Preanevinovată, prunc nou din tine a fost 
văzut ca să înnoiască toată firea îmbătrânită în păcat şi la strălucirea de la 
început să o aducă. 

Şi acum... 

Ridică-mă pe mine, cel căzut în adâncul nenorocirilor. Mărie fără de 
prihană, şi mă scoală degrab pe mine cel ce zac în boală, ceea ce singură eşti 
ajutorul grabnic al celor năpăstuiţi. 

Cântarea a 3-a 

Irmosul: 

«Cel ce ai întărit din început cerurile cu cuvântul Tău cel atotputernic. 
Mântuitorule Doamne, şi cu Duhul cel atoatelucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale». 

îngreunat de cumplita povară a păcatului, precum mai înainte femeia 
gârbovă plecată la pământ şi eu la tine cad, Preanevinovată, pentru ca, aşa 
cum Fiul tău a dezlegat-o pe aceea din legăturile cele de mulţi ani, aşa şi tu 
dezleagă-mă din păcatele mele. 

Lacrimile, topirea trupului, suspinul, florile pocăinţei, nicidecum, 
Fecioară, nu au arătat în mine rod pururea înfloritor, pentru aceea, furtuna 
deznădejdii, căzând asupra lor cu putere, le-a veştejit, Mireasa lui 
Dumnezeu. 

Slavă... 

losif, biruind oarecând pe stăpâna cea desfrânată a plăcerilor 
nelegiuite, a ajuns împărat strălucit al Egiptului, dar eu, cedând în chip fără 
de minte patimilor trupeşti celor multe, sunt stăpânit de păcat. 

Şi acum... 

Nu înceta, ceea ce eşti bună, a te ruga pentru lume, ca să izbăveşti pe 
toţi cei ce te cinstesc pe tine de toată ameninţarea şi răutatea care acum se 
întâmplă, şi de năvălirea barbarilor, de prădăciune şi robie şi din chinuri de 
tot felul. 



Cântarea a 4-a 

Lmosul: 

«Auzit-am taina rânduielii Tale, Hristoase Dumnezeule, Cel ce nu ai 
părăsit sânurile părinteşti, şi pe pământ Te-ai pogorât, şi Te-ai preaslăvit, 
Unule, lubitorule de oameni». 

Om facându-Se asemenea nouă. Fecioară Maică, Fiul cel necuprins al 
Tatălui a iubit ieftinătatea noastră, pe Care nu înceta a-L ruga, Prealăudată, 
ca şi noi să ne asemuim Lui. 

Legi noi dând pe pământ Făcătorul, a început cu fericirile zicând că 
fericiţi sunt cei săraci, cei ce plâng, fără de prihană Fecioară, pe care 
roagă-te să le împlinim şi noi. 

Slavă... 

Născându-L pe Dumnezeu muritorilor. Curată, întrupat din 
preacuratele tale sângiuri, roagă-L să mă izbăvească pe mine de patimi, de 
păcate şi de toată întristarea. 

Şi acum... 

Izbăveşte-ne pe noi de toată ameninţarea. Născătoare de Dumnezeu, şi 
de înfricoşătoarea osândă şi de focul cel veşnic care sunt gătite celor ce calcă 
poruncile lui Hristos. 

Cântarea a 5-a 

Irmosul: 

«Doamne Dumnezeul meu dis-de-dimineaţă sculându-mă, mă rog Ţie: 
Dă-mi iertare de greşelile mele şi către lumina poruncilor Tale îndreptează 
căile mele». 

Am auzit pe Proorocul zicând că în fiecare noapte voi uda aşternutul 
meu cu lacrimi şi m-am spăimântat, Preacurată, pentru aceea strig ţie cu 
credinţă: Dă-mi mie râuri de lacrimi ca să mă mântuiesc. 

Rogu-mă, Fecioară, mintea şi sufletul şi trupul, pe care le-am omorât 
prin păcat, înviază-le, mintea, spre pocăinţă, trupul, spre osteneli vrednice, 
ca bucurându-mă, să te măresc pe tine. 

Slavă... 

Varsă-mi picăturile milei. Fecioară, Născătoare de Dumnezeu, şi 
curăţeşte păcatele mele cele multe şi semnele rănilor şi urmele lor până în 
sfârşit le şterge. 

Şi acum... 

Curg şuvoaiele cugetelor necurate din ticăloasa mea inimă. 
Născătoare de Dumnezeu, şi trimit minţii mirosul cel rău, dar pe acestea 
usucă-le, rogu-te. 

Cântarea a 6-a 

Irmosul: 

«înotând în valul grijilor lumeşti, înecat flind de păcatele cele 
înotătoare împreună cu mine şi la fiara cea pierzătoare de sufiet fiind 
aruncat, ca lona strig Ţie, Hristoase: Scoate-mă din adâncul cel purtător de 
moarte!». 

Rob păcatului, din voia mea liberă, m-am făcut în chip nenorocit, 
Născătoare de Dumnezeu, dar către tine. Doamna mea, ridicând ochii 
sufletului cei înţelegători, mă rog să mă izbăveşti din robia patimilor. 

Am stins sfeşnicul şi candela curăţiei cu faptele întunericului şi ale 
desfrânării, dar întorcându-mă către tine, cea Preacurată, mă rog cu lacrimi 
şi cu suspine, iarăşi aprinde-o pe ea. 

Slavă... 

Râu de haruri şi locaş al luminii celei nematerialnice fiind. Născătoare 
de Dumnezeu, Stăpână, umple de har mişcările minţii mele şi, izbăvindu-mă 
de noroiul întunecat al lumii, luminează-mă şi străluceşte-mă. 

Şi acum... 

O, chip străin! Cum prin trup se zădărniceşte dumnezeiescul chip al 
Stăpânului şi prin acelaşi cu trudă iarăşi se străluceşte! Această taină. 
Fecioară, este darul Celui născut din tine! 

Sedealna. Glasul al 7-lea 

Cel ce pentru mine ai răbdat 
Pe Cel Atotmilostiv, pe Domnul, roagă-L pentru noi să izbăvească 
sufletele noastre din toată capcana şarpelui. 

Cântarea a 7-a 

Irmosul: 

«Cuptorul cel ce ardea cu foc de demult, tinerii l-au arătat izvorâtor de 
rouă, lăudând pe Unul Dumnezeu şi zicând: Cel preaînălţat. Dumnezeul 
părinţilor şi preaslăvit». 

Ca să mântuiască lumea. Stăpânul pentru milă din tine a venit, pentru 
aceea nu înceta nicicând a te ruga pentru noi toţi cei ce te lăudăm pe tine. 

Fapta cea mai bună şi plină de virtute este cea ascunsă şi neştiută, pe 
care Dumnezeu în chip nevăzut o primeşte, învredniceşte-mă şi pe mine 
acesteia să mă fac părtaş, Preabinecuvântată. 

Slavă... 

Greul păcatelor mele şi povara uşurează-mi-le. Fecioară, mie celui ce 
strig bunului tău Fiu: Dumnezeul părinţilor noştri, preaînălţat şi preaslăvit eşti. 

Şi acum... 

Orice suflet cu post se întăreşte şi cu untdelemn se îngraşă şi cu 
lacrimile se adapă. Curată, pentru aceea te rog prin acestea luminează 
sufletul meu. 

Cântarea a 8-a 

Irmosul: 

«Rugul cel nears împreunându-se cu focul... ». 

Nimeni dintre oameni nu este Fără prihană. Născătoare de Dumnezeu, 
chiar dacă viaţa lui ar fi numai o zi, iar eu, îmbătrânind în păcate, nicidecum 
nu am urât toată răutatea. Pentru aceea miluieşte-mă şi înţelepţeşte-mă prin 
pocăinţă şi mă mântuieşte. 

Dă-mi lacrimi de pocăinţă. Fecioară, ca un ghimpe de aur în ticălosul 
meu suflet, pe care să îl am în amintire neîncetat şi ca o nevoinţă pentru 
cuvinte şi fapte rele, căci tu eşti limanul celor înviforaţi, nădejdea şi ajutorul 
celor deznădăjduiţi. 

Binecuvântăm pe Tatăl... 
Izbăveşte-mă de vrăjmaşii cei văzuţi şi cei nevăzuţi pe mine, ticălosul 
şi nenorocitul tău rugător. Curată, din primejdii şi nenorociri şi ispite de tot 
felul şi de boli, pe mine cel ce cânt: Toate lucrurile Domnului pe Domnul 
lăudaţi-L şi-L preaînălţaţi întru toţi vecii. 

Şi acum... 

Cum va usca pocăinţa, Născătoare de Dumnezeu, adâncul patimilor 
mele, dacă Hristos nu va arunca în mine focul cel înţelegător, pe care numai 
El, Fiul tău, ştie să îl arunce în suflete pururea, pe Acesta roagă-L să 
învrednicească de partea celor mântuiţi şi smeritul meu suflet. 

Să lăudăm... Irmosul: 

«Rugul cel nears împreunându-se cu focul în Sinai pe Dumnezeu 1-a 
făcut cunoscut lui Moise celui zăbavnic la limbă şi gângav, iar pe cei trei 
tineri, iubirea de Dumnezeu i-a arătat cântăreţi nebiruiţi de foc. Toate 
lucrurile Domnului lăudaţi pe Domnul şi-L preaînălţaţi întru toţi vecii». 

Cântarea a 9-a 

Irmosul: 

«Ceea ce nu prin ispitirea stricăciunii ai purtat în pântece şi Cuvântului 
cel întru tot înţelept trup I-ai împrumutat. Maică neispitită de bărbat. 
Fecioară Născătoare de Dumnezeu, locaş al Celui neîncăput, încăpere a 
Făcătorului tău cel nemărginit, pe tine te mărim». 

Nepăzind nevătămat chipul pe care l-am primit de la Ziditorul meu din 
iubirea Lui de oameni, m-am făcut plin de toată răutatea, ceea ce singură 
prin cuvânt ai primit pe Ziditorul şi Fără stricăciune L-ai născut, 
mântuieşte-mă. 

O, sfat vrăjmăşesc! O, îndemn al vrăjmaşului împotriva căruia a stat 
Născătoarea de Dumnezeu! O, nemăsuratele mele răutăţi, cărora le-am 
urmat în chip fără de minte şi m-am supus plăcerilor trupului şi am ajuns la 
pierzanie! 

Slavă... 

O, ce frică şi cutremur va fi. Curată, când Ziditorul va şedea să judece 
toate! O, cum voi vedea faptele mele rele amarnic osândindu-mi ticălosul 
meu suflet! Mai înainte de a ajunge la sfârşit. Fecioară, mântuieşte-mă! 

Şi acum... 

Ca dintr-un somn şi din multă beţie trezeşte-te din nepăsare, suflete al 
meu, lepădând lenea şi trândăvia şi scuturându-te de toată greaua şovăială 
chiar dacă te vei îmbunătăţi cu întârziere. 

Prosomii. Glasul al 7-lea 
Astăzi se gândeşte Iuda 
Bucură-te, cer mai cinstit decât orice loc din lume prin strălucirea 
virtuţilor şi a harurilor dumnezeieşti. Fecioară, fiind împodobit cu stele, pe 
care ne-a răsărit nouă soarele dreptăţii şi care, prin lumina-i, a lucrat ziua cea 
neapusă spre mântuirea tuturor oamenilor, de Dumnezeu dăruită. 

Bucură-te, Maică, singură fără de bărbat, care între maici ai păzit 
fecioria şi ai arătat cele ale maicilor, dar având firea fecioarelor, iar aceasta 
este cea mai străină minune dintre toate minunile. Bucură-te, Fecioară, 
singură nestricată, ceea ce în feciorie ai născut, purtând cele ale fecioarelor, 
dar după firea maicilor, cea mai înfricoşată grăire a toate minunile. 

Bucură-te, mirul cel mai înmiresmat; bucură-te, mirodenie de mult 
preţ; bucură-te, ceea ce pururea picuri tămâie din raiul cel înţelegător; 
bucură-te, nard dumnezeiesc; bucură-te, ceea ce ai născut din mireasma ta 
mirul cel de mult preţ, pe Hristos, prin Care se unge preoţia cea 
împărătească. 

Pleacă urechea ta cea iubitoare de bine spre mine, cel ce mă rog, 
Preanevinovată, şi nu mă lepăda de la faţa ta, nici nu amâna ajutorul tău, căci 
cu vicleşug vicleanul grăbeşte să mă piardă, mişcând inima mea spre patimi 
dobitoceşti, dar tu păzeşte-mă cu totul nepărtaş vătămării lui. 

Luni seara 

Canonul Preasfintei Născătoare de Dumnezeu. 
Facere a lui Clement 



Cum se vede în următoarele tropare ale Născătoarei 

Cântarea 1, Glasul al 7-lea 

Irmosul: 

«Lui Dumnezeu Celui ce a ajutat lui Moise în Egipt de a scos pe Israel 
şi a scufundat pe Faraon în marea Roşie, cântare de biruinţă să-I cântăm că 
S-a preaslăvit». 

Preasfântă Născătoare de Dumnezeu, miluieşte-ne pe noi 

Pe cel căzut în stricăciune prin neascultare, pe strămoşul Adam 
înnoindu-1, ai născut pe Dumnezeu, Fecioară fără prihană. 

Mintea mea cea omorâtă, înviază-o prin energia vieţii celei întrupate 
din tine cu adevărat. Maică fără de prihană. 

Slavă... 

Cei ce te binecuvintează pe tine cu credinţă sunt binecuvântaţi de 
Dumnezeu în chip vădit, căci tu singură ai rodit. Mireasa lui Dumnezeu, 
roadă binecuvântării. 

Şi acum... 

Pleacă urechea ta cea iubitoare de bine către mine, cel ce mă rog ţie, 
Prealăudată, şi dăruieşte-mi izbăvire din ispite şi din nenorociri. 

Cântarea a 3-a 

Irmosul: 

«Intăritu-s-a în credinţă Biserica lui Hristos, pentru că neîncetat cu 
laude strigă cântând: Sfânt eşti. Doamne, şi pe Tine Te laudă duhul meu». 

Pe tine, Fecioara, cort al mărturiei mai înainte Dumnezeu te-a arătat în 
chip dătătorului de lege în munte, căci te-ai făcut cort al Celui ce pe toţi îi 
sfinţeşte. 

A fost văzută venirea lui Dumnezeu celui nevăzut întru tine. Fecioară, 
în chip de negrăit. Curată, a Celui întrupat. Căci tu tron ai fost al împăratului 
a toate. 

Slavă... 

Pământ curat şi sfânt te cunoaştem pe tine, Fecioară, care ne-ai odrăslit 
nouă fără de sămânţă spicul cel minunat, care îi hrăneşte pe cei ce te fericesc 
pe tine cu credinţă şi cu dor. 

Şi acum... 

Dezlegare datoriilor dă-ne nouă. Curată Fecioară, cu rugăciunile tale 
de maică, ceea ce ai născut pe Dumnezeu Cuvântul, Cel ce izbăveşte lumea 
din osândă. 

Cântarea a 4-a 

Irmosul: 

«Auzit-am glasul tău şi m-am temut, înţeles-am lucrurile Tale şi m-am 
spăimântat. Doamne». 

Auzitu-te-a pe tine Avacum, fără de prihană Fecioară, munte al 
Duhului strălucind în umbre, căci din tine Dumnezeu a fost văzut întrupat. 

Minunată aflându-te pe tine Mirele, strălucind de frumuseţe, întru tine 
S-a sălăşluit şi te-a făcut pe tine Născătoare de Dumnezeu, Preacurată. 

Slavă... 

Poate poporul ortodocşilor să te laude pe tine, cea cu totul fără 
prihană, ca Maică a lui Dumnezeu, strigând împreună cu îngerul: Bucură-te! 

Şi acum... 

Ai schimbat. Stăpână, în binecuvântare blestemul lui Adam, născând 
nouă pe Hristos, către Care strigăm: Slavă puterii Tale, Doamne! 

Cântarea a 5-a 

Irmosul: 

«De noapte mânecă duhul meu către Tine, Dumnezeule, pentru că 
lumină eşti şi poruncile Tale s-au făcut vindecări robilor Tăi, lubitorule de 
oameni». 

Templu sfinţit al Atotţiitorului te-ai arătat, căci aflând pântecele tău 
mai curat decât cerurile. Stăpânul întru tine S-a sălăşluit. Curată Maica lui 
Dumnezeu. 

îndrăgostit de bună cuviinţa ta. Doamnă, de strălucirea fecioriei tale, 
de plăcuta şi dulcea ta frumuseţe. Stăpânul întru tine, Fecioară, S-a sălăşluit. 

Slavă... 

Cei ce te mărturisesc pe tine Născătoare de Dumnezeu, Maică 
Fecioară, să fie învredniciţi prin tine să dobândească desfătarea şi împărăţia 
cea veşnică. Preasfântă. 

Şi acum... 

Binecuvântată, slăvită Maică, nenuntită, sufletul meu cel omorât de 
păcate şi îngropat de neînfrânările patimilor înviază-1. 

Cântarea a 6-a 

Irmosul: 

«lona din pântecele iadului striga: Scoate din stricăciune viaţa mea. Iar 
noi strigăm ţie: Atotputernice Mântuitorule, miluieşte-ne pe noi!». 

Frumuseţea sfinţilor îngeri, bucuria tuturor oamenilor, tu eşti, fară 
prihană Fecioară, ca ceea ce L-ai născut pe Dumnezeu, Cel mai înainte de 
veci. 

Chivotul care a primit tablele legii te-a preînchipuit pe tine Născătoare 
de Dumnezeu, ca una care ai primit în pântecele tău pe Cuvântul lui 
Dumnezeu Care S-a întrupat pentru noi. 

Slavă... 

Pe Emanuel cel după Fire îndoit. Născătoare de Dumnezeu, tu L-ai 
născut pe Cuvântul Cel mai presus de desăvârşire, pe Dumnezeu întrupat 
Care ne dăruieşte nouă izbăvire. 

Şi acum... 

Cu pâraiele cele duhovniceşti adapi pe toţi, ceea ce verşi ca un izvor 
milă, pururea Fecioară, pentru aceea îndură-te şi de mine şi mă miluieşte. 

Sedealna. Glasul al 7-lea 
Covârşit-a puterile 
Ocrotitoarea creştinilor tu eşti şi izbăveşti din ispite pe cei ce aleargă 
la tine. Născătoare de Dumnezeu, pentru aceasta ţie strigăm: Nu îi trece cu 
vederea pe cei ce te laudă pe tine. 

Cântarea a 7-a 

Irmosul: 

«Cuvioşii tineri în cuptorul cel cu foc aruncaţi fiind, focul în rouă l-au 
prefăcut prin cântare astfel strigând: Bine eşti cuvântat Doamne, Dumnezeul 
părinţilor noştri». 

Pe tinerii cei din cuptorul cel cu foc naşterea ta i-a mântuit oarecând, 
iar acum mântuieşte-ne şi pe noi, Preanevinovată, prin venirea Lui cea mai 
presus de cuvânt, pe noi, cei ce strigăm: Bine eşti cuvântat Dumnezeul 
părinţilor noştri. 

Pe Adam cel osândit şi de moarte stăpânit, al doilea Adam, Preacurată, 
miluindu-1 prin tine, iarăşi 1-a chemat, pe cel ce strigă: Bine eşti cuvântat 
Dumnezeul părinţilor noştri. 

Slavă... 



Sfântul Nicodim Aghioritul 



278 



David, strămoşul lui Dumnezeu, scrie slava ta, Fecioară, şi 
prooroceşte că tu eşti împărăteasa făpturilor stând de-a dreapta Dumnezeului 
părinţilor noştri, cu totul fără de prihană. 

Şi acum... 

Naşterea ta cea necuprinsă. Fecioară, o slăvim, prin care din moarte 
ne-am izbăvit, născându-ne prin ea întru nestricăciune, noi cei ce strigăm: 
Bine eşti cuvântat Dumnezeul părinţilor noştri. 

Cântarea a 8-a 

Irmosul: 

«Pe împăratul slavei. Cel Unul fără de început... ». 

Cuptorul patimilor mă arde. Fecioară, şi cu focul plăcerilor mă 
mistuie, dar venind tu, cu rouă milei tale stinge-1, dând sufletului meu 
răcorire. 

împodobită fiind cu felurite virtuţi, templu strălucit al Celui Preaînalt 
te ştim pe tine. Preasfântă Fecioară, cu evlavie lăudându-te şi 
preaînălţându-te întru toţi vecii. 

Binecuvântăm pe Tatăl... 
în două firi, pe Unul din Sfânta Treime, în chip cuvenit lui Dumnezeu, 
fără sămânţă bărbătească. L-ai născut. Maica lui Dumnezeu, pe Mântuitorul 
lumii, pentru aceea noi, credincioşii, cu dor te preaînălţăm întru toţi vecii. 

Şi acum... 

Stăpânul cel necuprins al tuturor pe Care cerurile nu îl cuprind, Maica 
lui Dumnezeu, a fost cuprins în pântecele tău. Fecioară. Pentru aceea pe tine 
noi, credincioşii, cu dor te preaînălţăm întru toţi vecii. 

Să lăudăm ... Irmosul: 

«Pe împăratul slavei. Cel Unul fără de început, pe Care îl 
binecuvintează puterile cerurilor şi de Care se cutremură cetele îngerilor, 
preoţi lăudaţi-L, popoare preaînălţaţi-L întru toţi vecii». 

Cântarea a 9-a 

Lmosul: 

«Prealăudată, cea mai înaltă decât cerurile, care fară sămânţă ai 
zămislit pe Cuvântul cel fără de început, şi ai născut oamenilor pe 
Dumnezeu întrupat, pe tine, toţi credincioşii cu cântări pururea te mărim». 

Naşterea ta cea mai presus de fire. Născătoare de Dumnezeu, îi 
uimeşte pe îngeri şi îi spăimântează pe oameni, căci tuturor este negrăită şi 
necuprinsă, pe care, lăudând-o cu evlavie, o slăvim. 

Se miluieşte acum prin tine toată firea omenească cea cu adevărat 
unită după ipostas cu Cuvântul şi facându-se dumnezeu prin dar, Fecioară, 
pentru aceea toţi pururea pe tine te mărim. 

Slavă... 

Tunicile morţii şi ale stricăciunii le-ai îndepărtat, Fecioară, născând 
oamenilor tunica mântuirii, pe Dumnezeu întrupat, pentru aceea toţi pe tine 
pururea te mărim. 

Şi acum... 

Tu ai fost. Născătoare de Dumnezeu, în chip mai presus de fire sălaş 
cu adevărat al împăratului a toate şi chivot de aur al legii, avându-L înlăuntru 
pe Dătătorul de lege, pe Dumnezeu cel întrupat. 

Prosomii. Glasul al 7-lea 

Nu vom mai fi opriţi 

Bucură-te, zori care ai adus în lume pe soarele cel mare care îi 
luminează pe cei ce şed în întuneric. Curată. 

Bucură-te, juncă, ceea ce ai născut pe viţelul cel fără prihană Care a 
unit cele cereşti cu cele pământeşti. 

Bucură-te, templu, de Dumnezeu împodobit, al lui Hristos Dumnezeu; 
bucură-te, ancora credinţei; bucură-te, frumuseţe mult dorită. 

Mulţime multă de nenorociri înviforează sufietul meu, din toate. 
Născătoare de Dumnezeu, arată-mă pe mine slobod. 

Marti seara 
Canonul Preasfintei Născătoare de Dumnezeu. 
Facere a Sfântului Mitrofan al Smirnei 

Al căruia acrostih este: 
«Pe Stăpâna tuturor o binecuvintez acum de şapte ori» 

Cântarea 1, Glasul al 7-lea 

Irmosul: 

«Cu voia Ta, Doamne, întru învârtoşarea pământului s-a schimbat 

firea apelor cea mai lesne curgătoare; pentru aceasta, neudat trecând Israel 

cu picioarele, cântă ţie cântare de biruinţă». 

Preasfântă Născătoare de Dumnezeu, miluieşte-ne pe noi 

Cetele îngerilor te cinstesc pe tine cu adevărat. Preacurată, Maică a 

Dumnezeului tuturor, dar şi acum primeşte din buzele mele de lut cântare de 

laudă. 

Pe Soarele cel din Soare, pe Cuvântul cel necuprins care străluceşte 
fără de ani, sub ani L-ai răsărit, cu ale Cărui raze. Fecioară, luminează 
sufletele noastre şi le înţelepţeşte. 

Slavă... 

Omoară răutatea trupului meu cea încă vie, ceea ce ai născut viaţa cea 
adevărată, cu totul fără prihană Fecioară, şi dăruieşte. Curată, robului tău 
izbăvirea de patimi şi de păcate. 

Şi acum... 

Se cuvine ţie. Născătoare de Dumnezeu, cuvânt de laudă pururea, dar 
noi te rugăm pe tine: Mântuieşte din tot necazul vieţii pe noi, cei ce alergăm 
la tine. Curată, cu credinţă. 

Cântarea a 3-a 

Irmosul: 

«Cel ce ai întărit din început cerurile cu cuvântul Tău cel atotputernic. 
Mântuitorule Doamne, şi cu Duhul cel atoatelucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale». 

Plătindu-mi tu datoriile cu harurile tale, Stăpână, cu recunoştinţă, aşa 
cum se cuvine unui rob, te laud pe tine cu căldură. Maică fără prihană a 
Cuvântului, Izbăvitorul tuturor, dar şi acum scoate-mă pe mine din 
nenorocirile vieţii. 

Pe Adam, cel omorât oarecând din neascultare, de o viaţă mai bună 
l-ai învrednicit. Preasfântă, născând pe începătorul vieţii, pe Cuvântul, 
Stăpână, dar şi acum pe mine din moartea păcatului slobozeşte-mă. 

Slavă... 

Trufindu-mă, legea trupului cea pătimaşă acum o asupreşte pe cea a 
duhului şi către cumplite pofte trage mintea mea. Preasfântă, dar 
dăruieşte-mi mie degrab pacea nepătimirii cu rugăciunile tale. 

Şi acum... 

In chip netâlcuit în pântecele tău zămislind pe Cel ce ţine toate. 
Preacurată, pe Hristos, ai dezlegat firea pământenilor din stăpânirea iadului, 
dar şi acum rupe laţul cel încâlcit al celor ce mă pizmuiesc. 

Cântarea a 4-a 

hTnosul: 

«Auzit-am taina rânduielii Tale, Hristoase Dumnezeule, Cel ce nu ai 
părăsit sânurile părinteşti, şi pe pământ Te-ai pogorât, şi Te-ai preaslăvit, 
Unule lubitorule de oameni». 

Lupt noaptea cu întunericul chinurilor, înnegrit fiind la cuget, o, uşa 
luminii, luminează-mă cu strălucirile tale şi scoate-mă degrab din greutatea 
necazurilor. 

Fiind cuprins de mulţimea păcatelor şi de lanţurile ispitelor fiind legat 
cu putere, chemând acum ajutorul tău, Stăpână, aş fi izbăvit de toată răutatea. 

Slavă... 

Adunările şi sfaturile oamenilor răi şi cumpliţi, vicleni şi pizmaşi 
risipeşte-le, Prealăudată, şi izbăveşte-mă de toată nenorocirea şi necazul vieţii. 

Şi acum... 

Nodurile cugetelor celor mincinoase şi uneltirile cele împotriva mea, 
cu sabia rugăciunilor tale taie-le. Stăpână, şi degrab le dezleagă şi 
izbăveşte-mă din tot necazul. 

Cântarea a 5-a 

Irmosul: 

«Noapte neluminoasă eşti necredincioşilor, Hristoase, iar cre- 
dincioşilor Luminare întru desfătarea dumnezeieştilor Tale cuvinte, pentru 
aceasta către Tine mânec şi laud dumnezeirea Ta». 

Zid nebiruit fiind credincioşilor, acoperământ fii robului tău şi din 
toată răutatea şi întristarea izbăveşte-mă cu tărie, Fecioară. 

Bolnav fiind foarte şi vătămat cumplit din ambele părţi. Preasfântă, aş 
primi de la tine, cu rugăciunile tale, întărire sufletului şi trupului. 

Slavă... 

La noianul milelor tale. Fecioară, alergând acum, eu, robul tău, aş fi 
izbăvit de răutatea şi de sfatul celui nedrept care mă stăpâneşte. 

Şi acum... 

Faima covârşitoare a rugăciunilor tale pretutindeni zboară. Maică 
Fecioară, pentru care acum şi pe mine izbăveşte-mă din toată strâmtorarea 
vieţii. 

Cântarea a 6-a 

Irmosul: 

«înotând în valul grijilor lumeşti, înecat fiind de păcatele cele 
înotătoare împreună cu mine şi la fiara cea pierzătoare de suflet fiind 
aruncat, ca lona strig Ţie, Hristoase: Scoate-mă din adâncul cel purtător de 
moarte». 

Grăirile şi cuvintele tuturor credincioşilor pe tine te laudă ca o datorie 
comună tuturor oamenilor răsplătind naşterii tale, dar şi acum pe cel ce te 
laudă pe tine, primeşte-1 şi îl izbăveşte din ispite şi din necazuri. 

Pe mine, cel chinuit şi înţepat de spinii patimilor şi păcatelor şi care 
caut la tine vindecare, cu totul Fără de prihană Fecioară, izbăveşte-mă de 
toată durerea şi întristarea şi ridică-mă din ispite şi necazuri. 

Slava... 

Firea pământenilor la cer ai dus-o. Născătoare de Dumnezeu, în chip 
vădit, fiind palat împăratului slavei, pentru aceea ridică-mă din adâncul 
multor păcate, ispite şi patimi. 

Şi acum... 

Pe Cuvântul cel întrupat mai presus de minte şi de cuvânt. Fecioară 
curată. L-ai născut prin cuvânt Care ne-a izbăvit pe noi din necuvântare, 
pentru aceea cu dumnezeieşti cuvinte neîncetat te lăudăm si cu credinţă te 
slăvim. 

Sedealna. Acelaşi glas 

Născătoare de Dumnezeu, Fecioară neîntinată, roagă pe Fiul tău, 
împreună cu puterile cele de sus, să îmi dăruiască mai înainte de sfârşit, 
iertare de păcate mie, celui ce cu credinţă te slăvesc pe tine. 

Cântarea a 7-a 

Irmosul: 

«Cuvioşii tineri, în cuptorul cel cu foc aruncaţi fiind, focul în rouă l-au 
prefăcut prin cântare astfel strigând: Bine eşti cuvântat Doamne, Dumnezeul 
părinţilor noştri». 

împodobită cu ciucurii curăţiei, fără prihană Fecioară, schimbă acum 
ruşinea răutăţii sufletului meu în dumnezeiască frumuseţe, binecuvântată 
Stăpână, ocrotitoarea neamului nostru. 

Se întărâtă şi acum răzbunătorii demoni şi focul patimilor îl aprind 
mie, ci mai vârtos, cu strălucirile milelor tale, pe aceştia până în sfârşit 
arde-i, ocrotitoarea neamului nostru. 

Slavă... 

Nu înceta a-L ruga pentru noi pe Fiul tău, fără prihană Maică a lui 
Dumnezeu, cu rugăciunile tale, scoţând din necazurile cele omeneşti şi din 
chinuri pe cei ce se roagă ţie. 

Şi acum... 

Din patimile tiranului izbăveşte-ne pe noi pe toţi. Curată, pentru ca, 
mântuiţi flind, să cântăm Fiului şi Dumnezeului tău. Fecioară Maică, 
strigând: Bine eşti cuvântat Dumnezeul părinţilor noştri. 

Cântarea a 8-a 

Irmosul: 

«Pe Cel ce este cu adevărat Dumnezeu... ». 

Turme de patimi cu adevărat şi de multe feluri de chinuri înconjură. 
Stăpână, pe rugătorul tău, dar izbăveşte-mă de toată ocara lor. 

Să vină acum peste noi mâna ta cea puternică. Stăpână, şi să ne 
izbăvească pe noi din întristarea omenească la care ne aşteptam. 

Binecuvântăm pe Tatăl... 
Cursele oamenilor răuvoitori şi vicleni zdrobeşte-le, curată Născătoare 
de Dumnezeu, şi izbăveşte pe rugătorul tău din tot felul de chinuri. 

Şi acum... 

Singur liman dumnezeiesc fiind credincioşilor. Mărie Preacurată, te 
rog pe tine să mă izbăveşti de furtuna amară de pe marea vieţii. 

Să lăudăm... Irmosul: 

«Pe cel ce este cu adevărat Dumnezeu şi pricina firii tuturor, pe 
Hristos să-L preaînălţăm şi să-L slăvim întru toţi vecii». 

Cântarea a 9-a 

Irmosul: 

«Pe ceea ce este mai presus de fire Maică şi după fire fecioară, pe cea 
singură între femei binecuvântată Născătoare de Dumnezeu, cu cântări de 
taină credincioşii o mărim». 

Săltând ca un mânz, cu frâul poruncilor Stăpânului şi al rugăciunilor 
tale sunt tras. Preasfântă, spre căile râvnei celei ostenitoare. 

Mă tânguiesc tare, alunecând fără voie către faptele cele rele ale 
păcatului, izbăveşte-mă. Născătoare de Dumnezeu, de schimbarea în mai 
rău. 

Slavă... 

Tămăduire omeneştii firi te-ai arătat mai înainte, ai vindecat zdrobirea 
lui Adam şi a Evei, vindecă-mă şi pe mine. Născătoare de Dumnezeu, cu 
rugăciunile tale. 

Şi acum... 

Minte înfrânată dăruieşte-mi şi inimă curată şi voinţă atentă, ca să 
păzesc. Stăpână, curatele porunci ale Dumnezeului nostru. 

Prosomii. Glasul al 7-lea 

Nu vom mai fi opriţi 

Bucură-te, ceea ce în chip de negrăit ai născut pe Dumnezeu, Cel ce a 
îndumnezeit pe om, prin pogorârea Lui, Fecioară. 

Bucură-te, scăparea slăvită a întregii lumi, şi străină auzire oamenilor 
şi îngerilor. 

Bucură-te, lumina lumii. Maică Fecioară, binecuvântată, care ai născut 
cu trup pe Dumnezeu mai presus de cuget şi în chip de negrăit. 

Fiindcă alt ajutor afară de tine nu am eu, rugătorul tău, la tine cad, 
Născătoare de Dumnezeu, în dar mântuieşte-mă. 

Miercuri seara 
Canonul Preasfintei Născătoare de Dumnezeu. 
Facere a Sfântului Andrei Criteanul 



Cântarea 1, Glasul al 7-lea 

Irmosul: 

«Cu voia Ta, Doamne, întru învârtoşarea pământului s-a schimbat 
firea apelor cea mai lesne curgătoare; pentru aceasta, neudat trecând Israel 
cu picioarele, cântă ţie cântare de biruinţă». 

Preasfântă Născătoare de Dumnezeu, miluieşte-ne pe noi 

Cu cea dintâi dintre patimi îmbolnăvindu-se întru cele înalte demonul, 
părerea de sine, a căzut, din mândrie. Aşadar, tu, Prealăudată Fecioară, de 
aceasta izbăveşte-ne pe noi, păzindu-ne în smerenie. 

Cuvinte de hulă şi cugete necurate izvorăsc. Preacurată, numai din 
părerea de sine, dar tu, cu rouă milei tale, răcoreşte curgerile răutăţilor mele, 
ceea ce eşti bună. 

Slavă... 

Mare este comoara neprădată a neagonisirii fiindcă aşa cum Hristos a 
fost sărac şi străin, la fel şi noi suntem învăţaţi de El, Fecioară, să ne 
îndreptăm viaţa. 

Şi acum... 

Cu apele Iordanului înnoind firea. Mireasa lui Dumnezeu, Hristos ne-a 
dăruit nouă botezul, pe care întinându-1, vai, mie!, ne curăţim din nou prin 
botezul lacrimilor. 

Cântarea a 3-a 

Irmosul: 

«Cel ce ai întărit din început cerurile cu cuvântul Tău cel atotputernic. 
Mântuitorule Doamne, şi cu Duhul cel atoatelucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale». 

Prin pocăinţă orice rău şi orice păcat se şterge. Născătoare de 
Dumnezeu, nădejdea tuturor, aşadar, în căile pocăinţei îndreaptă-ne pe noi 
pentru ca şi noi, imitând cu dreaptă socoteală pe cei ce au pocăinţa, să 
dobândim prin ea dezlegarea păcatelor. 

Prin pocăinţă, tâlharul, prin suspine, vameşul, prin lacrimi, femeia cea 
păcătoasă pe Dumnezeu, Născătoare de Dumnezeu, L-au milostivit, dar eu 
chem în ajutor numai nădejdea întru tine prin care voi fi izbăvit de chin. 

Slavă... 

Scara pe care a văzut-o lacob, tu însăţi eşti. Fecioară, căci ai 
preînchipuit rânduiala, înfăptuirea şi treptele virtuţilor, pe care dă-ne să 
urcăm şi noi, curăţindu-ne simţurile prin a cincea treaptă. 

Şi acum... 

Mai înainte istorisind Ghedeon taina ta. Fecioară, pe lână a atras 
oarecând cereasca rouă, dar tu roagă-te ca şi mie să îmi fie trimisă de la 
Dumnezeu rouă lacrimilor, ca să umplu lâna Duhului. 

Cântarea a 4-a 

LthosuI: 

«Auzit-am taina rânduielii Tale, Hristoase Dumnezeule, Cel ce nu ai 
părăsit sânurile părinteşti, şi pe pământ Te-ai pogorât, şi Te-ai preaslăvit, 
Unule lubitorule de oameni». 

Ceea ce eşti cu totul strălucită şi aducătoare de bucurie şi curăţitoare a 
întinăciunilor, fără de prihană Fecioară, ceea ce eşti lucrătoare veselă având 
chemarea plânsului, fii mie păzitoare. 

Lacrima pocăinţei alungă cu putere. Preacurată, toată amărăciunea 
mâniei, roagă-te dar ca şi eu să fiu îmbrăcat cu pocăinţa ca şi cu un veşmânt. 

Slavă... 

Cuvintele înţelepţilor spun limpede că de nimic altceva nu Se bucură 
Dumnezeu decât de îndreptarea omului păcătos, pentru aceasta, 
îndreaptă-mă şi pe mine. 

Şi acum... 

Căzând în multe păcate, mă întreb pe care dintre ele îl voi plânge 
primul, dar uitându-le pe toate. Mireasa lui Dumnezeu, către tine alerg, 
apărătoare caldă. 

Cântarea a 5-a 

Irmosul: 

«Doamne Dumnezeul meu, dis-de-dimineaţă sculându-mă, mă rog 
Ţie: Dă-mi iertare de greşelile mele şi către lumina poruncilor Tale 
îndreptează căile mele». 

A spus gura cea dumnezeiască, adică. Adevărul însuşi, că mincinos 
este numai diavolul. Aşadar, să fugim de minciună, pentru ca prin 
rugăciunile Preacuratei, să devenim fii ai adevărului. 

A zis Hristos lui Petru de şaptezeci de ori câte şapte să dăm iertare 
greşelilor, roagă-te, Mireasa Iui Dumnezeu, să îmi ierte şi mie când voi sta 
înaintea Judecătorului. 

Slavă... 

Propriu bunătăţii Stăpânului este mila şi milostivirea, căci miluieşte ca 
un milostiv şi iartă păcatele şi ca un bun poartă de grijă să ne mântuiască pe 
toţi. Mireasa lui Dumnezeu. 

§i acum... 

Stăpână, de Dumnezeu Născătoare, ceea ce ai născut cu trup pe 
Făcătorul şi Ziditorul meu, nu mă părăsi pe mine şi nu mă trimite pe mine 
departe de apărarea ta, rogu-mă. 

Cântarea a 6-a 

Irmosul: 

«înotând în valul grijilor lumeşti, înecat fiind de păcatele cele 
înotătoare împreună cu mine şi la fiara cea pierzătoare de suflet fiind 
aruncat, ca lona strig Ţie, Hristoase: Scoate-mă din adâncul cel purtător de 
moarte!». 

Mulţimea îngerilor, a Heruvimilor şi a Tronurilor, şi orice rânduială 
înţelegătoare. Maica lui Dumnezeu, te măresc pe tine ca mai înaltă decât ele, 
dar noi, cei pământeşti şi josnici, cerem de la tine iertare greşelilor. 

Mai lată decât cerurile şi decât tot pământul eşti şi mai sfântă decât 
toate făpturile şi cine va putea să te laude după vrednicie? Totuşi, primeşte 
voia mea cea bună şi dă-mi iertare de greşeli. Curată. 

Slavă... 

Ochiul împrăştiat şi risipit în cele văzute nu lasă mintea să înainteze 
către mişcările înalte ale vederii dumnezeieşti, ci este atras. Născătoare de 
Dumnezeu, către multe feluri de patimi ale trupului. 

Şi acum... 

Solomon mai înainte a scris în Cântarea Cântărilor povestea mirelui 
şi a miresei arătând unirea sufletului cu Dumnezeu. Astfel roagă-te Celui ce 
a ieşit din tine întrupat fără de sămânţă, să mă unească şi pe mine cu El, 
Preacurată. 

Sedealna. Glasul al 7-lea 

Rodul pântecelui tău 
Nicăieri altundeva nu nădăjduim să aflăm mântuire, Preanevinovată, 
afară numai dacă nu dobândim ajutor grabnic de la tine. Pentru aceasta, pe 
tine te mărim. 

Cântarea a 7-a 

Irmosul: 

«Cuptorul cel ce ardea cu foc de demult, tinerii l-au arătat izvorâtor de 
rouă, lăudând pe Unul Dumnezeu şi zicând: Cel preaînălţat. Dumnezeul 
părinţilor şi preaslăvit». 

Gura mişcându-şi spre laudă Proorocul, şi-a umplut-o de Duhul, 
precum este scris. Iar eu, deschizând-o, vărs deşertăciuni. Preacurată. Dar tu 
înţelepţeşte-mă cu dorul tău. 

Noaptea adâncă a păcatelor mă cuprinde şi nu-mi pot aţinti ochii spre 
lumina pocăinţei. Mireasa lui Dumnezeu, dar tu ridică-mă spre pocăinţă cu 
rugăciunea ta fierbinte. 

Slavă... 

Smochin neroditor am fost văzut. Maica lui Dumnezeu, şi mă tem de 
hotărârea tăierii, ci tu mijloceşte pentru mine, ca să vărs lacrimi pentru 
spurcăciunile mele. 

Şi acum... 

O, cum voi răbda focul gheenei? O, cum voi răbda viermele! Şi 
scrâşnirea dinţilor, Prealăudată! Dar tu izbăveşte-mă cu rugăciunea ta cea 
fierbinte către Cel Preaînalt! 

Cântarea a 8-a 

Irmosul: 

«Rugul cel nears împreunându-se cu focul... ». 

Suspină, suflete, şi din adâncul inimii trimite glas de tânguire şi de jale 
către Maica lui Dumnezeu. Miluieşte-mă, Curată, pe mine, cel ce am 
păcătuit mai presus decât toţi muritorii. Izbăveşte-mă de gheena şi de 
întunericul veşnic şi fă-mă şezător de-a dreapta. 

Dă-mi inimă priveghetoare şi ochi al minţii treaz care să privegheze şi 
să-L primească în ceasul în care nu mă aştept, târziu în noapte, pe Dumnezeu 
Care vine să mă învrednicească pe mine de cămara dumnezeiască, de voi 
avea aprinsă candela virtuţilor. 

Binecuvântăm pe Tatăl... 

Fii mie ajutor. Preasfântă Fecioară, celui ce alerg la tine şi strig cu 
credinţă: Miluieşte-mă, Bună, şi, mai înainte de sfârşit, dăruieşte-mi mie 
iertare păcatelor şi în ceasul sfârşitului meu dă-mi mântuire şi după sfârşit, 
odihnă desăvârşită. 

Şi acum... 

Puterea Unicei Thearhii una este, nedespărţit împărţită şi fără 
amestecare unită: Tatăl, izvorul pricinuitor al celor ce au ieşit din El, Fiul şi 
Duhul. Pe aceasta într-un glas noi credincioşii o lăudăm şi o slăvim întru toţi vecii. 

Să lăudăm... Irmosul: 
«Rugul cel nears, împreunându-se cu focul în Sinai, pe Dumnezeu L-a 
făcut cunoscut lui Moise celui zăbavnic la limbă şi gângav; iar pe cei trei 
tineri, iubirea de Dumnezeu i-a arătat cântăreţi nebiruiţi de foc. Toate 
lucrurile Domnului lăudaţi pe Domnul şi-L preaînălţaţi întru toţi vecii». 

Cântarea a 9-a 

Irmosul: 

«Ceea ce nu prin ispitirea stricăciunii ai purtat în pântece şi Cuvântului 
cel întru tot înţelept trup I-ai împrumutat, Maică neispitită de bărbat. 
Fecioară Născătoare de Dumnezeu, locaş al Celui neîncăput, încăpere a 
Făcătorului tău cel nemărginit, pe tine te mărim». 

Cuvintele dumnezeieştilor părinţi. Curată, învaţă că lepădarea răutăţii 
este pocăinţă, apoi şi reaua pătimire, postul, privegherea şi zdrobirea inimii 
şi plânsul curăţitor, pe care şi mie dăruieşte-le. Maică Fecioară. 

Infricoşătoarea zi a Stăpânului s-a apropiat şi tu dormi suflete al meu? 
O, vai nebuniei tale! Grăbeşte-te, scoală-te şi plângi stăruitor şi strigă 
Fecioarei: Ceea ce ai născut pe Hristos, Născătoare de Dumnezeu, 
miluieşte-mă! 

Slavă... 

Suflete al meu, noaptea vieţii înaintează, iar infricoşătoarea zi a 
cercetării celor făptuite de tine se apropie, iată vine. Teme-te de Scaunul 
acela înaintea căruia urmează să te înfăţişezi, pentru aceea strigă: 
Miluieşte-mă, Stăpână. 

Şi acum... 

Tu eşti apărătoarea mea şi scăparea. Fecioară, tu eşti veselia mea şi 
dumnezeiască laudă. Aşadar, tu izbăveşte-mă de tot păcatul şi mânia 
aducătoare de moarte, de toată vătămarea şi primejdiile şi de viitoarea 
infricoşătoarea osândă. 



Prosomii. Glasul al 7-lea 

Astăzi se gândeşte Iuda 
Bucură-te, grădină de trandafiri cu bună mireasmă, care din muguri ai 
odrăslit trandafirul cel roşu şi înmiresmat al fecioriei; bucură-te, crin 
dumnezeiesc din care Cel ce îmbracă felurit crinii câmpului Şi-a încins 
veşmântul cel netors al trupului care ascunde porfira lui Solomon; bucură-te, 
floare mai colorată decât orice culoare. 

Bucură-te, împărăteasa împărăteselor care ai născut pe împăratul 
împăraţilor a Cărui împărăţie este împărăţia tuturor veacurilor; bucură-te, 
ceea ce ai biruit împărăţia morţii şi ai născut pe Dătătorul împărăţiei vieţii pe 
care o cinstesc împăraţii; bucură-te, Mărie, împărăteasa tuturor. 

Bucură-te, nor uşor, ceea ce ai îmbogăţit pământul şi greutatea 
cortului tău din înălţimile curăţiei facându-1 mai uşor decât aerul cel mai 
străveziu, întru care Hristos şezând, precum a zis Isaia, S-a pogorât în Egipt 
şi i-a zdrobit idolii cei făcuţi de mână şi 1-a întors la cunoştinţa cea 
dumnezeiască. 

Umple inima mea. Fecioară, de pocăinţă, rogu-mă, dăruieşte şi 
sufletului meu plâns mântuitor, mânia mea întoarce-o împotriva demonilor, 
toată năzuinţa mea îndreapt-o spre Domnul, întăreşte-mă ca pururea să mă 
îndeletnicesc cu rugăciunile, ca prin tine viaţă să dobândesc şi strălucire 
dumnezeiască. 

Joi seara 

Canonul Preasfintei Născătoare de Dumnezeu. 
Facere a Sfântului loan al Evhaitelor 



Cântarea 1, Glasul al 7-lea 

Irmosul: 

«Cu voia Ta, Doamne, întru învârtoşarea pământului s-a schimbat 
firea apelor cea mai lesne curgătoare; pentru aceasta, neudat trecând Israel 
cu picioarele, cântă ţie cântare de biruinţă». 

Preasfântă Născătoare de Dumnezeu, miluieşte-ne pe noi 

Pe mine, cel ce zac în patul lenevirii. Fecioară, din tot felul de păcate, 
tu însuţi mă ridică, dăruindu-mi dumnezeiască întărire, ca să slăvesc 
minunile tale. Preacurată, ca ceea ce eşti cu adevărat preaslăvită. 

Vindecă zdrobirea sufletului meu. Născătoare de Dumnezeu, pe care 
vrăjmaşul a pricinuit-o prin momeala plăcerilor, folosindu-te de 
dumnezeieştile leacuri ale milei şi puterii tale. Curată. 

Slavă... 

Opreşte cursele plăcerilor şi patimilor mele prin adierea dumnezeieştii 
tale rugăciuni, Preanevinovată, ca să slăvesc cu inimă lină nemăsurata ta 
putere. 

Şi acum... 

Slava lumii. Fecioară slăvită, ceea ce ai născut în chip slăvit pe 
Dumnezeu Cel preaslăvit, învredniceşte-i de dumnezeiasca slavă pe cei ce 
pururea te slăvesc pe tine ca Născătoare de Dumnezeu. 

Cântarea a 3-a 

Irmosul: 

«Cel ce ai întărit din început cerurile cu cuvântul Tău cel atotputernic. 
Mântuitorule Doamne, şi cu Duhul cel atoatelucrător şi dumnezeiesc, toată 
puterea lor, întăreşte-mă pe piatra cea neclintită a mărturisirii Tale». 

losif, biruind oarecând pe stăpâna cea desfi'ânată a plăcerilor 
nelegiuite, a ajuns împărat strălucit al Egiptului, dar eu, cedând în chip fără 
de minte patimilor trupeşti celor multe, sunt stăpânit de păcat. 

Născătoare de Dumnezeu, Mărie, smulge-mă pe mine din Egiptul cel 
înţelegător şi din robia celui rău, tu, ceea ce despici mările cugetelor mele 
rele, ducându-mă în muntele pocăinţei şi mântuindu-mă. 

Slavă... 

Fugind de dumnezeieştile porunci, m-am făcut nebun Ia minte şi am 
devenit rob plăcerilor prin care am stins frumuseţea sufletului şi m-am 
înnegrit, ceea ce eşti bună, dar tu, arătându-te mie mijlocitoare, cercetează 
pe robul tău. 

Şi acum... 

întinat cu plăcerile, pe tine. Fecioară neîntinată, te rog: Izbăveşte-mă 
din toată întinăciunea trupului şi dăruieşte-mi mie plâns curăţitor şi lacrimă 
neîncetată care să stingă văpaia gheenei. 

Cântarea a 4-a 

Irmosul: 

«Auzit-am taina rânduielii Tale, Hristoase Dumnezeule, Cel ce nu ai 
părăsit sânurile părinteşti, şi pe pământ Te-ai pogorât, şi Te-ai preaslăvit, 
Unule lubitorule de oameni». 

Pe ceea ce singură este aleasă de Dumnezeu dintre toate neamurile mai 
înainte de toată făptura, podoaba întregii firi, floarea cea de mult preţ, pe 
Fecioara să o lăudăm. 

Luminarea şi dulceaţa celor ce se încred în tine, Prealăudată, umple de 
bucurie mult îndurerata mea inimă, împlinind cererile ei. 

Slavă... 

Arată ajutorul tău, Preabună, robului tău care din suflet nădăjduieşte 
întru tine, Preanevinovată, şi te cheamă pe tine, nădejdea tuturor şi lauda. 

Şi acum... 

Mireasa lui Dumnezeu, primeşte rugăciunile mele şi izbăveşte-mă din 
tot necazul, batjocura şi răutatea şi din toate primejdiile pe mine, cel ce laud 
cu dor naşterea ta. 

Cântarea a 5-a 

Irmosul: 

«Doamne Dumnezeul meu dis-de-dimineaţă sculându-mă, mă rog Ţie: 
Dă-mi iertare de greşelile mele şi către lumina poruncilor Tale îndreptează 
căile mele». 

Adună mintea mea cea împrăştiată. Născătoare de Dumnezeu, şi fă-mă 
să îmi văd propriile răni, să plâng şi să mă tânguiesc pentru ele şi de cele 
străine să mă depărtez. 

Picură-mi picăturile milei, Fecioară, Născătoare de Dumnezeu, şi 
curăţeşte-mi păcatele mele cele multe, şterge urmele şi semnele rănilor, ceea 
ce ai născut pe Doctorul sufletelor. 

Slavă... 

Nor uşor care ai născut pe soarele dreptăţii, risipeşte norii trândăviei 
mele şi spre pocăinţa cea luminoasă prin râvnă mă îndreptează. 

§i acum... 

Către tine am ridicat ochiul minţii mele şi strig: Miluieşte, Stăpână, 
sufletul care caută la tine şi care nădăjduieşte la mare mila ta. 

Cântarea a 6-a 

Irmosul: 

«înotând în valul grijilor lumeşti, înecat fiind de păcatele cele 
înotătoare împreună cu mine şi la fiara cea pierzătoare de suflet fiind 
aruncat, ca lona strig Ţie, Hristoase: Scoate-mă din adâncul cel purtător de 
moarte». 

Naufragiind în mijlocul mării vieţii, mi-am scufundat corabia 
sufletului. Curată, şi am pierdut toată încărcătura cea bună, dar din adâncul 
pierzaniei mă ridică. 

Din flara cea înţelegătoare, din chitul cel pierzător de suflet, 
scoate-mă, rogu-mă. Fecioară, auzind strigătul meu din pântecele iadului, 
Stăpână, să ajungă rugăciunea mea înaintea ta; toate câte am cerut, 
Preabună, dăruieşte-mi mie. 

Slavă... 

Prin atacurile păcatelor şi prin năvălirile valurilor vieţii, suflarea 
potrivnică a vânturilor celor schimbătoare mă învârtejeşte şi mă înviforează, 
dar tu izbăveşte. Maica lui Dumnezeu, sufletul meu din valul cel aducător de 
moarte. 

Şi acum... 

Ţinutul cel întunecat şi înnegurat al iadului, ţinutul întunericului 
veşnic, precum este scris, şi neluminos întru care nu este a vedea lumină, 
nici nu este a vedea acolo viaţă muritorilor. Stăpână, eu, nădăjduind în tine, 
să nu ajung să-1 văd. 

Sedealna. Acelaşi glas. 

Fără de sămânţă ai zămislit în pântecele tău. Fecioară, Născătoare de 
Dumnezeu, pe Fiul şi Cuvântul lui Dumnezeu şi al Tatălui, pe Care neîncetat 
roagă-L pentru sufletele noastre. 

Cântarea a 7-a 

Irmosul: 

«Cuptorul cel ce ardea cu foc de demult, tinerii l-au arătat izvorâtor de 
rouă, lăudând pe Unul Dumnezeu şi zicând: Cel preaînălţat. Dumnezeul 
părinţilor şi preaslăvit». 

Cu ploile lacrimilor adapă. Fecioară, inima mea cea stearpă şi brazdele 
sufletului meu le îmbată prin pocăinţă, înmulţind roadele virtuţilor. 

Ca o noapte mi-am trecut viaţa, faptele nopţii lucrând, eu, cel 
întunecat la suflet, dar luminează-mă cu lumina rugăciunilor tale, ceea ce ai 
născut dumnezeiasca lumină, Prealăudată. 

Slavă... 

Tras pururea de poftele cele nestăpânite spre păcat, ca un rob 
împlinesc porunca trupului, cu totul fără prihană. Fecioară, din amarnica 
tiranie a acestuia izbăveşte-mă. 

Şi acum... 

în multe feluri, vicleanul şarpe pururea unelteşte împotriva mea, cu 
plăceri şi cu amărăciuni tulburându-mă, dar tu pe piatra nepătimirii 
întăreşte-mă. Curată. 

Cântarea a 8-a 

Irmosul: 

«Rugul cel nears împreunându-se cu focul... ». 

Pe tine, palatul cel curat şi strălucit şi de lumină purtător al lui lisus şi 
cortul cel cuvântător al Cuvântului, chivotul cel însufleţit, pe tine, cea mai 
lată decât cerurile şi mai înaltă decât pământul, preacinstită Fecioară, 
Preacurată Mărie, te rog, mântuieşte smeritul meu suflet. 

Ceea ce ai fost dată în dar de la noi Stăpânului, ca o pârgă a întregii 
firi, primeşte rugăciunile noastre. Preacurată, daruri desfătate, dându-ne 
nouă în schimb ajutorul tău, ca să ne închinăm cu credinţă şi cu dor ţie şi 
Fiului tău întru toţi vecii. 

Binecuvântăm pe Tatăl... 
Plecându-Se ca un bun sub iubirea Lui de oameni. Fiul tău. Născătoare 
de Dumnezeu, pe tine te-a dat ajutor împotriva vrăjmaşilor şi tămăduire 
patimilor pentru cei ce cu credinţă strigă: Toate lucrurile lăudaţi-L pe 
Domnul şi-L preaînălţaţi întru toţi vecii. 

Şi acum... 

Arată- te acum mie în primejdii ocrotitoare, alinare în nenorociri, 
ajutor în necazuri, în bolile cele de multe feluri izvor tămăduitor şi vindecare 
patimilor, alungând de la mine toată vătămarea. Născătoare de Dumnezeu, 
ca să te slăvesc pe tine întru toţi vecii. 

Să lăudăm... Irmosul: 
«Rugul cel nears împreunându-se cu focul în Sinai pe Dumnezeu L-a 
făcut cunoscut lui Moise celui zăbavnic la limbă şi gângav, iar pe cei trei 
tineri, iubirea de Dumnezeu i-a arătat cântăreţi nebiruiţi de foc. Toate 
lucrurile Domnului lăudaţi pe Domnul şi-L preaînălţaţi întru toţi vecii». 

Cântarea a 9-a 

Irmosul: 

«Ceea ce nu prin ispitirea stricăciunii ai purtat în pântece şi Cuvântului 
cel întru tot înţelept trup I-ai împrumutat. Maică neispitită de bărbat. 
Fecioară Născătoare de Dumnezeu, locaş al Celui neîncăput, încăpere a 
Făcătorului tău cel nemărginit, pe tine te mărim». 

Nefiind prădată de bogăţia fecioriei tale. Maică după trup te-ai arătat 
Atotţiitorului, Mireasă fără de bărbat. Fecioară, Născătoare de Dumnezeu, 
hrănind ca pe un prunc pe Cel ce hrăneşte şi sfinţeşte întreaga lume ca un 
Ziditor a toate. 

Răsăritul cel prealuminos al soarelui celui neapus al slavei prin care 
toţi suntem luminaţi cu lumina cunoştinţei adevărului celui dumnezeiesc. 
Fecioară cu nume de Doamnă, lumina ochilor mei, nu mă trece cu vederea 
pe mine, rugătorul tău. 

Slavă... 

Iubitor de păcat fiind, mă cutremur şi mă spăimântez ca nu cumva pe 
neaşteptate să mă ajungă sfârşitul vieţii, fără prihană Stăpână, ocrotitoarea 
tuturor celor asupriţi, roagă-te acum să mă îmbunătăţească prin chipurile pocăinţei. 

Şi acum... 

îngheţat de răceala păcatelor, încălzeşte-mă cu fierbinţeala milostivirii 
tale. Stăpână, şi ridică-mă spre dragostea cea fierbinte a Fiului tău, ca dintr-o 
fierbinte pornire să te măresc pe tine cu căldură, eu, robul tău. 

Prosomii. Glasul al 7-lea 

Nu vom mai fi opriţi 

Bucură-te, dumnezeiesc acoperământ şi ocrotitoarea celor ce te 
cinstesc pe tine ca Maică a Celui Preaînalt; bucură-te, cu totul nepătată. 

Bucură-te, cea prin care iadul s-a omorât şi moartea s-a nimicit, 
Născătoare de Dumnezeu, şi Adam s-a mântuit. 

Bucură-te, lauda credincioşilor. Preasfântă; bucură-te, Stăpână care ai 
întrupat pe Dumnezeu, născându-L cu trup. 

Primeşte-mă ca o milostivă pe mine cel ce suspin şi miluieşte-mă ca pe 
vameşul cu rugăciunile tale de Maică. 

Vineri seara 
Canonul Preasfintei Născătoare de Dumnezeu. 
Facere a Sfântului loan Damaschinul 



Cântarea 1, Glasul al 7-lea 

Irmosul: 

«Lui Dumnezeu, Cel ce a ajutat lui Moise în Egipt de a scos pe Israel şi 
a scufundat pe Faraon în marea Roşie, cântare de biruinţă să-I cântăm că S-a 
preaslăvit». 

Preasfântă Născătoare de Dumnezeu, miluieşte-ne pe noi 

Cu dumnezeiască lumina ta, Preabună, luminează cugetele mele, ca să 

strig ţie cu credinţă cântare de mulţumire. Mărie mult lăudată. 

Ceea ce ai făcut cer firea cea pământească, bucură-te, cu totul 

nepătată. Curată, Doamnă şi Stăpâna lumii, bucură-te. Nevinovată. 

Slavă... 

Bucură-te, uşa lui Dumnezeu; bucură-te, fără prihană Maică; 
bucură-te, nor luminos, scăparea muritorilor. Fecioară; bucură-te, 
Preacuvioasă. 

Şi acum... 

Bucură-te, raiul desfătării care ai purtat în mijloc pomul din care 
împărtăşindu-se muritorii, în chip vădit trec la viaţa cea nepieritoare. 

Cântarea a 3-a 

Irmosul: 

«Intăritu-s-a în credinţă Biserica lui Hristos, pentru că neîncetat cu 
laude strigă cântând: Sfânt eşti. Doamne, şi pe Tine Te laudă duhul meu». 

Bucură-te, stea de dimineaţă care ai arătat în lume soarele cel veşnic, 
bucură-te, zidul cel nesurpat al celor ce strigă cu credinţă: Sfânt eşti, 
Hristoase, şi pe Tine Te laudă duhul meu. 

Bucură-te, cămară de nuntă purtătoare de lumină a singurului împărat, 
bucură-te, acoperământul celor ce cu dor strigă. Fecioară: Sfânt eşti. 
Doamne, Cel ce mântuieşti sufietele noastre. 

Slavă... 

Stinge întunericul patimilor mele, Curată, Născătoare de Dumnezeu, 
şi luminează-mă cu lumina ta pe mine cel ce cânt cu credinţă: Bucură-te, 
podul lumii şi mare jertfelnic de împăcare. 

Şi acum... 

Intăritu-m-am, cunoscând dumnezeiasca ta naştere şi mă îmbogăţesc 
cu ocrotirea ta. Fecioară, strigând ţie: Bucură-te, mult lăudată Mărie, 
Stăpâna tuturor. 

Cântarea a 4-a 

Irmosul: 

«Auzit-am glasul Tău şi m-am temut, înţeles-am lucrurile Tale şi 
m-am spăimântat. Doamne». 

Cortul cel slăvit şi dătător de lumină să-1 lăudăm popoare cu cântări de 
mulţumire: Bucură-te, slava lumii şi mântuirea. 

Palatul cel prealuminos al lui lisus să-1 lăudăm, credincioşilor, 
strigând cu glas limpede: Bucură-te, Fecioară, podoaba tuturor. 

Slavă... 

Bucură-te, iatac însufleţit al împăratului, lauda credincioşilor şi 
pecetea proorocilor; bucură-te, veselia îngerilor. 

Şi acum... 

Poate poporul ortodocşilor să te laude pe tine, cea cu totul fără 
prihană, ca Maica lui Dumnezeu, împreună cu îngerul strigând ţie: 
Bucură-te! 

Cântarea a 5-a 

Irmosul: 

«Cei ce de noapte alergăm la slava şi lauda Ta, Cuvântule, neîncetat 
lăudăm chipul Crucii Tale, pe care ne-ai dat-o nouă armă de ajutor». 

Bucură-te, preafrumoasă mireasă a Tatălui Celui fără de început; 
bucură-te. Maică nestricată a Fiului Celui împreună fără de început; 
bucură-te, vas curat al Duhului Sfânt. 

Bucură-te, acoperământul lumii, mai lat decât norul; bucură-te, stâlp 
de foc, care luminezi pe cei din întuneric; bucură-te, vas de aur care ţii mana. 

Slavă... 

Bucură-te, gura apostolilor cea fără de tăcere; bucură-te, curajul 
neclintit al luptătorilor; bucură-te, dumnezeiasca veselie a nevoitorilor. 

Şi acum... 

Inviforat de talazul valurilor vieţii, povăţuieşte-mă la limanul bucuriei. 
Fecioară, ceea ce ai născut lumii Bucuria cea neîncetată. 

Cântarea a 6-a 

Irmosul: 

«lona din pântecele iadului striga: Scoate din stricăciune viaţa mea. Iar 
noi strigăm ţie: Atotputernice Mântuitorule, miluieşte-ne pe noi!». 

Bucură-te, zori de taină ai dumnezeieştii zile, Prealăudată; bucură-te, 
desfătarea lumii; bucură-te, locaşul luminii; bucură-te, zidul credincioşilor 
şi armă nezdrobită. 

Bucură-te, Cuvioasă, nădejdea bunătăţilor celor veşnice, scaun 
însufleţit al Stăpânului, puterea conducătorilor; bucură-te, turn trainic, 
ajutorul lumii. 

Slava... 

Mă învăluie întreitul val al gândurilor, dar tu. Fecioară, spre ţărmul 
adevăratei pocăinţe cârmuieşte-mă, păzind în pace inima mea. 

Şi acum... 

înalţă fruntea credincioşilor. Născătoare de Dumnezeu, şi doboară 
sprânceana şi îndrăzneala vrăjmaşilor, ca ceea ce eşti singură ocrotitoare a 
credincioşilor. 

Sedealna. Glasul al 7-lea 

Cel ce pentru mine ai răbdat 
Pe Domnul Cel atotmilostiv pentru noi roagă-L să izbăvească sufletele 
noastre din toată cursa şarpelui. 

Cântarea a 7-a 

Irmosul: 

«Cuptorul cel ce ardea cu foc de demult, tinerii l-au arătat izvorâtor de 
rouă, lăudând pe Unul Dumnezeu şi zicând: Cel preaînălţat. Dumnezeul 
părinţilor şi preaslăvit». 

Bucură-te, palatul cel desfătat al împăratului; bucură-te, ajutorul celor 
ce cântă, fără prihană Fecioară: Bine eşti cuvântat în veci. Doamne, 
Dumnezeul părinţilor noştri. 

Bucură-te, turnul cel tare al evlaviei; bucură-te, îndreptarea celor ce 
strigă cu credinţă: Bine eşti cuvântat în veci. Doamne, Dumnezeul părinţilor 
noştri. 

Slavă... 

Bucură-te, flilgerul luminii celei strălucite, bucuria şi veselia celor ce 
cu dor cântă: Bine eşti cuvântat în veci. Doamne, Dumnezeul părinţilor 
noştri. 

Şi acum... 

Ridică-mă pe mine cel căzut în prăpastia nenorocirilor, tinde mâna ta, 
Stăpână, rugătorului tău celui ce strigă: Bine eşti cuvântat în veci, Doamne, 
Dumnezeul părinţilor noştri. 

Cântarea a 8-a 

Irmosul: 

«Pe împăratul slavei Cel Unul Fără de început... ». 

Mai sfântă decât cetele cele cereşti cunoscându-te pe tine, noi, 
credincioşii, ţie îţi strigăm: Prealăudată, bucură-te, acoperământul lumii, 
palat de aur al împăratului a toate; bucură-te. Binecuvântată. Pentru aceea, 
noi credincioşii, după datorie, te slăvim. 

Cu adevărat toate tainele înfricoşătoarei tale naşteri, fără pată 
Fecioară, sunt nespuse şi negrăite şi străine foarte şi oamenilor, şi îngerilor, 
Prealăudată Născătoare de Dumnezeu, Mărie. 

Binecuvântăm pe Tatăl... 

Alt ajutor în necazuri nu am, nici grabnic izbăvitor în primejdii, nici 
ocrotire sigură, cu totul fără prihană, nici doctor în boli, nici altă bucurie şi 
veselie, în felurite întristări fară numai de tine. Fecioară. 

Şi acum... 

încordează, fără prihană Fecioară, tăria sufletului meu cea omorâtă de 
multe păcate şi luminează-mă cu lumina pocăinţei cu dumnezeieştile tale 
rugăciuni, ca să te slăvesc pe tine întru toţi vecii. 

Să lăudăm... Irmosul: 

«Pe împăratul slavei Cel Unul fără de început pe Care îl 
binecuvintează puterile cerurilor şi de Care se cutremură cetele îngerilor, 
preoţi lăudaţi-L, popoare preaînălţaţi-L întru toţi vecii». 

Cântarea a 9-a 

Lmosul: 

«Pe ceea ce este mai presus de fire Maică şi după fire fecioară, pe cea 
singură între femei binecuvântată Născătoare de Dumnezeu, cu cântări de 
taină credincioşii o mărim». 

Biserică şi uşă eşti şi tronul cel mai curat al Făcătorului a toate. 
Binecuvântată, pentru aceea noi, credincioşii, după datorie te slăvim. 

Ţarina cea nearată care netâlcuit a înflorit pe pământ spicul cel ceresc 
cu cântări de taină după vrednicie este slăvită. 

Slavă... 

Stinge văpaia patimilor mele şi cu rugăciunile tale de maică, risipeşte 
năvălirile nenorocirilor, ca să te măresc pe tine cu bucurie, fară de prihană Fecioară. 

Şi acum... 

De Dumnezeu dăruită, Fecioară, ocrotitoarea lumii, doboară înălţările 
vrăjmaşilor mântuind poporul şi păzind nevătămată turma ta. 

Prosomii. Glasul al 7-lea 

Astăzi se gândeşte Iuda 

Bucură-te, lâna cea mai albă şi toarsă, Preanevinovată, care ai tors în 
minte adâncul înţelesurilor Duhului Sfânt din care, mai presus de cuget, s-a 
ţesut lui Hristos, Sfmţitorul şi Desăvârşitorul puterilor celor de sus, efodul 
de porfiră cu fir de aur al întrupării. 

Bucură-te, Curată, cu dar dăruită, numele cel plin de har şi făptuirea 
bucuriei veşnice. Născătoare de Dumnezeu, locaş sfinţit, nimicirea 
blestemului strămoşilor, ceea ce ai născut pricina bucuriei. Fecioară, dăruind 
bucurie tuturor celor ce te laudă pe tine, cea prin care cerul şi pământul se 
bucură. 

Bucură-te, mângâierea cea mai veselă a sufietului meu nemângâiat; 
bucură-te, dulceaţa şi rouă dimineţii; bucură-te, duhul blând şi senin, adierea 
zefirului; bucură-te, cu totul fără prihană Fecioară, subţire şi plăcută glăsuire 
şi şoaptă, suflare care răcoreşti pe cei ce ard în focul necazurilor. 

Numele evlaviei. Fecioară, punându-1 afară din mine, jucăria curviei 
m-am făcut şi râs slavei deşarte m-am văzut, căci acestor două fiare care se 
luptă între ele m-am predat din nebăgare de seamă, pentru aceea, 
izbăveşte-mă, căci tu eşti veselia sufietului meu şi încredinţarea. 

Glasul al 8-lea 



Sâmbătă seara 
Canonul Preasfintei Născătoare de Dumnezeu. 
Facere a Cuviosului Nicolae Cataschepinul 

Cum se vede la următoarele tropare ale Născătoarei 

Cântarea 1, Glasul al 8-lea 

Irmosul: 

«Pe Faraon cel ce era purtat în carele de război, 1-a cufundat toiagul lui 
Moise, cel ce a făcut minuni de demult, lovind în chipul Crucii şi despărţind 
marea. Şi pe Israel cel fugărit, care mergea pe picioare, 1-a mântuit, pe cel ce 
cânta cântare lui Dumnezeu». 

Preasfântă Născătoare de Dumnezeu, miluieşte-ne pe noi 

Prin dumnezeiasca pronie fiind adus la fiinţă şi după chipul cel 
înţelegător al lui Dumnezeu fiind făcut, vai, mie!, mi-am întinat sufletul cu 
aplecările cele spre rău, dar tu. Fecioară, izbăveşte-mă de gheenă şi mă 
mântuieşte, ca să te slăvesc pe tine cu mulţumire. 

Port o conştiinţă întinată cu spurcate patimi şi ca pomul cel neroditor 
mă împovărez cu păcate. Stăpână, dă-mi să fiu un pom răsădit lângă 
izvoarele lacrimilor mele şi să aduc roadă de pocăinţă. 

Slavă... 

împodobeşte sufietul meu cu multe feluri de fapte bune, frumuseţea 
lui lacob, întru care S-a sălăşluit Dumnezeu Cuvântul, iubind-o ca minunată 
şi neprihănită, şi prin nepătimire, dezbracă-mă de tunica cea urâtă la chip a 
patimilor. 

Şi acum... 

Arată-mă templu al Duhului Sfânt, curată şi adevărată Maică a lui 
Dumnezeu, cea cu totul minunată, căci pe tine ocrotitoare te-am dobândit şi 
apărătoare şi ajutătoare în toate nenorocirile vieţii şi către Dumnezeu 
rugătoare trează. 

Cântarea a 3-a 

Irmosul: 

«Cel ce ai întărit din început cerurile cu priceperea şi ai întemeiat 
pământul peste ape, întăreşte-mă pe piatra poruncilor Tale, Hristoase; că nu 
este Sfânt afară de Tine, Unule lubitorule de oameni». 

Ceea ce mai presus de fire în pântece fără de sămânţă ai zămislit şi pe 
Cuvântul mai presus de cuvânt L-ai născut, primeşte-mă pe mine, cel ce în 
multe păcate împotriva firii am păcătuit şi miluieşte-mă pe mine, cel ce 
dobitoacelor celor fără de minte m-am asemuit. 

Tu singură ai covârşit. Curată, pe toţi pământenii în curăţie, iar eu am 
covârşit firea prin desfrânare, pentru aceea tu te-ai făcut mai cinstită decât 
îngerii, iar eu mai rău decât demonii, dar tu mântuieşte-mă pe mine, 
risipitorul. 

Slavă... 

Chiar dacă am ajuns. Cuvioasă, în groapa nenorocirii şi în prăpastia 
deznădejdii, dar ştiind multa şi nemăsurată mila ta, tinde-mi mâna ta şi 
miluindu-mă, mântuieşte-mă. 

Şi acum... 

Ca să te slăvesc cu evlavie şi să mă închin ţie cu dreaptă cinstire, 
scoate-mă pe mine, netrebnicul robul tău, din tot felul de ispite, din primejdii 
şi necazuri, din boli şi din viitoarea osândă. 

Cântarea a 4-a 
Irmosul: 

«Tu eşti tăria mea. Doamne, Tu eşti puterea mea, Tu, Dumnezeul meu, 
Tu, bucuria mea, Cel ce n-ai părăsit sânurile părinteşti şi a noastră sărăcie ai 
cercetat-o. Pentru aceasta, cu Proorocul Avacum strig către Tine: Slavă 
puterii Tale, lubitorule de oameni!». 

Tu eşti veselia inimii mele. Născătoare de Dumnezeu, tu, întărirea 
mea, tu, lauda mea şi lumina, tu, bucuria mea, tu, slava mea şi podoaba, 
viaţa, suflarea, dulceaţa, plăcerea, desfătarea mea, voioşia, bucuria, 
mângâierea mea. 

Primeşte laudă din necuratele mele buze. Sfântă Fecioară şi 
Prealăudată, fii mie, osânditului, scăpare nemincinoasă şi împăcare şi 
izbăveşte-mă de iad, de amara osândă, cu rugăciunile tale, de Dumnezeu 
dăruită. 

Slavă... 

Ceea ce singură eşti ajutătoare gata, tinde-ne nouă mână de ajutor şi ne 
rugăm: Apără neputinţa noastră în vreme de război, ca în glas de mulţumiri 
neîncetat să lăudăm apărarea ta cea fierbinte. 

Şi acum... 

Ascultător fiind în a face fapte rele, de la a le face am ajuns la obicei, 
de la obicei, la simpla aplecare spre rău, apoi de la aplecare am ajuns la 
deprindere, iar deprinderea, fiind ca o a doua fire, cere obiceiul ca pe o 
datorie. 

Cântarea a 5-a 

Irmosul: 

«Pentru ce m-ai lepădat de la faţa Ta, Cel ce eşti lumină neapusă? Că 
m-a acoperit întunericul cel vrăjmaş pe mine, ticălosul. Ci, Te rog, 
întoarce-mă şi la lumina poruncilor Tale îndreptează căile mele». 

îngreunat de toropeala nepăsării şi de somnul trândăviei sunt cu totul 
nesimţitor şi mă târăsc în întunericul patimilor, dar tu luminează-mi ochii, 
uşa luminii, ca să nu adorm întru moarte. 

La tine cad şi strig: Omoară, Preanevinovată, păcatul cel viu care 
împărăteşte întru mine din pricina slăbirii minţii şi fă-mă părtaş vieţii 
dumnezeieşti. Fecioară, pe mine, cel omorât de cugetul trupului. 

Slavă... 

Asemenea celor trei tineri nearşi dănţuind în cuptorul cel aprins şi 
călcând în picioare cuptorul cel clocotitor al patimilor arată şi cele trei părţi 
ale sufletului meu, ceea ce ai născut pe Unul din Sfânta Treime. 

Şi acum... 

Nor aducător de ploaie care picură apa cunoştinţei, răcorind pe cei 
părăsiţi şi topiţi de văpaia necunoştinţei şi cu rouă rourându-i, te cunoaştem 
pe tine. Fecioară prealăudată. 

Cântarea a 6-a 

Irmosul: 

«Iartă-mi mie. Mântuitorule, că multe sunt fărădelegile mele, şi Te 
rog, ridică-mă din adâncul răutăţilor, căci către Tine am strigat: Auzi-mă, 
Dumnezeul mântuirii mele!». 

Zdrobeşte, Stăpână, săgeţile agarenilor celor fără de Dumnezeu şi 
toată uneltirea demonilor fa-o deşartă, acoperind şi păzind pe poporul cel cu 
numele lui Hristos numit, ca să te slăvim pe tine cu dor. 

Mărie, sălaşul cel curat şi cu totul cuvios al Făcătorului a toate, 
curăţitor al sufletului, dă-mi mie lacrimă de pocăinţă şi ascultă rugăciunea 
mea, Preanevinovată. 

Slavă... 

Palat înţelegător al împăratului eşti, pentru aceea te rog: Arată-mă şi 
pe mine casă a Sfintei Treimi, Stăpână, alungând întunericul patimilor 
sufletului meu. 

Şi acum... 

Strălucească acum asupra mea negrăită milostivirea ta, slo- 
bozindu-mă. Fecioară, din adâncul păcatelor şi al deznădejdii şi ducându-mă 
la limanul pocăinţei. 

Sedealna. Glasul al 8-lea 

întărirea credinţei cea neclintită 
Pe cinstirea cea cerească a puterilor celor de sus şi înălţarea cea 
împodobită a sufletelor noastre, pe Maica Fecioară să o lăudăm credincioşii: 
Bucură-te, ceea ce ai purtat în pântece pe Făcătorul îngerilor; bucură-te, 
împăcarea păcătoşilor, care ai întrupat pe Dumnezeu Cuvântul; bucură-te, 
Mireasă nenuntită. 

Cântarea a 7-a 

Irmosul: 

«Tinerii cei ce merseseră de demult din ludeea în Babilon, prin 
credinţa în Treime, văpaia cuptorului au înfiointat-o, cântând: Dumnezeul 
părinţilor noştri, bine eşti cuvântat». 

Născătoare de Dumnezeu, rodul curatului tău pântece ne-a înviat pe 
noi, cei omorâţi odinioară prin roadă pomului, pentru aceea lăudându-te 
după datorie, strigăm: Dumnezeul părinţilor noştri, bine eşti cuvântat. 

Mai presus de fire şi de cuvânt, ai născut pe Stăpânul a toate şi ai hrănit 
la sânul tău pe Cel ce tuturor găteşte masă la bună vreme, pe Care roagă-L, 
Bună, pentru noi cu stăruinţă. 

Slavă... 

Minte de prunc, gând nesigur şi cuget nedesăvârşit având. Fecioară, ca 
un prunc, nu deosebesc binele de rău, dar tu dă-mi mie să cuget cu bărbăţie 
ceea ce este de folos. 

Şi acum... 

Pururea Fecioară Mărie, ceea ce ne-ai născut nouă pe Dumnezeu 
întrupat, mântuieşte sufietul meu cel stăpânit de multe păcate străine. 
Binecuvântată Curată, ca să te fericesc. 

Cântarea a 8-a 

Irmosul: 

«De şapte ori nebuneşte a încins tiranul haldeilor cuptorul... ». 

Genunchiul oarecând neplecându-1 cinstirii celei fară de lege, tinerii 
au fost aruncaţi în focul cel înălţat şi au rămas nearşi, dar eu, biruit fiind de 
plăceri, voi fi aruncat în focul cel veşnic, voi plânge şi mă voi tângui, dar tu 
cruţă-mă. Fecioară, dându-mi întoarcere cu dumnezeieştile tale rugăciuni. 

Plăcerile trupului, mişcările cele neorânduite şi schimbările trupeştii 
alcătuiri, cele săvârşite în chip nenorocit trimit viermelui celui neadormit pe 
cei ce rămân desăvârşit în acestea şi nu se pocăiesc. Ce voi face eu, 
ticălosul? La tine alerg, miluieşte-mă. Fecioară. 

Binecuvântăm pe Tatăl... 

Ceea ce ai primit, Fără de prihană, focul cel dumnezeiesc în pântecele 
tău, arde toată materia patimilor mele, rogu-mă, luminează mintea mea şi 
inima o străluceşte şi izbăveşte-mă de toată vătămarea pe mine, cel ce strig: 
Tineri binecuvântaţi-L, preoţi lăudaţi-L, popoare preaînălţaţi-L întru toţi 
vecii. 

Şi acum... 

Domnul, Cel ce S-a sălăşluit în neîntinat pântecele tău, alt cer pe 
pământ te-a arătat. Mărie Prealăudată, pentru aceea cu credinţă strig ţie: 
Izbăveşte-mă pe mine din toate ispitele cele pământeşti şi din primejdii, de 
toată năvălirea demonilor, de boli şi de păcate. Preasfântă Născătoare de 
Dumnezeu. 

Să lăudăm... Irmosul: 
«De şapte ori nebuneşte a încins tiranul haldeilor cuptorul pentru 
cinstitorii de Dumnezeu; dar văzându-i pe aceştia mântuiţi printr-o putere 
mai mare, a strigat: Pe Făcătorul şi Mântuitorul tineri binecuvântaţi-L, preoţi 
lăudaţi-L popoare preaînălţaţi-L întru toţi vecii». 

Cântarea a 9-a 

Lmosul: 

«Spăimântatu-s-a de aceasta cerul şi marginile pământului s-au 
minunat, că Dumnezeu S-a arătat oamenilor în trup şi pântecele tău s-a făcut 
mai cuprinzător decât cerurile. Pentru aceea, pe tine. Născătoare de 
Dumnezeu, începătoriile cetelor îngereşti şi omeneşti te măresc». 

în toată viaţa mea apărându-mă. Fecioară curată, încălzeşte smeritul şi 
mult păcătosul meu sufiet şi mai cu seamă în vremea despărţirii şi tăierii de 
nenorocitul şi trecătorul trup care se împrăştie ca cenuşa. 

Arată-mi atunci. Maica lui Dumnezeu, faţa apărării tale, iar faţa 
întunecată şi urâtă a vrăjmaşilor care vor să mă apuce şi să mă sfâşie ca nişte 
fiare, umple-o de ruşine, povăţuitoarea mea, ceea ce mă povăţuieşti în calea 
celor mântuiţi. 

Slavă... 

Fii mie ocrotitoare în ispite, în ziua mâniei, turn nebiruit. Curată, 
singur ajutor împotriva uneltirilor, în nenorociri, sprijin, având putere, 
Preabună, căci poţi, ca Maică a Celui Preaînalt, fără împiedicare, toate câte 
voieşti. Mireasa lui Dumnezeu. 

Şi acum... 

înălţatu-s-a, slăvitu-s-a neamul muritorilor şi a fost învrednicit de o 
cinste mai bună prin înrudirea ta. Fecioară, şi a dobândit dumnezeiasca 
înfiere prin mijlocirea ta, căci Dumnezeu a fost văzut purtător de trup din 
tine în chip negrăit, rămânând neschimbat cu dumnezeirea. 

Prosomii. Glasul al 8-lea 

O, preaslăvită minune... 

Bucură-te, templu preasfânt al împăratului Hristos; bucură-te, adânc 
nemăsurat; bucură-te, înălţime nespusă şi îngerilor necunoscută; bucură-te, 
cununa împăraţilor şi lauda cinstită a preoţilor; bucură-te, prealuminată; 
bucură-te, cu totul nepătată; bucură-te, sprijin nesurpat al credincioşilor; 
bucură-te, turn neclintit. 

Bucură-te, nume mult dorit; bucură-te, chivot de aur; bucură-te, 
încetarea lacrimilor şi trezirea bucuriei. Născătoare de Dumnezeu, 
Prealăudată; bucură-te, prinosul lacrimilor, bucură-te, intrarea bucuriei în 
lume; bucură-te, cea fără de bărbat; bucură-te. Maică nenuntită, scăparea 
tuturor şi apărarea celor ce aleargă la tine. 

Bucură-te, lauda întregii lumi, bucură-te, sfeşnic de aur, luminos şi 
preastrălucit; bucură-te, pod dumnezeiesc, care duci la viaţă pe cei omorâţi 
de păcate şi care au alunecat în patimi; bucură-te, neîntinată; bucură-te, râul 
vieţii cel nedeşertat; bucură-te, izvor nesecat; bucură-te, preaminunată. 

Trup luând din sângiurile tale. Dumnezeu Cel mai înainte de veci pe 
tine ocrotitoare oamenilor te-a arătat, fără prihană Fecioară. Pentru aceea, 
izbăveşte pe robii tăi din toată nevoia şi necazul şi din cursele vrăjmaşului şi 
învredniceşte-i să se împărtăşească de luminarea celor aleşi pe toţi cei ce te 
slăvesc şi se închină ţie cu credinţă. 

Duminică seara 
Canonul Preasfintei Născătoare de Dumnezeu. 
Facere a Sfântului Teofan al Niceei, Graptul 

Cum se vede în următoarele tropare ale Născătoarei 

Cântarea 1, Glasul al 8-lea 

Irmosul: 

«Pe Faraon, cel ce era purtat în carele de război, 1-a cufundat toiagul 
lui Moise, cel ce a făcut minuni de demult, lovind în chipul Crucii şi 
despărţind marea. Şi pe Israel cel fiagărit, care mergea pe picioare, 1-a 
mântuit, pe cel ce cânta cântare lui Dumnezeu». 

Din buze necurate, primeşte laudă, Preanevinovată, cum a primit mai 
înainte Fiul tău şi Domnul Dumnezeul meu cei doi bani ai văduvei şi 
dezlegare datoriilor dă-mi mie, ca după datorie să te cinstesc pe tine. 

Ai născut pe Cuvântul cel întrupat, pe Cel ce, mai înainte fără de trup 
fiind, S-a unit cu lumea dumnezeu-omencşte în chip mai presus de fire, 
Preanevinovată, de Dumnezeu Născătoare Mărie, pentru aceasta toţi te 
cinstim pe tine şi după datorie te fericim. 

Slavă... 

A te propovădui pe tine drept Născătoare de Dumnezeu aduce 
înlăturarea ereziei, căci ai născut pe Cel prin fire mai presus de fire, pe 
Cuvântul lui Dumnezeu cel veşnic Care fără de schimbare trup S-a făcut. 
Născătoare de Dumnezeu. 

Şi acum... 

Născătoare de Dumnezeu, Mărie, smerita şi trecătoarea fire a 
muritorilor a dobândit prin tine îndumnezeirea, căci Dumnezeul meu, 
nuntindu-Se întru tine, a luminat trupul după ipostas şi la ceruri 1-a ridicat. 

Cântarea a 3-a 

Irmosul: 

«Cel ce ai întărit din început cerurile cu priceperea şi ai întemeiat 
pământul peste ape, întăreşte-mă pe piatra poruncilor Tale, Hristoase; că nu 
este Sfânt afară de Tine, Unule lubitorule de oameni». 

Uşă înţelegătoare te-ai arătat, arătându-se pe pământ răsăritul cel din 
înălţime. Fecioară, căci prin tine a venit la noi Cuvântul, ca să-i mântuiască 
pe toţi din nebunie, cu totul fără prihană. 

Toiag care ai odrăslit pe Hristos, floarea nestricăciunii şi cădelniţă de 
aur toţi te cunoaştem pe tine. Curată, purtând în braţele tale. Fecioară, 
cărbunele dumnezeieştii firi, de Dumnezeu dăruită. 

Slavă... 

Uşă luminoasă a iconomiei Cuvântului celei mântuitoare pentru noi tu 
ai fost cunoscută. Maică Fecioară, cu adevărat, căci tu ne-ai adus nouă raza 
înţelegătoare a dumnezeirii mai presus de dumnezeire. 

Şi acum... 

In pântecele tău cel fară de prihană, ca ploaia pe lână, aşa S-a pogorât 
Dumnezeul meu. Fecioară, şi ne-a rourat pe noi, cei topiţi de arşiţa păcatului, 
cu rouă şi harul iubirii Sale de oameni. 

Cântarea a 4-a 

Irmosul: 

«Tu eşti tăria mea. Doamne, Tu şi puterea mea, Tu, Dumnezeul meu, 
Tu, bucuria mea, Cel ce n-ai părăsit sânurile părinteşti şi a noastră sărăcie ai 
cercetat-o. Pentru aceasta, cu Proorocul Avacum strig către Tine: Slavă 
puterii Tale, lubitorule de oameni!». 

Cu adevărat, tu singură eşti temeiul mântuirii. Maica lui Dumnezeu, 
trup împrumutând din neprihănitele tale sângiuri Făcătorului şi Ziditorului 
prin Care porţile morţii se zdrobesc şi viaţă oamenilor se dăruieşte. 

Raiul nemuririi cel pururea înfloritor şi minunat cu adevărat, ai arătat 
întru tine sădit pomul vieţii, purtând în pântece şi născând dumnezeieşte pe 
Dumnezeu Care tuturor picură nădejdile cele dătătoare de viaţă celor ce cu 
credinţă te cugetă pe tine Născătoare de Dumnezeu. 

Slavă... 

Odrăslită din neamul împărătesc al lui David, ai născut. Fecioară, în 
chip de negrăit şi mai presus de minte pe împăratul a toate, pe Cel mai 
înainte de veci din Tatăl, pe Cuvântul Care luminează, pentru aceea noi, 
credincioşii, cu dumnezeiască înţelepciune. Născătoare de Dumnezeu te 
vestim. 



309 



Noul Theotokarion - Canoanele aghiorite ale Maicii Domnului 



Şi acum... 

Făcătorul pe tine din veac te-a aflat crin preacurat în valea lumii, 
strălucind de virtuţi, Cuvioasă, prin adâncul curăţiei şi cu lărgimea cuvioşiei 
şi te-a înălţat pe tine în neamul oamenilor, pentru aceea, ca Maica 
Ziditorului te slăvim. 

Cântarea a 5-a 

Irmosul: 

«Pentru ce m-ai lepădat de la faţa Ta, Cel ce eşti lumină neapusă? Că 
m-a acoperit întunericul cel vrăjmaş pe mine, ticălosul. Ci, Te rog, 
întoarce-mă şi la lumina poruncilor Tale îndreptează căile mele». 

Oştirile puterilor celor de sus. Preacurată, pe tine te fericesc, iar 
neamurile oamenilor toate după vrednicie te slăvesc, căci cei de pe pământ, 
numai prin tine singură uniţi fiind cu cele cereşti, lăudăm naşterea ta. 

Firea cea muritoare a întrecut în sfinţenie firea cea nemuritoare, şi 
Fecioara covârşeşte îngerii cei netrupeşti, ca ceea ce a născut pe Dumnezeu, 
împăratul îngerilor, la Care le este cu neputinţă acelora să privească. 

Slavă... 

Ocrotitoarea credincioşilor, zidul cel nesurpat al celor ce te laudă pe 
tine, ceea ce te-ai arătat mântuitoare întregului neam al oamenilor, ca ceea ce 
ai născut pe Dumnezeu, pe Cel ce S-a arătat în trup, mântuieşte sufietul meu, 
Preacurată. 

Şi acum... 

Nor luminos care ai purtat Soarele cel neapus, Stăpână, muritorii 
ştiindu-te pe tine, te lăudăm şi te cinstim pe tine cu dor, căci urâţenia care a 
întunecat oarecând chipul lui Adam iarăşi ai preschimbat-o cu 
dumnezeieştile străluciri. 

Cântarea a 6-a 

LthosuI: 

«Iartă-mi mie, Mântuitorule, că multe sunt fărădelegile mele, şi Te 
rog, ridică-mă din adâncul răutăţilor căci către Tine am strigat: Auzi-mă, 
Dumnezeul mântuirii mele!». 

Tronul lui Dumnezeu cel mai înalt decât Heruvimii, norul luminii, 
Preasfântă, luminează ochii sufietului meu şi curăţeşte inima mea de negura 
patimilor. 

Maica Izbăvitorului şi împărăteasa făpturilor, izbăveşte-mă pe mine, 
cel prins în înfricoşata robie, Mărie preanevinovată, şi de împărăţia Fiului 
tău învredniceşte-mă. 

Slava... 

Chemarea ta cu adevărat este curăţitoare a sufletelor şi îndepărtare a 
cugetelor spurcate şi izgonitoare a duhurilor rele, Născătoare de Dumnezeu, 
pururea Fecioară. 

Şi acum... 

Cântarea Cântărilor tu eşti, de Dumnezeu dăruită. Stăpână, frumuseţea 
îngerilor, înnoirea muritorilor, căci ai născut pe Dumnezeu întrupat, pe Cel 
ce a schimbat firile. 

Sedealna. Glasul al 8-lea 

Pe înţelepciunea şi Cuvântul 
Veniţi toate neamurile, pe Maica Făcătorului tuturor să o lăudăm cu 
dumnezeiască cuviinţă zicând: Bucură-te, scaun în chipul focului al 
Stăpânului tuturor, al lui Hristos Domnul; bucură-te, singură Doamnă a toată 
făptura; bucură-te, vas al Sfintei Treimi, al Tatălui şi al Fiului şi al Duhului 
Sfânt, strălucit şi fără de pată; Mărie, de Dumnezeu slăvită, roagă-te Fiului 
tău şi Dumnezeu să dăruiască iertare de păcate celor ce aleargă la tine cu 
credinţă şi cu dor te laudă pe tine. 

Cântarea a 7-a 

Irmosul: 

«De pogorârea lui Dumnezeu, focul s-a ruşinat odinioară în Babilon. 
Pentru aceasta, tinerii în cuptor, ca într-o grădină verde dănţuind, cu bucurie 
cântau: Binecuvântat este Dumnezeul părinţilor noştri». 

Acum toate se împlinesc prin dumnezeiască lumina ta. Preacurată, 
căci tu uşă te-ai arătat prin care Dumnezeu lumii a cuvântat, luminează pe 
cei ce strigă cu credinţă: Binecuvântat este Dumnezeul părinţilor noştri. 

Zămislit-ai, fără prihană, pe Dumnezeul tuturor şi Domnul, pe Cel ce a 
binevoit să mântuiască neamul oamenilor din stricăciunea morţii, pe Care cu 
vrednicie lăudându-L strigăm: Binecuvântat este Dumnezeul părinţilor 
noştri. 

Slavă... 

Palat însufieţit al împăratului Hristos, Prealăudată, bucură-te, vas care 
ai purtat mana în pântecele tău cel sfânt care hrăneşte pe cei ce strigă cu dor: 
Binecuvântat este Dumnezeul părinţilor noştri. 

Şi acum... 

Cămară de nuntă cu totul Fără prihană a dumnezeieştii întrupări celei 
mai presus de cuvânt şi pat de nuntă şi tron pe tine te numim, drept cugetând, 
şi bucurându-ne de naşterea ta cântăm: Bine eşti cuvântat Dumnezeul 
părinţilor noştri. 

Cântarea a 8-a 

Irmosul: 

«De şapte ori nebuneşte a încins tiranul haldeilor cuptorul... ». 

Născătoare de Dumnezeu, Stăpână, întărirea credincioşilor, cu 
rugăciunile tale de Maică la Fiul tău, milostiveşte-L pe El, Cel cu adevărat 
milostiv. Şi zapisul păcatelor mele rupe-1 şi pe mine arată-mă. Preasfântă, de 
partea celor mântuiţi, ca să te măresc pe tine întru toţi vecii. 

Ceea ce izbăveşti în necazuri şi ocroteşti cu căldură pe toţi cei aflaţi în 
întristări. Preasfântă Stăpână, milostiveşte-te, mântuieşte-mă şi ridică-mă pe 
mine, cel căzut, mai înainte de sfârşit tinzându-mi mână de ajutor, ca nu 
cumva noaptea morţii să mă apuce pe mine, cel ce dorm, ca după datorie să 
te slăvesc pe tine întru toţi vecii. 

Binecuvântăm pe Tatăl... 

Alt ajutor afară de tine. Stăpână, nu ştiu şi altă împăcare cu Dumnezeu, 
afară de tine nu am dobândit. Miluieşte-mă, Fără prihană Fecioară, pe mine, 
cel pierdut pentru faptele mele cele nelegiuite pe care încă din copilărie 
le-am săvârşit. Şi mântuieşte-mă pe mine, cel ce strig: Binecuvântată eşti. 
Slăvită, întru toţi vecii. 

Şi acum... 

Scară până la cer, înţelegătoare, te cunoaştem pe tine pe care 
pogorându-Se cu trupul Cel Preaînalt, cu oamenii a vorbit şi pe cei smeriţi 
i-a înălţat la petrecerea cea înaltă din ceruri, pentru aceasta pe tine. Fecioară, 
te propovăduim mai înaltă decât cerurile şi decât îngerii şi decât toate 
făpturile. 

Să lăudăm... Irmosul 
«De şapte ori nebuneşte a încins tiranul haldeilor cuptorul pentru 
cinstitorii de Dumnezeu; dar văzându-i pe aceştia mântuiţi printr-o putere 
mai mare, a strigat: Pe Făcătorul şi Mântuitorul tineri binecuvântaţi-L, preoţi 
lăudaţi-L, popoare preaînălţaţi-L întru toţi vecii». 

Cântarea a 9-a 
LthosuI: 

«Spăimântatu-s-a de aceasta cerul şi marginile pământului s-au 
minunat, că Dumnezeu S-a arătat oamenilor în trup şi pântecele tău s-a făcut 
mai cuprinzător decât cerurile. Pentru aceea pe tine. Născătoare de 
Dumnezeu, începătoriile cetelor îngereşti şi omeneşti te măresc». 

Pe tronul Stăpânului cel înalt, pe scaunul cel preaslăvit al lui Hristos, 
pe cămara cea strălucită, pe templul cel cu totul de aur, pe locaşul cel 
primitor de Dumnezeu, pe împărăteasa tuturor, pe Măria, slava îngerilor, 
mântuirea muritorilor, toţi credincioşii să o lăudăm. 

Zămislind pe împăratul tuturor, Fecioară, pe Făcătorul L-ai născut şi 
acum iată, ca o împărăteasă şezi de-a dreapta Lui, Curată. Pentru aceea te 
rog: Izbăveşte-mă pe mine de partea cea de-a stânga în ceasul judecăţii şi cu 
oile cele de-a dreapta rânduieşte-mă. 

Slavă... 

Culegând florile cântărilor din pajiştile cele nematerialnice ale 
sufletului şi amestecându-le cu curgerea lacrimilor mele în focul aprins în 
inima mea. Stăpână, am pregătit mirul, adică lauda, şi cu acesta, ca 
desfrânata, am udat preacuratele tale picioare, strigând mântuieşte-mă. 

Şi acum... 

Fii mie turn de mântuire care să ţină departe de mine taberele 
demonilor şi să depărteze mulţimea ispitelor şi a primejdiilor şi năvălirea 
patimilor departe să o alunge, dându-mi desăvârşită slobozire şi belşug de 
haruri dumnezeieşti. 

Prosomii. Glasul al 8-lea 

O, preaslăvită minune 

Bucură-te, izvor care izvorăşti viaţa; bucură-te, cleşte înţelegător, care 
ai purtat în pântece cărbunele cel dumnezeiesc şi nestins pe Care L-a văzut 
Isaia, Născătoare de Dumnezeu, şi Care a curăţat păcatele a toată lumea; 
bucură-te, slăvită auzire şi grăire; bucură-te. Cuvioasă; bucură-te, sălaş 
dumnezeiesc şi munte sfânt. 

Bucură-te, Fecioară, Preanevinovată; bucură-te, vistieria vieţii; 
bucură-te, munte umbrit; bucură-te, stâlp de foc şi nor prealuminos; 
bucură-te, curăţirea a toată întinăciunea; bucură-te, înnoirea lumii; 
bucură-te, nenuntită; bucură-te. Maică fără prihană; bucură-te, ceea ce ai 
stins văpaia cu naşterea ta; bucură-te, nădejdea tuturor. 

Bucură-te, vistieria curăţiei; bucură-te, sălaş curat şi strălucit al 
luminii; bucură-te, vas cu totul de aur; bucură-te, palat însufleţit al 
împăratului, tron în chipul focului. Binecuvântată; bucură-te, cea fără de 
bărbat; bucură-te, cu totul nepătată; bucură-te, scăpare; bucură-te. Curată; 
bucură-te, de Dumnezeu slăvită; bucură-te, bucuria tuturor. 

Trupul, sufletul şi duhul meu le-am întinat cu fapte cumplite, eu, 
ticălosul, trupul, predându-1 patimilor celor de ruşine, sufletul, cu tot felul de 
îndeletniciri rele, în care am trăit, iar duhul cu obiceiurile cele mândre şi 
cugetele cele strâmbe din care izbăveşte-mă, Stăpână. 

Luni seara 

Canonul Preasfintei Născătoare de Dumnezeu. 
Facere a Sfântului Andrei Criteanul 

Al căreia acrostih este: 

«Plânsul este pentru muritori har de la Dumnezeu» 

Cântarea 1, Glasul al 8-lea 

Irmosul: 

«Apa trecând-o ca pe uscat Israel, şi din robia Egiptului scăpând, 
striga: Mântuitorului şi Dumnezeului nostru să-I cântăm». 

Preasfântă Născătoare de Dumnezeu, miluieşte-ne pe noi 
Maica lui Dumnezeu, dă-mi viaţă de tânguire, strâmtă şi amară şi plină 
de lacrimi, ca să îmi spăl întinăciunea mea şi să mă înfăţişez curat înaintea 
Judecătorului. 

Având însoţire trecătoare, pământească şi întinată, nu m-am ruşinat de 
frumuseţea strălucitoare a sufletului. Maica lui Dumnezeu, ci prin plăceri 
mi-am făcut trupul fără de fr)los. 

Slavă... 

Uşă a dumnezeiescului răsărit, deschide-mi mie uşile pocăinţei şi 
izbăveşte-mă pe mine. Stăpână, cu mijlocirea ta de uşile păcatului celui 
aducător de moarte. 

Şi acum... 

Prin post, lacrimi şi plâns Dumnezeu Se face milostiv. Născătoare de 
Dumnezeu, celor care, ca mine, în chip fără de minte L-au amărât, pe 
Acesta, Stăpână, fă-L şi mie milostiv mai înainte de sfârşit. 

Cântarea a 3-a 

Irmosul: 

«Doamne Cel ce ai făcut acoperământul bolţii cereşti şi ai întemeiat 
Biserica, Tu pe mine mă întăreşte întru dragostea Ta, Cel ce eşti marginea 
doririlor şi întărirea credincioşilor, Unule lubitorule de oameni». 

Duhurile slujitoare ale îngerilor cereşti au plâns cu amar la căderea 
mea, iar duhurile cele întunecate ale demonilor din văzduhuri au râs, 
Născătoare de Dumnezeu. 

Prin dreapta socoteală a ostenelilor se lucrează în cei smeriţi mierea 
cea preaminunată a virtuţilor, fără prihană Fecioară, pentru aceea întăreşte 
nenorocitul meu suflet să petreacă pururea în cuget smerit. 

Slavă... 

Fiica împăratului şi cu adevărat. Stăpână, fiind Maică a împăratului 
tuturor, alungă departe de mine păcatul care acum mă asupreşte, ca o robie 
de necinste. 

Şi acum... 

Cu curgerile lacrimilor mele curăţeşte. Stăpână, urâtul chip al 
păcatelor şi spală putreziciunea mea şi rănile vii şi sănătate dăruieşte robului 
tău, rogu-mă. 

Cântarea a 4-a 

Lmosul: 

«Auzit-am, Doamne, glasul Tău şi m-am temut, că Dumnezeu veşnic 
fiind, prin rânduială negrăită întrupându-Te, ai ieşit din Fecioară. Slavă 
pogorârii Tale, Hristoase! Slavă puterii Tale!». 

Cei căzuţi, ridicaţi-vă! Hristos porunceşte să nu stăruim în răutate, ci 
mai degrabă să primim mila Maicii Lui. 

Cine 1-a mântuit pe Petru? Numai pocăinţa. Mireasa lui Dumnezeu şi 
pe tâlhar, pe desfrânata şi pe fiul cel risipitor; pe aceştia învredniceşte-mă şi 
pe mine să-i urmez. 

Slavă... 

Cel ce este tuturor necuprins. Preacurată, este cuprins în pântecele tău, 
din bunătate mântuindu-mă pe mine, cel afundat în adâncul păcatelor. 

Şi acum... 

Te rog pe tine. Stăpână, nu mă părăsi pe mine în ceasul întristării, ci 
arată-te mie milostivă şi izbăveşte-mă de rănirea demonilor. 

Cântarea a 5-a 

Lmosul: 

«Din noapte sculându-ne, strigăm Ţie, Doamne: Mântuieşte-ne pe noi, 
că Tu eşti Dumnezeul nostru, afară de Tine pe altul nu ştim». 

Eu, cel ce am făcut nefolositoare haina botezului, am trebuinţă de 
multe lacrimi ca să o curăţ. 

Rătăcindu-mi mintea cu amăgirea lumii, tu, Fecioară, întoarce-o prin 
frica de osândă. Stăpână. 

Slavă... 

Caută, Stăpână şi auzi, rogu-mă, glasul meu şi şterge toate păcatele 
mele. Preacurată. 

Şi acum... 

Luminează cu lumina feţei tale pe robul tău cel întunecat de patimi. 
Mireasă în chipul soarelui. 

Cântarea a 6-a 

frmosul: 

«Dă-mi mie haină luminoasă. Cel ce Te îmbraci cu lumina ca şi cu o 
haină, mult milostive, Hristoase, Dumnezeul nostru». 

Datori suntem. Fecioară, a-L lăuda neîncetat pe Dumnezeu cu inima şi 
cu gura, dar noi de lenevire suntem stăpâniţi. 

Din primejdii întortocheate şi cumplite nenorociri care acum mă 
necăjesc scoate-1 pe nenorocitul tău rob. Preacurată. 

Slavă... 

în ceasul morţii mele. Cuvioasă, arată-mi-te ajutătoare şi izbăveşte-mă 
de demonii cei răi care caută să mă apuce. 

Şi acum... 

Să postim cât avem vreme, să plângem şi să ne tânguim, ca să dănţuim 
şi să ne desfătăm dincolo de cele veşnice. 

Sedealna. Glasul al 8-lea. 
Inviat-ai din morţi 
Cuvântul Tatălui în lume a venit şi înger de lumină strigă Fecioarei: 
Bucură-te, Binecuvântată, ceea ce singură ai păzit fecioria; bucură-te, ceea 
ce ai zămislit pe Dumnezeu Cel mai înainte de veci şi Domnul, ca să 
izbăvească din înşelare, ca un Dumnezeu, neamul oamenilor. 

Cântarea a 7-a 

frmosul: 

«Tinerii cei ce merseseră de demult din ludeea în Babilon, prin 
credinţa în Treime, văpaia cuptorului au înfruntat-o, cântând: Dumnezeul 
părinţilor noştri, bine eşti cuvântat». 

După iarnă vine primăvara şi după furtună, seninul, iar după 
întunericul păcatelor, prin pocăinţă, vine lumina nepătimirii, aşadar, noi, cei 
pătimaşi, avem îndrăznire, pocăindu-ne. 

Fecioară cu nume de Doamnă, ceea ce pe Dumnezeu întrupat nouă ni 
L-ai născut, izbăveşte sufletul meu cel stăpânit de multe păcate grele. 
Binecuvântată, Curată, ca să te fericesc pe tine. 

Slavă... 

Tron de foc ai fost văzută şi palat dumnezeiesc al Atotţiitorului, 
mântuirea lumii, şi acoperământ celor ce strigă Fiului tău, Preanevinovată, 
Dumnezeul părinţilor noştri, bine eşti cuvântat. 

Şi acum... 

Din sudori şi trude, din suspinele inimii. Născătoare de Dumnezeu, se 
naşte simţirea, din aceasta nepătimirea, la care învredniceşte-mă să ajung 
repede, eu, cel ce am căzut mai presus de toţi. 

Cântarea a 8-a 

Irmosul: 

«Pe împăratul...». 

împăratul cerurilor voieşte ca toţi să îi umplem împărăţia, dar noi. 
Fecioară, tânjim după gheenă. 

Mai presus de zidirea întregii lumi. Maica lui Dumnezeu, Ziditorul a 
toate doreşte mântuirea oamenilor păcătoşi. 

Binecuvântăm pe Tatăl... 
Fiindcă Hristos a pătimit pentru noi, suntem şi noi datori a pătimi 
pentru El şi să omorâm patimile cele stricătoare de suflet. 

Şi acum... 

Curată Fecioară, ocrotitoarea creştinilor, scoate-ne pe noi din toată 
nevoia, ca să te lăudăm pe tine întru toţi vecii. 

Să lăudăm... Irmosul 

«Pe împăratul cerurilor pe Care îl laudă oştirile îngerilor, lăudaţi-L 
şi-L preaînălţaţi întru toţi vecii». 

Cântarea a 9-a 

Irmosul: 

«Cu adevărat. Născătoare de Dumnezeu, te mărturisim pe tine. 
Fecioară curată, noi, cei izbăviţi prin tine, slăvindu-te cu cetele cele fără de 
trup». 

Picăturile milei tale picură-mi-le mie, Maica lui Dumnezeu, şi alungă 
întunericul necunoştinţei, căci tu singură ai născut izbăvirea muritorilor. 

De noroiul patimilor sunt acoperit şi de tina plăcerilor sunt pătat, însă 
tu, ca o bună ocrotitoare a mea, curăţeşte-mă. Stăpână. 

Slavă... 

Cu arma crucii păzeşte credinţa cârmuitorilor celor iubitori de Hristos, 
lubitorule de oameni, cu rugăciunile celei ce Te-a născut pe Tine, ca un mult 
milostiv. 

Şi acum... 

De Dumnezeu dăruită, izbăveşte turma ta, care te cinsteşte pe tine, de 
cutremur, de foamete, de foc, de năvălirea altor neamuri şi de războiul cel 
dintre noi. 

Prosomii. Glasul al 8-lea 

Ce vă vom numi pe voi, sfinţilor 

Bucură-te, pururea Fecioară, Stăpână, cea bună, care ai imitat pe Cel 
bun cu firea, îmbogăţindu-te ca o Maică în bunătate, cea dintâi şi mai aleasă 
dintre însuşirile Lui, pentru aceea îi şi îmbunătăţeşti pe cei ce te laudă pe tine 
ca o milostivă şi iubitoare de bine şi îi călăuzeşti pe ei Ia bucurarea de 
bunătăţile cele veşnice. 

Bucură-te, cort fericit al Iui Dumnezeu, palat înalt şi strălucit al 
împăratului. Curată, cămară de nuntă nefacută de mână, pat îmbrăcat în aur 
şi porfiră, iatacul cel înmiresmat şi preacinstit, palatul cel însufleţit bătut cu 
pietre scumpe; bucură-te, tron cu totul de aur, cleşte însufleţit purtător de 
cărbuni al focului celui nematerialnic. 

Bucură-te, Mărie, cu nume de Doamnă, flind Doamna întregii lumi. 
Cuvioasă, ca ceea ce ai născut pe Domnul domnilor, pe Hristos, cu adevărat 
fiind pururea Fecioară, care te-ai îmbogăţit prin dobândirea mai presus de 
desăvârşire a curăţiei minţii, sufletului şi trupului, prin care toate ţi s-au 
făcut roabe ca unei Doamne. 

Dă-mi să îmi desăvârşesc viaţa mea prin toate cuvioasele fericiri ale 
Fiului tău, să fiu sărac cu duhul, să plâng, să fiu blând, să flămânzesc, să 
însetez de dreptate, să fiu curat cu inima şi milostiv, să flu făcător de pace, să 
fiu prigonit pentru Dumnezeu, Preanevinovată, şi să mă bucur, 
veselindu-mă de acestea toate. 

Marti seara 
Canonul Preasfîntei Născătoare de Dumnezeu. 
Facere a Sfântului Mitrofan al Smirnei 

Al căreia acrostih este 

«Acum a opta cântare cânt ţie, a lui Mitrofan» 

Cântarea 1. Glasul al 8-lea 

Irmosul: 

«Apa trecând-o ca pe uscat Israel, şi din robia Egiptului scăpând, 
striga: Mântuitorului şi Dumnezeului nostru să-I cântăm». 

Preasfântă Născătoare de Dumnezeu, miluieşte-ne pe noi 

Izvor de rugăciuni cunoscându-te toţi, izvorând credincioşilor întărire 
sufletelor şi trupurilor. Născătoare de Dumnezeu, neîncetat te slăvim. 

Mai presus de fire pe Cuvântul cel dumnezeiesc L-ai născut. Fecioară, 
şi firea din stricăciune o ai izbăvit, pentru aceea şi pe mine slobozeşte-mă 
din patimile cele dobitoceşti şi împotriva firii. 

Slavă... 

Turme de patimi trupeşti acum mă înconjoară şi cumplit mă 
împresoară, cercetează grabnic pe robul tău şi izbăveşte-1 de cei ce îi fac rău. 
Fecioară. 

Şi acum... 

Cel ce cârmuieşte toată făptura şi o ţine şi o mântuieşte S-a arătat 
circumscris în braţele tale şi neamul oamenilor din nou 1-a plăsmuit. 

Cântarea a 3-a 

Irmosul: 

«Tu eşti întărirea celor ce aleargă la Tine, Doamne, Tu eşti lumina 
celor întunecaţi, şi pe Tine Te laudă duhul meu». 

Adoarme tulburarea ce mă cuprinde. Stăpână, şi acum mă slobozeşte 
din cumplita boală, din căderi şi din patimi. 

Grăbeşte şi cercetează pe robul tău cel cuprins de boală, fără prihană 
Fecioară, şi din durerile cele cumplite izbăveşte-mă şi din tot necazul. 

Slavă... 



319 



Noul Theotokarion - Canoanele aghiorite ale Maicii Domnului 



Negrăit este noianul milelor tale, fară prihană, prin care şi pe mine mă 
scoate din păcate şi din boli. 

Şi acum... 

întăreşte mila şi apărarea rugăciunilor tale asupra mea. Fecioară, şi 
izbăveşte-mă de ispite şi de necazuri. 

Cântarea a 4-a 

Irmosul: 

«Auzit-am taina rânduielii Tale, Doamne, înţeles-am lucrurile Tale şi 
am preaslăvit Dumnezeirea Ta». 

Arată pururea inima mea jertfelnic de gânduri sfinte şi curăţitor de 
păcate, cu totul fără prihană Fecioară. 

Mântuire dăruieşte-mi mie, a trupului şi a sufletului, Preanevinovată, 
dă celui bolnav vindecare şi izbăvire de dureri şi de chinuri. 

Slavă... 

Meşteşugirile preaviclenilor demoni nimiceşte-le şi dăruieşte ridicare 
din patimi şi celor neputincioşi întărire. 

Şi acum... 

Din pântecele tău. Preacurată, soarele dreptăţii a strălucit şi lumea a 
luminat-o, cu ale Cărui străluciri şi pe mine mă luminează. 

Cântarea a 5-a 

LthosuI: 

«Pentru ce m-ai lepădat de la faţa Ta, Cel ce eşti lumină neapusă? Că 
m-a acoperit întunericul cel vrăjmaş pe mine, ticălosul. Ci, Te rog, 
întoarce-mă şi la lumina poruncilor Tale îndreptează căile mele». 

Se dezleagă prin naşterea ta legăturile morţii şi se alungă puterea 
stricăciunii. Preasfântă Fecioară Prealăudată, pentru aceea rupe degrab şi 
lanţul păcatelor mele şi greutăţile necazurilor. 

Izbăveşte-mă, Stăpână, de răutatea demonilor şi de viclenia oamenilor 
şi boala sufletului şi a trupului degrab o tămăduieşte, ceea ce singură ai 
născut pe doctorul a tot trupul şi al sufletelor, pe Mântuitorul şi Domnul. 

Slavă... 

Ca pe cleştele dumnezeiescului cărbune, cu totul fără prihană 
Fecioară, te rog pe tine să arzi toată aplecarea pătimaşă a robului tău şi 
neputinţele cele cumplite şi greu de nerăbdat şi să usuci şuvoaiele 
necazurilor. 

Şi acum... 

Mântuire a dat tuturor Fiul tău, Preacurată Stăpână, celor ce cred în EI 
şi îl vestesc pe El Dumnezeu întrupat din tine, pentru aceea, mântuieşte-mă 
pe mine din felurite primejdii şi necazuri. 

Cântarea a 6-a 

Irmosul: 

«Iartă-mi mie. Mântuitorule, că multe sunt fărădelegile mele, şi Te 
rog, ridică-mă din adâncul răutăţilor, căci către Tine am strigat: Auzi-mă, 
Dumnezeul mântuirii mele!». 

Caută spre mine cu ochi milostiv. Stăpână, şi din bolile cele cumplite 
izbăveşte-mă degrab şi din toată răutatea care acum mă pândeşte, din toată 
cursa şi căderea. 

Izbăveşte-mă de sfatul cel de-a stânga şi de patima trupească şi de 
pizma duşmanilor şi de toată viclenia. Preasfântă Stăpână, şi de răutatea 
vieţii, cu rugăciunile tale. 

Slavă... 

Cel ce ne-a plăsmuit pe noi S-a plăsmuit întru tine. Fecioară, izbăvind 
din stricăciune firea muritorilor, aşadar, şi pe mine mă izbăveşte cu 
rugăciunile tale din ispitele ce mă împresoară. 

Şi acum... 

Cer învăpăiat şi tron cu adevărat în chipul focului şi rai însufleţit al lui 
Hristos, fără prihană Fecioară, vasul cu totul de aur, care ai cuprins mana 
vieţii, de viaţa cea dumnezeiască învredniceşte-mă. 

Sedealna. Glasul al 8-lea 
Porunca cea cu taină 

Pe muntele cel netăiat şi dumnezeiesc, credincioşilor, pe palatul cel 
preacurat al Cuvântului, pe tronul cel în chipul focului al împăratului 
tuturor, pe masa şi sfeşnicul cel aurit, podul care duce la viaţă, pe scara cea 
cerească, pe Născătoarea de Dumnezeu, Măria, să o lăudăm strigând: 
Bucură-te, Mireasă nenuntită! 

Cântarea a 7-a 

Irmosul: 

«Tinerii cei ce merseseră de demult din ludeea în Babilon, prin 
credinţa în Treime, văpaia cuptorului au înfruntat-o, cântând: Dumnezeul 
părinţilor noştri, bine eşti cuvântat». 

Vasul cel neînsufleţit de demult pe tine te-a arătat, vasul cel însufleţit. 
Stăpână, căci porţi mana vieţii, pe Hristos, dulceaţa cea adevărată şi 
luminarea lumii. Cel ce a tocit amărăciunea morţii. 

Să nu apuce ca un leu vrăjmaşul cel cu chip de fiară sufletul meu, 
nefiind izbăvit şi mântuit, Fecioară, căci pe tine te-am aflat izbăvitoare ceea 
ce ai născut pe Mântuitorul Hristos şi Izbăvitorul. 

Slavă... 

Fericită Fecioară, scăparea tuturor credincioşilor celor întristaţi, 
izbăveşte-mă din toată batjocura, întristarea şi răutatea celor ce mă 
pizmuiesc pe mine şi din multe căderi şi din felurite boli. 

Şi acum... 

Ceea ce ai născut strugurele vieţii cel nelucrat. Născătoare de 
Dumnezeu, învredniceşte-mă şi pe mine să aduc roade de pocăinţă, strigând 
Fiului tău: Dumnezeul părinţilor noştri bine eşti cuvântat. 

Cântarea a 8-a 

Irmosul: 

«De şapte ori nebuneşte a încins tiranul haldeilor cuptorul... ». 

Măreţiile feluritelor tale minuni. Preacurată, toţi le trâmbiţăm, cei ce 
cu credinţă alergăm la ajutorul tău şi acum mă slobozeşte şi pe mine din 
cumplita boală şi din durerile sufleteşti şi trupeşti şi arată-mă puternic şi la 
trup şi la suflet, ca să-L slăvesc pe Fiul tău, Hristos, întru toţi vecii. 

Vânturi pizmaşe suflă împotriva mea cu fiirie, râuri duşmane izbesc cu 
tărie în casa mea cea înţelegătoare. Fecioară curată, dar, ca pe o mare 
tulburată de valuri, zdrobeşte puterea tuturor celor ce mă necăjesc şi dă-mi 
mie linişte cu rugăciunile tale în veci. 

Binecuvântăm pe Tatăl... 

Cel ce a plăsmuit din lut pe om, punând apoi în el şi suflet nemuritor, 
întru tine Se plăsmuieşte şi iarăşi îl plăsmuieşte pe el, pe Acela arată-L şi 
mie binevoitor şi uşor de împăcat. Fecioară, cu rugăciunile tale şi dăruieşte 
putere şi izbăvire tuturor celor necăjiţi şi întristaţi. 

Şi acum... 

Străluceşti pururea lumina cea neînserată care a răsărit din pântecele 
tău, cea cu totul fără de prihană, celor ce te slăvesc şi îi slobozeşti din frica 
de noapte, din uneltirea cea diavolească şi întunecată pe robii tăi, pentru 
aceea izbăveşte-mă şi mă mântuieşte şi pe mine, cu rugăciunile tale, din 
chinurile ce mă cuprind. 

Să lăudăm... Irmosul 
«De şapte ori nebuneşte a încins tiranul haldeilor cuptorul pentru 
cinstitorii de Dumnezeu; dar văzându-i pe aceştia mântuiţi printr-o putere 
mai mare, a strigat: Pe Făcătorul şi Mântuitorul tineri binecuvântaţi-L, preoţi 
lăudaţi-L popoare preaînălţaţi-L întru toţi vecii». 

Cântarea a 9-a 

Irmosul: 

«Cu adevărat, Născătoare de Dumnezeu, te mărturisim pe tine 
Fecioară curată, noi, cei izbăviţi prin tine, slăvindu-te cu cetele cele fără de 
trup». 

Ridică fruntea Bisericii şi dăruieşte putere credincioşilor împotriva 
neamurilor şi întăreşte. Curată, sceptrele împăraţilor celor binecredincioşi. 

Arată zăbavnice, neputincioase şi înfrânte armatele celor de alt neam 
care voiesc acum degrabă războaie. Fecioară curată. 

Slavă... 

Singură ajutătoare a creştinilor ortodocşi, a celor ce te cinstesc pe tine, 
cu rugăciunile tale, pe agarenii cei purtători de arme degrab îi ruşinează. 

Şi acum... 

Dă pricepere. Fecioară, cetelor credincioşilor, călătorind împotriva 
duşmanilor văzuţi şi nevăzuţi şi ne mântuieşte din tot necazul. 

Prosomii. Glasul al 8-lea 

O, preaslăvită minune 

Bucură-te, căruţă în chipul focului; bucură-te, zori de taină care în 
lume ai născut soarele cel strălucit, neapus şi neînserat; bucură-te, scoică, 
ceea ce din sângiurile tale ai ţesut porfiră împăratului a toate; bucură-te, cea 
cu totul fără prihană; bucură-te, păzitoare a tuturor credincioşilor care te 
cheamă pe tine în ajutor cu credinţă în suflet. 

Bucură-te, îndreptarea celor căzuţi; bucură-te, hrana celor flămânzi; 
bucură-te, comoară neprădată şi vistierie nedeşertată a săracilor; bucură-te, 
cercetarea celor bolnavi; bucură-te, mângâierea celor necăjiţi; bucură-te, 
ajutorul celor ce te cheamă pe tine, armă nezdrobită şi întăritură şi zid 
nesurpat. 

Bucură-te, rai de taină, care ai purtat în pântecele tău pe Hristos, 
Pomul vieţii şi L-ai născut. Nestricată, spre învierea noastră, a celor omorâţi 
prin gustarea din pom oarecând, şi rău supuşi morţii; bucură-te, mult dorită 
şi pururea pomenită; bucură-te, ceea ce dai muritorilor dumnezeiasca 
veselie. 

Mântuieşte-mă, Preacurată Stăpână, ceea ce în chip negrăit ai născut 
pe Mântuitorul Hristos, căci pe tine singură te-am dobândit ocrotire eu, 
robul tău, zid şi acoperământ, veselie şi dumnezeiască mângâiere sufletului 
meu, tu, aşadar, izbăveşte-mă de viermele cel neadormit şi de focul cel 
veşnic. Maica lui Hristos Dumnezeu. 

Miercuri seara 
Canonul Preasfintei Născătoare de Dumnezeu. 
Facere a lui Calinic al Iracliei 

Al cărei acrostih: 

«La Preacurata şi Pururea Fecioara alerg» 

Cântarea 1, Glasul al 8-lea 

Irmosul: 

«Pe Faraon cel ce era purtat în carele de război, 1-a cufundat toiagul lui 
Moise, cel ce a făcut minuni de demult, lovind în chipul Crucii şi despărţind 
marea. Şi pe Israel cel fugărit, care mergea pe picioare, 1-a mântuit, pe cel ce 
cânta cântare lui Dumnezeu». 

Preasfântă Născătoare de Dumnezeu, miluieşte-ne pe noi 

Usucă putreziciunea sufletului meu şi urmele rănilor cu leacul 
puternic al Fiului tău. Preacurată, căci întru tine îmi pun toată nădejdea mea 
şi pe tine te aduc mijlocitoare înaintea Fiului tău şi Dumnezeul nostru. 

Fără de grijă şi în trândăvie. Stăpână, întreaga mea viaţă eu am 
cheltuit-o, fiind risipitor cu mine însumi, dar la acoperământul tău alerg şi cu 
credinţă strig ţie: Mântuieşte-mă cu rugăciunile tale. Preacurată! 

Slavă... 

Mai mult decât nisipul sunt fărădelegile mele şi păcatele mele pe care 
fără de ruşine le-am Ucut şi cu care m-am întinat, dispreţuind, eu, ticălosul, 
chipul lui Dumnezeu din mine, Preanevinovată, dar tu, ca o mult milostivă, 
mântuieşte-mă. 

Şi acum... 

Pe cel ce aleargă acum la tine cu lacrimi şi cu mult suspin şi întristare a 
inimii nu îl trece cu vederea, rogu-mă, ci prin mijlocirea ta, în ziua judecăţii, 
roagă-L pe Fiul tău ca să fiu izbăvit de osândă. 

Cântarea a 3-a 

Irmosul: 

«Cel ce ai întărit din început cerurile cu priceperea şi ai întemeiat 
pământul peste ape, întăreşte-mă pe piatra poruncilor Tale, Hristoase; că nu 
este Sfânt afară de Tine, Unule lubitorule de oameni». 

Picăturile lacrimilor mele şi suspinurile inimii şi ridicarea mâinilor 
mele celor întinse, văzându-le cu milostivire, miluieşte pe robul tău, căci alt 
ajutor afară de tine nu am. Stăpână. 

Cunoscând firea mea cea căzută. Născătoare de Dumnezeu, care, în 
fiecare zi, nestăpânit alunecă, vai, mie!, spre mai rău, apără-mă şi mă 
mântuieşte, căci nu am alt ajutor afară de tine. Stăpână. 

Slavă... 

Cercetându-mă pe mine însumi afiu că am întrecut pe toţi oamenii în 
răutăţi şi unde voi fugi eu, ticălosul, dacă nu la tine, cea milostivă, că nu am 
alt ajutor afară de tine. Stăpână. 

Şi acum... 

Gol şi sărac sunt şi lipsit de toate bunătăţile de care am fost prădat, eu, 
nenorocitul, prin sfatuirea cea rea, pentru aceea, la tine am scăpat, căci nu 
am alt ajutor afară de tine. Stăpână. 

Cântarea a 4-a 

Irmosul: 

«Tu eşti tăria mea. Doamne, Tu şi puterea mea. Tu, Dumnezeul meu. 
Tu, bucuria mea, Cel ce n-ai părăsit sânurile părinteşti şi a noastră sărăcie ai 
cercetat-o. Pentru aceasta, cu Proorocul Avacum strig către Tine: Slavă 
puterii Tale, lubitorule de oameni!». 

Suspinurile şi lacrimile ninivitenilor. Fiul tău primindu-le oarecând, 
toată datoria păcatelor lor a iertat-o Cel mult milostiv, pentru aceea, 
rogu-mă, milostiveşte-L pe El să îmi treacă şi mie cu vederea păcatele. 

O, vătămarea minţii mele, Prealăudată, căci vrând să mă amestec cu 
cele rele şi neîngrijindu-mă deloc de cele nepătimitoare, m-am făcut cu totul 
deşert prin pofte închipuite, pentru aceea, povăţuieşte-mă în calea pocăinţei, 
întorcându-mă şi înţelepţindu-mă. 

Slavă... 

Cu toată evlavia stau înaintea icoanei tale celei fără prihană, 
Preanevinovată, cucerindu-mă şi rugându-mă: Nu mă lepăda pe mine, 
nenorocitul, de la faţa ta, ci îndură-te şi mă mântuieşte din toată vătămarea şi 
primejdiile şi din toată răutatea. 

Şi acum... 

Dăruieşte-mi întărire sufletului şi putere trupului, ca să fac voia Fiului 
tău cu frică şi bucurie căci fiind Maica Făcătorului tău, poţi şi faci toate câte 
voieşti celor ce aleargă. Fecioară, cu credinţă şi cu dor la Biserica ta. 

Cântarea a 5-a 

Irmosul: 

«Pentru ce m-ai lepădat de la faţa Ta, Cel ce eşti lumină neapusă? Că 
m-a acoperit întunericul cel vrăjmaş pe mine, ticălosul. Ci, Te rog, 
întoarce-mă şi la lumina poruncilor Tale îndreptează căile mele». 

Cu totul m-am făcut sălaş întinat şi cu adevărat de ruşine, vai, mie!, cu 
faptele cele fărădelege şi cu nelegiuirile. Fecioară, urât fiind oamenilor şi 
îngerilor, dar spală-mă cu lacrimile mele. 

Prins fiind de multe ispite, cu totul fără prihană, şi de nenorociri din 
toate părţile, vai, mie!, bătut de furtuni şi necazuri, păzeşte-mă sub 
acoperământul tău cel dumnezeiesc izbăvindu-mă şi mântuindu-mă pururea. 

Slavă... 

Folosindu-te de rugăciunea ta fierbinte către Fiul tău. Preacurată, 
pentru robul tău cel fără de folos şi căzut în multe păcate, pe Mântuitorul 
roagă-L, mai înainte de cercetare, ca să aflu dezlegare păcatelor mele. 

Şi acum... 

Nu înceta să mă izbăveşti pe mine, cel ce îmi mărturisesc păcatele şi 
fărădelegile mele, cu care eu, ticălosul, am nelegiuit, pentru aceea strig 
rugându-te cu suspine nu lepăda pe robul tău. Stăpână. 

Cântarea a 6-a 

Irmosul: 

«lartă-mă. Mântuitorule, că multe sunt fărădelegile mele, şi Te rog, 
ridică-mă din adâncul răutăţilor, căci către Tine am strigat: Auzi-mă, 
Dumnezeul mântuirii mele!». 

Ca o sarcină grea care apasă peste mine, cum spune Psalmistul, 
Stăpână, s-au făcut fărădelegile mele şi rănile sufletului meu de la faţa 
nebuniei mele s-au împuţit şi au putrezit. Stăpână. 

După datorie, la sfântă biserica ta am alergat şi ca un jalnic rugător 
stau înaintea ta. Stăpână, primeşte lacrimile mele, precum a primit Hristos 
Domnul cei doi bani ai văduvei. 

Slavă... 

„O, cum mă rabdă pământul pe mine, cel de mine însumi osândit, cel 
ce mai presus de toţi muritorii ca un risipitor am trăit! O, cum nu mă 
înghite!", mă întreb şi mă cutremur, dar tu eşti. Fecioară, ceea ce mântuieşti. 

Şi acum... 

Stinge, ceea ce eşti bună, cu rouă milei tale, săgeţile cele aprinse şi 
îndreptate cu vicleşug împotriva mea, ziua şi noaptea, de vrăjmaşul, cel ce 
mă luptă pe mine. 

Sedealna 
Pe înţelepciunea şi Cuvântul 
Căruţa lui Dumnezeu cea mult luminoasă, sfeşnic de aur strălucind cu 
dumnezeiasca lumină. Nepătată, Neîntinată, Preanevinovată Stăpână, 
sufletul meu cel întunecat, orbit de patimi, luminează-1, rogu-mă, cu 
strălucirea nepătimirii şi spală inima mea cea întinată cu râurile căinţei şi cu 
lacrimile pocăinţei, ca să strig ţie cu dor: Roagă-te Fiului tău şi Dumnezeu 
să- mi dea iertare de păcate, căci pe tine singură nădejde te am, eu, robul tău. 

Cântarea a 7-a 

Irmosul: 

«Tinerii cei ce merseseră de demult din ludeea în Babilon, prin 
credinţa în Treime, văpaia cuptorului au înfruntat-o, cântând: Dumnezeul 
părinţilor noştri, bine eşti cuvântat». 

Ridic spre tine ochiul nenorocitului şi ticălosului meu suflet şi strig cu 
credinţă Fiului tău şi Mântuitorului şi Ziditorului meu: Pentru rugăciunile 
Maicii Tale, Hristoase, miluieşte-mă. 

Noian de vindecări având. Fecioară, ca ceea ce ai născut pe Hristos, 
varsă din belşug picăturile tale şi mie, rugătorului tău celui neputincios şi 
rănit cumplit din toate părţile. 

Slavă... 

Preasfântă Fecioară, umple de pocăinţă smeritul meu suflet, ca să ud 
cu curgerile lacrimilor mele dumnezeiască biserica ta. Născătoare de 
Dumnezeu, şi să spăl. Curată, întinăciunea patimilor mele. 

Şi acum... 

Mireasă nenuntită, păzeşte-i pe toţi cei ce aleargă la tine, căci dacă nu 
vei păzi tu pe robii tăi. Fecioară, toţi pierim şi ne facem hrană demonilor. 

Cântarea a 8-a 

LthosuI: 

«Pe Dumnezeu, Cel ce în muntele cel sfânt... ». 

Izbăveşte, Mărie, Născătoare de Dumnezeu, pe robii tăi atunci când 
Fiul tău va veni să judece neamul oamenilor şi să ne despartă unii de alţii, 
vai, mie!, pe drepţi de nedrepţi. 

Minune mare, cum alăptezi Fecioară! Şi Fecioară te-ai arătat după 
naştere! Cu adevărat, preaslăvite sunt tainele tale, pentru aceea ne închinăm 
şi preaînălţăm negrăita ta naştere. 

Binecuvântăm pe Tatăl... 
M-am depărtat de tine şi m-am spurcat cu răutăţile mele, pentru aceea 
m-am făcut dispreţ şi batjocură celor din jurul meu, dar nu trece cu vederea 
până în sfârşit, rogu-mă. Fecioară, pe robul tău. 

Şi acum... 

Omorât de muşcăturile amăgitorului, înviază-mă ceea ce ai născut 
viaţa tuturor şi nu lăsa pe acesta încă să se întărească împotriva mea, 
deznădăjduitul şi smeritul. 

Să lăudăm... Irmosul: 
«Pe Dumnezeu, Cel ce S-a preaslăvit în muntele cel sfânt şi în rug prin 
foc lui Moise i-a făcut cunoscută taina pururea Fecioarei, pe Domnul 
lăudaţi-L şi preaînălţaţi-L întru toţi vecii». 

Cântarea a 9-a 

Irmosul: 

«Infricoşatu-s-a tot auzul de nespusa lui Dumnezeu pogorâre, cum Cel 
Preaînalt de voie S-a pogorât până şi la trup din pântece fecioresc 
făcându-Se om. Pentru aceea, pe Preacurata Născătoare de Dumnezeu 
credincioşii o mărim». 

A fost ridicată fruntea dreptmăritorilor când a fost înălţat pe lemn Fiul 
tău şi Dumnezeu întru Care s-a rupt zapisul şi s-a nimicit până în sfârşit 
vrăjmaşul şi a căzut; pentru aceea, fără prihană Fecioară, pe tine te slăvim ca 
pricina tuturor acestora. 

Văzând cu compătimire curgerea lacrimilor mele, milostiveşte-te spre 
mine. Stăpână; miluieşte cu mila ta smeritul meu suflet, alinându-1 pururea, 
păzindu-1 şi acoperindu-1, sfinţindu-1 şi smulgându-1 din mâinile demonilor. 

Slavă... 

Puterea stăpânitorilor celor evlavioşi, lauda profeţilor şi apostolilor, 
frumuseţea ierarhilor, podoaba mucenicilor. Fecioară, şi bucuria cuvioşilor, 
desfătarea drepţilor şi bucuria necăjiţilor, nu trece cu vederea cererile robilor 
tăi. 

Şi acum... 

Popoare şi limbi şi neamuri, tinerii cu fecioarele, să venim toţi 
slujitorii în cuget curat ortodox să-i strigăm cu căldură Fecioarei şi curatei 
Maici a Dumnezeului nostru: Preasfântă Stăpână, mântuieşte-ne pe toţi cu 
rugăciunile tale. 



Sfântul Nicodim Aghioritul 



328 



Prosomii. Glasul al 8-lea 

O, preaslăvită minune 

Bucură-te, Fecioară, Mireasa Iui Dumnezeu; bucură-te, nădejdea 
credincioşilor; bucură-te, curăţirea lumii; bucură-te, ceea ce pe robii tăi îi 
izbăveşti de toată întristarea; bucură-te, dezlegarea morţii; bucură-te, rai 
purtător de viaţă; bucură-te, apărarea celor ce te cheamă pe tine în ajutor; 
bucură-te, sălaş dumnezeiesc al lui Dumnezeu şi munte sfânt. 

Bucură-te, Născătoare de Dumnezeu, Preacurată; bucură-te, izvorul 
vieţii; bucură-te, scară cerească; bucură-te. Stăpâna şi Doamna întregii 
făpturi; bucură-te, Preanevinovată, slăvită; bucură-te. Neîntinată, bucură-te, 
Prealăudată; bucură-te, cort dumnezeiesc; bucură-te. Cuvioasă; bucură-te, 
Maică Fecioară, Mireasă nenuntită. 

Bucură-te, Maica lui Dumnezeu, Stăpână; bucură-te, singură nădejde 
a muritorilor şi apărare; bucură-te, scăpare; bucură-te, sfeşnic de lumină; 
bucură-te, palat strălucit; bucură-te, candelă luminoasă; bucură-te, lauda 
fecioriei celei neîntinate; bucură-te, izvor care verşi tămăduiri celor ce se 
apropie de tine. 

Primeşte această rugăciune a mea şi nu trece cu vederea plânsul şi 
lacrimile. Curată, nici nu mă lepăda pe mine, cel primejduit de chinuri, căci 
doar în tine mi-am pus toată nădejdea mea; arată-mă slobod de toţi cei ce mă 
necăjesc pe mine. Curată, şi bucurie dăruieşte-mi, ca ceea ce ai născut 
bucuria. 

Joi seara 

Canonul Preasfintei Născătoare de Dumnezeu. 
Facere a Cuviosului Părintelui nostru Pavel, 
Episcop de Amorio 

Al căruia acrostih este: 

«Pană în sfârşit măntuieşte pe nevrednicul Pavel, Fecioară». 

Cântarea 1, Glasul al 8-lea 

Irmosul: 

«Pe Faraon, cel ce era purtat în carele de război, 1-a cufundat toiagul 
lui Moise, cel ce a făcut minuni de demult, lovind în chipul Crucii şi 
despărţind marea. Şi pe Israel cel fligărit, care mergea pe picioare, 1-a 
mântuit, pe cel ce cânta cântare lui Dumnezeu». 

Preasfântă Născătoare de Dumnezeu, miluieşte-ne pe noi 

Cum voi putea lăuda harul covârşitor al milei tale faţă de mine. 
Stăpână fără prihană, sau cum voi slăvi înălţimea purtării tale de grijă, că de 
atâtea ori m-ai izbăvit din moarte pe mine, cel deseori vrednic de ea? 

Cu totul prins în fărădelegi, eu, ticălosul, sunt plin de păcate, neştiind 
ce altceva să fac; numai eu m-am făcut vas cu totul fără folos Celui ce cu 
iubire de oameni m-a zidit. Stăpâna lumii, ajută-mă. 

Slavă... 

Risipeşte negura patimilor mele. Preacurată, cu lumina naşterii tale, 
alungând departe de mine norii întunecoşi ai închipuirilor gândirii mele şi fa 
să răsară robului tău lumina curată a nepătimirii. 

Şi acum... 

Vai obiceiului meu celui rău. Stăpână, care mă ţine rob! Vai, mie, 
celui ce singur între muritori am alunecat în prăpastia pierzaniei, răbdând şi 
rămânând în duhoarea patimilor, plata focului lor. 

Cântarea a 3-a 

Irmosul: 

«Cel ce ai întărit din început cerurile cu priceperea şi ai întemeiat 
pământul peste ape, întăreşte-mă pe piatra poruncilor Tale, Hristoase; că nu 
este Sfânt afară de Tine, Unule lubitorule de oameni». 

Cu adevărat, părtaş naşterii trupului meu am faptul de a fi supus 
patimilor lui şi de a sluji în chip fără de minte faptelor acestora. Vai, mie, 
ticălosului! Stăpâna tuturor, ajută-mă. 

O singură zi mă pocăiesc lui Dumnezeu, iar în toate celelalte zile 
întărât milostivirea Lui, nesimţitorul de mine şi învârtoşatul cu inima, ci 
roagă-L, cu totul fără prihană Fecioară, îndelung să mă mai rabde. 

Slavă... 

M-am nenorocit cumplit şi până în sfârşit m-am gârbovit cu totul sub 
sarcina grea a răutăţilor mele cărora din copilărie m-am supus de voie, eu, 
cel fără de minte, dar nu mă trece cu vederea pe mine. Curată, cel pierdut de 
acestea. 

Şi acum... 

Fiind întinat cu trupul, duhul şi sufletul am ajuns să stric aerul şi cu 
faptele mele să spurc pământul, eu, ticălosul, dar tu îmbunătăţeşte-mă. 
Fecioară, cu chipurile schimbării. 

Cântarea a 4-a 

Lmosul: 

«Tu eşti tăria mea. Doamne, Tu eşti puterea mea. Tu, Dumnezeul meu. 
Tu, bucuria mea, Cel cc n-ai părăsit şanurile părinteşti şi a noastră sărăcie ai 
cercetat-o. Pentru aceasta, cu Proorocul Avacum strig către Tine: Slavă 
puterii Tale, lubitorule de oameni». 

Ca noaptea, eu singur între toţi mă duc să fac fapte vrednice de 
întuneric şi să mă ascund de ochii muritorilor, nesocotind deloc că de 
Dumnezeu nu mă pot ascunde, de Care, la dreapta judecată, voi fi dat 
întunericului, dar tu. Curată, încă de aici miluieşte-mă. 

Suspin cu amar din adâncul inimii mele, gândindu-mă la mulţimea 
nesfârşită a răutăţilor mele, care cu adevărat covârşeşte la număr nisipul 
mării, pentru aceea. Născătoare de Dumnezeu, cu rugăciunile tale 
întorcându-mă mai înainte de sfârşit, mântuieşte pe robul tău. 

Slavă... 

Nu poate neamul muritorilor, rugându-se, să îl milostivească pe 
Dumnezeu pentru cele ce am păcătuit pe pământ, eu singur umplându-mi 
sufletul de patimile cele urât mirositoare ale ruşinii, dacă nu îl vei milostivi 
tu. Născătoare de Dumnezeu şi Maica Lui şi dacă nu îl vei mântui tu pe robul 
tău. 

Şi acum... 

Acum pentru mine suspină întreg pământul, căci am rănit peste 
măsură îndelunga răbdare a Ziditorului pentru multele mele căderi 
pierzătoare, căci întreaga făptură s-a cutremurat. Fecioară, spăimântându-se 
toată de păcatele mele. 

Cântarea a 5-a 

Irmosul: 

«Pentru ce m-ai lepădat de la faţa Ta, Cel ce eşti lumină neapusă? Că 
m-a acoperit întunericul cel vrăjmaş pe mine, ticălosul. Ci, Te rog, 
întoarce-mă şi la lumina poruncilor Tale îndreptează căile mele». 

Nu trebuia. Fecioară, să urmez firea celor dobitoceşti, nu trebuia, eu, 
ticălosul, să mă las înduplecat să râvnesc acestora, călcând legile firii şi 
trăind contra firii, pentru aceea miluieşte-mă. 

Intâistătătorii întunericului m-au pus să slujesc faptelor lor şi prin ele 
m-au pus şi altora învăţător nelegiuit, vai, mie! Ce voi face, eu, care am prins 
pe mulţi în cursa răutăţilor mele, cu totul fără prihană. Fecioară, 
mântuieşte-mă. 

Slavă... 

Socotit fiind de toţi cei ce mă cunosc că am murit lumii. Preacurată, 
am ajuns, la o stare potrivnică părerii lor, abătându-mă din cale, eu, 
ticălosul, dar cu adevărat, vai, mie!, dacă nu mă întorci. Fecioară, grabnic pe 
cale. 

Şi acum 

La păcate adaug mereu alte păcate eu, ticălosul, şi adun în nenorocitul 
meu sufiet focul gheenei cel de nerăbdat, de care izbăveşte-mă, 
Preanevinovată, mai înainte de cercarea aceea. 

Cântarea a 6-a 

hTnosul: 

«Iartă-mi mie. Mântuitorule, că multe sunt fărădelegile mele, şi Te 
rog, ridică-mă din adâncul răutăţilor căci către Tine am strigat; auzi-mă, 
Dumnezeul mântuirii mele». 

Mort fiind pentru toată fapta bună şi cu totul nefolositor, numai în 
fapte stricătoare de suflet petrecând, nu mă ruşinez trăind şi bucurându-mă. 
O, cum nu mă ruşinez, vrednicia sufletului meu! 

De la toată porunca m-am abătut eu, ticălosul, şi am fost adus degrabă 
la grozava prăpastie a răutăţii prin lenevire, dar întoarce-mă pe mine. 
Stăpână. 

Slavă... 

Pământ uscat şi neroditor, lipsit de roadele Duhului m-am făcut, 
odrăslind. Fecioară, numai lemn bun de ars în focul ce va să vie, dar tu 
schimbă-mă. 

Şi acum... 

Iată, toată marea răutăţii m-a înconjurat şi râuri de patimi au ridicat 
glasurile lor asupra mea, cu totul fără prihană Fecioară, de a căror furtună şi 
năvălire dezlănţuită izbăveşte-mă. 

Sedealna 
Pe înţelepciunea şi Cuvântul 

Pe tine, nor luminos şi cuvântător, cu adevărat rouă cea dumnezeiască 
şi de taină, apa care sare la viaţa veşnică, ploaia mântuirii, te rog. Stăpână, 
cunoscând bunătatea ta, varsă peste capul meu apa pocăinţei, izvorul care 
izvorăşte lacrimi ca pâraiele, ca să mă spele pe mine de întinăciunea 
păcatelor mele şi să mă arate mai alb ca zăpada căci întru tine am nădăjduit, 
rugătorul tău cel fără folos. 

Cântarea a 7-a 

Lmosul: 

«De pogorârea lui Dumnezeu, focul s-a ruşinat odinioară în Babilon. 
Pentru aceasta, tinerii în cuptor, ca într-o grădină verde dănţuind, cu bucurie 
cântau: Binecuvântat este Dumnezeul părinţilor noştri!». 

Nu am pocăinţă, nici smerenie în inima mea, nici priveghere, nici 
rugăciune, nici înfrânare, nici lucrarea vreunui alt bine, pentru aceea strig: 
Stăpână, în dar mântuieşte-mă! 

Din întunecarea minţii n-am dobândit deplin pocăinţa, nici cugetarea 
la moarte, nici înfrânare, nici înţelepciune, dar nici bărbăţie şi nici dreptate, 
pentru aceea strig: în dar mântuieşte-mă. Stăpână! 

Slavă... 

Zăcând în patimi şi înflorind în toate păcatele nu am luat aminte la 
frica de Dumnezeu şi râvna faţă de Dumnezeu am trecut-o cu vederea, 
precum şi toată dragostea, nădejdea şi credinţa. Pentru aceea strig: în dar. 
Stăpână, mântuieşte-mă! 

Şi acum... 

Nu este cineva pe pământ care să fi păcătuit mai mult decât mine, cu 
totul fară prihană Fecioară, nici nu este cineva care să-L fi mâniat aşa pe 
Făcătorul, trăind ca un risipitor, precum eu, ticălosul. Pentru aceea strig: în 
dar. Stăpână, mântuieşte-mă! 

Cântarea a 8-a 

Irmosul: 

«De şapte ori tiranul halde ilor... ». 

Izbăveşte-mă de toată obişnuinţa răutăţilor, ceea ce eşti fără prihană, 
dă-mi mie, Curată, întoarcere către Domnul şi agonisirea curăţiei; fă-mi 
viaţa mea înţeleaptă prin cele mai înalte frumuseţi. Fecioară, şi dăruieşte-mi 
mie împărtăşire de toate bunătăţile, ca să te slăvesc întru toţi vecii. 

Ceea ce ai răsărit muritorilor lumina lui Dumnezeu cea negrăită, 
luminează simţirile sufietului meu, rogu-mă, alungând întunericul cumplitei 
mele nepăsări, aprinde în inima mea. Fecioară, focul dorului de Fiul tău şi 
umple-mă de veselie şi de dulceaţa Lui întru toţi vecii. 

Binecuvântăm pe Tatăl... 

împodobeşte-mă. Stăpână, cu toată fapta bună; umple pe robul tău de 
bucurie duhovnicească; încununează-1 cu cununa virtuţilor, Preanevinovată; 
umple-mă de împărtăşirea tuturor darurilor şi părtaş arată-mă împărăţiei 
cerurilor, chiar dacă cererea mea este mai presus de vrednicie. 

Şi acum... 

Cu voie neabătută, cu putere neclintită, călăuzeşte-mă să mă îndrept 
fară împiedicare spre virtute şi să tind mereu spre cele dinainte, uitând pe 
toate cele din urma mea. Şi dăruieşte-mi mie. Fecioară, fierbinţeala 
pocăinţei şi a rugăciunilor, ca să te laud pe tine cu dor întru toţi vecii. 

Să lăudăm... Irmosul: 

«De şapte ori nebuneşte a încins tiranul haldeilor cuptorul pentru 
cinstitorii de Dumnezeu; dar văzându-i pe aceştia mântuiţi printr-o putere 
mai mare, a strigat: Pe Făcătorul şi Mântuitorul tineri binecuvântaţi-L, preoţi 
lăudaţi-L, popoare preaînălţaţi-L întru toţi vecii». 

Cântarea a 9-a 

hTnosul: 

«Spăimântatu-s-a de aceasta cerul şi marginile pământului s-au 
minunat, că Dumnezeu S-a arătat oamenilor în trup şi pântecele tău s-a făcut 
mai cuprinzător decât cerurile. Pentru aceea pe tine. Născătoare de 
Dumnezeu, începătoriile cetelor îngereşti şi omeneşti te măresc». 

Cum voi putea lăuda pe cea Curată, eu, cel necurat la suflet şi la inimă, 
cum o voi lăuda numai cu cuvintele pe cea Curată, eu, spurcatul? Cum voi 
îndrăzni eu, atât de rău fiind, să privesc la icoana ei, când cetele îngerilor 
sunt oprite să o privească? Pentru aceea. Stăpână, miluieşte-mă. 

Luându-mă pe mine de mâna mea cea dreaptă. Fecioară, împac ă-mă 
cu împăratul cel nemuritor, cu Fiul tău, cerând să îmi dea dumnezeiasca 
iertare rătăcirilor mele şi desăvârşită îndreptare vieţii, căci pe tine te am 
ocrotitoare, nădejde şi acoperământ şi dacă trăiesc, şi dacă mor. 

Slavă... 

Cuvântul pe care l-am grăit acum către tine nu a mărturisit toate 
răutăţile mele, nici nu a descoperit faptele cele de ruşine săvârşite în ascuns, 
ci, ruşinându-se de cunoştinţa oamenilor, pe cele mai multe le-a ascuns, 
micşorându-le, dar tu, primind intenţia mea cea bună. Fecioară, dă-mi mie 
desăvârşită dezlegare de acestea. 

Şi acum... 

Invredniceste-mă să dobândesc cămara de nuntă cea veşnică şi 
desfătarea raiului, pe mine, cel ce pe pământ numai pe tine te am nădejde 
după Dumnezeu, singură solire, singură ocrotire, singură tărie, pentru 
aceasta îndrăznesc să spun acestea din inimă: Stăpână, mântuieşte-mă pe 
mine, robul tău. 

Prosomii. Glasul al 8-lea 

Doamne, deşi ai stătut la judecată 

Bucură-te, ceea ce din porfira sângiurilor tale ai născut mărgăritarul 
cel cu albă strălucire şi sclipitor şi de mult preţ, pe Cel ce a luminat cu 
dulcile lui raze întunericul a toată lumea, Prealăudată. 

Bucură-te, ceea ce ai purtat ca pe un prunc în braţele tale. Fecioară, pe 
Cel ce şade ca Dumnezeu pe tronul cel înalt al slavei, ţinându-L adormit la 
pieptul tău pe Cel ce are ochi neadormit care vede toate. 

Bucură-te, ceea ce mai mult decât îndulceşte mierea gâtul cel simţitor 
şi mai mult decât îndulceşte fagurele limba tuturor, cu numele tău cel dulce, 
îndulceşti inimile celor ce te laudă pe tine. 

Dezbracă- mi haina de jale şi îmbracă-mă în haina mântuirii si a 
dumnezeieştii veselii si bucurii, ca să nu fiu aruncat afară din cămara de 
nuntă a Fiului tău, neavând haină de nuntă, de Dumnezeu dăruită Stăpână. 

Vineri seara 
Canonul Preasfîntei Născătoare de Dumnezeu. 
Facere a Sfântului Fotie 

Al căruia acrostih este 

«Acesteia se cuvine şi a opta rugăciune a lui Fotie» 

Cântarea a 1, Glasul al 8-lea 

Irmosul: 

«Apa trecând-o ca pe uscat Israel, şi din robia Egiptului scăpând, 
striga: Mântuitorului şi Dumnezeului nostru să-I cântăm». 

Preasfântă Născătoare de Dumnezeu, miluieşte-ne pe noi 
Gura mea umple-o de dulceaţa ta dumnezeiască. Fecioară, şi 
luminează-mi mintea mea, ca să laud şi să măresc noianul cel nesfârşit al 
milelor tale. 

Slăbind de patimi cumplite, inima mea cea mult împătimită, vrednică 
de milă şi greu îndurerată, tămăduieşte-o. Fecioară, ceea ce ai născut pe 
doctorul sufletelor. 

Slavă... 

Arată-mă mai înalt decât plăcerile cele trupeşti şi decât grijile cele 
lumeşti, ceea ce eşti mai înaltă decât cetele cele de sus şi mai strălucitoare 
decât soarele. Mireasa lui Dumnezeu. 

Şi acum... 

Ceea ce eşti binecuvântată între femei şi slăvită, te rog pe tine să 
asculţi glasul binecuvântat al Fiului tău şi să mă învredniceşti de slava Lui. 

Cântarea a 3-a 

Irmosul: 

«Doamne, Cel ce ai făcut acoperământul bolţii cereşti şi ai întemeiat 
Biserica, Tu pe mine mă întăreşte întru dragostea Ta, Cel ce eşti marginea 
doririlor şi întărirea credincioşilor, Unule lubitorule de oameni». 

Cetatea cea preaslăvită şi cuvântătoare, Stăpână, a împăratului, 
roagă-L, de Dumnezeu dăruită, să fiu şi eu locuitor al cetăţii de sus şi nu mă 
ruşina pe mine în nădejdea mea. 

Scăparea lumii, lauda creştinilor, acoperământul şi apărarea tuturor 
celor ce nădăjduiesc întru tine, nu mă trece cu vederea pe mine cel ce cred în 
tine, ci cu mila ta. Stăpână, mântuieşte-mă pe mine. 

Slavă... 

Nedumerire şi întuneric şi bezna gândurilor îi acoperă pe cei ce 
tâlcuiesc netâlcuită naşterea ta. Stăpână, căci pe Cel pe Care Moise mai 
înainte L-a văzut ascuns în întuneric, pe Acesta tu L-ai născut. 

Şi acum... 

Departe de raiul cel sfânt şi de locaşul vieţii, amăgindu-mă cu 
vicleşugul mâncării, vicleanul şarpe m-a surghiunit şi din pizmă m-a înşelat 
să schimb Raiul cu locaşul stricăciunii. 

Cântarea a 4-a 

Lmosul: 

«Auzit-am taina rânduielii Tale, Doamne, înţeles-am lucrurile Tale şi 
am preaslăvit Dumnezeirea Ta». 

Pântecele tău, ceea ce eşti fără prihană, mai larg decât cerurile s-a 
făcut, cuprinzându-L pe Cel necuprins, pe Care roagă-L să îi mântuiască pe 
cei ce te laudă pe tine. 

In dar miluieşte-mă şi din toată boala. Fecioară, slobozeşte-mă şi 
smulge-mă din osânda cea veşnică, scăparea şi ocrotitoarea mea. 

Slavă... 

întru tine îmi pun toată nădejdea mântuirii mele şi cârmuirea vieţii, 
ceea ce eşti cu dar dăruită, pururea Fecioară. 

Şi acum... 

Nădejdea mea şi lauda, scăparea vieţii şi apărarea, sprijinul şi 
mângâierea mea tu eşti, preacucernică Fecioară. 

Cântarea a 5-a 

Irmosul: 

«Din noapte sculându-ne, strigăm Ţie, Doamne: Mântuieşte-ne pe noi, 
că Tu eşti Dumnezeul nostru, afară de Tine pe altul nu ştim!». 

Ceea ce ai născut pe Mântuitorul şi pe Domnul cel iubitor de oameni 
prin iubirea ta de oameni, fă-mi mie cunoscută calea mântuirii. 

Cu ochiul tău cel milostiv. Stăpână de Dumnezeu Născătoare, vezi 
smerenia mea şi mă mântuieşte. 



337 



Noul Theotokarion - Canoanele aghiorite ale Maicii Domnului 



Slavă... 

încununează, cu arma bunăvoirii tale, capul meu, păzindu-mă pe mine 
cu sfânt acoperământul tău. 

Şi acum... 

Cel Preaînalt se întrupează în pântecele tău şi Se naşte. Fără prihană 
Născătoare de Dumnezeu, şi înnoieşte firea omenească. 

Cântarea a 6-a 

Irmosul: 

«Dă-mi mie haină luminoasă. Cel ce Te îmbraci cu lumina ca şi cu o 
haină, mult milostive, Hristoase, Dumnezeul nostru». 

Ceea ce ai născut pe Hristos, pricina liniştii, mă rog ţie: îmblânzeşte 
valul cel sălbăticit al patimilor mele. 

Lărgeşte inima mea cea strâmtorată de patimi să alerge în calea 
poruncilor lui Dumnezeu, ceea ce eşti mai cuprinzătoare decât cerurile. 

Slava... 

Nu am dobândit râuri de lacrimi, ca să spăl păcatele mele cele 
nesfârşite, dar tu. Curată, izbăveşte-mă de acestea cu rugăciunile tale. 

Şi acum... 

Maica celui Preaînalt, primeşte-mă în pocăinţă pe mine din multele 
ape ale patimilor, trimiţând din înălţime harul tău. 

Sedealna. Glasul al 8-lea 
Pe înţelepciunea şi Cuvântul 

Norul soarelui celui înţelegător, risipeşte norii cei întunecaţi ai minţii 
mele. Stăpână, cu lumina feţei tale şi luminează-mi cu lumina pocăinţei 
ochii cei întunecaţi de negreala patimilor întunecatului meu suflet şi orbiţi 
cu totul de revărsările cele înnoroiate ale faptelor mele celor rele, ca să strig 
ţie cu dor: Mijloceşte la Hristos Dumnezeu să îmi dea mie iertare păcatelor, 
căci pe tine te am nădejde, eu nevrednicul robul tău. 

Cântarea a 7-a 

Lmosul: 

«Tinerii evrei în cuptor au călcat văpaia cu îndrăzneală, şi în rouă 
focul l-au prefăcut strigând: Bine eşti cuvântat în veci. Doamne 
Dumnezeule». 

Cu credinţă şi cu dor la tine alerg, legat fiind de lanţul păcatelor mele, 
pentru mila milostivirii tale, dezleagă-mă pe mine, cel ce strig: Binecuvântat 
este. Preacurată, rodul pântecelui tău. 

Izvorăşte curgerea tămăduirii tale şi stinge, Fecioară, cuptorul 
plăcerilor şi al patimilor, al păcatelor şi al bolilor, căci tu eşti izvorul care 
izvorăşti curgerea dulce a vieţii dumnezeieşti. 

Slavă... 

Cerb rănit de săgeţi veninoase, însetez să beau picăturile milei tale, 
Preanevinovată, ca să scot afară veninul cel aducător de moarte. 

Şi acum... 

Toată nădejdea vieţii mele spre tine o pun. Fecioară, nu mă trece cu 
vederea, ci miluieşte-mă şi mă mântuieşte şi izbăveşte-mă de osânda veşnică 
de dincolo. 

Cântarea a 8-a 

Irmosul: 

«Pe împăratul cerurilor... ». 

în pântecele tău zămislindu-L pe Cel mai înainte de tine. Maică 
dumnezeiască, fără prihană Mărie, L-ai născut în chip negrăit pe Hristos 
împăratul. 

Ca să slăvesc şi să mă închin cu frică preacuratului tău nume. 
Fecioară, izbăveşte-mă pe mine din toată întristarea şi vătămărea. 

Binecuvântăm pe Tatăl... 
Porţi ca pe un prunc în sfintele tale mâini pe Cel ce poartă toate cu 
cuvântul, pentru aceea împreună cu El te lăudăm întru toţi vecii. 

Şi acum... 

Avându-te pe tine singură nădejde tare, te rog, fără prihană Mărie, din 
păcate şi primejdii să mă izbăveşti degrabă. 

Să lăudăm... Irmosul: 

«Pe împăratul cerurilor pe Care îl laudă oştirile îngerilor lăudaţi-L şi-L 
preaînălţaţi întru toţi vecii». 

Cântarea a 9-a 

hTnosul: 

«Cu adevărat. Născătoare de Dumnezeu, te mărturisim pe tine. 
Fecioară curată, noi, cei izbăviţi prin tine, slăvindu-te cu cetele cele fără de 
trup». 

Pe jalnicii tăi rugători miluieşte-i. Fecioară, şi slobozeşte-i din toată 
tulburarea, potolind atacurile care vin unele după altele. 

Iartă, Mântuitorul meu, tuturor celor ce cinstesc pe Maica Ta, cea cu 
adevărat preaslăvită, şi arată-ne pe noi locuitori ai raiului slavei. 

Slavă... 

în calea răutăţii am alergat cu stăruinţă, iar calea virtuţilor am ocolit-o. 
Tu, Fecioară, fă-mi cunoscută calea în care voi merge. 

Şi acum... 

Lauda desăvârşită a arhanghelului, cea dintâi şi de la mijloc, îţi aduc 
ţie „bucură-te". Cuvioasă, căci altă laudă pe potrivă nu pot afla. 

Prosomii. Glasul al 8-lea 

O, preaslăvită minune 

Bucură-te, nimicirea morţii. Maică Fecioară, Curată; bucură-te, 
omorârea iadului, ridicarea lui Adam şi izbăvirea Evei; bucură-te, tăria 
neclintită a mucenicilor; bucură-te, veşmântul cuvioşilor de la Dumnezeu 
primit; bucură-te, mântuirea lumii, Preanevinovată; bucură-te, bucuria 
tuturor celor ţinuţi în necazuri. Cuvioasă. 

Bucură-te, floarea credinţei; bucură-te, nădejdea muritorilor; 
bucură-te, zid neclintit; bucură-te, cetate însufleţită a Stăpânului făpturii; 
bucură-te, podoaba maicilor şi frumuseţea multdorită a fecioarelor; 
bucură-te, lauda preaminunată a întregii lumi; bucură-te, sălaş sfânt al lui 
Dumnezeu; bucură-te, Mireasa lui Dumnezeu. 

Bucură-te, epilogul tuturor cuvântărilor. Fecioară cuvioasă, împlinirea 
a toată Scriptura, celei vechi şi celei noi; bucură-te, încheierea cântărilor, 
temeiul ascuns al tuturor scrierilor. Alfa şi Omega, începutul şi sfârşitul, 
după naşterea ta, tu eşti. Stăpână, tîindcă prin puterea ta cântările acestea 
s-au săvârşit. 

Primeşte această osteneală a mea ieftină, ceea ce eşti bună, pe care eu 
ţi-o aduc din slăbiciunea trupului, şi stăpânit fiind de dorul tău, dor care 
covârşeşte slăbiciunea, învredniceşte-mă de mântuire, ca să strig ţie întâi, la 
mijloc şi pe urmă lauda îngerului: Bucură-te, Maica lui Dumnezeu! 



Pentru sfârşitul celor bune, mulţumire lui Dumnezeu, 

Canon de bucurie către 
Preasfânta Născătoare de Dumnezeu 
cântat în Sâmbăta Imnului Acatist. 
Facere a Sfântului losif Imnograful 

Al căreia acrostih este: 

«Vasul bucuriei, ţie uneia se cuvine: Bucură-te» 

Cântarea 1, Glasul al 4-lea 

Irmosul: 

«Deschide-voi gura mea şi se va umplea de Duh, şi cuvânt 
răspunde-voi împărătesei Maici şi mă voi arăta luminat prăznuind, şi voi 
cânta minunile ei, bucurându-mă». 

Preasfântă Născătoare de Dumnezeu, miluieşte-ne pe noi 

Carte însufleţită a lui Hristos, pecetluită în Duhul, pe tine marele 
Arhanghel văzându-te. Curată, strigă ţie: Bucură-te, vasul bucuriei prin care 
blestemul strămoaşei este dezlegat! 

îndreptarea lui Adam, bucură-te. Fecioară, Mireasa lui Dumnezeu, 
omorârea iadului, Preanevinovată, palatul singurului împărat; bucură-te, 
tron de foc al Atotţiitorului. 

Slavă... 

Bucură-te, ceea ce singură ai odrăslit trandafirul cel neveştejit, mărul 
cel înmiresmat; bucură-te, ceea ce ai născut buchetul împăratului tuturor; 
bucură-te, nenuntită mântuirea lumii. 

Şi acum... 

Vistieria curăţiei, bucură-te, ceea prin care ne-am ridicat din căderea 
noastră; bucură-te, crin plăcut mirositor. Stăpână, ceea ce îi umpli de bună 
mireasmă pe cei credincioşi, tămâiere înmiresmată şi mir de mult preţ. 

Cântarea a 3-a 

Irmosul: 

«Pe ai tăi cântăreţi, Născătoare de Dumnezeu, izvorul cel viu şi 
îndestulat, care s-au împreunat ceată duhovnicească, întăreşte-i întru 
dumnezeiască mărirea ta, cununilor măririi învrednicindu-i». 

Ceea ce ai odrăslit spicul cel dumnezeiesc, ca o ţarină nearată, 
bucură-te, masă însufleţită care porţi pâinea vieţii; bucură-te, izvor 
nedeşertat al apei vieţii. Stăpână. 

Juncă ce ai născut credincioşilor viţelul cel fără prihană, bucură-te, 
mieluşea care ai născut pe mielul Iui Dumnezeu, Cel ce ridică păcatele a 
toată lumea; bucură-te, jertfelnic cald. 

Slavă... 

Dreaptă strălucire, bucură-te, ceea ce singură ai purtat pe soarele 
Hristos, locaşul luminii; bucură-te, ceea ce ai risipit întunericul şi pe 
întunecaţii demoni desăvârşit i-ai nimicit. 

Şi acum... 

Bucură-te, singură uşă prin care a umblat singur Cuvântul, ceea ce ai 
zdrobit încuietorile şi uşile iadului cu naşterea ta. Stăpână; bucură-te, 
dumnezeiască intrare a celor mântuiţi, Prealăudată. 

Cântarea a 4-a 

LthosuI: 

«Cel ce şade întru slavă pe scaunul Dumnezeirii, pe norul cel uşor a 
venit lisus, cel cu totul dumnezeiesc, prin Preacurata Fecioară şi a mântuit 
pe cei ce strigă: Slavă puterii Tale, Hristoase!». 

In glasuri de cântări, cu credinţă ţie îţi strigăm, Prealăudată: Bucură-te, 
munte gras şi închegat cu Duhul; bucură-te, sfeşnic şi vas care ai purtat mana 
cea dulce. 

împăcarea lumii, bucură-te, fară prihană Stăpână; bucură-te, scară 
care pe toţi îi înalţi de pe pământ cu harul; bucură-te pod care cu adevărat îi 
treci pe toţi cei ce te laudă pe tine de la moarte la viaţă. 

Mai înaltă decât cerurile, bucură-te, ceea ce ai purtat în pântecele tău 
fără osteneală temelia pământului; bucură-te, scoică, care din sângiurile tale 
ai ţesut porfiră împăratului Puterilor. 

Slavă... 

Bucură-te, Stăpână, ceea ce ai născut cu adevărat pe Dătătorul de lege, 
pe Cel ce şterge în dar fărădelegile tuturor, adânc nepătruns, înălţime 
negrăită, prin care noi am fost îndumnezeiţi. 

Şi acum... 

Pe tine, ceea ce ai împletit lumii cunună neîmpletită de mână, te 
lăudăm, strigându-ţi ţie. Fecioară: Bucură-te, păzirea tuturor şi îngrădirea, 
întărire şi scăpare sfântă. 

Cântarea a 5-a 

Irmosul: 

«Spăimântatu-s-au toate de dumnezeiască mărirea ta; că tu. Fecioară, 
neispitită de nuntă, ai avut în pântece pe Dumnezeu, Cel peste toate şi ai 
născut pe Fiul Cel fără de ani. Cel ce dăruieşte pace tuturor celor ce te laudă 
pe tine». 

Ceea ce ai născut calea vieţii, bucură-te, Preanevinovată, ceea ce ai 
mântuit lumea din potopul păcatului; bucură-te, Mireasa lui Dumnezeu, 
auzire şi grăire înfricoşată; bucură-te, sălaşul Stăpânului făpturii. 

Tărie şi putere a oamenilor, bucură-te, fără prihană, locaşul sfinţirii 
slavei, omorârea iadului, cămară de nuntă cu totul luminoasă; bucură-te, 
bucuria îngerilor; bucură-te, ajutorul celor ce se roagă ţie cu credinţă. 

Căruţă în chipul focului a Cuvântului, bucură-te. Stăpână, rai însufleţit 
care ai în mijloc pomul vieţii, pe Domnul a Cărui dulceaţă înviază pe cei ce 
se împărtăşesc cu credinţă şi pe cei ce sunt supuşi stricăciunii. 

Slavă... 

întăriţi cu puterea ta, strigăm ţie cu credinţă: Bucură-te, cetatea 
împăratului a toate, slăvită şi vrednică de auzire, despre care au vorbit 
limpede proorocii, munte netăiat; bucură-te, adânc nemăsurat. 

Şi acum... 

Cort larg al Cuvântului, bucură-te, Fără prihană, scoică ce ai adus 
mărgăritarul cel dumnezeiesc; bucură-te, Preaminunată, împăcarea cu 
Dumnezeu a tuturor celor ce te fericesc pe tine pururea, Născătoare de Dumnezeu. 

Cântarea a 6-a 

Lmosul: 

«înţelepţii lui Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa». 

Pat de nuntă al Cuvântului, Nepătată, pricina îndumnezeirii tuturor, 
bucură-te, cu totul fără de prihană, răsunarea proorocilor; bucură-te, 
podoaba Apostolilor. 

Din tine a picurat rouă care a stins văpaia cinstirii zeilor, pentru 
aceasta strigăm ţie: Bucură-te, lâna cea rourată, pe care mai dinainte a 
văzut- o Ghedeon. 

Slavă... 

Iată, ţie strigăm: Fii nouă liman celor învăluiţi şi port pe marea 
întristărilor şi a tuturor smintelilor vrăjmaşului. 

Şi acum... 

Pricina bucuriei umple de har cugetul nostru, ca să strigăm ţie: 
Bucură-te, rugul cel nears, nor cu totul luminos, ceea ce fără de încetare îi 
umbreşti pe credincioşi. 

Cântarea a 7-a 

Irmosul: 

«N-au slujit făpturii cugetătorii de Dumnezeu, fără numai Făcătorului; 
ci groaza focului bărbăteşte înfruntându-o se bucurau, cântând: Prealăudate 
Dumnezeul părinţilor noştri şi Doamne, binecuvântat eşti». 

Te lăudăm pe tine strigând: Bucură-te, căruţă a soarelui celui 
înţelegător, viţa cea adevărată care ai lucrat strugurele cel copt care picură 
vinul ce veseleşte sufletele celor ce cu credinţă te slăvesc pe tine. 

Ceea ce ai născut pe doctorul oamenilor, bucură-te, Mireasa lui 
Dumnezeu, toiagul cel tainic care ai înflorit floarea cea neveştejită; 
bucură-te. Stăpână, prin care ne umplem de bucurie şi moştenim viaţa. 

Nu poate. Stăpână, limba cea ritoricească să te laude pe tine, căci 
înălţându-te mai presus de Serafimi ai născut pe împăratul Hristos pe Care 
roagă-L să ne izbăvească acum de toată vătămarea pe cei ce cu credinţă se 
închină ţie. 

Slavă... 

Te laudă pe tine toate marginile şi strigă ţie: Bucură-te, cartea întru 
care este scris Cuvântul cu degetul Tatălui, Curată, pe Care roagă-L să scrie 
în cartea vieţii pe robii tăi. Născătoare de Dumnezeu. 

Şi acum... 

Te rugăm noi, robii tăi şi plecăm genunchiul inimii noastre: Pleacă 
urechea ta. Curată, şi mântuieşte-ne pe noi cei cufundaţi în necazuri şi 
păzeşte turma ta de toată năvălirea vrăjmaşilor. Născătoare de Dumnezeu. 

Cântarea a 8-a 

hinosul: 

«Pe tinerii cei binecredincioşi... ». 

Ai primit în pântecele tău pe Cuvântul şi ai purtat pe Cel ce poartă 
toate, cu lapte L-ai hrănit pe Cel ce hrăneşte cu voia toată lumea. Curată, 
Căruia îi strigăm: Pe Domnul toate lucrurile lăudaţi-L şi-L preaînălţaţi întru 
toţi vecii. 



Sfântul Nicodim Aghioritul 



344 



Moise a văzut în rug marea taină a naşterii tale, tinerii mai dinainte au 
închipuit-o lămurit stând în mijlocul focului şi fiind nearşi, fără de pată 
Sfântă Fecioară, pentru aceasta te lăudăm întru toţi vecii. 

Cei ce mai înainte am fost dezbrăcaţi de înşelare, veşmântul 
nestricăciunii I-am îmbrăcat prin naşterea ta şi cei ce şedeam în întunericul 
păcatelor lumină am văzut, pe tine, locaşul luminii, Fecioară, pentru aceea te 
lăudăm întru toţi vecii. 

Binecuvântăm pe Tatăl... 
Fecioară, mântuirea muritorilor, morţii prin tine înviază, căci ai născut 
viaţa cea ipostatică, cei ce mai înainte erau muţi, acum bine grăiesc, leproşii 
se curăţesc, bolile se alungă, mulţimea duhurilor celor din văzduhuri se 
biruieşte. 

Şi acum... 

Ceea ce ai născut mântuirea lumii prin care de pe pământ la cer suntem 
înălţaţi, bucură-te, cu totul Binecuvântată, acoperământ şi întărire, zid şi 
cetate a celor ce cântă. Curată: Pe Domnul toate lucrurile lăudaţi-L şi-L 
preaînălţaţi întru toţi vecii. 

Să lăudăm... Irmosul 
«Pe tinerii cei binecredincioşi, în cuptor, naşterea Născătoarei de 
Dumnezeu i-a mântuit, atunci fiind închipuită, iar acum plinită; pe toată 
lumea ridică să-ţi cânte ţie: Pe Domnul lucrurile lăudaţi-L şi-L preaînălţaţi 
pe Dânsul întru toţi vecii». 



Cântarea a 9-a 

LthosuI: 

«Tot neamul omenesc să salte cu duhul, fiind luminat; şi să 
prăznuiască firea minţilor celor fără de trup, cinstind sfânta prăznuire a 
Maicii lui Dumnezeu şi să strige: Bucură-te, Preafericită Născătoare de 
Dumnezeu, Curată, pururea Fecioară». 

Ca să-ţi strigăm ţie credincioşii, cei ce prin tine ne-am făcut părtaşi 
bucuriei celei veşnice, izbăveşte-ne pe noi din ispită, de năvălirea barbarilor, 
şi de orice altă plagă adusă asupra muritorilor păcătoşi pentru mulţimea 
fărădelegilor. Fecioară. 

Ai fost văzută luminarea noastră şi întărirea pentru aceea strigăm ţie: 
Bucură-te, stea neapusă, care ai adus lumii pe marele soare. Bucură-te, ceea 
ce ai deschis raiul cel încuiat. Curată; bucură-te, stâlp de foc care ai dus 
neamul omenesc la viaţa cea de sus. 

Să stăm cu evlavie în casa Dumnezeului nostru şi să strigăm: 
Bucură-te, Stăpâna lumii, bucură-te, Mărie, Doamna noastră a tuturor; 
bucură-te, ceea ce singură eşti fără prihană între femei şi frumoasă; 
bucură-te, vas care ai primit deşertându-Se întru tine mirul cel nedeşertat. 

Slavă... 

Porumbiţa care ai născut pe Cel milostiv, bucură-te, pururea Fecioară; 
bucură-te, lauda tuturor cuvioşilor; bucură-te, încununarea nevoitorilor; 
bucură-te, dumnezeiască podoabă a tuturor drepţilor şi mântuirea noastră, a 
credincioşilor. 

Şi acum... 

Cruţă Dumnezeu moştenirea ta, trecând acum cu vederea toate 
păcatele noastre, spre aceasta avându-te pe tine rugătoare, ceea ce L-ai 
născut pe pământ fără de sămânţă pe Cel ce a voit pentru mare mila Lui să 
fie plăsmuit ceea ce era străin. 

